
Forord 


I denne vitenskapelige antologien presenteres forskningsresultater om fysikk 
i videregående skole og naturfag i grunnskolen basert på data fra TIMSS 
Advanced, TIMSS og PISA fra 1995 til 2015. TIMSS- og TIMSS Advanced- 
studiene er gjennomført i regi av organisasjonen IEA (International Association 
for the Evaluation of Educational Achievement). Studien ledes av forskere ved 
Boston College i USA, mens sekretariatet for IFA ligger i Amsterdam i Nederland. 
PISA-studien er organisert i regi av OECD. 

TIMSS-gruppen ved Institutt for lærerutdanning og skoleforskning (ILS) 
ved Universitetet i Oslo tok i 2005 et initiativ overfor ledelsen i IEA med sikte 
på en ny studie av elever i slutten av videregående skole. En slik studie var blitt 
gjennomført i 1995, og formålet med en ny studie var å kunne studere ut- 
viklingen over tid. Studien fikk navnet TIMSS Advanced og ble gjennomført på 
nytt i 2008 og i 2015. Liv Sissel Grønmo ved Institutt for lærerutdanning og 
skoleforskning ved Universitetet i Oslo var prosjektleder for TIMSS Advanced 
i Norge i 2008 og 2015. 

Denne boka tar utgangspunkt i fysikkresultater i TIMSS Advanced-studiene. 
Som tittelen på boka indikerer, så viser våre analyser at det har vært en 
dramatisk nedgang i norske elevers prestasjoner i fysikk det siste året i videre- 
gående skole fra 1995 til 2015. Illustrasjonen på forsiden indikerer samtidig at 
vi i boka har lagt vekt på å komme med innspill og drøfte hvordan vi kan bedre 
situasjonen i fysikk. Basisen for elevenes kompetanse i fysikk legges i grunn- 
skolen, og det er derfor naturlig å drøfte resultatene fra det siste året i videre- 
gående skole i relasjon til hva elevene har lært eller ikke lært på tidligere trinn 
i skolen. Boka presenterer derfor også resultater fra analyser av data fra 
TIMSS-studiene på barnetrinnet og ungdomstrinnet, og fra PISA-studien på 
ungdomstrinnet. Fysikk er et fag hvor elevene også trenger gode basiskunnskaper 

i matematikk; vi presenterer derfor analyserer av matematikkens betydning 
for elevenes kunnskaper i fysikk. 

I utarbeidelsen av boka har vi samarbeidet med forskere ved Institutt for 
lærerutdanning og skoleforskning ved Universitetet i Oslo, forskere ved 
Naturfagsenteret ved Universitetet i Oslo og lærere ved Lillestrøm videregående 
skole i Akershus. Forlaget har hatt ansvaret for at manuskriptet har blitt 
fagfellevurdert av personer med relevant forskningskompetanse. Vi takker alle 
disse for nyttige bidrag i prosessen. Vi takker dessuten forlagets språkkonsulent. 
Vi har også hatt stor nytte av faglige drøftinger med kollegaer nasjonalt og 
internasjonalt. Til slutt vil vi gi en stor takk til alle elevene, lærerne og rektorene 
som har deltatt i de internasjonale studiene. Uten deres innsats på skolene 
hadde vi ikke hatt den informasjonen vi trenger for våre analyser. 


Oslo, november 2019 
Liv Sissel Grønmo og Arne Hole 

KAPITTEL 1 


Introduksjon 


Liv Sissel Grønmo 

Institutt for lærerutdanning og skoleforskning, UiO 
Arne Hole 

Institutt for lærerutdanning og skoleforskning, UiO 


Denne boka om fysikk i norsk skole tar utgangspunkt i resultater fra TIMSS 
Advanced, som er en internasjonal komparativ studie av elever med full 
fordypning i fysikk og matematikk i det siste året i videregående skole. TIMSS 
Advanced 2015 måler elevenes kunnskaper i fysikk og matematikk i de ni 
landene som deltok: Italia, Libanon, Portugal, Russland, Norge, Sverige, Frankrike, 
Slovenia og USA. I 2017 ga vi ut ei bok om matematikk i Norge fra 1995 til 
2015 med utgangspunkt i TIMSS Advanced matematikk (Grønmo & Hole, 
2017), og i denne boka gjør vi det samme for fysikk. 

Det er naturlig å drøfte elevenes prestasjoner i fysikk i slutten av videre- 
gående skole i relasjon til hva elevene har lært eller ikke lært på tidligere trinn 
i skolen. I tillegg til at norske elever på 13. trinn ble testet i TIMSS Advanced 
i 2015, ble norske elever samme år testet på 4. og 5. trinn i barneskolen og på 
8. og 9. trinn på ungdomskolen i TIMSS. Data fra disse studiene blir tatt med 
i våre analyser av fysikkfagets situasjon i norsk skole. For å få valide resultater 
knyttet til hva som er positivt og hva som er utfordringer i skolen i Norge, 
er det viktig å se på resultater fra ulike studier, med ulike rammeverk og med 
ulike typer oppgaver for hva de tester elevene i. Det er også nødvendig å analysere 
resultater over tid for kunne si noe om utviklingen. Konsistens i resultater på 
tvers av studier og tid er viktig for å kunne trekke valide konklusjoner. Norge 
har deltatt i TIMSS Advanced- og TIMSS-studier fra 1995. I løpet av tids- 
rommet 1995-2015 har vi gjennomført tre TIMSS Advanced-studier i videre- 
gående skole og fem TIMSS-studier i grunnskolen. Vi har derfor tilgang til en 
rik database, noe som gir oss mulighet til å få ut mye informasjon som bak- 
grunn for å diskutere de problemstillingene vi reiser. Det deltar mange land 
med ulike utdanningstradisjoner i de internasjonale komparative studiene. 
De norske resultatene kan derfor også drøftes i et internasjonalt perspektiv. 

1.1 Sentrale problemstillinger og bakgrunn for boka 


Det har vært mye diskusjon om de store internasjonale komparative studiene 
som Norge deltar i, særlig når nye resultater presenteres. Ofte er det de generelle 
resultatene for hvor godt Norge gjør det som får mest oppmerksomhet i media 
og i offentlige diskusjoner. Dessverre har det vært en tendens til at den 
offentlige debatten i liten grad går inn på hva studiene faktisk måler når det 
gjelder elevenes faglige kompetanse. Hvordan man skal måle kompetanse 
i fysikk, er det ikke noe fasitsvar på. Enhver studie av elevers kompetanse vil 
ha sin vinkling på faget, og det er ikke sikkert at de kriteriene for vurderingen 
av elevenes kompetanse som studien representerer, samsvarer med lærings- 
målene i for eksempel norske læreplaner. Vi trenger derfor analyser som går 
dypere inn i det faglige innholdet i studiene for å kunne svare på spørsmål om 
hva vi kan lære av studiene med relevans for innhold og prioriteringer i skolen, 
og for å kunne trekke ut informasjon om hvordan vi kan få til en god progresjon 
i elevenes læring gjennom skoleløpet. Resultatene fra de internasjonale studiene 
skal verken styre innhold eller hvordan vi legger opp undervisning i Norge. 
Det disse studiene kan gi oss, er viktig bakgrunnsinformasjon for de nød- 
vendige drøftingene vi må ha om hvordan vi kan få til en best mulig undervisning, 
best mulig både for elevene og for samfunnet. Samtidig setter de internasjonale 
studiene det norske utdanningssystemet i perspektiv og gir oss muligheten til å 
lære av andre land. Målet med denne boka er å peke på faktorer som framstår 
som viktige i en slik sammenheng, og å stimulere til en konstruktiv debatt 
om dette. 
Følgende perspektiver eller problemstillinger er sentrale for boka: 


e Hvilken vekt legges det på fysikk i norsk skole, fra barneskole, gjennom 
ungdomsskole til slutten av videregående skole? 

e Hvilken progresjon legges det opp til i fysikk gjennom skoleløpet, fra 
barneskole, gjennom ungdomsskole til slutten av videregående skole? 

e Hvilke prioriteringer peker seg ut som sentrale hvis vi vil satse på å gi 
elevene bedre kunnskaper i fysikk framover? 

e Hva kan vi si om betydningen av kunnskaper i matematikk for elevers 
læring av fysikk? 

e Hvilke utviklingstrender i fysikk ser vi i internasjonale komparative studier 
over de 20 arene 1995-2015? 

e Hvor konsistente er de resultatene vi presenterer, over tid og over studier? 


12 


INTRODUKSJON 


Siden det deltar mange land i disse studiene, gir de oss en mulighet til å drøfte 
alle disse problemstillingene i både et nasjonalt og et internasjonalt perspektiv. 


1.2 Bakgrunn, mål og prioriteringer for boka 


Skolen har mange ulike formål, men det sentrale for undervisningen i fysikk er 
likevel hvor mye faglig lærdom elevene får av den typen de vil trenge videre 
i dagligliv, i utdanninger og i yrker. Vi har derfor lagt hovedvekten på analyser 
med en faglig synsvinkel. Ikke fordi denne typen analyser gir oss enkle svar på 
veien videre; virkeligheten er for kompleks til det. Hensikten er å reise en 
debatt om hva elevene lærer, og om hva de trenger å lære for å fungere godt og 
kunne bidra i et samfunn i stadig utvikling. 

Et underliggende premiss for de problemstillingene vi tar opp i denne boka, 
er fysikkens legitimitet som skolefag. Hvorfor skal elevene lære fysikk, hvilke 
behov har elevene for å lære dette faget, og hvilke behov har samfunnet for at 
elever lærer det? For mer om dette, se kapittel 4. Vi ønsker å bidra til en bred 
debatt om realfagenes plass i skolen, med spesiell vekt på fysikkfaget. Ft sentralt 
mål er å gi flest mulig elever et godt utgangspunkt for å være aktive samfunns- 
borgere når det gjelder spørsmål som vedrører naturvitenskapelige problemstil- 
linger. Samtidig må realfagene i skolen ta hensyn til hvilken kunnskap elever 
trenger for videre studier på området. Realfagene er altså viktige både fra et 
samfunnsperspektiv og fra et elevperspektiv. Hvilken type kunnskaper trenger 
samfunnet at elevene tilegner seg i barneskole, ungdomsskole og videregående 
skole? Hvilken type kunnskap trenger den enkelte elev for videre utdanninger 
og yrker? 

I en del tilfeller sammenlikner vi i denne boka de norske resultatene med et 
utvalg av land. Landene er valgt for å få et bredt internasjonalt perspektiv, slik 
at vi har land med det vi kan kalle ulike prestasjonsprofiler i naturfag og fysikk. 

De faglige rammeverkene i TIMSS Advanced og TIMSS grunnskole er 
basert på en konsensus mellom deltakerlandene om hva som er viktig kunnskap, 
slik dette nedfeller seg i landenes læreplaner. Rammeverket er beskrevet 
i kapittel 13. En fullstendig beskrivelse av rammeverket kan finnes på hjemme- 
sidene til TIMSS og TIMSS Advanced (https://timssandpirls.bc.edu/). Selv om 
elevenes prestasjoner i fysikk er hovedfokus for boka, blir disse resultatene i en 

del tilfeller relateret til og drøftet i lys av elevenes prestasjoner i de andre 
delene av det integrerte naturfaget vi har i norsk skole. 

I utarbeidelsen av boka har vi hatt et nært samarbeid med ledelse og lærere 
ved Lillestrøm videregående skole i Skedsmo kommune. En av lærerne ved 
skolen er med som forfatter av flere av kapitlene i boka. Vi har også samarbeidet 
med Skolelaboratoriet ved Fysisk institutt, Universitetet i Oslo. I tillegg har vi 
brukt ulike andre aktører som har lest og kommet med tilbakemeldinger på 
deler av boka, inkludert selvsagt den vanlige fagfellevurderingen som inngår 
i vitenskapelige framstillinger av denne typen. Vårt mål har vært at et bredt 
utvalg av fagpersoner med ulike bakgrunner skal bidra til boka. Innholdet i de 
enkelte kapitlene er likevel forfatternes ansvar. 


1.3 Utvikling av kunnskap på området 
skoleforskning: Betydningen av å 
analysere data fra ulike studier 


Én enkelt studie, uansett hvor høy kvalitet studien har, vil aldri kunne gi sikre 
svar på komplekse problemstillinger som er relatert til virkeligheten. Det gjelder 
den typen skoleforskning som denne boka representerer, på samme måte som 
det vil gjelde innen andre fagområder som for eksempel fysikk. Virkeligheten 
er for kompleks til at vi kan ha full kontroll på alle variabler i en realistisk 
situasjon. 

Én måte vi kan møte denne utfordringen på, er ved å sammenlikne og se på 
konsistensen i resultater og konklusjoner som trekkes i ulike studier over tid. 
Dette er et grunnleggende premiss for angrepsvinkelen i denne boka og bak- 
grunnen for valget av den brede innfallsvinkelen vi har i presentasjoner og 
drøftinger av elevprestasjoner. Vi fokuserer i denne boka spesielt på hvilke 
lærdommer vi i Norge kan ta fra disse internasjonale studiene på systemnivå, 
altså lærdommer og informasjon relatert til læreplaner og andre rammebetingelser 
for skolen. Tjue års forskning på mange ulike trinn i skolen er bakgrunnen for 
at vi i en del tilfeller kan trekke relativt sikre konklusjoner på systemnivået. 

En annen måte å møte utfordringene knyttet til hver enkelt utdannings- 
teoretiske modells utilstrekkelighet på, er gjennom drøftinger og diskusjoner 
med andre forskere, og med ulike aktører i skole og samfunnsliv. Uenighet er 

i en slik forbindelse ingen svakhet, men derimot en styrke som bidrar til økt 
kunnskap. Som det understrekes i Angell et al. (2019), er dette en forutsetning 
for å få til en god utvikling av kunnskap i faget fysikk. Det betyr at vi håper at 
boka kan bidra til konstruktive debatter og drøftinger. Noen fakta har vi godt 
belegg for, for eksempel gjelder dette elevenes prestasjoner og utviklingen av 
disse over tid. Men diskusjoner om hvordan vi kan møte utfordringene med å 
bedre elevenes skoleprestasjoner, blir straks mer kompliserte. Vi har mer eller 
mindre klare indikasjoner på hva som virker og ikke, men ikke noen fasitsvar. 
Vi tillater oss derfor å etterlyse en enda mer åpen diskusjon enn det vi synes 
det har vært hittil om fysikkfagets innhold og metoder i norsk skole. 

Vi tillater oss også å peke på at man i en slik faglig debatt må ta for seg 
hele skoleløpet i Norge, fra barneskole, gjennom ungdomsskole og til slutten 
av videregående skole. Det er positivt at Regjeringen har satt bedring av 
elevenes realfaglige kompetanse på dagsorden, blant annet gjennom Utdannings- 
direktoratets publisering av Realfagsbarometeret én gang i året. Problemet er 
bare at på tross av at vi har tjue års forskning på elevenes prestasjoner i fysikk 
og matematikk i slutten av videregående skole, så er prestasjonsresultater fra 
trinn 11-13 helt fraværende i det som presenteres for eksempel i Realfags- 
barometeret for 2019 (Utdanningsdirektoratet, 2019a). Rapporten inneholder 
statistikk for elevenes fagvalg i det første året i videregående skole, men dette 
er hovedsakelig det den inneholder vedrørende realfag i videregående skole. 

En mer generell framstilling av de fysikkdidaktiske temaene vi er innom 
i denne boka, finnes i Angell et al. (2019), som er ei generell lærebok i fysikk- 
didaktikk i norsk skolekontekst. Vi refererer til denne boka i mange av kapitlene, 
og i den finnes blant annet en grundig drøfting av hvordan man kan utvikle ny 
kunnskap i fysikkfaget. Mange av de aspektene som tas opp der, kan overføres 
til generelle problemstillinger knyttet til utvikling av kunnskap på området 
skoleforskning. 

1.4 Om de videre kapitlene i boka 


Kapittel 2 ser på utviklingen av norske læreplaner i fysikk og sammenlikner 
disse med det faglige rammeverket i TIMSS Advanced. Et sentralt spørsmål 
i denne forbindelse er i hvilken grad endringene i den norske fysikkplanen 
i løpet av de siste tiårene har ført til at norske læreplaner har fjernet seg fra det 
faglige rammeverket i TIMSS Advanced fysikk. To ulike hensyn har gjennom 
årene fungert som motpoler i diskusjonene om utviklingen i de norske planene: 
På den ene siden fysikk som grunnlag for videre studier innen realfag, og på 
den andre siden fysikk som allmenndannelse. Relatert til dette har man også 
utviklingen i forholdet mellom fysikkfaget og matematikkfaget i videregående 
skole, og forholdet mellom kvantitativ og kvalitativ behandling av fagstoff. 

Kapittel 3 gir et sammendrag av noen av hovedresultatene fra TIMSS 
Advanced 2015, og det trekkes paralleller til tilsvarende resultater fra TIMSS 
og PISA i 2015. I kapitlet presenteres også resultater som viser utviklingen over 
tid i de ulike studiene av norske elevers prestasjoner, fra fysikkens synspunkt. 
Det legges vekt på å vurdere konsistensen i resultatene, over tid, i ulike studier 
og på tvers av ulike nivåer i skolen. Kapitlet bygger på resultater og sitater fra 
rapporter fra prosjektene. Vi fokuserer også på matematikkens rolle som et 
redskap i fysikk og andre realfag. 

I kapittel 4 redegjør vi kort for noen fysikkdidaktiske perspektiver med 
relevans for de problemstillingene vi tar opp i boka. I kapitlet drøftes ulike 
begrunnelser for fagets plass i skolen, fagets innhold og undervisning i faget. 

Kapittel 5 tar for seg matematikkinnholdet i oppgavene i TIMSS Advanced 
fysikk og sammenlikner dette matematikkinnholdet med det man finner i mate- 
matikkdelen av PISA. Oppgavenes matematikkinnhold måles ved å bruke et 
rammeverk som beskriver oppgavenes avhengighet av matematisk teori, altså 
i hvilken grad kunnskaper i matematikk er nødvendige eller fordelaktige for 
en elev som skal løse oppgavene. 

Kapittel 6 omhandler prestasjonsprofiler i grupper av land som har vist seg 
å være konsistente over tid, på tvers av ulike studier og ulike nivåer i skolen. 
Videre studeres trendutviklingen av relasjonen mellom fysikk og matematikk. 

Tema for kapittel 7 er tilpasset opplæring. Kapitlet tar særlig for seg i hvilken 
grad norsk skole tar vare på elever med interesse og talent for fysikk, altså de 
såkalt flinke fysikkelevene. Sentralt her er elevenes fordeling på ulike kompetanse- 
nivåer i fysikk og naturfag, slik disse måles i TIMSS Advanced og TIMSS. 

De tre neste kapitlene, kapittel 8, 9 og 10, presenterer og diskuterer resultatene 

på samtlige oppgaver som er frigjort fra TIMSS Advanced 2015 innenfor 
henholdsvis mekanikk og termodynamikk, elektrisitet og magnetisme og bølger 
og atom-/kjernefysikk. Dette er de oppgavene som ikke skal brukes ved neste 
gjennomføring av TIMSS Advanced. Kapitlene presenterer både oppgave- 
tekstene og tabeller med resultater for norske elever sammenliknet med elever 
fra andre land. Oppgavenes sammenheng med norsk læreplan i fysikk tas opp, 
og det kommenteres i hvilken grad spørsmålsstillingen i oppgavene er vanlig 
eller uvanlig i en norsk skolekontekst. Dette gir grunnlag for å diskutere hvorfor 
de norske elevene presterer som de gjør på de ulike oppgavene. Et av målene 
med kapitlene er å tilrettelegge for at oppgavemateriale fra TIMSS Advanced 
kan brukes i undervisning i skolen og i etterutdanning av lærere. 

Kapittel 11 omhandler utvalgte resultater som beskriver sammenhenger 
mellom prestasjonsdata i TIMSS Advanced fysikk og ulike bakgrunnsvariabler. 
Her henviser vi delvis til den opprinnelige rapporten fra TIMSS Advanced 2015 
(Grønmo, Hole & Onstad, 2016). Vi trekker også inn resultater fra tidligere 
rapporter om gjennomføringer av TIMSS Advanced og TIMSS grunnskole. 

Kapittel 12 tar opp og drøfter noen spørsmål basert på resultater fra de 
foregående kapitlene. Problemstillingene tas opp og drøftes med sikte på å 
reise konstruktive debatter blant alle som er interessert i skolen. Det gjelder 
både skoleforskere, skolemyndigheter og politikere. Men minst like mye gjelder 
det lærerne som har sitt daglige virke i skolen. Denne boka har blitt til i nært 
samarbeid med lærere ved en videregående skole (Lillestrøm), nettopp for å 
gjøre den aktuell for denne gruppen. Samarbeidet med lærerne har også vist 
seg nyttig fra et forskningsperspektiv. 

Kapittel 13 er et metodekapittel som gir utdypende informasjon om bakgrunn, 
rammeverk og teknisk gjennomføring av TIMSS Advanced-studien. Noen viktige 
stikkord er utvalgsprosedyrer, måleskalaer og oppgavekategorier. 

Fysikken i TIMSS Advanced 
og utviklingen av norske 
læreplaner 


Arne Hole 

Institutt for lærerutdanning og skoleforskning, UiO 
Liv Sissel Grønmo 

Institutt for lærerutdanning og skoleforskning, UiO 


Internasjonale storskalaundersøkelser som TIMSS Advanced gir muligheter for 
å vurdere ulike sider av fysikkfaget i norsk skole i relasjon til det rammeverket 
som studiene har utviklet. Rammeverket i TIMSS Advanced reflekterer hva 
som er vanlig å ha med i læreplanene i fysikk i videregående skole i deltaker- 
landene. For mer om dette se kapittel 13. For å få et bredt perspektiv på vår 
diskusjon har vi sett på norske læreplaner i fysikk tilbake til midten av 1970- 
tallet. På denne måten kan si noe om hva som har påvirket planene i Norge, 
og vurdere i hvilken grad den norske læreplanen er i samsvar med det som 
internasjonalt utgjør kunnskapsbasen i fysikkfaget i videregående skole. 
Både for å forstå og kunne forklare rene prestasjonsdata og for å kunne se 
på sammenhenger mellom prestasjonsdata og andre variabler er det relevant å 
ha en grundig forståelse av de norske læreplanene. Vi tar for oss læreplan- 
utviklingen i Norge og bruker denne som bakgrunn for våre sammenlikninger 
av i hvilken grad det faglige rammeverket for TIMSS Advanced 2015 fysikk 
samsvarer med gjeldende norske læreplaner for faget. 

2.1 Rammeverket for fysikk i TIMSS Advanced 2015 


En formell beskrivelse av strukturen i det faglige rammeverket for TIMSS 
Advanced 2015 fysikk er gitt i kapittel 13. En komplett framstilling er gitt 
i Mullis & Martin (2014). Vi tar her for oss aspekter ved rammeverket som er 
særlig relevante for sammenlikning med norske læreplaner i fysikk. 

Som beskrevet i kapittel 13 er det faglige rammeverket i TIMSS Advanced 
fysikk bygd opp på en todimensjonal måte. I den første dimensjonen fordeles 
fagstoffet i kognitive kategorier, og i den andre dimensjonen fordeles det i fag- 
områder. De kognitive kategoriene er kunne, anvende og resonnere. Vi skal 
her primært konsentrere oss om fagområdene: 


e mekanikk og termodynamikk (omtrent 40 % av oppgavene) 
e elektrisitet og magnetisme (omtrent 25 % av oppgavene) 
e bølger og atom-/kjernefysikk (omtrent 35 % av oppgavene) 


(Jf. Grønmo, Hole & Onstad, 2016, kap. 3). Vi skal se nærmere på innholdet 
i hvert fagområde. 


2.1.1 Mekanikk og termodynamikk i TIMSS Advanced 2015 


Under fagområdet Mekanikk og termodynamikk lister rammeverket opp følgende 
tre delområder: 


e krefter og bevegelse 
e bevaringslover 
e varme og temperatur 


I innledningen til fagområdet poengteres det at kinematikk, inkludert Newtons 
tre lover og Newtons gravitasjonslov, er viktige elementer. Videre nevnes også 
bevaringslover for energi og bevegelsesmengde (impuls) og termodynamikkens 
første lov eksplisitt i innledningen. Rammeverket går så videre til å liste opp 
konkrete kompetansemål til hvert av de tre delområdene, altså konkrete 
beskrivelser av ting man ønsker å teste om eleven kan. For delområdet krefter 
og bevegelse kan disse kompetansemålene stikkordsmessig beskrives som følger: 

1. bestemme posisjon, strekning, tid, fart og akselerasjon ved å bruke Newtons 
lover 

2. identifisere krefter, inkludert friksjon, og løse problemer som involverer 
krefter 

3. bestemme krefter som virker på et legeme i sirkelbevegelse med konstant 
fart, bestemme sentripetalakselerasjon og omløpstid 

4. bruke gravitasjonsloven til å bestemme bevegelsene til himmellegemer og 
kreftene som virker på dem 


Vi ser her at 3) trekker fram sirkelbevegelse som et område innen klassisk 
mekanikk det legges spesiell vekt på. Som vi skal se senere i kapitlet, samsvarer 
dette godt med den norske læreplanen for fysikk. Det samme kan sies om 
innretningen mot astronomi som uttrykkes ved 4). Merk også at 3) er direkte 
relevant for 4). 

For delområdet bevaringslover lister rammeverket opp følgende kompe- 
tansemål, stikkordsmessig beskrevet: 


1. bruke loven om bevaring av mekanisk energi, inkludert i situasjoner hvor 
potensiell energi går over til kinetisk energi eller omvendt 

2. bruke bevaring av bevegelsesmengde i elastiske og uelastiske støt 

3. bruke termodynamikkens første lov i problemløsing 


Her kan vi notere oss at 3) tenkes å involvere kvantitativ bruk. Dette kommer 
vi tilbake til når vi sammenlikner med norske læreplaner senere i kapitlet. 

For delområdet varme og temperatur lister rammeverket opp følgende 
kompetansemål, igjen stikkordsmessig beskrevet: 


1. vise forståelse for mekanismene i varmeoverforing og den mekaniske ekviva- 
lenten til varme (arbeid), og bruke spesifikk varmekapasitet og varmekapasitet 
til å finne likevektstemperatur når legemer med ulike temperaturer plasseres 
sammen 

2. bestemme utvidelsen av faste stoffer relatert til temperaturendringer og 
bruke loven for ideelle gasser (i formen pV /T = konstant) i problemløsing 

Merk at disse to kompetansemålene sammen med kompetansemål 3) under 
delområdet bevaringslover til sammen innebærer at rammeverket i TIMSS 
Advanced 2015 legger stor vekt på kvantitativ termodynamikk. I motsetning til 
i læreplanen som gjaldt for det norske kullet som deltok i TIMSS Advanced 
fysikk 1995, behandles dette kun kvalitativt i læreplanen som gjaldt i 2015. 


2.1.2 Elektrisitet og magnetisme i TIMSS Advanced 2015 


Under fagområdet Elektrisitet og magnetisme lister rammeverket opp følgende 
to delområder: 


e elektrisitet og elektriske kretser 
e magnetisme og elektromagnetisk induksjon 


I innledningen til fagområdet nevnes elektrostatikk, bevegelsen til ladninger 
i elektriske kretser og magnetfelt, energitap og elektromagnetisk induksjon. For 
delområdet elektrisitet og elektriske kretser lister rammeverket opp følgende 
kompetansemål, stikkordsmessig beskrevet: 


1. bruke Coulombs lov til å finne størrelse og retning på tiltrekning eller 
frastøtning mellom ladde partikler 

2. finne kraften på en ladd partikkel i et homogent elektrisk felt og banen den 
følger 

3. løse problemer med strøm, spenning, resistans og energi i elektriske kretser, 
inkludert anvendelse av Ohms lov og Joules lov 


For delområdet magnetisme og elektromagnetisk induksjon lister rammeverket 
opp følgende kompetansemål, stikkordsmessig beskrevet: 


1. finne kraften på en ladd partikkel i et homogent magnetisk felt og banen 
den følger 

2. demonstrere forståelse for sammenhengen mellom magnetisme og elektrisitet, 
blant annet for magnetiske felt rundt ledere (Amperes lov), elektromagneter 
og elektromagnetisk induksjon 

2.1.3 Bølger og atom-/kjernefysikk i TIMSS Advanced 2015 


Under fagområdet Bølger og atom-/kjernefysikk lister rammeverket opp følgende 
to delområder: 


e bolgefenomener 
e atom- og kjernefysikk 


I innledningen til fagomradet poengteres det at dette omradet utgjor en bro 
mellom klassisk og moderne fysikk. Videre nevnes elektromagnetisk stråling, 
refraksjon, interferens og diffraksjon. For atom- og kjernefysikk trekkes kjerne- 
struktur, elektroners oppførsel, kjernereaksjoner og radioaktiv nedbryting fram 
spesielt. For delområdet bølgefenomener lister rammeverket opp følgende kompe- 
tansemål, stikkordsmessig beskrevet: 


1. anvende kunnskap om mekaniske bølgefenomener og sammenhengen mellom 
fart, frekvens og bølgelengde i problemløsing 

2. vise forståelse av elektromagnetisk stråling som bølger med opphav i veksel- 
virkninger mellom variasjoner i elektriske og magnetiske felt, og identifisere 
ulike typer bølger (radio, infrarød, synlig lys, røntgen, gamma) ved bølge- 
lengde og frekvens 

3. forklare termisk stråling ved å knytte det til temperatur og bølgelengde til 
utsendt elektromagnetisk stråling 

4. vise forståelse for refleksjon, refraksjon, interferens og diffraksjon 


For delområdet atom- og kjernefysikk lister rammeverket opp følgende kompe- 
tansemål (stikkordsmessig): 


1. bruke kunnskap om strukturen i atomer og isotoper, atomnummer og 
atomær masse i problemløsing, og relatere emisjons- og absorpsjonsspektre 
til elektroners oppførsel 

2. bruke forståelse for bølge/partikkel-dualitet, inkludert kunnskap om foto- 
elektrisk effekt, til å beskrive konsekvenser av å endre intensitet eller 
bølgelengde av innfallende lys, og løse problemer knyttet til materiens 
bølgeegenskaper 

3. vise forståelse for kjernereaksjoner og løse problemer knyttet til radioaktiv 
nedbryting, inkludert halveringstid for radioaktive isotoper, og beskrive 
kjernereaksjoners rolle i naturen (f.eks. i stjerner) og i kjernereaktorer 

4. vise forståelse for masse/energi-ekvivalens i kjernereaksjoner og partikkel- 
transformasjoner 


Som det framgår av det ovenstående, er hvert av kompetansemålene listet opp 
under de ulike delområdene godt egnet til å definere oppgavesjangre innen det 
formatet TIMSS Advanced bruker. Vi kan også konkludere med at ramme- 
verket for fysikk i TIMSS Advanced 2015 er kompetansebasert. Som vi skal se 
senere i kapitlet, gjør dette at det faglige fysikkrammeverket for TIMSS 
Advanced 2015 rent formmessig ligger nærmere den norske fysikkplanen som 
gjaldt for 2015-kullet, enn planen som gjaldt for 1995-kullet. 


2.2 Læreplaner for fysikk i norsk videregående skole 


For å få et historisk perspektiv på utviklingen innen skolefaget fysikk i Norge, 
går vi noe lenger tilbake enn tidspunktet for den første gjennomføringen av 
TIMSS Advanced i 1995. Vi ser på planene fra 1976, 1985 og 1992. Den siste 
av disse planene gjaldt for det norske kullet som deltok i TIMSS Advanced 
fysikk 1995. Vi sammenlikner så disse planene med dagens gjeldende læreplan, 
som gjaldt for det norske kullet som deltok i TIMSS Advanced 2015. Målet er å 
belyse utviklingen fra TIMSS Advanced 1995 til TIMSS Advanced 2015. 


2.2.1 Fysikkplanen av 1976 


Fysikklæreplanen fra 1976 (KUD, 1976) gjaldt fram til skoleåret 1983/84 
(Olsen, 2004), da den ble erstattet av en forløper for planen av 1985, som vi 
skal se på nedenfor. Fysikkplanen fra 1976 var en del av Læreplan for den 
videregående skole, del 3a, med undertittelen Studieretning for allmenne fag. 
Denne læreplanen beskrev en videregående skole delt i tre linjer, omtalt i planen 
som naturfaglinjen, samfunnsfaglinjen og språklinjen. Fagene elevene tok i løpet 
av de tre årene, var i tre kategorier: Felles allmenne fag, studieretningsfag 
(linjefag) og valgfag. Blant disse kategoriene var det studieretningsfagene 
(linjefagene) som definerte hvilken linje eleven fulgte. For valg blant linjefagene 

gav planen føringer. Tenkningen bak dette er eksplisitt formulert på side 9 
i læreplanen (KUD, 1976): «For at fordypningen skal få den nødvendige tyngde, 
stilles det bestemte krav til fagkombinasjonene innenfor linjen». Planen angav så 
en uttømmende liste over fagkombinasjoner som kunne inngå. For naturfag- 
linjen så det slik ut (sitat med visse typografiske forenklinger): 


På naturfaglinjen må én av følgende fagkombinasjoner inngå i fordypningen: 
Eksempler på liten fordypning: 


a) Matematikk 5+0=5 
Fysikk 5+5=10 
b) Matematikk 5+0=5 
Kjemi 3+5=8 
Biologi 3+0=3 (faget kan eventuelt leses i 3. år) 
c) Matematikk 5+0=5 
Kjemi 3+0=3 (faget kan eventuelt leses i 3. år) 
Biologi 3+5=8 
d) Matematikk 5+0=5 
Fysikk 5+0=5 (faget kan eventuelt leses i 3. år) 
Kjemi 3+5=8 
e) Matematikk 5+5=10 
Kjemi 3+5=8 


Eksempler på middels fordypning: 


Matematikk 5+5=10 
Fysikk 5+5=10 


Matematikk 5+0=5 


Kjemi 3+5=8 
Biologi 3+5=8 

Eksempler på stor fordypning: 


Matematikk 5+5=10 
Fysikk 5+5=10 
Kjemi 3+5=8 


Matematikk 5+0=5 
Fysikk 5+5=10 
Biologi 3+5=8 
Kjemi 0+3=3 


Her betyr tallene hvert fags timetall per uke på henholdsvis 2. og 3. årstrinn. 
I fysikk het de aktuelle kursene 2FY og 3FY. Merk at mens kursene i kjemi og 
biologi for 2. årstrinn var tretimerskurs, var fysikkurset 2FY et femtimerskurs. 
Denne skjevfordelingen hadde sitt motstykke i timefordelingen for naturfag på 
1. årstrinn. Dette var et femtimerskurs, og vanlig timefordeling var 2 timer 
kjemi, 2 timer biologi og kun 1 time fysikk per uke. Siden naturfagkurset var 
i kategorien felles allmenne fag, ble det tatt av alle elever på tvers av natur- 
faglinje, samfunnsfaglinje og språklinje. At fysikk var satt opp med en så liten 
del av dette faget, og med et desto større kurs som studieretningsfag på 2. 
årstrinn, kan signalisere en underliggende tenkning om at fysikk i større grad 
enn kjemi og biologi er relevant for elever som spesialiserer seg innen realfag, 
og i mindre grad enn disse fagene bør prioriteres som allmenndannelse. Det kan 
også henge sammen med mulighetene for å studere kjemi og biologi på 
universitetsnivå uten bakgrunn i fysikk utover 1. årstrinn i videregående skole. 
Motsetningen mellom fysikk som allmenndannelse og fysikk som studie- 
retningsfag var et sentralt tema i læreplanendringene på 1980-tallet (se under). 
I fagplanene for fysikkursene 2FY og 3FY av 1976 kommer linjetenkningen 
til uttrykk blant annet i avsnittet med tittel «Koordinering av fag». Dette 
avsnittet inneholder en detaljert beskrivelse av matematikkstoff som er relevant 
for fysikk som studieretningsfag i videregående skole. Avsnittet starter med: 

Faget fysikk anvender matematikk i større grad enn de fleste andre natur- 
vitenskaper. Framstilling av fysikk på den videregående skoles nivå må bygge 
på at elevene har kjennskap til enkel trigonometri, vektorregning og differensial- 
regning. 

Det er ønskelig at en elev som velger 2FY, har tilegnet seg en del mate- 
matiske kunnskaper og ferdigheter, enten før kurset tas eller så tidlig som 
mulig i skoleåret. 


Eleven bør da kunne: 

skrive og regne med tall uttrykt ved potenser av 10 (f.eks. 6,4 - 10”), 
utføre beregninger ved hjelp av logaritmetabell eller regnestav, 

løse førstegradslikninger med flere ukjente, 

løse annengradslikninger, 

forstå og bruke symbolene <, >, ~, x eller ~ (proporsjonal med), 
anvende sin x, cos x og tan x for spisse vinkler, 

anvende enkel vektorregning: addisjon, subtraksjon, 

utføre dekomponering i ortogonale komponenter, skalarprodukt, 
overføre informasjon mellom grafisk, numerisk, algebraisk eller verbal form, 
ha et visst kjennskap til derivasjon med dens geometriske tolkning. 


På et senere tidspunkt, særlig for 3FY, er det ønskelig at elevene kan bruke de 
utvidete trigonometriske funksjoner og vanlige trigonometriske formler, 
forstå og bruke symbolene X (summasjon), = (identitet), f, Å 4, A OG, X 
(middelverdi), 

kjenne den geometriske betydning av det bestemte integral og kunne integrere 
enkle funksjoner, 

kjenne funksjonene e* og In x 


bruke enkle funksjoner framstilt på parameterform. (KUD, 1976, s. 27-28) 


En slik eksplisitt angivelse av et anbefalt grensesnitt mot matematikkfaget har, 


som vi skal se, ikke blitt videreført i de senere planene. I avsnittet «Generell 


informasjon» først i planen stod det: «Det forutsettes at alle som velger fysikk, 


også leser 5-timerskurset i matematikk (2MN) i 2. år.» 


Fysikkplanen fra 1976 var, i likhet med de andre planene for linjefag, lagt 


opp med en «Fagplan A»-variant og en «Fagplan B»-variant. Forskjellen mellom 


disse var at mens B-varianten spesifiserte lærestoffet for hele kurset fullstendig, 

angav A-varianten bare en del av stoffet og åpnet dermed for tilvalgsstoff. 
Tilvalgsstoffet skulle ifølge planen utgjøre omtrent 4 ukers arbeid i 2FY og 7-8 
ukers arbeid i 3FY. Tilvalgsstoffet kunne i prinsippet velges fritt lokalt: «Tilvalgs- 
stoffet i emnelista er bare rådgivende, annet stoff kan også velges. I 3FY bør en dog 
ta for seg emnet geometrisk optikk» (KUD, 1976). Når det gjelder relasjonen 
mellom 2FY og 3FY, inneholdt planen følgende formulering: «Da grunnlaget for 
faget legges i 2FY, må dette kurset være bygd opp fastere enn 3FY.» (KUD, 1976) 

Emnelistene for 2FY og 3FY i planen fra 1976 framstår som svært 
omfattende og faglig ambisiøse sammenliknet med de etterfølgende planene. 
Den overordnete emnemessige fordelingen i A-variantens kjernestoff var at 2FY 
inneholdt klassisk mekanikk ved bruk av vektorregning, termofysikk inkludert 
kinetisk gassteori, elektrostatikk inkludert Coulombs lov, elektriske felt og 
elektrisk strøm, Ohms lov, ems og energiomsetning. I 3FY lå elektromagnetisme, 
inkludert magnetiske felt, elektromagnetisk induksjon, induktans, vekselstrøm 
og elektromagnetiske bølger, generell bølgefysikk inkludert refleksjon, interferens, 
resonans og fysikalsk optikk, moderne fysikk inkludert Bohrs atommodell, 
enkel kvantemekanikk med energinivåer og overganger, radioaktivitet og fisjon, 
og enkel relativitetsteori. Planen var ikke kompetansebasert, den bestod av 
opplisting av emner i stilen eksemplifisert her. 


2.2.2 Fysikkplanen av 1985 


Fysikkplanen av 1985 (KUD, 1986) skiller seg på vesentlige måter fra den 
tidligere planen omtalt ovenfor. Endringene er så fundamentale at det her er 
berettiget å snakke om en grunnleggende retningsendring for fysikk som studie- 
retningsfag i norsk videregående skole. 

De fagovergripende prinsippene for planen av 1985 har imidlertid de 
samme grunntrekkene som den foregående planen. Fortsatt beskriver planen 
en linjedelt videregående skole, og betegnelsen studieretningsfag med synonymet 
linjefag er beholdt. Listen over mulige fagkombinasjoner angitt for 1976-planen 
i forrige delkapittel er også beholdt. Fysikkplanen beskriver fortsatt kurs med 
betegnelsene 2FY og 3FY, begge med 5 timers undervisning per uke. Formu- 
leringen om at fysikkfaget krever matematikkurset 2MN, er også beholdt. 

I fysikkplanens avsnitt 2 om «Mål» kommer imidlertid retningsendringen 
tydelig til uttrykk. Listen over målformuleringer er essensielt den samme som 

i tilsvarende liste i planen av 1976, men nå er følgende mål flyttet opp som det 
aller første: 


[Gjennom arbeidet med faget skal elevene:] Få kjennskap til at fysikk utgjør 
en viktig del av kulturen vår, både fordi fysikk og teknikk representerer mye 
av grunnlaget for vår levestandard, og på grunn av den betydning natur- 
vitenskapen på godt og vondt har hatt for den historiske utvikling og for 
filosofisk tenkning. (KUD, 1986, s. 18) 


Dette er et mål om fysikken betydning, det handler altså om fysikk. Dreiningen 
i retning av metaperspektiver er det som i størst grad skiller planen av 1985 fra 
den foregående fysikkplanen (jf. Lie, Angell & Rohatgi, 2010, kap. 2.2). I det 
nye avsnittet «Kommentarer til målene» står det i fysikkplanen av 1985 blant 


annet: 


Det er vesentlig at elever som velger faget, skal få forståelse for at fysikk angår 
dem i deres hverdag, som for eksempel i hjemmet, i trafikken osv. De skal se 
fagets utvikling i et historisk perspektiv, og de skal få se hvordan kunnskaper 
i fysikk og bruken av disse kunnskapene preger hele vår livssituasjon. 
(KUD, 1986, s. 19) 


Her ser vi igjen metaperspektivet; dette sitatet framstår som en ren utdyping av 
målet sitert ovenfor. Det formuleres som en sentral målsetting at elevene skal 
forstå at faget angår dem. 

Vektleggingen av metaperspektiver i planen av 1985 kan sees som et ut- 
trykk for et ønske om at fysikkfaget i videregående skole skal endre seg i retning 
av å være allmenndannende snarere enn profesjonsrettet eller studieforberedende 
(Angell et al., 2016). Det er interessant å merke seg at denne diskusjonen altså 
dreier seg om fysikk i videregående skole som studieretningsfag (2FY og 3FY), 
ikke om fysikk i det felles allmenne naturfaget på 1. årstrinn i videregående 
skole eller om fysikken i grunnskolen, som tas av hele årskullet. Fysikk som 
studieretningsfag på 3. trinn i videregående skole ble ved første gjennomføring 
av TIMSS Advanced i 1995 valgt av 8,4 % av det totale årskullet. Ved 
gjennomføringen i 2015 var denne andelen sunket til 6,5 %. Blant jentene tok 
bare 3,8 % av årskullet fysikk som studieretningsfag på 3. årstrinn i 2015 
(Grønmo et al., 2016). Arbeid med fysikk som allmenndannelse gjennom 

videregående skoles studieretningsfag har altså hatt utfordringer i tiårene som 
fulgte etter den nye planen av 1985. 

Når det gjelder relasjonen mellom studieretningsfagene 2FY og 3FY, er 
situasjonen en helt annen i planen av 1985 enn i planen av 1976. I fysikkplanen 
fra 1976 ble det poengtert at innholdet i 2FY måtte defineres fastere enn 
innholdet i 3FY, fordi 2FY utgjorde grunnlaget for 3FY (KUD, 1976, s. 20). 
Man la her altså til grunn en idé om vertikal fysikkfaglig oppbygning og 
progresjon gjennom de to årstrinnene. I planen av 1985 sies det tvert imot: 
«Lærere og lærebokforfattere står derfor relativt fritt når de skal disponere 
stoffet. Dette gjelder særlig i 2FY.» (KUD, 1986, s. 20). Videre står det i planen 
fra 1985: 


I 3FY skal det, sammenliknet med 2FY, legges mer vekt på en matematisk 
fremstilling av stoffet. [...] Denne presiseringen må ikke oppfattes slik at 
kurset 3FY skal få et ensidig matematisk preg. Den kvalitative forståelsen av 
fysikk vil stå sentralt også i dette kurset, og det vil bli gitt eksamensoppgaver 
hvor kandidatene må svare på teorispørsmål og gi kvalitative forklaringer på 
fysiske fenomener. (KUD, 1986, s. 20) 


Vi ser her en tydelig dreining i retning av å gjøre fysikk som studieretningsfag 
i videregående skole kvalitativ. Kurset 2FY beskrives i planen av 1985 med en 
særlig sterk kvalitativ profil. 

Vi ser også denne retningsendringen tydelig i fysikkplanens kapittel 4 om 
arbeidsmåter. I planen fra 1976 starter dette avsnittet slik: 


Skal kursene virkelig gi en innføring i fysikkens metode og tenkemåte, må 
faget ikke bare bli en formidling av logisk konsistent tankekonstruksjon, men 
elevene må få anledning til å stille spørsmål, formulere problemer og selv arbeide 
med å finne svarene. Vitenskapelig arbeidsmåte kan aldri tilegnes ved at 
en lærer om den. Den kan bare oppnås ved at den søkes praktisert. 
(KUD, 1976, s. 25) 


I planen av 1985 starter det samme kapittel 4 i stedet slik: 


Skal kursene gi kunnskaper i og forståelse for at fysikk utgjør en viktig del av 
kulturen vår, må faget gi elevene anledning til å stille spørsmål og formulere 

problemer som knytter faget til deres hverdag for både jenter og gutter. De må 
kunne knytte faget til ting de leser om i aviser, tidsskrifter eller ser på fjernsyn. 
(KUD, 1986, s. 25) 


Her gjentas altså igjen formuleringen «fysikk utgjør en viktig del av kulturen 
vår», jf. sitat ovenfor. Vi ser et tilspisset uttrykk for retningsendringen mellom 
de to planene: Et utsagn fra 1976 som eksplisitt advarer mot undervisning om 
vitenskapelig arbeidsmåte, er erstattet med et utsagn som uttrykker nettopp 
at stoff i metakategorien «om fysikk» skal gis plass. 

Beskrivelsen av relasjonen til matematikk er i fysikkplanen av 1985 redusert 
kun til formuleringen «Faget fysikk anvender matematikk i større grad enn de 
fleste andre naturvitenskaper. Framstilling av fysikk på den videregående skoles 
nivå må bygge på at elevene har kjennskap til enkel trigonometri, vektorregning 
og differensialregning». Denne formuleringen var også å finne i planen fra 
1976. Den etterfølgende eksplisitte listen over matematikkstoff fra planen av 
1976 er fjernet. Derimot er en rekke formler tilknyttet de ulike faglige emnene 
eksplisitt angitt i planen av 1985, for eksempel (KUD, 1986, s. 21): 


Strøm, spenning, resistans: U = RI 
Joules lov: W = RI’t 


Bakgrunnen for disse presiseringene angis i planen a veere at det skal kunne ut- 
formes sentralgitte eksamensoppgaver i 3FY. Presiseringene fungerer altså som 
omtrentlige indikasjoner på hva som kan gis på eksamen. Sammenliknet med 
planen fra 1976 framstår denne listen som et virkemiddel for faglig avgrensning. 

Generelt er kjernestoffet i planen av 1986 mer kortfattet beskrevet enn i planen 
fra 1976. Planen er i likhet med forgjengeren ikke basert på kompetansebe- 
skrivelser, i stedet brukes listing av innholdskomponenter. Kjernestoffet i 2FY 
er nå mekanikk og varme, lys og bølger, kjernefysikk, elektrisitet, energi - samfunn 
og ferdigheter. Av disse framstår de to siste som metapregete og fagtemaover- 
gripende. Kjernestoffet i 3FY er mekanikk, felt og et siste område med den 
sammensatte tittelen masse - energi, bølger og partikler. Dette siste temaet 
inkluderer også astrofysikk, herunder kosmologi. Dette er temaer som ikke nevnes 
i planen av 1976. Sammenliknet med planen fra 1976 er blant annet termo- 
fysikk, optikk og vekselstrøm kraftig redusert eller fjernet. Formuleringen 
«Vitenskapelig arbeidsmåte kan aldri tilegnes ved at en lærer om den» fra 
1976-planen er også fjernet. 

2.2.3 Fysikkplanen av 1992 


Læreplanen som gjaldt for det norske kullet som deltok i TIMSS Advanced 
fysikk 1995, er planen fra 1992 (KUD, 1992). Som bemerket i Lie et al. (2010) 
skilte fysikkplanen i denne seg rent innholdsmessig lite fra 1985-planen (se 
også Angell et al., 2016). Imidlertid er framstillingen av stoffet noe annerledes; 
i 1992-planen er det enda mer utstrakt bruk av eksplisitte lister over aktuelle 
formler og annet matematikkpreget innhold. Slik sett er planen av 1992 en mer 
matematisk spesifisert framstilling av fysikkpensumet enn planen av 1985. 
Det angis for eksempel her eksplisitt at visse formler for kalorimetri skal 
være med, og at tilstandslikningen for en ideell gass er med (KUD, 1992, s. 17). 

Når det gjelder overordnet struktur, brukes ikke lenger betegnelsen linjer 
i planen fra 1992. I stedet omtaler planen kun fordypning i realfag, samfunnsfag 
eller språkfag. Nå brukes heller ikke betegnelsen linjefag, kun betegnelsen 
studieretningsfag. Imidlertid er «studieretningen» her å forstå som «studieretning 
for allmenne fag», så nomenklaturen fungerer noe annerledes enn i tidligere 
planer. Formuleringen i de tidligere fysikkplanene om at valg av fysikk som 
fag krever 2MN, er nå erstattet med 


Det forutsettes at alle som velger fysikk, enten leser 5-timerskurset i mate- 
matikk (2MN) i 2. år, eller har tilegnet/tilegner seg de nødvendige kunn- 
skaper i matematikk på 2MN-nivå. (KUD, 1992, s. 14) 


Listene med eksempler på fordypning framstår ikke så styrende i 1992-planen 
som i planene fra 1985 og 1976. Vi ser her at utviklingen i retning av opp- 
løsning av linjestrukturen i norsk videregående skole, og herunder den formelle 
frakoblingen mellom fysikkfaget og matematikkfaget, er i gang. De eksplisitte 
listene over matematiske formler, og det faktum at man fortsatt har en implisitt 
linjestruktur, gjør likevel at fysikkplanen av 1992 framstår som et kortere skritt 
i denne retningen enn hva som er tilfellet med de etterfølgende planene. 

2.2.4 Fysikkplanen av 2006 


Læreplanen som gjaldt for det norske kullet som deltok i TIMSS Advanced 
2015, er planen for Kunnskapsløftet fra 2006 (KD, 2006). I motsetning til 
planene omtalt ovenfor, er denne kompetansebasert. Linjestrukturen er nå helt 
løst opp, og planen angir intet eksplisitt om grensesnittet mot matematikk- 
faget. Fysikkfaget kan velges uavhengig av om eleven velger matematikk som 
fag på 2. eller 3. årstrinn. Kurset 2FY (for 2. årstrinn) har nå skiftet navn til 
Fysikk 1, og 3FY (for 3. årstrinn) har skiftet navn til Fysikk 2. 

For begge programfagene Fysikk 1 og Fysikk 2 er kompetansemålene i 
planen fra 2006 delt inn i følgende fem temaområder: 


ə klassisk fysikk 

e moderne fysikk 

e å beskrive naturen med matematikk 
e den unge forskeren 

e fysikk og teknologi 


Vi ser her at bevegelsen i retning av metaperspektiver har gått mye lenger enn 
det som kommer til uttrykk i planen fra 1992. Tre av de fem temaområdene er 
nå på metanivå i begge de to studieretningskursene Fysikk 1 og Fysikk 2. 
Temaområdet klassisk fysikk inneholder i Fysikk 1 formuleringer som nevner 
kontaktkrefter, gravitasjonskrefter, Newtons tre lover, energibegrepet, arbeid, 
effekt og friksjon. Når det gjelder termofysikk, er formuleringen i Fysikk 1: 
«Gjengi og drøfte kvalitativt termofysikkenes første og andre lov.» Videre nevnes 
strøm, spenning, resistans og ladning og anvendelse på «enkle og forgreinede 
likestrømskretser». Videre skal elevene kunne «definere og regne med begrepene 
frekvens, periode, bølgelengde og bølgefart, og forklare kvalitativt bøynings- og 
interferensfenomener». For Fysikk 2 nevner kompetansemålene under tema- 
området klassisk fysikk begrepene homogene og inhomogene elektriske felt og 
gravitasjonsfelt, Coulombs lov og Newtons gravitasjonslov, magnetiske felt 
rundt permanente magneter og elektriske strømmer, magnetisk flukstetthet og 
fluks og Faradays induksjonlov. Videre nevnes Newtons lover på vektorform 
for bevegelse i homogene magnetiske felt og gravitasjonsfelt. For sirkelbeve- 
gelse inneholder planen følgende svært spesifiserte mål: «regne ut akselerasjon 
og krefter på objekter som beveger seg med konstant fart i en sirkelbane, og 
på objekter i en vertikal sirkelbane i øvre og nedre punkt». Det siste målet er 

å «gjøre beregninger med loven om bevaring av bevegelsesmengde for 
sentrale støt». 

Kompetansemålene under temaområdet moderne fysikk for Fysikk 1 nevner 
Bohrs atommodell og beregning av frekvenser og bølgelengder i emisjons- og 
absorpsjonsspektre ut fra den, anvendelse av bevaringslover på fusjons- og fisjons- 
prosesser, beregninger med Stefan-Boltzmanns lov og Wiens forskyvningslov, 
HR-diagram, stjerners livssyklus, oppbygning av grunnstoffer i stjerner og 
standardmodellen for universets utvikling. For Fysikk 2 nevner kompetanse- 
målene under moderne fysikk kvalitativ drøfting av postulatene i den spesielle 
relativitetsteorien, kvalitativ beskrivelse av den generelle relativitetsteorien, 
Einsteins forklaring av fotoelektrisk effekt, og å «kvalitativt gjøre rede for 
hvordan resultater fra forsøk med fotoelektrisk effekt, comptonspredning og 
partiklers bølgenatur representerer et brudd med klassisk fysikk». Videre nevnes 
bevaringslover for prosesser med elementærpartikler og beskrivelse av veksel- 
virkningene mellom elementærpartikler. Det siste kompetansemålet i listen 
under moderne fysikk er å «gjøre rede for Heisenbergs uskarphetsrelasjoner, 
beskrive fenomenet sammenfiltrede fotoner og gjøre rede for erkjennelses- 
messige konsekvenser av dem». Vi ser at mye av dette er avanserte emner fra 
moderne fysikk som på dette nivået kun kan beskrives kvalitativt. 

Kompetansemålene under temaområdet å beskrive naturen med matema- 


tikk for Fysikk 1 er følgende: 


e bruke parameterframstilling til å beskrive rettlinjet bevegelse for en partikkel, 
og bruke derivasjon til å regne ut fart og akselerasjon når posisjonen er 
kjent, både med og uten digitale verktøy 

e lage en eller flere matematiske modeller for sammenhenger mellom fysiske 
størrelser som er funnet eksperimentelt 

e bruke matematiske modeller som kilde for kvalitativ og kvantitativ informasjon, 
presentere resultater og vurdere gyldighetsområdet for modellene 


For Fysikk 2 er kompetansemålene under temaområdet å beskrive naturen med 
matematikk følgende: 


e beskrive banen til en partikkel ved hjelp av parameterframstilling, og bruke 


derivasjon og integralregning til å regne ut posisjon, fart og akselerasjon når 
en av de tre størrelsene er kjent 

e bruke integralregning til å bestemme arbeid og endring i potensiell energi 
i sentralfelt og for en fjær som strekkes 

e analysere ulike matematiske modeller for en fysisk situasjon, med og uten 
digitale verktøy, og vurdere hvilken modell som beskriver situasjonen best 


Det framgår tydelig at dette temaområdet ikke kan betraktes som en generell 
kategori for å representere bruk av matematikk i fysikk. Det ligger imidlertid 
her konkrete anvendelser av differensial- og integralregning, som er temaer 
i studieretningsfagene Matematikk R2 og Matematikk R3. Slik sett har vi her 
en eksplisitt formulert kobling til matematikkstoff. Vurderer man oppgave- 
tradisjonen i sentralgitte skriftlige eksamener for Fysikk 2 i perioden rundt 2015, 
er det uklart i hvilken grad de gjentatte formuleringene om parametriserte 
kurver i læreplanene for Fysikk 1 og Fysikk 2 er et sentralt tema i disse kursene. 

Under temaområdet den unge forskeren nevner kompetansemålene for Fysikk 1 
vitenskapelig metode i fysikk, alternative (ikke-vitenskapelige) forklaringsmodeller, 
påvirkning fra forskeres holdninger, forventninger og erfaringer, planlegging 
og gjennomføring av forsøk, innsamling og vurdering av data med og uten 
digitale verktøy og simuleringsprogrammer. For Fysikk 2 nevner kompetanse- 
målene under dette området mye av den samme tematikken, men blant annet 
nevnes også «vitenskapelig strid» og anslag for usikkerhet. 

Under temaområdet fysikk og teknologi nevner kompetansemålene for Fysikk 1 
forskjellen mellom ledere, halvledere og isolatorer ut fra dagens atommodell, 
doping av halvledere, oppbygning, virkemåte og eksempler på bruk av dioder 
og transistorer, virkemåten for lysdetektorer i digital fotografering og video, 
samt egenskaper, karakteriseringer og begrensninger for moderne sensorer. 
For Fysikk 2 nevner kompetansemålene under dette temaområdet teknologiske 
anvendelser av induksjon, prinsipper bak røntgen, ultralydavbildning og 
magnetisk resonansavbildning. Det siste kompetansemålet er å «gjøre rede for 
sampling og digital behandling av lyd». 

2.3 Rammeverket for fysikk i TIMSS Advanced 
versus norske læreplaner 


Vårt hovedanliggende i dette kapitlet er å muliggjøre en sammenlikning av 
norske læreplaner for fysikk som studieretningsfag i videregående skole med 
det faglige rammeverket i TIMSS Advanced. Dette er interessant blant annet 
i forbindelse med diskusjonen om den sterke tilbakegangen de norske elevene 
har hatt i TIMSS Advanced fysikk fra 1995 til 2015. I denne sammenheng er 
det primært de norske planene fra 1992 og 2006 det er relevant å sammen- 
likne, fordi det var disse som gjaldt for de respektive kullene som ble testet 
i gjennomføringene av TIMSS Advanced i 1995 og 2015. Imidlertid er det 
viktig at vi her tar høyde for den potensielle forskjellen mellom intendert og 
implementert læreplan (jf. kapittel 13). Mens den intenderte læreplanen er 
nedfelt i selve læreplanens formuleringer, kan den implementerte læreplanen, 
altså læringsarbeidet som faktisk gjøres ute i skolen, avvike fra den intenderte 
planen. Slik de norske læreplanene i fysikk av 1976, 1985 og 1992 framstår, må 
vi ta høyde for at undervisningskulturen knyttet til planene fra 1976 og 1985 til 
en viss grad kan ha levd videre i den reelle implementeringen av planen fra 
1992 ute i skolen. Dette har blant annet å gjøre med at inndelingen i linjer ikke 
var helt borte i planen fra 1992 (jf. delkapittel 2.2). Dermed er de tre planene 
fra 1976, 1985 og 1992 alle relevante i en diskusjon om den implementerte 
fysikkplanen som gjaldt for de norske deltakerne i TIMSS Advanced 1995 fysikk. 

Vurderer man kompetansemålene i den norske planen for studieretnings- 
fagene Fysikk 1 og Fysikk 2 som gjaldt for 2015-kullet, opp mot rammeverket 
i TIMSS Advanced 2015 fysikk, kan man trekke følgende konklusjoner: 


1. Kompetansemålene i den norske fysikkplanen som gjaldt i 2015, adresserer 
mye kvalitativt stoff om avanserte, moderne fysiske teorier og anvendelser av 
fysikk på teknologi og liknende som ikke er med i kompetansemålene for 
TIMSS Advanced. 

Som eksempler kan her nevnes kvalitativ forståelse av generell rela- 
tivitetsteori, sammenfiltrede fotoner, halvledere, dioder, transistorer, MR- 
spektroskopi, sensorer brukt til fotografering, stjerners livssyklus, standard- 
modellen for universets utvikling og Heisenbergs usikkerhetsrelasjoner. 
Dette representerer altså kompetanse som de norske elevene ikke fikk uttelling 
for i TIMSS Advanced 2015 fysikk. 

2. Kompetansemålene i den norske fysikkplanen som gjaldt for 2015-kullet, 
omhandler også mye stoff om vitenskapen fysikk, altså stoff på metanivå, 
som ikke er med i kompetansemålene for TIMSS Advanced. 

Eksempler på temaer som de norske kompetansemålene nevner, men 
som norske elever får liten uttelling for i TIMSS Advanced fysikk (jf. del- 
kapittel 2.1): vitenskapelig metode i fysikk, alternative (ikke-vitenskapelige) 
forklaringsmodeller, planlegging og gjennomføring av forsøk, innsamling 
og vurdering av data med og uten digitale verktøy, og vitenskapelig strid. 


3. Mens den norske fysikkplanen som gjaldt for 1995-kullet, kan sies å dekke 
alle kompetansemålene i rammeverket for TIMSS Advanced fysikk, er dette 
ikke tilfellet med den norske planen som gjaldt for 2015-kullet. 

Vi så i delkapittel 2.1 at for delområdet bevaringslover under fagområdet 
mekanikk og termodynamikk lister rammeverket for TIMSS Advanced opp 
målene «bruke bevaring av bevegelsesmengde i elastiske og uelastiske støt» 
og «bruke termodynamikkens første lov i problemløsing». Her er uelastisk 
støt ikke nevnt i den norske planen, og termodynamikkens første lov er 
i den norske planen kun knyttet til kvalitativ bruk. For delområdet varme 
og temperatur så vi i delkapittel 2.1 at rammeverket for TIMSS Advanced 
lister opp kompetansemålet «vise forståelse for mekanismene i varmeover- 
føring og den mekaniske ekvivalenten til varme (arbeid), og bruke spesifikk 
varmekapasitet og varmekapasitet til å finne likevektstemperatur når 
legemer med ulike temperaturer plasseres sammen» og kompetansemålet 
«bestemme utvidelsen av faste stoffer relatert til temperaturendringer og 
bruke loven for ideelle gasser (i formen pV /T = konstant) i problemløsing». 
Ingen av disse er dekket i den norske fysikkplanen som gjaldt i 2015. 
Her var det kun snakk om kvalitativ forståelse av termofysikk. 


Sammenlikningen ovenfor gjelder kun kompetansemålene i den norske fysikk- 
læreplanen vurdert opp mot kompetansemålene i rammeverket for TIMSS 
Advanced 2015 fysikk. Siden oppgavene i TIMSS Advanced lages direkte på 
grunnlag av kompetansemålene beskrevet i rammeverket, er dette den mest 
direkte relevante sammenlikningen å gjøre i forbindelse med analyser av elevers 
prestasjonsdata i TIMSS Advanced. 

I sammenheng med det vi diskuterer her, er det også relevant å vite 
hvordan utvikling av rammeverket foregår i TIMSS og TIMSS Advanced. 

Rammeverket beskriver ikke bare det som er felles i landenes læreplaner. For å 
unngå en «tak»-effekt tar man også med en del ting som ikke er dekket i alle 
deltakerlandenes planer (se kapittel 13). I forbindelse med dette gjør IEA ved 
hver gjennomføring av studiene også en analyse av hvordan resultatene for de 
ulike land ville ha sett ut dersom de oppgavene som er vurdert som utenfor 
pensum av de enkelte land, hadde blitt tatt ut av studien (Martin, Mullis & 
Hooper, 2016a). Gjennomgående er konklusjonen at disse justeringene har 
liten betydning for landenes skår, se delkapittel 13.2.2, spesielt tabell 13.8. 

Skal vi sammenlikne med fysikkplanen som gjaldt for det norske kullet som 
deltok i TIMSS Advanced 1995, er det imidlertid klart at også endringen i selve 
den norske planens form fra 1995 til 2015 kan spille en rolle. Fysikkplanen for 
1995-kullet inneholdt eksplisitte lister over matematiske formler, og i sin stil og 
tilnærmingsmåte hadde denne planen klare likhetstrekk med fysikkplanene fra 
1986 og 1976. Fysikkplanen for det norske 2015-kullet framstår, med sine tre 
av fem overordnete temaområder på metanivå og en gjennomgående mye 
sterkere vekt på kvalitativ forståelse, som en helt annen type dokument. 

På det tidspunktet da TIMSS Advanced 2015 ble gjennomført, hadde denne 
planen for fysikk som programfag i videregående skole og dens relativt like 
forløper (KUF, 1994) vært i bruk i mer enn 15 år. Det er derfor grunn til å anta 
at de endringene som fysikkplanen for 2015-kullet representerer i forhold til 
planen som gjaldt for 1995-kullet, i året 2015 hadde fått god tid til å synke inn 
i fysikkfagets kultur i norsk videregående skole. Dermed er det grunn til å tro 
at endringene også var tatt opp i den implementerte læreplanen. For øvrig skjedde 
det også en betydelig utskifting av fysikklærere i den sammen perioden, 
jf. tabellen over aldersfordeling blant fysikklærere i Lie et al. (2010, s. 161). 

Har så endringene i den norske fysikkplanen fra 1995 til 2015 hatt 
betydning for den sterke tilbakegangen norske fysikkelever hadde i TIMSS 
Advanced fra i 1995 til i 2015? Et slikt spørsmål er vanskelig å svare på, fordi 
ordet «betydning» ikke lar seg presisere på noen hensiktsmessig måte. Man kan 
si at tatt i betraktning punktene i delkapittel 2.3, er det rimelig å anta dette. 
Som nevnt i Grønmo et al. (2016) er det lett å finne enkeltoppgaver i TIMSS 
Advanced 2015 der den norske tilbakegangen fra 2008 til 2015 kan relateres 
til at det faginnholdet oppgaven omhandler, ikke lenger er med i den norske 
læreplanen i 2015. Det klareste eksemplet på dette finner vi innen termofysikk, 

der den norske læreplanen for 2015 har dreid i kvalitativ retning, og dermed 
ikke lenger dekker rammeverket i TIMSS Advanced fysikk. Men likevel kan vi 
selvsagt ikke konkludere med at de norske endringene i læreplanene som helhet 
har bidratt til tilbakegangen. Man kan argumentere for at det er sannsynlig, 
men å fastslå det som sikkert har vi ikke grunnlag for å gjøre. 

Hovedresultater i fysikk og 
naturfag i TIMSS Advanced 
og TIMSS - 1995 til 2015 


Liv Sissel Grønmo 

Institutt for lærerutdanning og skoleforskning, UiO 
Arne Hole 

Institutt for lærerutdanning og skoleforskning, UiO 


Det er viktig å huske på at grunnopplæringen i Norge i dag består av grunn- 
skolen og videregående skole. For et par generasjoner siden var det rimelig å 
regne barneskolen og ungdomskolen som den grunnleggende utdanningen alle 
elevene trengte. Går vi enda lenger tilbake var det barneskolen som var den 
utdanningen de fleste i samfunnet fikk. I dag starter nesten alle elever i Norge, 
som i mange andre land, på videregående skole før de går ut i arbeidslivet. 
Det er derfor rimelig å inkludere videregående skole i det vi nå kaller grunn- 
opplæringen i Norge. 

I Norge har det har vært relativt lite oppmerksomhet omkring resultatene 
fra de internasjonale studiene i videregående skole i forhold til resultatene fra til- 
svarende studier i grunnskolen. Det man har hatt oppmerksomheten mot i videre- 
gående skole, er frafallet, særlig i yrkesutdanningene. Elementære kunnskaper 
i fysikk og matematikk er i dagens samfunn også svært viktige for mange av 
yrkesutdanningene, i motsetning til for noen generasjoner siden. Man kan anta 
at de vil bli enda viktigere framover, se kapittel 4. I denne boka ser vi på hele 
skoleløpet i fysikk og naturfag, altså i den norske grunnopplæringen. 

Vi presenterer hovedresultater og trender basert på 20 års forskning. 
Selv om vårt utgangspunkt er fysikk i slutten av videregående skole, ser vi 
i drøftinger, så vel som i presentasjoner av resultater, på hele skoleløpet. 
For mer om hovedperspektivene i boka henviser vi til kapittel 1. 

3.1 Viktige hovedtrender over 20 år i fysikk og 
naturfag for hele skoleløpet 


I dette delkapitlet har vi lagt inn noen illustrasjoner som viser hovedtrender 
i norske elevers kunnskaper i fysikk og naturfag fra 1995 til 2015. Illustrasjonene 
er valgt for på en kortfattet måte å informere om noen av de viktigste trendene 
i utviklingen. Illustrasjonene gir ikke noe fullstendig bilde av situasjonen, men 
de bidrar til å framheve sentrale resultater og utfordringer for skolen som det 
er viktig å ta opp og drøfte. I de påfølgende to delkapitlene utdyper vi resultatene 
for henholdsvis fysikk i slutten av videregående skole (delkapittel 3.2) og 
for naturfag på barnetrinn og ungdomstrinn (delkapittel 3.3). 

Illustrasjon 3.1 viser norske elevers prestasjoner i fysikk fra 1995 til 2015. 
Vi ser at norske fysikkelever i løpet av denne 20-årsperioden har gått fra svært 
gode prestasjoner, prestasjoner helt i verdenstoppen, til å prestere på et middels 
nivå i 2015. Grafen viser også at dette er en jevn tidsutvikling, det er ingen tegn 
til at nedgangen har bremset opp etter 2008. Målt i antall poeng er nedgangen 
større fra 1995 til 2008 enn fra 2008 til 2015, men tidsrommet er også større 
i det første tilfellet. Utviklingen over tid er lineær. Kort oppsummert kan vi 
konkludere med at den markante nedgangen som ble målt fra 1995 til 2008 
fortsetter på samme måte etter 2008. 

I både den internasjonale og den nasjonale rapporten fra 1995-studien ble 
det framhevet at Norge var et land som presterte helt på topp i fysikk. Samtidig 
ble det pekt på at utfordringen for Norge var å få en større andel elever til å 
velge faget. I den internasjonale rapporten fra 1995 (Mullis et al., 1998, s. 186) 
kan man lese: 


In Norway, Sweden, the Russian Federation, and Denmark, the country 
average was significantly above the international average, while in six countries, 
Switzerland, Canada, France, the Czech Republic, Austria, and the United 
States it was significantly below the international average. Note that the 
PTCI [dekningsgraden] was low in Norway (8%), and particularly in 
Denmark (3%), indicating that physics students in these countries are a very 
select group. 

Det var en relativt liten andel av det norske årskullet i 1995 som valgte fysikk 
til topps i videregående skole, langt lavere enn i mange andre land. I tillegg til 
den markante nedgangen i prestasjoner over disse 20 årene, har andelen elever 
som velger faget, sunket med 2 prosentpoeng fra 1995 til 2015. Det er altså nå 
en lavere andel av et årskull som velger faget, i tillegg til at prestasjonene har 
sunket markant. I neste delkapittel utdypes disse resultatene, samtidig som nye 
sentrale resultater presenteres. Nedgang i prestasjoner i fysikk er ikke noe man 
finner bare i Norge, det ser ut til å være en del av en internasjonal trend for de 
landene som har deltatt i TIMSS Advanced: 


Of the 6 countries with 20 year trend data, France, Norway, the Russian 
Federation, and Sweden experienced substantial decreases in average achieve- 
ment since 1995, while Slovenia and the United States had no significant 
change. No country improved over the 20 year period. (Mullis, Martin & 
Loveless, 2016d, s. 4) 


Det er verdt å merke seg at ingen av de østasiatiske landene, som er de som 
oftest presterer best i både naturfag og matematikk, deltar i TIMSS Advanced. 
På bakgrunn av at det er så vidt få land som deltar i denne studien, må man 
være noe tilbakeholden med å trekke konklusjoner om utviklingen i fysikk 
globalt. Vi må dessuten huske på at det er noe mer problematisk å sammen- 
likne prestasjonene i TIMSS Advanced i ulike land enn det er i grunnskolen. 
I TIMSS Advanced må man også må ta hensyn til at andelen av årskullet som 
velger faget, varierer ganske mye mellom land. Andelen i landet som tar faget, 
sammenholdt med elevenes prestasjoner, sier mer om hvor mange eksperter 
det enkelte land utdanner, enn om man bare ser på prestasjonsforskjellene. 
Mer om dette i delkapittel 3.2. 

Illustrasjon 3.2 sammenlikner norske elevers prestasjoner i naturfag i 1995 
med ett år eldre elever i 2015. Som illustrasjonen viser, presterer ett år eldre 
elever på samme nivå som ett år yngre elever gjorde i 1995. I tillegg hadde 
elevene vi testet i 2015 skolestart som 6-åringer, mens skolestart for 1995- 
elevene var 7 år. På samme måte som det var en markant nedgang i de norske 
prestasjonene i slutten av videregående skole i det tidsrommet vi ser på, har vi 

en markant nedgang i naturfag i grunnskolen. Hvor godt elevene presterer 
i videregående skole, er det rimelig å anta at har sammenheng med hvilket 
faglig grunnlag de har med seg fra grunnskolen. Nedgangen i fysikk i 
videregående skole kan derfor i noen grad ha sammenheng med hvor mye de 
lærte av fysikk i grunnskolen. I hvilken grad de velger fysikk i videregående 
skole, kan også ha sammenheng med hva de ble eksponert for og fant 
interessant i naturfag i grunnskolen. Mens vi tester elevene i fysikk i 
videregående skole, har de norske elevene i grunnskolen det som kalles 
integrert naturfag, hvor fysikk inngår som et av områdene med en veiledende 
undervisningstid på 1 time per uke. Det er derfor også verdt å merke seg at 
fysikk er det fagområdet som norske elever gjennomgående har prestert 
svakest i både på 4. trinn i barneskolen og på 8. trinn i ungdomsskolen i hele 
perioden fra 1995 til 2015. 

Årskullet elever som deltok i TIMSS på ungdomstrinnet i 2011, er det 
samme årskullet som ble testet i TIMSS Advanced i 2015. Resultatene indikerer 
at norske elever etter årtusenskiftet har et svakere grunnlag i naturfag fra grunn- 
skolen enn det de hadde tidligere. Det svake resultatet fra grunnskolen kan 
være en medvirkende årsak til problemene med fysikk i videregående skole, 
både nedgangen i andel elever som velger faget, og nedgangen i prestasjoner. 

Illustrasjon 3.3 sammenlikner prestasjoner for jevngamle norske elever 
i hele utdanningsløpet i naturfag og fysikk. 

I slutten av videregående skole testes elevene i fysikk; på barnetrinn og 
ungdomstrinn i Norge har elevene integrert naturfag med fysikk som en av 
komponentene. 

Som vi ser av illustrasjonen, er det på alle nivåene i skolen en markant 
tilbakegang fra 1995 til de første målingene etter årtusenskiftet. I 1995 presterte 
de norske elevene som hadde valgt full fordypning i fysikk i videregående skole 
svært godt, mens de etter det har hatt en lineær nedgang i prestasjoner. 
Nedgangen fra 1995 til 2015 er på hele 74 poeng på en skala med standardavvik 
på 100 og midtpunkt på 500. Dette er den største nedgangen som er målt for 
norske elever i noen studier, langt større enn de nedgangene som ble kalt 
PISA-sjokket i 2003 for grunnskolen. Samtidig har andelen elever som velger 

fysikk til topps i videregående skole gått ned fra 8,4 % i 1995 til 6,5 % i 2015. 
Dette på tross av at andelen som tok fysikk i 1995 ble vurdert som lavere enn 
ønskelig. Norske elevers prestasjoner i det integrerte naturfaget på 8. trinn gikk 
ned i perioden 1995 til 2003, og er på det samme nivået i 2015. Også på 4. trinn 
var det en klar nedgang fra 1995 til 2003, men her forbedret resultatet seg fram 
til 2011, men da stoppet oppgangen opp på dette trinnet. Naturfag i 
grunnskolen og fysikk i videregående skole er i 2015 alle i nærheten av det 
midlere nivået for skalaen som brukes i TIMSS-studiene. 


3.2 Utdypende resultater for TIMSS Advanced 


I dette delkapitlet presenterer vi flere sentrale resultater fra TIMSS Advanced. 
Noen av disse ble presentert i den første boka fra 2015-studien, Ett skritt fram 
og ett skritt tilbake (Grønmo, Hole & Onstad, 2016). Der hadde vi også med 
noen kommentarer omkring læreplaner i faget. I denne boka har vi valgt å ha 
et eget kapittel som utdyper og drøfter de norske læreplanene langt grundigere 
enn det vi gjorde i den første boka (se kapittel 2). 


Tekstboks 3.1 Måleskalaen i TIMSS Advanced 


For å kunne gjøre studier som viser utvikling over tid (trendstudier), trenger 
man en fast skala å relatere resultatene til. I alle TIMSS-studier beholdes 
mange oppgaver uendret fra undersøkelse til undersøkelse. Ved hjelp av 
disse er det mulig å konstruere en slik fast skala. I TIMSS-studiene har man 
valgt å bruke de internasjonale resultatene fra 1995 som basis for den faste 
skalaen som brukes til å måle prestasjoner. 

Det internasjonale gjennomsnittet fra 1995 ble standardisert til 500 
med et standardavvik på 100. Senere studier bruker denne standardiserte 
skalaen for å beregne landenes gjennomsnittlige skår. Noen figurer viser 
også fordelingen av elevenes skår ved et diagram som angir 5-, 25-, 75- og 
95-prosentilene. I tillegg vises da midt i diagrammet et 95 % konfidens- 
intervall for gjennomsnittsverdien (to standardfeil, SE, i hver retning ut fra 
det målte gjennomsnittet). Tall plassert i parentes bak skår angir standardfeil. 

Tabell 3.1 Hovedresultater i fysikk for landene som deltok i TIMSS Advanced 2015. 
Se tekstboks 3.1 for forklaring. 

` Deknings- År på 
pe 


Fordeling av prestasjoner 


r T T T T T T 1 
Landets skar er signifikant 100 200 300 400 500 600 700 800 
høyere enn skalamidtpunktet 500 


2 

: 
Slovenia 531(2,5) O 7,6% £ 
Russland 508 (7,1) 4,9% 3 
Norge 507 (4,6) 6,5% $ 
Portugal 467 (4,6) © 5,1% mn a m 2 8,0 3 
Sverige 455(59)Ø 14,3% m = ca 2 8,8 $ 
USA 437 (9,7) 9 4,8% En Se m 2 8,1 5 
Libanon 410 (4,5) © 3,9% — è E 2 7,8 
Italia 374 (6,9)® 18,2% Á=] m == 8 8,9 $ 
Frankrike 373(4,0)® 21,5% er m — 2 8,0 E 

å 


P til 
Landets skår er signifikant lavere 5 25 RE 25 95 


enn skalamidpunktet 500 =| =z 


95% konfidensintervall for gjennomsnittet 


Tabell 3.1 viser hovedresultatene for fysikkspesialistene i de landene som del- 
tok i 2015. Kolonnene i tabellen viser hvert lands gjennomsnittlige elevprestasjon 
(poengskår), dekningsgrad, elevenes antall år på skolen og deres gjennom- 
snittsalder. I den brede kolonnen i midten illustreres spredningen i skår for 
hvert enkelt land. Tekstboks 3.1 gir informasjon om mål og skalaer som er 
brukt i tabellen. For ytterligere informasjon om studien og gjennomføringen av 
denne, henviser vi til kapittel 13. 

Nedgangen i fysikkprestasjoner for norske elever fra 1995 er % av standard- 
avviket. Basert på tidligere beregninger kan man grovt si at ett års økning 
i alder og ett år mer skolegang antas gi en økning på rundt 40 poeng på den 
typen skala som brukes i TIMSS Advanced. Noe upresist kan man derfor si at 
tilbakegangen i norske fysikkprestasjoner fra 1995 til 2015 tilsvarer bortimot 
to års faglig modning. Det er en dramatisk nedgang. Enda mer dramatisk blir 
dette bildet når vi tar med i vurderingen at andelen elever som velger faget, 
dekningsprosenten, også har gått ned med 2 prosentpoeng. Fra 1995 til 2015 
har altså Norge gått fra å være et høytpresterende land til å være et land som 
presterer omtrent på skalamidtpunktet når det gjelder utdanning av fysikk- 
spesialister i videregående skole. 

Tabell 3.2 Trender i skår og dekningsgrad for land som deltok i fysikk i TIMSS Advanced 2015 og 
som også har deltatt minst én gang tidligere. Trendene er framstilt grafisk i figur 3.1. 


un 
Forskjeller 5 

EEO mm 
seile 


95 % konfidensintervall for gjennomsnittet 


Som vist i illustrasjon 3.1, er det en jevn nedgang i prestasjonene for de norske 
elevene som har valgt full fordypning i fysikk i videregående skole. Først er det 
en klar nedgang fra 1995 til 2008, så en ytterligere nedgang fra 2008 til siste 
studie i 2015. Samtidig har det vært en nedgang i andel av årskullet som velger 
fysikk som fordypning på videregående skole. Tabell 3.2 og figur 3.1 viser at 
også andre land har hatt en nedgang i resultater, så det er ikke bare i vårt land 
vi ser denne trenden. Samtidig må vi ta med i betraktningen at det er et 
begrenset utvalg av land som deltar i TIMSS Advanced. Vi har for eksempel 
ikke med noen land i Sørøst-Asia eller Oseania, slik vi har det i TIMSS for 
grunnskolen. Land i Sørøst-Asia er ofte av de landene som gjør det best i realfag 
i de internasjonale studiene i grunnskolen. Vi må derfor være forsiktige med 
å trekke konklusjoner om en generell nedgang globalt. I vurderingen av 

Figur 3.1 Trender i skår og dekningsgrad for utvalgte land som deltok i fysikk i TIMSS Advanced 
2015 og som også har deltatt minst én gang tidligere. Det første året landet deltok, er markert på 
figuren. De neste prikkene viser resultater i påfølgende studier, altså 2008 og/eller 2015. 

resultater i TIMSS Advanced må vi også ta hensyn til dekningsgrad og til alder 
på elevene for å kunne sammenlikne land, og for å kunne si noe om hvor 
positiv eller negativ utviklingen er. 

Tar vi med dekningsgrad kan vi si at land som USA og Italia har en viss 
framgang, fordi dekningsgraden har økt en del. I TIMSS Advanced er det det 
enkelte land som definerer den populasjonen de ønsker å teste. Økningen 
i dekningsgrad kan derfor skyldes at noen land har utvidet den populasjonen 
de har med i studien. Den muligheten har vi ikke i Norge og Sverige, da vi har 
definert populasjonen i fysikk i TIMSS Advanced som alle som tar dette faget 
i det siste året i videregående skole. Det er derfor greit å trekke konklusjonen 
om at begge disse landene har hatt en markant nedgang i fysikk fra 1995 til 2015. 

Når det gjelder de internasjonale trendene i TIMSS Advanced, er det verdt 
å merke seg at utviklingen i de fleste land har mange av de samme trekkene i både 
fysikk og matematikk (se Grønmo & Hole, 2017). Vårt naboland Sverige ser ut til å 
ha mange av de samme utfordringene som Norge, både i fysikk og i matematikk. 
Vi vil derfor i noen sammenhenger sammenlikne mer med Sverige enn med de 
andre landene for å få en best mulig forståelse av utviklingen uten for mange 
forstyrrende faktorer. Det er også en fordel at elevene har samme alder i Norge 
og Sverige, mens elevene er yngre i flere av de andre landene (se tabell 3.1). 

Man kan hevde at kunnskap i fysikk er viktig, og at det antakelig blir enda 
viktigere framover. For mer om dette, se kapittel 4. Et høyt utviklet moderne 
samfunn som det vi lever i, står overfor store utfordringer på områder som 
miljø og teknologi. Å gi elevene gode kunnskaper i fysikk er derfor noe det 
synes rimelig å prioritere i skolen. Den markante tilbakegangen i prestasjoner, 
sammen med nedgang i dekningsgrad slik det ble dokumentert etter TIMSS 
Advanced i 2008, ser ikke ut til å ha blitt tatt på alvor når tilbakegangen 
i TIMSS Advanced 2008 følges opp med en ytterligere tilbakegang i 2015. 
Norge har store utfordringer som man må ta på alvor og prøve å løse. 

Resultatene i fysikk fra TIMSS Advanced 1995 ble presentert med stor 
entusiasme. Norge var det landet som lå øverst på listen over faglige prestasjoner. 
Det ble til dels tolket som at vi er best i verden. Nå kan man stille kritiske 
spørsmål ved om det var en holdbar konklusjon. For eksempel presterte 
Sverige omtrent like godt som Norge, samtidig som det var en dobbelt så høy 
andel av årskullet i Sverige som valgte fysikk til topps i videregående skole (8 % 
av årskullet i Norge, 16 % av årskullet i Sverige). Dette er en faktor man må ta 
hensyn til i vurderingene av hvor godt landene gjør det i denne typen studier. 

Når det gjelder de norske resultatene, er det interessant å se på hvilken 
betydning nedgangen i prestasjoner har hatt for Norge når det gjelder å utdanne 
fysikkspesialister ved slutten av videregående skole. En måte å gjøre det på er å 
se på hvor mange prosent av et norsk årskull som når de ulike kompetanse- 
nivåene middels, høyt og avansert, slik de er definert i TIMSS Advanced 
(se kapittel 7 for beskrivelse av de ulike kompetansenivåene, se også inter- 
nasjonal rapport for TIMSS Advanced 2015 (Martin, Mullis, Foy & Hooper, 
2016b)). Figur 3.2 viser dette. 

Figur 3.2 viser hvor store andeler av arskullet som nadde hvert av de tre 
kompetansenivaene i hver av de tre TIMSS Advanced-studiene. For a forsta 
figuren er det viktig å legge merke til to ting: For det første gjelder prosent- 
tallene ikke andeler av de respektive populasjonene som ble undersøkt, men 
andeler av de respektive årskullene. For det andre skal diagrammet forstås 
kumulativt; det betyr at elever som nådde høyt nivå, også er regnet med blant 
de elevene som nådde middels nivå, og at elever som nådde avansert nivå, 
også er regnet med blant de elevene som nådde hvert av de to lavere nivåene. 

Figur 3.2 Prosentandeler av årskull som når ulike kompetansenivåer i TIMSS Advanced 


Middels nivå Høyt nivå Avansert nivå 


H1995 32008 J 2015 


Som det framgår av figuren, er det i Norge en klar nedgang i andelene av 
årskullene som når de ulike kompetansenivåene. Andelen som når avansert 
nivå nå, er under 1 % av årskullet, mens det i 1995 var over 2 % som nådde 
dette nivået. Nærmere 6 % av årskullet nådde høyt nivå i 1995, i 2015 har 
denne andelen sunket til vel 2 %. Det reiser noen problemstillinger rundt hvor 
godt den norske skolen i dag tar vare på de flinke elevene, elever med spesiell 
interesse og talent for fysikk. Denne problematikken tar vi opp og drøfter 
grundigere i kapittel 7. I samme kapittel ser vi også nærmere på dette fra et 
kjønnsperspektiv. 

Fysikkprestasjoner på ulike fagområder i fysikk 

Tabell 3.3 viser inndelingen i fagområder og emner i TIMSS Advanced 2015 
fysikk. Tabell 3.4 og figur 3.3 viser prestasjoner i de ulike fagområdene 
i ulike land. 


Tabell 3.3 Fagområder og emner i TIMSS Advanced 2015 fysikk. 


TIMSS Advanced 2015 Mechanics and Thermodynamics Topics 


1) Newton's Laws: Applying Newton's laws and laws of motion 

2) Forces: Forces, including frictional force, acting on a body 

3) Body Moving in a Circular Path: Forces acting on a body moving in a circular path; the body's centripetal 
acceleration, speed, and circling time 

4) The Law of Gravitation: The law of gravitation in relation to the movement of celestial objects 

5) Kinetic and Potential Energy: Kinetic and potential energy; conservation of mechanical energy 

6) Conservation of Momentum: The law of conservation of momentum; elastic and inelastic collisions 

7) The First Law of Thermodynamics 

8) Heat Transfer: Heat transfer and specific heat capacities 

9) Ideal Gases: The law of ideal gases; expansion of solids in relation to temperature change 


TIMSS Advanced 2015 Electricity and Magnetism Topics 


1) Coulomb's Law: Electrostatic attraction or repulsion between isolated charged particles-Coulomb's law 

2) Charged Particles in an Electric Field 

3) Electrical Circuits: Electrical circuits; Ohm's law and Joule's law 

4) Charged Particles in a Magnetic Field 

5) Magnetism: Relationship between magnetism and electricity; magnetic fields around electric conductors; 
electromagnetic induction 

6) Faraday's and Lenz's Laws: Faraday's and Lenz' laws of induction 


TIMSS Advanced 2015 Wave Phenomena and Atomic/Nuclear Physics Topics 


1) Mechanical Waves: Mechanical waves; the relationship between speed, frequency, and wavelength 

2) Electromagnetic Radiation: Electromagnetic radiation; wavelength and frequency of various types of waves (radio, 
infrared, visible light, x-rays, gamma rays) 

3) Thermal Radiation: Thermal radiation, temperature, and wavelength 

4) Reflection, Refraction, Interference, and Diffraction 

5) The Atom: The structure of the atom and its nucleus; atomic number and atomic mass; electromagnetic emission and 
absorption and the behavior of electrons 

6) Wave-Particle Duality: Wave-particle duality and the photoelectric effect; types of nuclear reactions and their role in 
nature and society; radioactive isotopes 

7) Mass-Energy Equivalence: Mass-energy equivalence in nuclear reactions and particle transformations 


Tabell 3.4 Prestasjoner fordelt pa fagomrader i fysikk, TIMSS Advanced 2015, utvalgte land. 


sne sa rare ovens ere Nowe] 

Figur 3.3 Prestasjoner fordelt på fagområder i fysikk, TIMSS Advanced 2015, utvalgte land. 

En hovedkonklusjon for Norge når man sammenlikner de ulike fagområdene 
i fysikk i TIMSS Advanced, er at det er relativt små variasjoner. Vi ser også at 
det er mer variasjon mellom prestasjonene på ulike områder i noen av de 
andre landene, spesielt USA og Frankrike. I tabell 3.5 viser vi en oversikt over 
hvordan dekningen av de ulike emneområdene i landenes læreplaner også 
varierer en del, mens det er små variasjoner i Norge. Særlig Frankrike skiller 
seg ut med ujevn dekning i læreplaner og ulike prestasjoner på områder. I USA 
varierer prestasjonene en del, mens det er liten variasjon i læreplanene. 

I den grad det er variasjon i prestasjoner i Norge, viser mekanikk og termo- 
dynamikk (varmelære) seg som et relativt svakt område, mens elektrisitet og 
magnetisme er et relativt sterkt område. Men her må vi merke oss at forskjellene 
er små. 

Dette resultatet med små variasjoner mellom fagområder i fysikk i Norge 
skiller seg fra resultatene i matematikk i TIMSS Advanced (Grønmo & Hole, 2017). 
I matematikk skiller algebra seg ut som et spesielt svakt område. Det er da også 
verdt å merke seg at det at norske elever er svake i algebra, er et gjennomgående 

Tabell 3.5 Antall temaer i TIMSS Advanced fysikk som er dekket i landenes læreplaner. 


T Bølger og ki 

MT Mekanikk og Elektrisitet og atome/kjerna> ME 

Land termodynamikk| magnetisme å 8 
(22 temaer) fysikk S 

(9 temaer) (6 temaer) 3 

(7 temaer) 3 

Frankrike 15 5 3 7 = 
Italia 17 4 6 7 E 
Libanon 22 9 6 7 5 
Norge 2i 9 6 6 $ 
Portugal 19 8 5 6 E 
Russland 20 9 6 5 Í 
Slovenia 22 9 6 7 E 
Svergie 22 9 6 7 E 
USA 21 9 6 6 $ 
z 

p 


trekk i norsk skole, vi måler akkurat den samme typen forskjell i grunnskolen. 
Algebra er det vi kan kalle et matematisk språk, som danner basisen for å 
bruke matematikk som et redskap i mange fag og på mange områder. Det 
bekymringsfulle fra vårt perspektiv er at det nettopp er kunnskaper i algebra 
elevene trenger i fysikk. Denne problematikken har vi tidligere tatt opp i ulike 
artikler (Hole, Grønmo & Onstad, 2018; Nilsen, Angell & Grønmo, 2013a), 
og kapitlene 5 og 6 i denne boka presenterer resultater og drøfter spesielt 
betydningen av matematikkunnskaper for fysikk. 

Matematikk er et viktig redskapsfag i fysikk, særlig på det nivået vi ser på: 
full fordypning i det siste året i videregående skole. I den første boka om 
TIMSS Advanced 2015 skrev vi: 


Når det gjelder de internasjonale trendene i TIMSS Advanced, er det verdt 
å merke seg at utviklingen i de fleste landene i prestasjoner og dekningsgrad 
har mange av de samme trekkene i både fysikk og matematikk. Det under- 
streker nærheten mellom disse to fagene. Matematikk er ikke bare et fag i seg 
selv, men også et redskapsfag for læring i andre fag, og det er nødvendig 
i mange yrker og profesjoner. For eksempel er matematikk viktig i fysikk og 
andre naturfag, i alle typer ingeniørfag, i økonomifag og i IKT. 

(Grønmo et al., 2016, s. 27) 

I dette kapitlet har vi konsentrert oss om generelle trekk i utviklingen for Norge. 
I kapittel 7 i boka presenteres og drøftes flere problemstillinger knyttet til 
endringen i norske elevers prestasjoner. Vi ser der på hvor godt norsk skole tar 
vare på elever med interesse og talent for fysikk, blant både jenter og gutter. 
Der presenterer vi også resultater som viser hvor stor andel av de ulike års- 
kullene som når de ulike kompetansenivåene, slik de er definert i TIMSS 
Advanced. Det gir ytterligere informasjon om hvor godt landet er til å utdanne 
personer med høy kompetanse i faget. 


3.3 Utdypende resultater i naturfag fra TIMSS 
på barnetrinn og ungdomstrinn 


Det er én ting man må være klar over når man ser på resultater i TIMSS 
for barnetrinn og ungdomstrinn. I TIMSS har Norge gått over fra å undersøke 
4. og 8. trinn til å undersøke 5. og 9. trinn. Begrunnelsen for denne endringen 
er at man ønsket å teste elever i Norge som hadde omtrent samme alder som 
elevene i de fleste andre landene man sammenliknet seg med, i Norden og 
i mange andre land. I hovedpresentasjonene for TIMSS er det derfor nå, 
i motsetning til tidligere i disse studiene (1995, 2003, 2007, 2011), de norske 
resultatene på 5. trinn og 9. trinn som presenteres. Tidligere var de norske elevene 
blant de yngste som deltok i studien, nå er de norske elevene blant de eldste. 

For å gjøre det mulig å måle trender både bakover og framover i tid, gjorde 
Norge i TIMSS 2015 en «dobbel jobb» ved å teste elever på både 4. og 5. trinn, 
og elever på både 8. og 9. trinn. Når det gjelder trender i perioden 1995-2015, 
har vi solide data for 4. trinn og 8. trinn. Figur 3.4 viser dette for naturfag 
på begge disse årstrinnene. 

Som det framgår av figuren, presterer norske elever svakere i naturfag i 2015 
på begge trinn enn det like gamle elever gjorde i 1995. (I 1995 var popula- 
sjonene ikke definert ut fra klassetrinn, men ut fra alder.) Fordi elevene i de 
siste studiene har ett år mer på skolen enn det elevene hadde i 1995, gir dette 
grunn til ettertanke. Den mest markante tilbakegangen i de norske elevenes 
prestasjoner finner vi for begge trinn fra 1995 til 2003 (Bergem, 20162; 
Grønmo, Bergem, Kjærnsli, Lie & Turmo, 2004b). 

Figur 3.4 Utviklingen i de norske naturfagprestasjonene fra 1995 til 2015 på 4. trinn og 8. trinn. 


2000 2010 


—e— 4. trinn —e— 8. trinn 


Når vi drøfter de norske resultatene i naturfag, er det også interessant å se på 
antall timer som de norske elevene har i faget. Figur 3.5 viser dette for Norge 
og Sverige og det internasjonale gjennomsnittet. Både Norge og Sverige ligger 
klart under det internasjonale snittet, Norge aller lavest. Antall timer elevene 
får undervisning i et fag, vil naturlig nok ha stor betydning for hvor mye 
fagkunnskap elevene kan tilegne seg. 


Figur 3.5 Antall timer i naturfag per år på ungdomstrinnet, målt i TIMSS 2015 (Bergem, 2016a). 


Antall naturfagtimer per år på ungdomstrinnet 


Sverige Internasjonalt snitt 

På bakgrunn av dette resultatet er det tankevekkende at naturfagdidaktikeren 
Sjøberg allerede i 1994 pekte på problemene med få timer i naturfag og på 
svake faglige krav til lærerne: 


Samtidig viser en UNESCO-rapport at knapt noe land i verden har lavere 
andel av naturfagtimer på ungdomsskoletrinnet. Teknologi og teknikk som 
eget fag er totalt fraværende og finnes nesten ikke i undervisningen. En til- 
leggsfaktor er at de formelle kravene som stilles til lærerne på ungdoms- 
skoletrinnet er lavere enn i andre land. (Sjøberg, 1994) 


På tross av den klart negative utviklingen i fysikk og naturfag i Norge fra 1990- 
tallet til 2015, er det noen positive trekk å legge merke til. På 4. trinn har det 
vært en framgang for norske elever i naturfag i perioden 2003 til 2011, før ut- 
viklingen stopper opp. På 8. trinn finner man ingen positiv utvikling i perioden 
fra 2003 til 2015 (Bergem, 2016a). I et internasjonalt perspektiv ser det ut til at 
de norske elevenes prestasjoner i naturfag på både 4. trinn og 8. trinn nå har 
stabilisert seg på et nivå i underkant av midpunktet 500 på den faste måle- 
skalaen som brukes i studiene, og på et lavere nivå enn like gamle elever i Norge 
lå på i 1995. 


I naturfag har det vært svært stabile prestasjoner gjennom denne sistnevnte 
perioden, men på et nivå som er betydelig lavere enn i 1995. 
(Bergem, 2016a, s. 59) 


Den klare tilbakegangen hos norske elever i naturfag fra 1995 har også blitt 
bemerket i de internasjonale publikasjonene fra studiene. «Countries with the 
greatest decrease in average achievement between 1995 and 2011 were Sweden 
(43 points) and Norway (20 points)» (Martin, Mullis, Foy & Stanco, 2012, s. 34). 
Her, som på mange områder, ser vi noe av den samme utviklingen i Norge 
og Sverige. 

Figur 3.6 viser trendene på de ulike fagområdene i naturfag fra 2007 til 2015 
på 4. trinn. I denne figuren starter vi med 2007, da det har vært noe endring 
i definisjoner av fagområder i forhold til de tidligere gjennomføringene av 
studien. 


59 


KAPITTEL 3 


Figur 3.6 Trender for fagområder i naturfag for Norge på 4. trinn for perioden 2007-2015. 


Trend per fagområde 

Som det framgår av figur 3.6, er det et gjennomgående trekk at de norske elevene 
på barnetrinnet presterer best i geofag, og svakest i fysikk/kjemi. Framgangen 
i naturfag har også fordelt seg noenlunde jevnt over alle emneområdene 
(Bergem, 2016). 

Figur 3.7 viser tilsvarende trender fordelt på fagområder for 8. trinn 
i TIMSS-studien. 

Det er et fellestrekk i alle studiene i grunnskolen at norske elever presterer 
klart bedre i geofag enn det de gjør på andre fagområder i naturfag (se figur 3.7). 
Figuren viser også at prestasjonene på 8. trinn på de tre fagområdene kjemi, 
fysikk og biologi er svært like i TIMSS 2015. Men fortsatt er prestasjonene på 


Figur 3.7 Trender for fagområder i naturfag for Norge på 8. trinn for perioden 2007-2015. 


Trend per fagområde 


Biologi 


Fysikk 
Geofag 


Kjemi 


60 


HOVEDRESULTATER I FYSIKK OG NATURFAG - 1995 TIL 2015 


området geofag bedre, selv om man har målt noe nedgang i geofag fra 2011 til 
2015. Resultatet med at norske elever gjør det best i geofag, er konsistent både 
på trinn og over tid. 

På ungdomstrinnet ser vi en endring når det gjelder hvilke områder elevene 
presterer svakest på. Fortsatt er elevene best i geofag, men i overgangen fra 8. 
til 9. trinn er det litt bedring i de norske elevenes fysikkresultater. Dette kan 
være en indikasjon på at man midtveis på ungdomstrinnet begynner å legge litt 
mer vekt på fysikk i naturfagundervisningen. Men vi har bare én måling som 
viser dette, så vi er forsiktige med å trekke for bastante konklusjoner. 

Det er ingen signifikante kjønnsforskjeller mellom jenters og gutters presta- 
sjoner i naturfag, verken på barnetrinnet eller på ungdomstrinnet. Det var det 
heller ikke i matematikk. Problematikk knyttet til forskjeller mellom jenters og 
gutters prestasjoner tas opp spesielt i kapittel 7. 

Det er først når vi har flere målinger på ulike trinn, i ulike studier og 
over tid at vi kan tillate oss å trekke klare konklusjoner (Angell et al., 2019). 
Björnsson & Olsen (2018) oppsummerer de norske resultatene for grunn- 
skolen basert på analyser av data over 20 år på følgende måte (s. 22): 


Jevnt over viser de siste undersøkelsene at de norske prestasjonene i mate- 
matikk og naturfag er på eller litt under det internasjonale gjennomsnittet, 
mens prestasjonene i lesing er signifikant høyere enn det internasjonale 
gjennomsnittet, både for 4. trinn og 10. trinn. 


Dette samsvarer med konklusjoner som også andre har trukket (Grønmo & 
Hole, 2017): at Norge har en kultur for at språk som norsk og engelsk er 
viktig, men ikke en tilsvarende kultur for viktigheten av realfag som fysikk og 
matematikk. 

Det er ubetinget bra at den svakere gruppen av elever har blitt løftet, 
samtidig som det er et problem at man ikke har greid å ta hensyn også til de 
faglig sterke elevene etter nedgangen fra 1995 til 2003. De presterer fortsatt 
lavere enn det de gjorde i 1995. Dette gjelder for både naturfag og matematikk. 
For mer om dette, se Björnsson & Olsen (2018, s. 23), hvor det oppsummeres 
at framgangen etter 2003 i hovedsak er knyttet til elever nederst i skårfor- 
delingen. Denne generelle kommentaren gjelder ikke for 8. trinn; på dette 
trinnet er elevenes prestasjoner på samme nivå i 2015 som de var i 2003. 

At fag som fysikk og matematikk er der norske elever sliter mest, er tanke- 
vekkende når vi kan anta at dette er en type kompetanse som flere elever vil 
trenge framover (jf. kapittel 4). Det er også tankevekkende at den framgangen 
man måler fra 2003 til 2015, i hovedsak er et løft for de svakeste elevene. 
Det er betimelig å stille spørsmålet om norsk skole svikter de flinke elevene 
(Grønmo, 2014b; Idsøe, 2014; Skogen, 2014; Skogen & Idsøe, 2016). Kapittel 7 
tar spesielt opp og drøfter hvor god norsk skole er til å ivareta elever med 
talent og interesse for fag som naturvitenskap og matematikk, herunder også 
kjønnsaspektet ved disse fagene. 

Det er rimelig å anta at årsakene til noen av de problemene man sliter med 
i fysikk og matematikk, har sammenheng med prioriteringen mellom fagdidaktikk 
og pedagogikk i lærerutdanningen (Grønmo & Onstad, 2012a), sammen med 
et relativt lite tilbud til lærerne om faglig relevant etter- og/eller videre- 
utdanning. Det er ikke enkelt for lærere å gi elevene god undervisning hvis 
tilbudet de har fått gjennom sin egen grunnutdanning og i etter- og videre- 
utdanning, ikke er tilstrekkelig. 


Norsk skole er bygget på allmennlærere med middels lang utdanning. 
Relativt få norske lærere har en mastergrad (ca. 10 % og 20 % på hhv. barne- 
og ungdomstrinnet), og relativt få lærere rapporterer at de har utdanning 
med spesialisering i det faget de underviser i [...]. I stor grad gjenspeiler dette 
at det norske utdanningssystemet har hegnet om allmennlæreren. (Olsen & 
Björnsson, 2018, s. 25) 


Et ikke like flatterende trekk ved norsk skole er manglende volum og systematikk 
i den kontinuerlige kompetansehevingen eller etterutdanningen av lærere - 
i alle fall når det gjelder tiltak rettet mot spesifikke fag. Dette er dokumentert 
gjennom alle de internasjonale studiene som har inkludert spørreskjemaer til 
lærerne. I tillegg viser TIMSS-studien at deltakelsen i faglig relevant etter- 
utdanning har sunket betydelig fra 2007 til 2015. (Olsen & Björnsson, 2018, 
s. 25, vår utheving) 


Et positivt trekk ved utviklingen i norsk skole fra 1995 er klare tegn på at det 
generelle læringsmiljøet i skolene har blitt bedre: 

Elevene rapporterer om bedring i læringsmiljøet i perioden. Som et siste moment 
i denne oppsummeringen av sentrale funn, basert på resultater over de siste 
20 årene, velger vi å inkludere at norsk skoleklima og læringsmiljø rapporteres 
å være til dels betydelig bedre i 2015 enn i tidligere år i undersøkelsene. 
(Olsen & Björnsson, 2018, s. 25) 


Se også Nilsen & Gustafsson (2014) som utdyper læringsmiljøets betydning. 
Også flere andre analyser har pekt på betydningen av et godt læringsmiljø for 
læring. Nilsen, Grønmo & Hole (2013b) oppsummerer at den positive 
endringen i læringsmiljø på 8. trinn i Norge kan forklare den norske fram- 
gangen i både naturfag og matematikk fra TIMSS 2007 til TIMSS 2011. 


3.4 Oppsummerende kommentarer 


Det er flere vesentlige spørsmål det er rimelig å stille om hvorfor vi i Norge 
finner denne nedgangen i prestasjoner som illustrasjonene og resultatene fra de 
internasjonale studiene viser. For tiden framstilles det ofte i media som at 
«nå går alt så mye bedre» i norsk skole. Det er riktig at det går bedre for norske 
elever i lesing, men det er ikke riktig for fysikk og matematikk. Den norske 
rapporten fra TIMSS 2015 i grunnskolen hadde tittelen «Vi kan lykkes i realfag». 
Vi er enige i at Norge har alle muligheter til å lykkes i realfag. Men det 
forutsetter, som på alle områder i livet, at vi våger å se i øynene de ut- 
fordringene vi har, og at vi er villige til å jobbe systematisk over tid for å bedre 
situasjonen. Det kommer ikke til å gå av seg selv, det kommer ikke engang til 
å være særlig lett. Men vi kan snu den negative trenden vi er inne i innen 
realfag hvis vi vil. Når elevenes prestasjoner i lesing i grunnskolen har bedret 
seg på alle nivåer vi måler dette på, er det basert på en systematisk innsats over 
mange år hvor man har prioritert en satsing for å gjøre norske elever til bedre 
lesere. Det skolen nå trenger, er en tilsvarende sterk og systematisk satsing over 
tid på de såkalt harde realfagene som fysikk og matematikk. 

I illustrasjon 3.3 framstår det som om de norske elevene nå ligger rundt 
det midlere nivået for TIMSS-studiene i naturvitenskap, både på barnetrinn, 
på ungdomstrinn og i slutten av videregående skole. I 2003, med PISA-sjokket, 
var man langt fra fornøyd med å prestere på et middels nivå. I lesing ble 

det satt inn en stor innsats og jobbet hardt over lang tid for å forbedre dette. 
Det samme kan man, hvis man vil, gjøre i realfagene. Man må kunne si at 
på bakgrunn av de store ressursene Norge bruker på utdanning, er det lite 
imponerende å være på et midlere nivå. I lesing har man nå greid å få norske 
resultater klart over det midlere nivået i de internasjonale studiene. 

Et fysikkdidaktisk perspektiv 


Liv Sissel Grønmo 

Institutt for lærerutdanning og skoleforskning, UiO 
Arne Hole 

Institutt for lærerutdanning og skoleforskning, UiO 


I dette kapitlet presenteres og drøftes tidligere forskning som omhandler fysikk- 
fagets legitimering i skolen, altså spørsmål om hvorfor elevene skal lære fysikk. 
Med det som bakgrunn tar vi opp og diskuterer innholdet i fysikkfaget, hva 
elevene skal lære, for til slutt å ta opp det mer metodiske, spørsmålene om 
hvordan man organiserer og gjennomfører undervisningen. Dette danner en 
forskningsbasert bakgrunn for de andre kapitlene i boka, selvsagt uten å være 
en fullgod innføring i fysikkfagets didaktikk. Vi har laget en kortversjon basert 
på det vi opplevde som et behov under arbeidet med de andre kapitlene i boka. 
På den måten kan vi henvise til dette kapitlet, i stedet for å gjenta en del som er 
relevant for flere andre kapitler. For en grundigere innføring i fysikkdidaktikk 
henviser vi til Angell et al. (2019). 

Utgangspunktet for denne boka er norske elevers resultater i fysikk i TIMSS 
Advanced 2015, det vil si de siste TIMSS Advanced-resultatene vi har om 
elever som har valgt full faglig fordypning i fysikk i videregående skole. Samtidig 
som vi retter oppmerksomheten mot videregående skole, er det nødvendig å se 
på og prøve å forstå situasjonen i grunnskolen. Det elevene lærer eller ikke 
lærer på barnetrinn og ungdomstrinn, er det rimelig å anta at vil ha betydning 
for hvor interessant de opplever fysikk, og det kan derfor bidra til å påvirke 
deres valg i videregående skole. Det de lærer i løpet av grunnskolen, danner 
også rent faglig et grunnlag for videre læring, og det kan derfor ha betydning 
for hvor godt de presterer i videregående skole. Vi har derfor en bred inn- 
fallsvinkel når vi tar opp de tre spørsmålene om fagets legitimering, fagets 
innhold og fagets metodiske sider. Kapitlet er utformet på en mer generell 
måte enn andre kapitler i boka, og presenterer ikke i samme grad resultater fra 
TIMSS Advanced eller TIMSS. Når det gjelder konkrete resultater fra disse 
studiene, henviser vi til andre kapitler. 

Fagets hvorfor, legitimering av faget plass i skolen, tas spesielt opp i del- 
kapittel 4.1. Fagets hva, innholdet i det elevene skal lære i fysikk, drøftes 
i delkapittel 4.2. I delkapittel 4.3 tas fagets hvordan opp, det som går på metodiske 
sider av undervisningen. 


4.1 Legitimering av fysikkfaget i skolen 


Spørsmålet om hvorfor elevene skal lære fysikk, er viktig, fordi det legger 
grunnlaget for utforminger og prioriteringer av hva som skal være innholdet, 
og hvordan det skal undervises i faget. Vi kan ikke ta for gitt at alle uten videre 
forstår og er enige i at alle i Norge trenger å lære fysikk, selv om mange fysikere 
kanskje synes svaret er opplagt. Man kan hevde at noen grunnleggende 
kunnskaper i fysikk er viktig for å forstå den verden vi lever i, det man kan 
kalle et allmenndannende perspektiv, og at alle elever derfor trenger å lære en 
del fysikk. 


Mange vil svare at det er vesentlig å lære fysikk fordi faget representerer den 
mest fundamentale av alle naturvitenskapene. Fysikkens ideer og metoder gir 
grunnlag for studier av alt fra biologiske prosesser og molekylstrukturer til 
hvordan menneskelig aktivitet kan påvirke atmosfæren. Og mer, fysikk handler 
om å forstå den verden vi lever i, fra det aller minste, atomkjerner og kvarker, 
til de store strukturer i universet med galaksehoper og kvasarer. Likeledes er 
fysikk et viktig fundament for ingeniørfag og moderne teknologi. 

(Angell et al., 2016, s. 19) 


Man kan argumentere for fysikk i skolen ut fra mange ulike perspektiver. Man 
kan ta utgangspunkt i et fysikkfaglig perspektiv, i et fysikkmetodisk perspektiv, 
og man kan begrunne fagets betydning fra et allmenndannende perspektiv. 


Fysikk i skolen har altså både et fysikkfaglig og et fysikkmetodisk perspektiv, 
og faget har et mer allmenndannende perspektiv. Det behøver imidlertid ikke 
å være så stor motsetning mellom disse perspektivene, fordi fysikkfaget selv er 
med å danne grunnlaget for allmenndannelse. Vi vil hevde at noen grunn- 
leggende fysikkunnskaper er viktig for å forstå (i alle fall noe av) den verden 
vi lever i, og det hører utvilsomt med til det vi vil kalle allmenndannelse. 
(Lie, Angell & Rohatgi, 2010, s. 139) 

Et moderne, høyt utviklet samfunn som det norske er avhengig av at borgerne 
har en viss naturvitenskapelig kompetanse for å forstå den verden vi lever i, 
og for at de kan delta i og påvirke debatter som involverer naturfaglige 
avgjørelser, det vi kan kalle et allmenndannende perspektiv. Norge trenger 
også at en del av innbyggerne har relativt høy kompetanse på området, slik at 
vi kan utdanne de ekspertene som landet trenger. For den enkelte elev har det 
stor betydning at skolen legger det grunnlaget de trenger for at de skal kunne 
få de utdanninger og yrker de ønsker seg. De siste argumentene har begge 
et fysikkfaglig perspektiv. Man kan også ta utgangspunkt i det vi kan kalle et 
fysikkmetodisk perspektiv, hvor man peker på at mange av de metodene som 
anvendes i naturvitenskaper som fysikk, er allmenngyldige og har anvendelse 
langt utover naturvitenskapene. Metoder som å sette opp hypoteser, samle inn 
data, teste ut hypotesene ved å analysere dataene og deretter trekke konklusjoner, 
var ofte utviklet innen ulike naturvitenskaper, mens de i dag er aksepterte 
metoder med langt større rekkevidde, for eksempel innen ulike samfunns- 
vitenskaper og innen økonomi. Delkapittel 4.3 tar spesielt opp metodiske spørsmål 
knyttet til fysikk i skolen. 

Vi vil drøfte det vi kan kalle et allmenndannende perspektiv, det alle elever 
trenger å lære, satt opp mot det vi kan kalle et mer studieforberedende perspektiv 
som i større grad har betydning for en del av elevene. Fysikkfaglige og fysikk- 
metodiske perspektiver, slik det nevnes i sitatet over, inngår som viktige sider 
i begge disse perspektivene. I hvilken grad det er en motsetning mellom det 
allmenndannende perspektivet og det studieforberedende perspektivet, står 
sentralt når det gjelder spørsmålet om hva som skal prioriteres av faglig innhold 
i skolens undervisning. Som sitatet gjengitt over sier, behøver det ikke å være 
noen stor motsetning mellom ulike perspektiver. I teorien er det lett å si seg enig 
i dette, men det ser ut til at det ikke alltid har vært like lett å få det til i praksis. 
Overslag i den ene eller andre retningen vil sannsynligvis føre til problemer, og 
da vil ikke alle få den undervisningen de har krav på etter læreplaner og lovverk 
(Lov om grunnskolen og den vidaregåande opplæringa (opplæringslova), 2016). 
Dette tas opp og drøftes mer i delkapittel 4.2, om hva som skal være innholdet 
i skolens fysikkundervisning. 

Fysikk i grunnskolen inngår som en del av faget naturfag, det samme 
gjelder første året i videregående skole. Man ønsker et integrert naturfag som 
appellerer til mange elever, for på den måten å heve den generelle naturviten- 
skapelige kompetansen i befolkningen. Samtidig skal dette integrerte naturfaget 

bidra til å motivere elever til å velge fordypning i fysikk de siste to årene på 
videregående skole. En forutsetning for det er at man på en god måte greier 
å forene det mer allmenndannende perspektivet med behovet for tilrettelegging 
for videre studier i faget. Dette er det en stor utfordring å få til i praksis. 

Når det gjelder TIMSS-resultater for naturfag i grunnskolen, er det resultatene 
fra gjennomføringen i 2011 som er relevante for årskullet som ble testet 
i TIMSS Advanced 2015. I 2011 deltok Norge med 8. trinn i TIMSS, og disse 
elevene var i 2015 på 12. trinn. De representerer altså nesten det samme 
årskullet elever som ble testet i TIMSS Advanced 2015. Det er et gjennom- 
gående trekk at norske elever i grunnskolen presterer best i geofag, og svakest 
i fysikk/kjemi. Disse resultatene indikerer en lav prioritering av fysikk sammen- 
liknet med andre komponenter av naturfaget i Norge. Det eneste unntaket fra 
dette finner vi på 9. trinn i TIMSS 2015, hvor Norge gikk over til å bruke 5. og 
9. trinn mot tidligere 4. og 8. trinn i studiene i grunnskolen (for mer om dette, 
se kapittel 3). Fortsatt presterer norske elever best i geofag, men det er noe 
bedring i elevenes fysikkresultater sammenliknet med de andre emneområdene 
biologi og kjemi. Om dette gir grunnlag for optimisme når det gjelder 
fysikkelevene i videregående skole, gjenstår å se ved neste gjennomføring av 
TIMSS Advanced. En grunn til å dempe optimismen noe ligger i den generelt 
lave prioriteringen av naturfag i Norge på ungdomstrinnet som også kommer 
til uttrykk i TIMSS 2015. Mens det internasjonale snittet for antall timer 
naturfagundervisning per år i denne studien ble målt til å være 159, er det 
norske tallet 81. De norske elevene har altså kun omtrent halvparten så mye 
undervisning i naturfag som det internasjonale gjennomsnittet. 

Elever er forskjellige, og noen vil få økt motivasjon både for å lære faget og 
for å velge det senere hvis faget blir mer fokusert på sentrale naturviten- 
skapelige begreper og prosesser. Andre elever vil slite mer og kan miste noe av 
motivasjonen hvis faget oppleves som for krevende. I grunnskolen kan det 
synes som om naturfaget generelt og fysikkdelen i faget spesielt, i stor grad har 
tilpasset innholdet til hva alle elever kan lære. Den store vekten på hva alle kan 
lære, kan man si har gjennomsyret norsk skole over lang tid, ikke bare i fag 
som fysikk og naturfag. Enhetsskolen står sterkt i den norske tradisjonen. 
Dette har hatt positive sider, ikke minst i grunnskolen, blant annet ved at man 
tar godt vare på de elevene som sliter faglig. Men vi må samtidig våge å ta inn 
over oss de problemene som avdekkes i analyser av resultatene fra TIMSS 
Advanced og TIMSS. Det gjelder både resultater som viser hvilke fag og områder 

norske elever presterer godt og dårlig i, og resultater som viser utviklingen over 
tid. For mer om dette, se kapittel 3. Det kan synes som om man i norsk 
grunnskole har lagt relativt liten vekt på hva en del elever vil trenge av faglige 
kunnskaper for videre studier og yrker, det man kan kalle et studie- 
forberedende perspektiv. For mer om skolens ansvar for å ivareta elever med 
talent og interesse for fysikk, henviser vi til kapittel 7. 

Ulikhet i intellektuelt utgangspunkt og ulike måter å tilegne seg kunnskap 
på kan man se på som en styrke for samfunnet. Det betyr ikke at vi ikke skal, 
eller kan, ivareta alle på en god måte i skolen. De fagene i skolen som det er 
rimelig å anta at har lidd mest ved en noe ensidig vekt på hva alle kan antas å 
være interessert i og ha forutsetninger for å lære, er nok de såkalte harde 
realfagene fysikk og matematikk (Sjøberg, 2009). Vi lever i et samfunn i rask 
utvikling hvor en stadig større del av befolkningen vil trenge mer kunnskaper 
innen naturvitenskap, ikke minst i faget fysikk (Sjøberg, 2009). Tidligere kunne 
man hevde at det bare var et lite mindretall av elevene som ville trenge en god 
faglig basis i fysikk; i dag er det flere fagutdanninger, ikke bare akademiske 
utdanninger, som har behov for at et slikt faglig grunnlag legges i grunnskolen. 


Dette peker i en ny retning ved at fysikk ble plassert som et kulturfag som 
almenndannende og samfunnsrelevant. Introduksjonen til læreplanen beskriver 
da også helt konkret at fysikkfaget retter seg mot tre grupper elever: elever 
som vil ha fysikk som en del av sin allmennutdanning, elever som vil studere 
fysikk videre, og elever som trenger fysikk som grunnlag for studier innen 
andre fagområder. (Angell et al., 2019, s. 97) 


Vi kan alle glede oss over at vi har hatt en framgang etter tusenårsskiftet for de 
elevene som sliter faglig, men når det gjelder elever i grunnskolen med talent 
for realfag, ser man ingen bedring. Det er bekymringsfullt, og det bryter med 
prinsippene om at alle elever har rett til tilpasset opplæring slik det er nedfelt 
i læreplaner og opplæringslov (Lov om grunnskolen og den vidaregåande 
opplæringa (opplæringslova), 2016, $ 1-3). For mer om dette, se kapittel 3 som 
tar for seg hovedresultater over 20 år. Det er flere faktorer som indikerer at 
man i norsk grunnskole ikke har ivaretatt det studieforberedende perspektivet 
på en god nok måte i grunnskolen, med de konsekvenser det kan ha. 

4.2 Innholdet i fysikkfaget i skolen 


I naturfag har det i Norge de siste tiårene vært mer diskusjon om hvilke typer 
aktiviteter som på en best mulig måte kan bidra til å styrke elevenes kunn- 
skaper og interesse for naturvitenskap, enn det har vært om hvilket naturfaglig 
innhold som skal vektlegges. Det sentrale har ofte vært at faget skal oppleves 
som like relevant for alle elever. Hensynet til å tilrettelegge faget for de som skal 
fortsette med faget utover det som er obligatorisk, synes å ha blitt nedtonet. 
Utfordringen i dag er hvordan grunnskolen i valg av lærestoff kan ta hensyn til 
det som er relevant for alle, og som alle trenger å lære, samtidig som man til- 
rettelegger for de som trenger et bedre faglig grunnlag for videre studier og yrker. 

En annen utfordring i skolen er hvilken kompetanse lærerne har i fysikk. 
Helt tilbake til Naturfagutredningen fra 1994 har det blitt pekt på at mange av 
lærerne som underviser i naturfag i grunnskolen, mangler formelle kvalifikasjoner 
og faktiske kunnskaper i faget, og særlig i fysikk (Sjøberg, 2009), og det er liten 
grunn til å tro at situasjonen er bedre i dag enn den var på midten av 1990-tallet. 
Situasjonen ser heller ut til å forverre seg. Dette kan ha betydning for rekrut- 
teringen av elever til fysikkfaget i videregående skole. Elevenes valg i videre- 
gående skole vil naturlig nok være avhengig av hvilke fag de har opplevd som 
interessante i grunnskolen, og lærernes muligheter til å gi god faglig under- 
visning avhenger igjen av deres faglige kompetanse i faget. 

Fagdidaktikeren Svein Sjøberg har argument for at man i Norge trenger 
flere timer i naturfag hvis målet er at norske elever skal prestere bedre (Sjøberg, 
2009). Flatås (2015) argumenterer på den annen side for at innholdet i naturfag 
er viktigere enn timetallet: 


I årets ferske forslag til statsbudsjett vil regjeringen øke timetallet til naturfag 
der elevene på 5.-7. trinn skal få en time mer naturfag i uken. Dette kan sees 
i sammenheng med regjeringens realfagsstrategi der målet er at barn og 
unges kompetanse i realfag skal bli bedre, færre skal prestere på lavt nivå og 
flere skal prestere på høyt nivå. Man kan her spørre seg om det er slik at bare 
flere timer automatisk fører til bedre resultater? Er ikke det faglige innholdet 
alltid det viktigste ved siden av å gi elevene selvtillit og tro på egne evner 
gjennom det praktisk-nære? (s. 2, vår utheving) 


Hvor mange timer elevene har i naturfag, sier noe om hvor viktig denne typen 
kunnskap vurderes av skolemyndighetene, og kan ha betydning for hvor mye 

elevene lærer i faget. Likevel er vi enige i at noe av det viktigste å diskutere 
er innholdet i faget. At det har vært en økning i timetallet for naturfag 
i grunnskolen, er ikke nok. Mange fysikkdidaktikere hevder at det ikke er uten 
grunn at faget oppfattes som vanskelig for elevene. Det gjelder faget både 
i grunnskolen og i videregående skole. 


Skolefysikken betraktes også som et vanskelig og krevende fag. Og med rette: 
Grunnleggende begreper som akselerasjon, kraft, spenning, felt o.l. er vanskelige. 
Det er også krevende å forstå den matematiske beskrivelsen av fysiske 
fenomener. Selv enkle matematiske ligninger, f.eks. Newtons 2. lov på formen 
F = ma, er vanskelig fordi begrepene den omhandler er så abstrakte. At kraften 
er proporsjonal med akselerasjonen, og ikke farten, er nærmest kontraintuitivt. 
Verden, eller «virkeligheten» oppfører seg tilsynelatende «ikke-Newtonsk». 
(Angell, Henriksen & Isnes, 2003, s. 4; se også Angell, 1996) 


Samtidig kan det hevdes at man ved å tilegne seg kunnskaper i fysikk får 
muligheter til bedre å forstå den kompliserte verden vi lever i. Det er virkeligheten 
som i seg selv er komplisert, ikke først og fremst fysikken, som prøver å lage 
forenklede modeller for å hjelpe oss å forstå virkeligheten. 


Fysikkfaget i den videregående skolen blir kritisert for at faget har for liten 
tilknytning til virkeligheten og dagliglivet. På den ene siden er det lett å slutte 
seg til en slik kritikk. Studier av klossers bevegelse på skråplan, kaste- 
bevegelser i lufttomt rom, idealgassers egenskaper, atomkjernens oppbygning 
osv. kan synes langt fra elevenes dagligdagse erfaringsområde. På den annen 
side er det et poeng at skolefysikken ikke bare skal handle om dagliglivet og 
det umiddelbart observerbare. Fysikk dreier seg også om å utvikle modeller 
av virkeligheten. For å forstå grunnleggende lovmessigheter i naturen er det 
nødvendig å utvikle forenklede modeller, og da er det ikke alltid at utgangs- 
punktet kan være elevenes umiddelbare erfaringsverden. Med andre ord; for 
å forstå noe av fysikkens egenart, dens lover, begreper og teorier, må elevene 
også forholde seg til abstrakte begreper som kan synes fjerne fra deres 
«virkelighet». (Angell et al., 2003, s. 4, vår utheving) 


Det er ganske vanlig å understreke at fag som fysikk (og matematikk) er 
vanskelige fag. Vi er ikke uenige i at det kreves både innsats og arbeid for å 

beherske disse fagene, men samtidig er det viktig å peke på at hvis man er villig 
til å gjøre den innsatsen som trengs for å tilegne seg denne typen kunnskap, vil 
det kunne være til stor hjelp å forenkle virkeligheten. Det er den virkeligheten 
vi lever i, som er komplisert; fysikk (og matematikk) er hjelpemidler for å skape 
en viss orden og oversikt gjennom utvikling og bruk av forenklede modeller. 

Fysikk inngår i dag som en del av naturfaget i det første året i videregående 
skole, og er eget valgfritt fag på 2. og 3. trinn. Faget er ment å være både 
allmenndannende og studieforberedende. Fysikkfaget i videregående skole har 
jevnlig gjennomgått revisjoner. Sputnik-sjokket på slutten av 1950-tallet påvirket 
læreplanene i hele den vestlige verden i retning av å vektlegge faglige og 
vitenskapelige perspektiver. I Norge ble det i 1976 gjennomført en omfattende 
reform av videregående skole som gjaldt både fagplaner og organisering. 
Det linjedelte gymnaset ble på en måte opprettholdt, men det ble i større grad 
mulig å velge fagkombinasjoner. Samtidig som man fikk det noen kaller en 
utdanningseksplosjon, med en større andel av elevene som søker til videre- 
gående skole, ble faget mer vitenskapelig rettet (for mer om dette, se Angell, 
Lie & Rohatgi, 2011). 

I perioden fra planen av 1976 fram til starten av 1980-tallet hadde fysikk en 
sterk posisjon (Angell et al., 2016). Denne posisjonen ble timetallsmessig 
videreført i den nye strukturen man fikk for videregående skole i 1983/85 
(jf. kapittel 2), ved at det var avsatt to timer mer til fysikk enn til biologi og 
kjemi i 2. klasse. Samtidig var det, akkurat som i planen fra 1976, mulig å velge 
naturfaglig studieretning uten å velge fysikk (jf. kapittel 2). Læreplanrevisjonen 
i fysikk i 1983/85 innebar en dyptgripende retningsendring (for mer om dette, 
se kapittel 2). Kvantefysikk, elementærpartikkelfysikk og astrofysikk kom inn 
som emner eller fikk økt vektlegging, mens termofysikk, optikk og statikk ble 
redusert eller tatt ut (Olsen, 2004). Det ble lagt vekt på at 2FY (kurset for 
2. klasse) skulle være mer kvalitativt orientert, mens 3FY (kurset for 3. klasse) 
skulle legge større vekt på matematisk behandling og på den måten fungere 
mer som et studieforberedende kurs (Olsen, 2004). 

Vektleggingen av fysikk som et vitenskapelig fag ble også videreført i lære- 
planene av 1983/85, med noen justeringer på slutten av 1980-tallet. Samtidig 
fikk man et fag med et sterkere fokus på ytre perspektiver, som en 
samfunnsmessig kontekst og en historisk-filosofisk dimensjon (jf. kapittel 2). 
Det første målet i planen pekte på fysikk som en viktig del av vår kultur, en 
dreining hvor et allmenndannende og samfunnsrettet aspekt ble vektlagt mer 


72 


ET FYSIKKDIDAKTISK PERSPEKTIV 


enn i tidligere planer. Denne vinklingen har blitt videreført og forsterket 
i senere revisjoner av fysikkplanen (se kapittel 2). Den norske fysikkplanen har 
altså beveget seg lenger i retning av å vektlegge metaperspektiver, noe som 
har gjort at dagens plan harmonerer dårligere med det faglige rammeverket 
i TIMSS Advanced enn den planen som gjaldt for kullet som ble testet i TIMSS 
Advanced 1995. Fra 2006 ble fysikkplanen, i likhet med planene for øvrige 
skolefag, formulert som en kompetansebasert plan (jf. kapittel 2). 

Enighet om at fysikk er et fag som mange elever (av god grunn) vil oppleve 
som utfordrende, betyr ikke automatisk at man skal legge lite vekt på det 
i grunnskolen. Det finnes grunner for å hevde det motsatte standpunkt. 
Nettopp det at faget er utfordrende og krever forståelse for abstrakte begreper 
og sammenhenger, kan brukes som en begrunnelse for at elevene bør starte 
tidlig med dette, slik at den faglige innsikten kan modnes over tid. Man kan 
hevde at barn generelt er mer åpne for å lære visse ting når de er yngre. Å lære 
seg å lese og skrive er også en utfordring som krever evne til abstraksjon og 
innsats og vilje til hardt arbeid. Vi starter ofte tidlig med det, fordi det er så 
viktig at alle i samfunnet lærer det. 

En sentral diskusjon når det gjelder hva som skal være innholdet i fysikk 
i skolen, er forholdet mellom kvalitative og kvantitative aspekter i faget. 


Fysikkfaget i skolen krever således en balanse mellom kvalitative og kvantitative 
tilnærminger, mellom klassisk og moderne fysikk og mellom etablert kunnskap 
i fysikk og den delen av fysikken som er under utvikling og som vil kunne få 
betydning for faget og samfunnet i framtiden. (Angell et al., 2016, s. 23) 


Det kvantitative aspektet involverer bruk av matematikk, det er et viktig 
redskapsfag som elevene trenger i fysikk. I norsk skole har dette vært lite fram- 
hevet eller aktuelt å vektlegge i grunnskolen. Men også i videregående skole har 
den økte vektleggingen av kvalitative sider av fysikk vist seg å være en utfordring 
som man trenger å diskutere. I dag er fysikk som programfag i det andre året 
i videregående skole (Fysikk 1) et muntlig fag, uten noen skriftlig eksamen. 
Dette har bidratt til at det kvantitative aspektet av fysikkfaget har blitt nedtonet. 


Hvilken rolle matematikken skal ha i fysikk er en viktig diskusjon. Fysikken 
baserer seg i stor grad på matematikk, men fysikere i dag løser i liten grad 


likninger for hånd. Fysikkelever behøver matematiske ferdigheter, men hvis 

disse begrenses til manipulering av likninger som kan løses for hånd, får de 
for det første lite innsikt i de verktøy som brukes i fysikk i dag, og for det 
andre vil oppgaver de kan arbeide med, være begrenset til forenklede og 
idealiserte situasjoner, typisk uten friksjon og luftmotstand. Man kan hevde 
at dette gir dem bedre innsikt i fysikken, men få elever vil få noen dypere 
forståelse for Newtons lover kun ved å regne ut en ukjent størrelse når de to 
andre er kjent. På den annen side vil det matematiske fort være fremmed- 
gjørende dersom elevene ikke har noen som helst erfaring i å manipulere 
matematiske sammenhenger på egen hånd. (Angell et al., 2016, s. 23) 


Som fysikkdidaktikerne i sitatet påpeker, baserer fysikk seg i stor grad på 


matematikk. I denne sammenheng er det relevant å diskutere den «frakoblingen» 


mellom fysikk og matematikk i videregående skole som har foregått i Norge 


i løpet av de siste tiårene. I den reviderte utgaven av boka Fysikkdidaktikk 
fra 2019 skriver Angell et al.: 

Fysikkens modeller er stort sett uttrykt i matematisk «språk», der matematiske 
ligninger uttrykker sammenhenger mellom fysiske, observerbare størrelser. 
Vi kan altså si at fysikk i stor grad handler om å lage (matematiske) modeller 
av virkeligheten. Disse modellene relaterer seg til to ulike «rasjonaliteter» 
(Greca & Moreira, 2002); på den ene siden matematikkens strengt deduktive, 
aksiomatiske system, og på den andre siden den empiriske verden av fysiske 
fenomener. Gaute Einevoll (2005, s. 9) skriver: 


Naturlovene er skrevet i matematikk. Ikke fordi fysikerne har valgt det, 
men fordi vi har observert at naturen følger slike regler. Naturens språk er 
matematisk, og fysikkens hovedprosjekt har vært å finne de matematiske 
reglene som naturen følger. 


Et syn på naturvitenskap som modeller finner støtte hos flere filosofer som har 
beskjeftiget seg med kunnskapens natur. Følger vi Immanuel Kants syn at kunn- 
skap om den fysiske verden aldri kan være identisk med verden (eller fenomenet) 
i seg selv, vil all naturvitenskapelig kunnskap (og mye annen kunnskap!) kunne 
anses som modeller. Et beslektet perspektiv framheves av vitenskapsfilosofen 
Popper, som poengterer at vitenskapelig kunnskap aldri kan bevises endelig, 
men alltid vil være tentativ. (Angell et al., 2019, s. 31-32) 

Som nevnt i kapittel 2 har forholdet mellom kvalitative og kvantitative aspekter, 
mellom metaperspektiver og konkret fysikk, vært et sentralt perspektiv i ut- 
viklingen av læreplaner i fysikk og naturfag i Norge gjennom de siste årtiene. 
De store utfordringene samfunnet står overfor, ikke minst når det gjelder miljø 
og økonomi, bidrar til å aktualisere behovet for en debatt om hvorfor elevene 
skal lære fysikk, og ikke minst hva som skal være innholdet i naturfag generelt, 
og fysikk spesielt. Som poengtert i innledningen til Angell et al. (2019) er det av 
hensyn til videre studier og utdanningsløp som involverer fysikk, viktig at 
skolens fysikkfag må gi elevene solid oversikt over fysikkens fundamentale 
begreper og sammenhenger, og solide ferdigheter i å bruke matematikk i fysikk. 
På den annen side, som det også poengteres i samme innledning, kan man 
argumentere for at en del av de mer avanserte delene av moderne fysikk også 
bør inkluderes i skolefysikken, fordi dette kan virke inspirerende og motivere 
elever til å velge utdanningsløp med fysikk videre. Eksempler på denne typen 
stoff i dagens norske fysikkplaner for videregående skole er sammenfiltrede 
fotoner og generell relativitetsteori (se kapittel 2). Slikt avansert stoff må på 
videregående skoles nivå selvsagt beskrives kvalitativt, og man beveger seg 
i retning av en populærvitenskapelig framstilling av fysikk. Hvorvidt denne 
typen stoff gir et realistisk bilde av den typen fysikk som elever flest vil komme 
borti dersom de velger et videre utdanningsløp innen realfag, er diskutabelt. Et 
annet spørsmål er om denne typen stoff, som helt udiskutabelt har et stort 
motivasjonspotensial, hører hjemme i videregående skoles spesialistkurs i fysikk. 
Elever finner i dag informasjon om slikt fagstoff på mange ulike arenaer, også 
utenfor skolen og grunnskolens naturfag. Det er i denne sammenheng også 
relevant å påpeke at den norske dekningsgraden i Fysikk 2 (andelen av års- 
kullet som tar faget) har gått ned siden 1995 (se kapittel 2). Utdannings- 
direktoratets Realfagsbarometer for 2019 (Utdanningsdirektoratet, 2019a) 
bekrefter at trenden med lavere dekningsgrad fortsetter. Dreiningen i retning 
av mer «motiverende» avansert stoff i de norske fysikkplanene siden 1995 
har altså ikke ført til at flere norske elever velger fysikk i videregående skole. 

Det er også rimelig å anta at naturvitenskapelig kunnskap utover det den 
enkelte trenger i dagliglivet, vil få en økende betydning for en stadig større del 
av befolkningen. Det gjelder for eksempel i spørsmålet om å få en jobb, og ikke 
minst hvilken type jobb man får muligheter til. Langt flere yrker vil være basert 
på at elevene har grunnleggende kunnskaper i naturvitenskap som fysikk, utover 
det de trenger i sitt dagligliv. Samfunnet vil være avhengig av at en tilstrekkelig 

stor andel av befolkningen har slik kompetanse. Tiden synes å være moden 
for en mer åpen debatt om hva som skal være innholdet i naturfag, fra 
barneskole til ungdomsskole og videregående skole. Dette for å møte både den 
enkeltes og samfunnets framtidige behov. 


4.3 Undervisning i fysikk i skolen 


Hvordan undervisningen legges opp og gjennomføres i skolen, hvilke metoder 
som brukes, er et spørsmål med stor betydning for elevenes læring. Det tar opp 
det metodiske aspektet for fysikk i skolen. I motsetning til spørsmålet om hva 
som skal læres, dreier det seg om den mer prosessuelle siden av faget. Noen 
lands læreplaner gir klare retningslinjer for hvilke metoder som bør brukes, 
mens dette i andre land er mer opp til den enkelte skole eller lærer. Dette 
varierer også over tid i de ulike landene. 


Da man i 1960-årene satte i gang store prosjekter for fornyelse av naturfag- 
undervisningen i vestlige land (etter «Sputnik-sjokket» rundt 1960), søkte man 
først å tenke igjennom den begrepsmessige siden ved naturfaget. Ledende 
naturvitere engasjerte seg i «curriculum development», og en rekke nye 
læreplaner og lærebøker ble laget. Millioner av dollar ble satset på denne 
utviklingen. Mye av kritikken gikk på at skolens naturfag slett ikke presenterte 
naturfagenes begrepsmessige struktur på noen god måte. Fagekspertisen fant 
at skolens naturfag ofte var en opphoping av begreper, lover og teorier uten 
noen klargjøring av hva som var viktig og hva som var uviktig. De nye 
prosjektene søkte å forenkle dette, de la vekten på de fundamentale teoriene 
som bærebjelker i den naturvitenskapelige virkelighetsforståelsen. 

(Sjøberg, 2009, s. 185) 


Sjøberg påpeker at disse prosjektene i stor grad var svært fagorienterte og 
myntet på de mer skoleflinke elevene, noe som kanskje ikke var så merkelig, da 
det i motsetning til i dag bare var en mindre andel av ungdomskullene som 
gikk på skolen etter 16-årsalderen. Så kom det en reaksjon mot den store 
vektleggingen av hva som skulle læres, og naturfaget som prosess ble en 
drivende kraft i utviklingen av nye læreplaner. «Poenget ble at man ikke skulle 
huske svar, men lære å finne svar selv, gjerne på spørsmål som man selv 

formulerte. Denne tankegangen dominerte i en rekke store satsinger på ny og 
bedre naturfagundervisning» (Sjøberg, 2009, s. 185). 

Denne endringen i hva som ble vektlagt, gikk noen ganger så langt at det 
hele ble en prosess mer eller mindre løsrevet fra det konkrete innholdet i hva 
som skulle læres. Man har flere ganger fått så store pendelsvingninger i hva 
som vektlegges, enten mot det faglige innholdet eller mot metodene, at det 
fører til problemer. I tråd med den måten vi har strukturert innholdet i dette 
kapitlet på, gjør vi oss til talsmenn for at man først diskuterer hvorfor noe skal 
læres, legitimeringen av faget, så drøfter nøye hvilket faglig innhold elevene 
skal lære og trenger videre i livet, for så å ende med å vurdere ulike metodiske 
innfallsvinkler til læringen. På det siste punktet har det flere ganger vært en 
tendens til at én måte å undervise på har blitt framhevet som den eneste rette 
måten å gjøre det på, men: 


Det å være lærer er et kontinuerlig utviklingsprosjekt, fordi metoden med stor 
M og i bestemt form, finnes ikke. Lærere, elever og rammebetingelser er så 
forskjellige at det ikke lar seg gjøre å peke ut noen universell metode. Men 
lærere bør hele tiden være på jakt etter gode metoder som kan skape motivasjon 
og gode læringsmiljøer. (Isnes, 2019, s. 15) 


De siste tiårene har flere av læreplanene i Norge ikke bare omhandlet hva 
elevene skal lære, men også inneholdt mye om metoder for hvordan under- 
visningen skal gjennomføres. Det gjelder særlig læreplanene fram til Kvalitets- 
reformen i 2006. På 1980-90-tallet var det mye vekt på prosjektorientert 
undervisning i Norge, som i de andre nordiske landene. Ikke minst var dette 
framme som en viktig måte å lære elevene naturfag på, noe som kan ha 
sammenheng med at man i Norge, både i grunnskolen og i det første året på 
videregående skole, har det som kalles integrert naturfag, hvor fysikk inngår 
som en del. Det betyr at biologi, kjemi og fysikk er et felles fag, vanligvis med 
samme lærer, i alle fall i grunnskolen. Mange lærere, både i grunnskole og i 
starten av videregående skole, hadde lite utdanning i fysikk, det var vanligere at 
de hadde fordypning i biologi eller eventuelt i kjemi. Et felles naturfag har nok 
ført til at fysikk er det faget som det har blitt undervist minst i. I det første året 
på videregående skole er dette fastsatt i læreplanene, der det spesifiseres at det 
felles naturfaget skal inneholde dobbelt så mye biologi og dobbelt så mye kjemi 
som fysikk (KD, 2006). 

Samarbeid mellom fag og prosjektundervisning som metode kan være 
positivt på flere måter. Men det kan være problematisk hvis det blir én (eller 
noen få) metode(r) som det legges overdreven vekt på. Faglig innhold basert på 
legitimeringen av faget er et naturlig utgangspunkt for drøfting og valg av 
metoder, samtidig som variasjon i metoder er en ledestjerne, da vi vet at ulike 
elever har ulike måter de lærer best på. 

Danske skoleforskere var noen av de mest toneangivende for at Norge 
gjennom læreplaner og undervisning la så stor vekt på prosjektundervisning 
fram til 2006. De gjorde seg til talsmenn for at mer eller mindre all under- 
visning skulle organiseres som prosjekter (Berthelsen, Illeris & Poulsen, 1987). 
Det interessante er at noen av de ansvarlige for dette i ettertid har bedt om 
unnskyldning og sagt at de tok feil: 


For tredive år siden, i slutningen af 70'erne, kastede jeg og to andre 
pædagogiske forskere os ud i et næsten revolutionært projekt: at skrive den 
første store håndbog i tværfagligt, problemorienteret projektarbejde i folke- 
skolen. Den blev færdig, udsolgt, revideret og genudgivet, oversat og udgivet 
i Sverige og Norge, genimporteret, forkortet og udgivet igen på nyt forlag 
i Danmark. Mange andre lignende bøger fulgte efter. Succesen var total, og i dag 
tredive år senere er projektpædagogik nærmest blevet til en kongelig rekom- 
manderet forpligtelse overalt i det danske uddannelsessystem, ikke mindst 
i folkeskolen. 


[...] 


Men i dag står jeg - nu ikke som forsker, men som pædagogisk konsulent - 
i de samme klasseværelser og kan se de katastrofale omkostninger, som den 
ensidige begejstring for «tværfaglighed og projektarbejde» har medført: 
Lærerne ved ikke, hvordan elever og kursister kan tilegne sig fundamentale, 
faglige basiskundskaber på en sådan måde, at de er præsente og brugbare! 
Vi har nemlig fortrængt hukommelsens betydning for læring. Vi har smadret 
Den Sorte Skole og smidt barnet ud med badevandet og triumferet bagefter. 
Det er en katastrofe. Når det kunne komme så vidt, så skyldes det, at vi, der 
indførte projektpædagogikken, selv havde gået i en skole, hvor vi havde fået 
kundskaber. Dem tog vi for givet, fordi vi selv havde gået i den. Men vores 
hadefulde opgør med den vidensorienterede skole var så succesrig, at den 
i dag er fuldstændig udraderet. Det betyder, at den tværfaglighed, problem- 

orientering og projektarbejde, som børn og unge i dag udsættes for, hviler på 
et ekstremt skrøbeligt grundlag af manglende fagkundskaber og tilfældige 
informationer fra internettet. (Poulsen, 2010) 


Det er interessant at forskerne som sto i spissen for innføringen av prosjekt- 
arbeid i skolene i Norden, tok det for gitt at elevene hadde de grunnleggende 
kunnskapene de trengte. Som de sier: Vi hadde disse kunnskapene selv og tok 
for gitt at det hadde også elevene som kom etter oss, så vi konsentrerte oss bare 
om metoden prosjektarbeid. Men kunnskaper for den oppvoksende slekt kan 
aldri tas for gitt. Mange lærere hadde dessuten liten erfaring med eller kunn- 
skap om prosjektarbeid. 

Læreplanen av 2006 (KD, 2006), som omfattet grunnskolen, videregående 
skole og voksenopplæringen, førte til mange endringer av skolens innhold, 
organisering og struktur. Det ble for eksempel, i motsetning til i tidligere planer 
fra 1997 (KUF, 1996), framhevet at det skulle være metodefrihet. I læreplanen 
fra 1997 ble lærerne pålagt å ha en viss andel som prosjektundervisning. Man 
kan med en viss rett si at det var den store vektleggingen av metoder løsrevet 
fra faglig innhold som gjennomsyret norske læreplaner i tiden fram mot 2006. 

Med ny læreplan i 2006 ble læringsmålene tydeliggjort, og det ble under- 
streket av utdanningsministeren da den nye læreplanen ble presentert, at 
«Den nye planen gir skolene mer handlefrihet og lærerne mer metodefrihet» 
(Clemet, 2005). Det er ikke unaturlig at trender skifter over tid, det gjelder 
metoder så vel som innhold. Det som framstår som bekymringsfullt, er at det 
gjentatte ganger er én (eller noen få) måte(r) å undervise på som framheves 
som svaret på utfordringene med å lære elevene fag. Det er også problematisk 
at lærerne i stor grad forventes å følge slike skiftende trender med ganske 
ensidig vekt på én eller få typer metoder i undervisningen. I undervisning, som 
så mange andre steder i samfunnet, er variasjon i metoder viktig. 

NCTM-rapporten fra 2014 (National Council of Teachers of Mathematics, 
den amerikanske matematikklærerforeningen) framhevet nettopp behovet for 
å implementere et bredt spekter av grep og praksiser i undervisningen i mate- 
matikk (NCTM, 2014), da man må være klar over at ulike elever kan lære best 
med ulike metoder. Det samme kan man anta gjelder i andre fag, som for 
eksempel i fysikk. Det er viktigere med variasjon og balanse mellom ulike metoder, 
enn å lete etter den ene rette metoden. Det som er positivt, er å utvide lærernes 
repertoar når det gjelder metoder, ikke å ensrette hvilke metoder som brukes. 

Tidligere rapporter fra internasjonale studier som TIMSS og TIMSS Advanced 
har indikert at én ting som kjennetegner undervisningen i norsk skole, er 
ensidighet i bruk av metoder (Grønmo, Onstad & Pedersen, 2010a; Grønmo & 
Onstad, 2009). Land som presterer bedre enn oss, har i større grad sett ut til å 
bruke mer varierte metoder. I TIMSS og TIMSS Advanced har både elever og 
lærere fått spørsmål om arbeidsmåter i undervisningen. I gjennomføringen av 
TIMSS Advanced i 2015 var imidlertid en del av disse spørsmålene dessverre 
tatt ut, så vi har ikke så god informasjon om utviklingen her som vi hadde 
fram til 2008/2011. 

Analyser av resultater fra tidligere internasjonale studier har også sammen- 
liknet land når det gjelder bruk av elektroniske hjelpemidler som kalkulatorer. 
Det interessante er at i flere studier er det land som i liten grad anvender slike 
elektroniske hjelpemidler som presterer best, ikke land som Norge (og Sverige) 
som ligger på topp i slik bruk (Grønmo, Hole & Onstad, 2016; Grønmo & 
Onstad, 2009; Grønmo, Onstad & Pedersen, 2010a). Dette betyr ikke at man 
ikke skal bruke slike hjelpemidler i skolen, men at man skal vurdere nøye på 
hvilken måte, når og i hvor stort omfang det er hensiktsmessig for elevenes 
læring å bruke dem. Det kan være fristende å tro at utstrakt bruk av elektroniske 
hjelpemidler gir en mye lettere vei til læring, særlig i et rikt land som Norge, 
som også av den grunn er utsatt for et stort press om å bruke dem fra 
kommersielle interesser. Men vanskelige utfordringer som hvordan man skal 
lære elevene fag, det være seg fysikk, matematikk eller andre fag, har sjelden 
enkle løsninger som å gi dem en kalkulator eller en datamaskin. Det er rimelig 
å tro at riktig og gjennomtenkt bruk kan være til hjelp, men vi kommer ikke 
utenom at den grunnleggende faglige forståelsen fortsatt vil komme gjennom 
systematisk hardt arbeid. Som det sto i den norske PISA-rapporten fra 2004: 


Hemmeligheten bak god faglig framgang ligger i målbevisst arbeid mot 
definerte mål. At dette til en viss grad fortoner seg som litt av en hemmelighet 
i norsk skole, på tross av at det burde være velkjent nok, henger trolig sammen 
med at målbevisst arbeid mot definerte mål faktisk kan være ganske strevsomt. 
(Kjærnsli, Lie, Olsen, Roe & Turmo, 2004, s. 260) 


Det har vært mange diskusjoner om og tilrettelegging for ulike metoder 
i naturfag, inklusiv fysikk. Sitatet under peker på behovet for å velge metoder 

og vurderingsform basert på behovet til den enkelte elev, og gi elevene muligheter 
til å bli faglig engasjert. Det er et ideelt mål som vi alle kan si oss enige i. 


Som lærere må vi jobbe på en slik måte at elevene får et størst mulig utbytte, 
både faglig og sosialt. Vi må velge de metodene for undervisning og vurdering 
som fungerer best for den enkelte elev, og her blir vårt profesjonelle handlings- 
rom viktig på veien mot å skape en best mulig skole. Eller som Pippi Lang- 
strømpe uttrykker det: «Det har jeg aldri gjort før, så det klarer jeg helt sikkert.» 
Gir vi elevene muligheter til å bli glødende engasjerte i fysikk, kjemi og biologi 
så skal vi nok få realfagskuta i Norge på rett kjøl med mange utforskende 
Pippi Langstrømper ved roret! Men da må kanskje noe gjøres med det natur- 
faget som vi kjenner i dag. (Flatås, 2015) 


Spørsmålet er hvordan disse gode intensjonene skal gjennomføres i praksis. 
Det er en viktig og nødvendig debatt, men metodene kan ikke løsrives fra det som 
er innholdet i faget. Noen typer lærestoff er vanskeligere tilgjengelig enn annet 
lærestoff. Noe innhold vil kreve mer innsats fra lærere og elever enn andre typer 
innhold. Det er rimelig å knytte spørsmålet om hva elevene skal lære til elevenes 
behov for kunnskap, ikke til hva som er lettest tilgjengelig. Å lære nytt stoff er ofte 
utfordrende og krever hardt arbeid. Alt stoff er ikke like morsomt å lære, likevel 
må vi ta jobben med å lære elevene det hvis vi vet at de vil trenge det videre i livet, 
det være seg i dagligliv eller i utdanninger og yrker. Skolen kan ikke (og skal ikke) 
ensidig vektlegge stoff fordi det er underholdende og lett å undervise i, eller lett 
å lære for elevene. Valg av metoder er et komplisert spørsmål som krever av- 
veininger av ulike hensyn knyttet både til innhold i faget og til valg av metoder. 


4.4 Oppsummerende kommentarer 


Denne boka om fysikk i norsk skole tar utgangspunkt i resultater fra TIMSS 
Advanced. Det som skjer i videregående skole, kan bare forstås hvis vi også ser 
på situasjonen i grunnskolen. Det elevene lærer eller ikke lærer på lavere trinn 
i skolen, har betydning for hvor interessant de opplever et fag, og påvirker 
derfor deres valg av fag i videregående skole. Det de lærer på lavere trinn, 
danner også et grunnlag for videre læring, og influerer dermed også på 
prestasjonene i videregående skole. Vi har derfor en bred innfallsvinkel når vi 
drøfter spørsmålene om fagets legitimering, innhold og metodiske sider. 

I Norge, som i mange andre land, begynte ikke samfunnet å tilby utdanning 
for brede lag av befolkningen før på 1800-tallet. Man fikk da en offentlig 
utdanning beregnet på folk flest, begrunnet med behovet for å styrke samfunnets 
teknologiske og sosioøkonomiske utvikling. Men fortsatt var utdanning utover 
grunnskolen bare tilgjengelig for et lite mindretall. Moderne demokratier bygger 
på at man kan «se hverandre i kortene», at man ikke bare skal overlate 
styringen til noen få eksperter. Et levende demokrati trenger folk på alle nivåer 
med fundamentale kunnskaper i fysikk som er aktivt deltakende samfunns- 
borgere. Grunnleggende kompetanse i fysikk er også viktig for mange jobber 
og utdanninger. Det er viktig for å opprettholde og utvikle landet i en positiv 
retning, for landet selv og i konkurranse med andre samfunn og land. Slike 
begrunnelser er det rimelig å anta at vil bli enda viktigere framover. Dette gjør 
diskusjoner og avveininger av både innhold og metoder i fysikk mer utfordrende 
enn tidligere, noe som gjenspeiler seg i kompleksiteten i det som presenteres 
i dette kapitlet. 

Under drøftingene av fagets legitimering la vi vekt på å sette det allmenn- 
dannende aspektet opp mot et mer studieforberedende aspekt. Vi pekte da på 
at i en verden i rask utvikling er behovet for naturvitenskapelig kunnskap som 
fysikk økende, både fra perspektivet til den enkelte elev så vel som ut fra 
samfunnets behov for en velutdannet arbeidsstokk. Kunnskaper som for en 
generasjon eller to siden hovedsakelig var viktige for de elevene som siktet mot 
en akademisk karriere, er i dag viktige også for mange fagutdanninger. Også 
det allmenndannende perspektivet - hva alle elever trenger av naturviten- 
skapelige kunnskaper for å delta aktivt i samfunnet - peker i retning av mer 
naturvitenskapelig kunnskap. Verden står overfor mange utfordringer når det 
gjelder miljø og teknologi, problemer hvor naturfaglig innsikt er sentral og for 
viktig til å overlates til de få. 

Det har de siste tiårene vært en trend i Norge at hovedvekten når det 
gjelder innhold i fysikk, skal være på hva alle elevene kan greie å tilegne seg, og 
mindre på hva de trenger å lære for å fungere godt i samfunnet generelt, og 
mer spesielt i relasjon til utdanninger og yrker. Særlig framtredende har dette 
vært i grunnskolen. De fagene som har lidd mest under denne holdningen, er 
de såkalte harde realfagene som fysikk og matematikk. Begrunnelser som at 
dette er vanskelige fag, har bidratt til å legitimere en slik praksis. At disse 
fagene stiller en del krav til elevenes evne til å tenke abstrakt, bør ikke føre til at 
man automatisk skal unngå å trene elevene i denne måten å tenke på, også på 

de lavere trinn i skolen. Også lesing stiller krav til elevenes evne til abstrakt 
tenkning, men på det området ser det ut til at når man avdekker svakheter, så 
intensiveres innsatsen, for eksempel gjennom økt satsing. Ikke minst gjelder 
det på lavere trinn i skolen. I et fag som fysikk ser det ut til at det at elever sliter 
i faget, bidrar til å tone ned det faglige innholdet, i stedet for at man lar elevene 
jobbe med innholdet over tid slik at det kan modnes. En grunn til dette er nok 
at man i Norge har en kultur for at norskopplæring er viktig, mens vi har liten 
kultur for viktigheten av å lære elevene fysikk og matematikk (Grønmo & Hole, 
2017) (se også kapittel 3). En annen grunn er at norske lærere i grunnskolen 
har liten fordypning i fysikk. En god undervisning forutsetter høyt utdannede 
lærere, og her er nok situasjonen ganske ulik i fagene norsk og fysikk. 

Som en reaksjon på den sterke vektleggingen av faglig kunnskap som skulle 
læres etter Sputnik-sjokket i 1957, ble det etter hvert et overslag med en over- 
dreven vekt på prosessene i naturfag, nesten litt løsrevet fra det faglige 
innholdet (Sjøberg, 2009). På slutten av 1980-tallet fikk man et liknende overslag 
hvor det metodiske ble mer styrende enn innholdet i faget; et eksempel er den 
norske læreplanen av 1987 som stilte klare krav om hvor mye av under- 
visningen som skulle være prosjektarbeid. Metodiske innfallsvinkler som vekt 
på prosessaspektet i naturfag og bruk av prosjektundervisning har positive sider. 
Det negative var at noen metoder ensidig ble framhevet, ofte på bekostning av 
innholdet i det elevene trengte å lære. Det var også en trend at bare man 
tilrettela undervisningen slik at den passet for de elevene som slet faglig, så ville 
det bli god undervisning for alle elever. Undervisningen skulle være praktisk og 
dagliglivsnær, mens mer abstrakte og teoretiske innfallsvinkler ble nedtonet. 
Men elever er forskjellige, ikke minst når det gjelder hvilke metoder de lærer 
best med, og ifølge læreplaner og lovverk har alle elever rett på tilpasset 
opplæring. Man kan si at behovene for tilpasset opplæring for en del av elevene 
ble ofret ved at man ensrettet måten man skulle undervise på, basert på 
behovet til de som slet faglig. I en skole for alle er variasjon i metoder, 
med praktiske så vel som mer teoretiske innfallsvinkler, det man trenger. 
Samtidig bør valg av metoder relateres til og begrunnes med innholdet i det 
elevene skal lære. 

Hvordan land legger opp sin undervisning, med hensyn til valg av både 
innhold og metoder, varierer mye over tid og mellom land. I Norge har det 
vært en tendens til at vi i stor grad sammenlikner oss med land i Norden, 
eventuelt med noen engelskspråklige land eller noen OECD-land, land som vi 

har mye til felles med. En underliggende holdning synes å være at mange 
andre land er så ulike oss at sammenlikninger ikke er interessante. I en verden 
som i stadig større grad internasjonaliseres, er det kanskje på tide å se nærmere 
på undervisning i langt flere land, også de som ikke er så like oss, kulturelt 
eller på andre måter. Vi tenker på land som gjennom grunnskole og videre- 
gående skole ser ut til å gi sine elever en bedre basis i realfag som fysikk 
og matematikk. 

Arne Hole 

Institutt for lærerutdanning og skoleforskning, UiO 
Liv Sissel Grønmo 

Institutt for lærerutdanning og skoleforskning, UiO 


Et av våre siktemål med dette kapitlet er å bidra til å sette fokus på faginnholdet 
som testes i storskalastudier som TIMSS Advanced, TIMSS og PISA. Som det 
ble poengtert i Grønmo & Hole (2017), er det til liten nytte å konstatere en 
statistisk sammenheng mellom elevprestasjoner i en gitt studie og bakgrunns- 
variabler som har med undervisning å gjøre, dersom studien faktisk ikke måler 
kompetanse på en måte som samsvarer med læringsmålene man har for faget 
i skolen. For eksempel er dette viktig i forbindelse med analyser av mate- 
matikkinnholdet i fysikkfaget. Hvis TIMSS Advanced fysikk tester elevenes 
kompetanse i fysikk på en måte som gir dem vesentlige fordeler dersom de kjenner 
til og kan anvende visse typer matematisk teori, er det avgjørende for tolkningen 
av prestasjonsresultater i TIMSS Advanced fysikk at man har informasjon om 
i hvilken grad denne matematikken kan forutsettes kjent for elevene. 

Nettopp matematikkinnholdet, eller innslaget av matematisk fagstoff, er et 
aspekt av faginnholdet i fysikk som TIMSS Advanced gir oss gode muligheter 
for å analysere. Grunnen er at dette er en studie der kompetanse i fysikk og 
matematikk testes parallelt for det samme årskullet. Samtidig er rammeverket 
som brukes i TIMSS Advanced, sammenliknbart med rammeverkene som 
brukes i andre TIMSS-studier, slik at det er mulig å gjøre sammenlikninger av 
matematikkinnhold i TIMSS Advanced fysikk og matematikk med matematikk- 
innholdet i studier på lavere skoletrinn. Kapittel 2 i Grønmo & Hole (2017) 
gir en analyse av matematikkinnholdet i TIMSS 8. trinn matematikk og 
PISA matematikk. 

I dette kapitlet tar vi for oss matematikkinnholdet i TIMSS Advanced fysikk 
spesielt. Vi ser primært på data fra 2015, men vurderer også utviklingen fra 
2008 til 2015. Som verktøy bruker vi LC-rammeverket (Hole, Grønmo & 
Onstad, 2018) for beskrivelse av matematikkinnhold. Dette gir et perspektiv 
på studiene som går på tvers av studienes egne underliggende rammeverk. 

5.1 Rammeverket i TIMSS Advanced 


IEA-studiene TIMSS og TIMSS Advanced benytter seg av et rammeverk som 
essensielt er basert direkte på læreplanene i de deltakende landene (Mullis & 
Martin, 2014; Mullis et al., 2003). Dette betyr at det ikke kan spores noe konkret 
«læringssyn» eller noen særlig omfattende fagdidaktisk teoridannelse i disse 
rammeverkene. IEA-rammeverkene har kategorier for kognitive nivåer, nemlig 
knowing (kunne), applying (anvende) og reasoning (resonnere), men dette er 
en så grovkornet inndeling at den ikke kan sies å representere noen konkret 
fagdidaktisk teori. I den grad noen fagdidaktisk teori eller noe læringssyn kan 
spores i TIMSS-rammeverkene, er dette arvet fra de teoriene som ligger under 
de nasjonale planene, overført til TIMSS gjennom oppgavematerialet. Man kan 
altså si at oppgaveutvalget i TIMSS-studiene representerer et slags vektet gjennom- 
snitt av de fagdidaktiske teoriene som planene i de deltakende landene bygger på. 

Det er interessant å sammenlikne dette med rammeverket i OECD-studien 
PISA. Gjennom sine rammeverk for hva som testes kan PISA sies å representere 
visse didaktiske teorier (Grønmo & Hole, 2017). IEA-studiene har en mer 
pragmatisk og nøytral tilnærmingsmåte til didaktisk teori. 

Mens de faglige oppgavene i TIMSS og TIMSS Advanced altså ganske 
enkelt kan sees på som et uttrykk for hva som vektlegges i matematikkunder- 
visningen i de deltakende landene, er PISAs prestasjonsmålinger indirekte basert 
på et slags anbefalt faglig innhold i undervisningen. Disse anbefalingene ligger 
implisitt i det underliggende kompetansebaserte rammeverket, som i mate- 
matikk er basert på det PISA selv definerer som mathematical literacy, uttrykt 
ved en liste av ulike kompetanser (OECD, 2003). Det kontroversielle med en 
slik oppsplittingsmåte ligger allerede i selve ideen med å splitte opp begrepet 
matematisk kompetanse: Noen vil kunne hevde at det ikke er mulig å arbeide 
meningsfylt med hver av disse kompetansene uten å bruke flere (alle?) på en 
gang, og at en oppsplitting av denne typen dermed leder oppmerksomheten 
bort fra det man kan hevde er et enhetlig mål som bør ligge til grunn for arbeidet 
med matematikk i skolen. 

Kompetansetenkning basert på lister av enkeltstående kompetanser har fortsatt 
bred støtte i det vestlige matematikkdidaktiske miljøet, og vi har ikke til hensikt 
å ta stilling for eller imot en slik teoretisk vinkling her. Imidlertid er det av 
hensyn til våre analyser i dette kapitlet viktig at vi problematiserer dette. Det er 
liten tvil om at tenkningen basert på listen av kompetanser brukt i PISA, har 
dratt det faglige innholdet i PISA mer i retning av såkalt hverdagsmatematikk 

enn hva som er tilfellet i læreplanene til mange land, og dermed også hva man 
finner i TIMSS og TIMSS Advanced. Dette slår tydelig ut når vi i dette kapitlet 
sammenlikner innholdet i PISA med IEA-studiene ved å bruke vårt LC-ramme- 
verk, et rammeverk som måler avhengighet av matematisk teori. 


5.2 Språk og innhold i matematisk preget teori: 
Funnet på og funnet ut 


I dette delkapitlet gir vi en oppsummerende beskrivelse av LC-rammeverket, 
som er rammeverket vi bruker for måling av matematikkinnholdet i TIMSS 
Advanced fysikk. Dette rammeverket er beskrevet i Hole et al. (2018), og også 
i Grønmo & Hole (2017). Sammenliknet med disse to kildene er vår fram- 
stilling her noe mer rettet mot anvendelse i fysikk. En viktig egenskap ved 
LC-rammeverket er at det kan brukes til å måle matematikkinnhold i en hvilken 
som helst faglig test, i et hvilket som helst fag. Kriteriene er de samme enten 
man er innenfor eller utenfor det man i den aktuelle konteksten definerer som 
«matematikkfaget». Rammeverket passer derfor godt til analyser av fysikk, 
og det gir gode muligheter for å sammenlikne matematikkinnhold på tvers av 
de definerte faggrensene. 

En sentral ide bak LC-rammeverket er distinksjonen mellom funnet på og 
funnet ut. Den første kategorien, altså «funnet på», kalles L-kategorien, der L 
tenkes å stå for «language». Den andre kategorien er C-kategorien, der C tenkes 
å stå for «content». De to kategoriene er ikke gjensidig utelukkende: For å 
uttrykke innhold i matematikk i vår betydning av ordet, må man bruke språk 
i vår betydning av ordet. Teknisk sett består området «funnet på» av 
definisjoner, notasjon og annen ren språkbruk. Området «funnet ut» består av 
matematiske feoremer eller setninger, ofte også kalt matematiske resultater. 
I området «funnet på» finner vi definisjoner av matematiske begreper som 
rektangel, parallellogram, kvadrattall og så videre. I området «funnet ut» ligger 
for eksempel Pytagoras’ setning, arealformler for ulike geometriske figurer, 
algebraiske lover som for eksempel distributiv lov og andre elementer i mate- 
matisk teori som krever en forklaring på hvorfor de er sanne, formelt sagt 
et bevis. Man kan bruke betegnelsene «forklaring» eller «begrunnelse» i stedet 
for bevis, fordi man sjelden arbeider med formelle matematiske bevis i skole- 
matematikken eller skolefysikken. 

Som beskrevet i Hole et al. (2018) er det i en skolesituasjon avgjørende at 
læreren hjelper eleven til å relatere på ulik måte til de to områdene L og C 
innen matematisk fagstoff. Hvis en lærer blir spurt «hvorfor» det er riktig at 


for alle tall a, kan ikke læreren gjøre særlig mer enn å si at dette er sånn fordi 
noen («matematikerne») har bestemt at det skal være sånn. Matematikerne 
har blitt enige om at skrivemåten 


a 


skal oppfattes som en forkorting for a - a - a. Så pa en måte er dette noe elevene 
bare ma akseptere, det er i L-kategorien. På den annen side bør elevene lære å 
forholde seg på en helt annen måte til ting som ligger i «funnet ut»-området, 
altså området C. Et eksempel er regelen om at 


for alle positive tall a og naturlige tall n og m. For denne regelen kan elevene 
med full rett kreve en begrunnelse for hvorfor det er sånn. Det kan man 
forklare ut fra definisjonen av eksponentuttrykk, som vi nettopp var inne på. 
Undervisningen kan legges opp slik at elevene får arbeidet med dette. Selv om 
en elev ikke kommer i mål med å forstå begrunnelsen, kan vissheten om at det 
finnes en begrunnelse, i seg selv være verdifull. Hvis eleven vet at dette lar seg 
begrunne, vet eleven også at det ikke er «opplagt», eller noe man forventes 
å forstå direkte. Dermed unngår man at eleven føler seg dum. Å bruke 
resultater man ikke selv har arbeidet seg gjennom begrunnelsen for, er noe 
også profesjonelle matematikere ofte gjør, og det er ikke nødvendigvis 
problematisk. 

Slik man i LC-rammeverket tenker seg inndelingen av matematisk teori 
i områdene L og C, er det klart at hva som havner i de to områdene, til dels 
avhenger av hvordan teorien bygges opp. I skolesammenheng vil grunn- 
leggende algebraiske lover, som for eksempel distributiv lov, måtte regnes 
i C-området. Grunnen er at dette er regler det i skolesammenheng er naturlig 
å arbeide med en begrunnelse for, dette er ikke noe som i denne sammen- 
hengen kan sies kun å være en definisjonssak. I mer avanserte kurs i reell 
analyse eller abstrakt algebra vil det derimot være naturlig å ta den distributive 
loven som et aksiom, og da ligger den formelt sett ikke i C-kategorien. Den vil 

da være en del av det man har bestemt som utgangspunkt for teorien, dvs. at 
den er i kategorien «funnet på». Et annet eksempel er definisjonen av multi- 
plikasjon. 3 - 4 kan defineres som 4 + 4 + 4 eller som 3 + 3 + 3 + 3. Her har 
man et valg når det gjelder hva man bestemmer, men skal man bygge opp 
matematikken på en meningsfull måte for barna, må man bestemme seg for én 
av tingene når man først introduserer skrivemåten med en «prikk» mellom 
to tall. Skal man si at 3-4 betyr 4 + 4+ 4, eller skal man si at det betyr 
3+3+3+3? Man kan så begrunne at faktorenes orden er likegyldig, slik at 
svarene blir de samme med begge valg. Dette siste er da i skolesammenheng 
noe som inngår i området «funnet ut». 

Til tross for dens åpenbare viktighet i skolen er LC-distinksjonen lite diskutert 
i moderne matematikkdidaktikk. Man finner lite om dette i kilder som 
(Clements, Bishop, Keitel-Kreidt, Kilpatrick & Koon-Shing Le, 2013; English & 
Bussi, 2008; Niss, 2007). Distinksjonen passer ikke uten videre inn i de mest 
kjente rammeverkene for matematikkompetanser, for eksempel de vi var inne 
på i forbindelse med PISA og relaterte rammeverk. Dette har å gjøre med at 
verken teoriområdet L eller teoriområdet C naturlig tilsvarer noen spesiell type 
«kompetanse» i seg selv. Tatt i betraktning den store innflytelsen kompetanse- 
baserte rammeverk har hatt på både vurderingsformer og læreplaner i matematikk 
gjennom de siste par tiårene, kan dette nettopp være noe av grunnen til at 
denne distinksjonen omtales så lite. Derimot finnes det mye forskning knyttet 
til hvert enkelt av de to områdene i LC-distinksjonen. For L-siden kan vi som 
eksempel ta forskning knyttet til distinksjonen mellom concept image og 
concept definition (Niss, 1999; Pedemonte, 2007). Merk også at generelle, mindre 
fagspesifikke teorier for begrepslæring typisk ikke vil fange opp LC-distink- 
sjonen, fordi denne er spesiell for matematikkfaget. Blant forskning som 
gjelder C-siden, kan vi peke på det store forskningsfeltet knyttet til den rollen 
bevis spiller i matematikk og matematikkundervisning på ulike nivåer (Hanna, 
2000; Tall, 2014). Men heller ikke disse forskningstradisjonene legger sin primære 
vekt på distinksjonen mellom L og C. Videre ligger LC-distinksjonen klart på 
et annet nivå enn prosess-/objekt-dualiteten beskrevet av Anna Sfard (1991). 

Når det gjelder betoning av LC-distinksjonen i lærebøker og andre læremidler 
i Norge, går det et klart skille mellom skolematematikken og matematikken på 
høgskole-/universitetsnivå. I lærebøker skrevet for universitetskurs er vanligvis 
distinksjonen mellom definisjoner og teoremer klar og eksplisitt. Dette henger 
sammen med at distinksjonen oppfattes som grunnleggende av profesjonelle 

matematikere, og at forfatterne av lærebøker på dette nivået oftest har en 
forskerutdanning i matematikk. I lærebøker for skolen er bildet et helt annet, 
der er denne distinksjonen vanskelig å få øye på. 

Når vi anvender LC-rammeverket på oppgaver fra TIMSS Advanced, 
klassifiserer vi oppgavene ved å dele opp mengden av oppgaver i testen gjennom 
to dikotomier (todelinger). Flervalgsoppgaver og åpne oppgaver behandles her 
på like fot. Den ene dikotomien er ment å måle oppgavenes avhengighet av 
matematikkens L-del, og den andre av C-delen. 


1. For å beskrive avhengighet av L-delen brukes en dikotomi vi refererer til som 
formel-/ikke-formel-dikotomien, eller F/NF-dikotomien. Siden LC-ramme- 
verket er tenkt å måle innslaget av matematisk feori, ønsker vi at F/NF- 
dikotomien skal adressere de formelle delene av matematisk språk. I skolen 
operasjonaliseres dette naturlig gjennom matematiske formler i vid forstand, 
og derfor fokuserer vi på det. Kategoriene i F/NF-dikotomien er (i) mengden 
oppgaver der minst én formel er involvert enten i oppgaveteksten eller 
i elevens forventede løsning eller løsningsmetode, og (ii) mengden oppgaver 
der dette ikke er tilfellet. Vi refererer til (i) som formelkategorien, eller 
F-kategorien. Kategorien (ii) kaller vi ingen formel-kategorien, eller 
NF-kategorien. 

2. For å beskrive avhengighet av C-delen, brukes en dikotomi vi refererer til 
som teorem-/ikke-teorem-dikotomien, eller T/NT-dikotomien. Kategoriene 
i T/NT-dikotomien er (i) mengden oppgaver der kjennskap til minst ett teorem 
(«matematisk setning») er relevant for å løse oppgaven, og (ii) mengden 
oppgaver der dette ikke er tilfellet. Vi refererer til (i) som teoremkategorien, 
eller T-kategorien. Kategorien (ii) kaller vi intet teorem-kategorien, eller 
NT-kategorien. 


Til sammen gir dikotomiene F/NF og T/NT et mål for testens avhengighet av 
matematisk teori. Eller, om man vil, et mål for i hvilken grad kjennskap til 
matematisk teori hjelper eleven til å løse oppgavene i testen. 

Som nevnt over er kategoriene T og F overlappende. En oppgave kan kate- 
goriseres som både F og T, eller som både NT og NF. For eksempel vil en 
oppgave der en derivasjonsregel er aktuell å bruke, typisk kunne klassifiseres 
som både T og F. Begrunnelsen for å legge oppgaven i T-kategorien kan da være 
at derivasjonsregelen er et teorem. Oppgaven involverer altså innholdssiden 

(C-siden) av matematikken. Samtidig vil oppgaven kunne plasseres i kate- 
gorien F, fordi derivasjonsregelen uttrykkes ved en formel og involverer bruk 
av formler når den anvendes. Det er altså ikke slik at oppgavekategoriene T 
og F representerer henholdsvis innholdssiden (C) og språksiden (L) i mate- 
matisk teori. Derimot er de indikatorer på om en gitt oppgave involverer 
henholdsvis C og L. 

På samme måte kan en gitt oppgave også kategoriseres som både NF 
og NT. Dette vil da være en oppgave der ingen formler er involvert, og der 
ingen matematiske teoremer fra den antatte skolebakgrunnen i vesentlig grad 
hjelper eleven til å løse oppgaven. 


5.3 Matematikkinnhold i TIMSS, PISA og 
TIMSS Advanced målt med LC-rammeverket 


Klassifiseringen av oppgaver i henhold til dikotomiene F/NF og T/NT har et 
subjektivt element i seg. For å anvende disse, må man derfor bruke en metodikk 
med grupper av kodere. Måling av interkoder-reliabilitet kan så gjøres for 
eksempel ved bruk av Fleiss’ kappa (Fleiss, Cohen & Everitt, 1969), som er 
malet vi har brukt i analysene vi refererer til her. Dessuten trengs det presiseringer 
av klassifiseringskriteriene som delvis avhenger av typen tester vi ser pa, i vart 
tilfelle TIMSS Advanced. For tilsvarende detaljer vedrorende analyser av TIMSS 
8. trinn og PISA matematikk henviser vi til (Hole, Grønmo & Onstad, 2017; 
Hole et al., 2015). 

Klassifikasjonen av oppgavematerialet fra TIMSS Advanced 2015 fysikk ble 
gjort av masterstudenter som arbeidet som kodere for TIMSS Advanced i Norge 
våren 2015, det vil si som var ansatt for å kode resultatene fra de norske elevene 
som deltok i studien. En gruppe på fire klassifiserte oppgavene fra fysikkdelen. 
Studentene ble gitt en kort gjennomgang av rammeverket på forhånd. Deretter 
gjennomførte de én syklus med klassifisering, uten mulighet til diskusjon seg 
imellom underveis. Dette designet ble valgt fordi det var interessant å måle 
overførbarheten av rammeverkets kriterier. Klassifiseringen av fysikkoppga- 
vene gav akseptable kappaverdier (0,70 og 0,67 for F/NF og T/NT respektivt). 

Når det gjelder presisering av kriteriene for T/NT i konteksten definert av 
norsk videregående skole, diskuterte gruppene av kodere i fysikk og matematikk 

seg fram til følgende: For at en oppgave skal klassifiseres som T, må det finnes 
et teorem, altså en «setning», fra elevens antatte skolebakgrunn («pensum») 
som i vesentlig grad forenkler arbeidet med oppgaven. Hvis eleven derimot 
antas å måtte resonnere seg fram fra grunnen av, eventuelt ved bruk av kjenn- 
skap til matematiske begreper (begrepsforståelse), klassifiseres oppgaven som 
NT. Videre framstod det, særlig siden man her studerer videregående skole, 
som naturlig å operere med et visst «bunnfradrag» når det gjelder matematiske 
teoremer. Enkle aritmetiske sammenhenger, som for eksempel 5 + 14 = 19, 
ble ikke telt med som teoremer i denne sammenhengen. Begrunnelsen var at 
selv om disse i prinsippet er ting man har «funnet ut», slik at de altså er 
teoremer formelt sett, behandles de ikke som dette i skolematematikken, og 
heller ikke i skolefysikken: Elevene kan utlede disse resultatene direkte ved å 
tenke addisjon. Det legges ikke opp til at dette er resultater som skal være 
memorert for å være ferdige til bruk. 

Som eksemplifisering for T/NT-klassifiseringen kan man utarbeide lister 
over teoremer som kan antas dekket i pensum for de aktuelle årstrinnene. For 
matematikkbakgrunnen som er aktuell for elevene i Fysikk 2, kan en slik liste 
for eksempel inkludere algebraiske lover som 


a-(b+c)=a-—b-c 
a be a+b 
cc c 
a_a 
b bc 


Disse kan antas dekket både i grunnskolens matematikk og i videregående 
skoles matematikk. Som eksempel på ting som er mer spesifikke for studie- 
forberedende løp i matematikk, for eksempel R-løpet, kan nevnes 


|F x G|=|F]-|G]-sino (1) 


At man kan finne lengden av vektorproduktet pa denne maten, ved 4 multi- 
plisere lengdene av de to vektorene med sinus til vinkelen mellom dem, er 
relevant blant annet for losning av fysikkoppgaver som involverer krefter 
i magnetfelt. Imidlertid er det ikke sikkert at fysikkelevene ser for seg denne 
formelen nar de loser slike fysikkoppgaver. De bruker imidlertid denne mate- 
matiske sammenhengen, og man kan argumentere for at kjennskap til den, 

uttrykt ved en formel slik det er gjort her, hjelper elevene til å strukturere 
kunnskap og kompetanse som er nyttig for å løse fysikkoppgaver som involverer 
krefter bestemt ved «høyrehåndsregelen», som for eksempel kraften F på en 
partikkel med ladning q og hastighetsvektor V i et magnetfelt B. I norsk skole- 
fysikk vil denne kraften typisk skrives 


F=qvxB 
Likevel er det rimelig å si at (1) representerer et matematisk teorem det er 
nyttig å kjenne til i denne sammenhengen, og fysikkoppgaver som involverer 
beregning av krefter ved vektorprodukt, vil derfor typisk kunne klassifiseres 
som T. 

Aktuelle på listen over teoremer er også operasjoner man kan bruke for å 
løse likninger, som for eksempel at man kan legge til det samme tallet på begge 


sider av likhetstegnet. Dette er svært aktuelt i forbindelse med anvendelser av 
matematikk i fysikk. Andre eksempler på aktuelle matematiske teoremer er 


e formler for areal, omkrets, volum og liknende for geometriske figurer 
e geometriske teoremer som Pytagoras’ setning, setningen om vinkelsummen 
i en trekant, setninger om formlikhet og så videre 


I videregående skoles matematikk, for eksempel i R-løpet, er tettheten av 
teoremer naturligvis mye høyere enn i grunnskolematematikken. Alle derivasjons- 
regler, integrasjonsregler, grenselover, sammenhenger mellom vektorregning 
og geometri, tolkninger av derivasjon og integrasjon, areal- og volumberegninger 
ved integrasjon og så videre, er matematiske sammenhenger man har funnet ut 
at gjelder. Dette er altså teoremer. 

Gruppen av kodere som klassifiserte oppgavene fra TIMSS Advanced 2015 
fysikk, forholdt seg også til en liste med eksempler på ting som mange lett kan 
tro representerer teoremer i den skolekonteksten vi ser på, men som man kan 
argumentere for at ikke gjør det. Blant eksemplene her kan nevnes a° = 1 og 
a =1/a". 

For dikotomien F/NF er utgangspunktet, som tidligere nevnt, at en formel 
er et matematisk uttrykk eller utsagn (for eksempel en likning eller en ulikhet) 
som inneholder minst én variabel. Variablene kan være representert syntaktisk 
både ved bokstaver, ved andre typer symboler og ved komplette ord. Med 
andre ord regnes også 


strekning = fart - tid 


som en formel i denne sammenhengen. For at en oppgave skal klassifiseres 
som F, må så minst ett av disse tre kravene være oppfylt, der vi altså legger 
til grunn den definisjonen av begrepet «formel» som nettopp ble beskrevet: 


e Oppgaven inneholder en formel som eleven må bruke, eller 

e oppgaven ber eleven om å lage en formel, eller 

e en typisk elev vil kunne forventes å bruke en formel underveis i arbeidet 
med oppgaven. 


Merk at ifølge dette må fysiske formler som 
1 
F = ma og E= mv + mgh 


også regnes som matematiske formler i vår forstand, fordi de involverer variabler 
som kan ta ulike tallverdier. Det samme vil ethvert uttrykk som inneholder 
vektorstørrelser, for eksempel 
F -qP 
Oppgaver som involverer slike formler, klassifiseres altså som F i LC-ramme- 
verket. Det er ikke noe skille mellom «fysikkformler» og «matematikkformler»; 
bruken av variable er den samme i begge tilfeller. Hvorvidt vektorer tolkes som 
rene fysikkstørrelser, for eksempel krefter, elektriske felt eller magnetiske felt, 
har ikke noe å si for LC-klassifiseringen F/NF, som fungerer rent syntaktisk. 
Klassifikasjonsresultatene for dikotomien F/NF for oppgavene i TIMSS 
Advanced 2015 matematikk og fysikk er vist i tabell 5.1. 

Tabell 5.1 Klassifisering av oppgaver fra TIMSS Advanced ved dikotomien F/NF, i prosent av 
oppgaver. 


TIMSS Advanced 2015 | TIMSS Advanced 2015 
matematikk fysikk 
Klassifisert som F [bruker formler] 67,0 % 31,1 % 
av minst 3 av 4 kodere 


Klassifisert som NF [bruker ikke 24,3 % 61,1 % 
formler] av minst 3 av 4 kodere 


Vi ser fra tabell 5.1 at mens 31,1 % av oppgavene som ble brukt i TIMSS 
Advanced 2015 fysikk ble bedømt til å involvere formler av minst 3 av 4 kodere 
i henhold til F/NF-kriteriene, var det hele 67 % av oppgavene i TIMSS 
Advanced 2015 matematikk som involverte formler etter disse kriteriene. At vi 


finner en så vidt stor forskjell mellom fysikk og matematikk, er selvsagt ikke 
overraskende. Tallet 31,1 % for fysikk er på den annen side høyere enn det 
tilsvarende tallet for matematikk i PISA 2012. Kun 18,8 % av matematikk- 
oppgavene i PISA 2012 ble bedømt til å involvere formler (Hole et al., 2018). 

Klassifikasjonsresultatene for dikotomien T/NT for oppgavene i TIMSS 
Advanced 2015 matematikk og fysikk er vist i tabell 5.2. 

Også her ser vi, ikke overraskende, en betydelig forskjell mellom mate- 
matikkfaget og fysikkfaget. Men igjen er tallet for fysikk i tabell 5.2 høyere enn 
det tilsvarende tallet for PISA 2012 matematikk, der kun 11,8 % av oppgavene 
ble bedømt til å være i kategorien T (Hole et al., 2018). Over 2/3 av mate- 
matikkoppgavene i PISA 2012 ble bedømt som uavhengige av både teoremer 
og formler; de ble altså klassifisert som NT og NF. 


Tabell 5.2 Klassifisering av oppgaver fra TIMSS Advanced ved dikotomien T/NT, i prosent av 
oppgaver. 


TIMSS Advanced 2015 | TIMSS Advanced 2015 
matematikk fysikk 


Klassifisert som T [bruker teoremer] 


0 9 
av minst 3 av 4 kodere 1800 EG 


Klassifisert som NT [bruker ikke 18,4 % 79,6 % 
teoremer] av minst 3 av 4 kodere 

Ved å sammenlikne tabellene 5.1 og 5.2 kan vi se at matematikkinnholdet 
i TIMSS Advanced 2015 fysikk ligger mer på språksiden (F) enn på inn- 
holdssiden (T). Dette er interessant i forbindelse med analysene vi gjør 
i kapittel 6 der vi ser på sammenhenger mellom LC-klassifiseringene og 
elevprestasjonene. 


5.4 Avsluttende kommentarer 


Vi har i dette kapitlet sett på hvordan man kan karakterisere og måle 
matematikkinnholdet i oppgaver fra internasjonale studier, blant annet fysikk- 
oppgavene i TIMSS Advanced. I kapittel 6 relaterer vi dette til prestasjonsdata 
fra TIMSS Advanced, noe som blant annet gir oss informasjon om mate- 
matikkens betydning for fysikkfaget. 

Prestasjonsprofiler i ulike land: 
Betydningen av matematikk 
for å lykkes i fysikk 


Arne Hole 

Institutt for lærerutdanning og skoleforskning, UiO 
Liv Sissel Grønmo 

Institutt for lærerutdanning og skoleforskning, UiO 


Tidligere forskning gir klare indikasjoner på at man i internasjonale studier 
som omhandler realfag og matematikk, finner geografiske prestasjonsprofiler blant 
landene og utdanningssystemene som deltar (Grønmo, Hole & Onstad, 2016; 
Grønmo, Kjærnsli & Lie, 2004a; Grønmo & Onstad, 2013a; Grønmo et al., 2012b). 
Det er rimelig å tro at disse profilene skapes ved at ulike land og regioner 
i verden har ulike tradisjoner når det gjelder vektlegging av fagstoff, herunder 
legitimering og begrunnelser for denne vektleggingen, samt undervisnings- 
tradisjoner og fagenes stilling i samfunnet generelt. I forskningen referert til 
ovenfor inngår diskusjon av en typisk nordisk profil, en typisk engelskspråklig 
og en typisk tyskspråklig profil (eller en mer generell vestlig profil), en typisk 
østeuropeisk profil og en typisk østasiatisk profil. Disse profilene gir seg utslag 
i de ulike landenes prestasjoner innenfor ulike områder innen fagene. For å 
studere dette kan man undersøke hvor godt det enkelte land gjør det innenfor 
et gitt fagområde, for eksempel geometri, sammenliknet med landets prestasjoner 
innenfor andre fagområder. For hvert land er det da differansene i skår mellom 
ulike fagområder man studerer. Når man så sammenlikner ulike land og 
definerer prestasjonsprofiler, er det forskjeller i disse differansene, altså differanser 
mellom differansene, man ser etter. For eksempel har man i flere tidligere studier 
funnet at for land som har en typisk nordisk profil i matematikkfaget, er presta- 
sjonsnivået innen geometri høyere enn prestasjonsnivået innen algebra. Omvendt 
er det for land med en østasiatisk profil. 

Vi er i dette kapitlet primært ute etter å studere hvordan fysikkprestasjoner 
i TIMSS Advanced varierer mellom ulike land når vi benytter kategoriene 
definert av LC-rammeverket fra kapittel 5. Men siden LC-rammeverket måler 
matematikkinnhold, vil vi også studere og sammenlikne med variasjoner 
i matematikkprestasjoner slik disse måles i TIMSS Advanced. 

Som poengtert i Grønmo & Hole (2017) er én fordel ved å bruke LC-ramme- 
verket i analyser av ulike prestasjonsprofiler at dette rammeverket ikke 
refererer til fagområder, men i stedet til ulike typer teori. Dette fokusskiftet gjør 
at analysen ikke blir kun en diskusjon om prioritering av ulike matematiske 
emner. I stedet vil diskusjonen kunne dreie seg om hvordan ulike land arbeider 
med mer generelle aspekter ved matematikk i skolen, både i matematikkfaget 
og i matematikkfaglige brukerfag som fysikk. Et eksempel på et slikt aspekt kan 
være formelt matematisk språk. I LC-rammeverket måles innslaget av dette 
gjennom F/NF-dikotomien (se kapittel 5). 


6.1 Geografiske prestasjonsprofiler 
i TIMSS Advanced 2015 


I TIMSS Advanced er det såpass få deltakerland at det i utgangspunktet ikke er 
nødvendig å se på grupper av land, slik det ble gjort for TIMSS i grunnskolen 
i Grønmo & Hole (2017). I tilfellet TIMSS Advanced er det derfor mer 
hensiktsmessig å sammenlikne landene enkeltvis og så diskutere hvilke mønstre 
som avtegner seg. 

Tabell 6.1 angir differanser i gjennomsnittlige p-verdier for oppgavekate- 
goriene NF og F i fysikk for utvalgte deltakerland i TIMSS Advanced 2015. 
En nærmere beskrivelse av selve kategoriseringsarbeidet er gitt i kapittel 5. For 
ytterligere detaljer om rammeverket, se Hole, Grønmo & Onstad (2018). 

Tabell 6.2 angir tilsvarende differanser i gjennomsnittlige p-verdier for 
oppgavekategoriene NT og T i TIMSS Advanced fysikk. 

Tabell 6.1 Gjennomsnittlig p-verdi for oppgavekategorien NF minus gjennomsnittlig p-verdi for 
oppgavekategorien F i utvalgte deltakerland i TIMSS Advanced 2015 fysikk. 


Land Differanse (prosentpoeng) NF-F 
Norge 7,67 
Sverige 3,82 
USA 5,86 
Russland -0,21 
Frankrike 14,04 
Slovenia -4,70 
Portugal 3,18 


Tabell 6.2 Gjennomsnittlig p-verdi for oppgavekategorien NT minus gjennomsnittlig p-verdi for 
oppgavekategorien T i utvalgte deltakerland i TIMSS Advanced 2015 fysikk. 


Land Differanse (prosentpoeng) NT-T 
Norge 13,76 
Sverige 11,42 
USA 10,63 
Russland 5,40 
Frankrike 19,88 
Slovenia 5,50 
Portugal 8,98 


I tilfellet fysikk har de fire oppgavegruppene F, NF, T og NT alle minst 15 
oppgaver. Videre er standardfeilen til p-verdien for alle enkeltoppgaver høyst 
3,9 i alle landene vi ser på, jamfør databasen (https://timssandpirls.bc.edu). 
Derfor er standardfeilen for gjennomsnittlig p-verdi mindre enn 3,9/v/15 i alle 
de fire gruppene. Standardfeilen for differansene i tabellene 6.1 og 6.2 finnes 
så ved å multiplisere med \/2, noe som gir oss omtrent 1,42. Multiplikasjon 
med 1,96 gir at 95 % signifikansnivå tilsvarer et avvik på litt under 3. Så dif- 
feransene i tabellene 6.1 og 6.2 er signifikante hvis de er minst 3. Med andre 
ord er nesten alle signifikante. 

Fra tabell 6.1 ser vi at alle land unntatt Russland og Slovenia har en signifikant, 
positiv differanse mellom de gjennomsnittlige p-verdiene for NF og F, noe som 
indikerer at elever i disse landene gjennomsnittlig finner oppgaver som involverer 
formler, vanskeligere enn oppgaver som ikke gjør det. Slovenia har en signifikant 
negativ differanse i tabell 6.1, noe som indikerer at slovenske elever tenderer 
i retning av å finne oppgaver der formler er involvert, enklere enn andre 

oppgaver. Vi ser at alle landene i tabell 6.2 har en positiv, signifikant differanse 
mellom de gjennomsnittlige p-verdiene for NT og T, noe som betyr at elevene 
generelt tenderer mot å synes at fysikkoppgaver der kjennskap til matematiske 
teoremer er relevant, er vanskeligere enn andre fysikkoppgaver. Effekten er 
mest framtredende i Frankrike, etterfulgt av Norge. Når det gjelder Frankrike, 
bør det i denne sammenhengen bemerkes at de har en langt høyere deknings- 
grad i både TIMSS Advanced fysikk og TIMSS Advanced matematikk enn 
Norge har, omtrent 20 % i begge fag i Frankrike sammenliknet med omtrent 10 % 
i matematikk og 6 % i fysikk for Norge (Grønmo et al., 2016). Differansen NT-T 
er mer beskjeden i Russland og Slovenia, parallelt med resultatene i tabell 6.1. 

Generelt vil differansene mellom differansene for to land i tabellene 6.1 og 6.2 
være signifikante hvis de overstiger 3 multiplisert med \/2. Så hvis slike differanser 
er over 4,25, er de signifikante. For eksempel: Siden den norske verdien minus 
den russiske verdien i tabell 6.2 er rundt 8, indikerer tabellen at de norske 
elevene er signifikant mer «negative» til relevans av matematiske teoremer 
i fysikkoppgaver enn tilfellet er med russiske elever. Relasjonen mellom fysikk- 
prestasjoner i TIMSS Advanced og andre mål for matematikkompetanse har 
tidligere blitt adressert i (Lie, Angell & Rohatgi, 2012) og (Nilsen, Angell & 
Grønmo, 2013a). Man har blant annet funnet indikasjoner på at tilbakegang 
i fysikk fra TIMSS Advanced 1995 til 2008 kan ha sammenheng med svakere 
kompetanse innen algebra. 

Vi skal nå sammenlikne fysikkresultatene med tilsvarende resultater for TIMSS 
Advanced 2015 matematikk. Som vanlig beregner vi gjennomsnittlig p-verdi for 
mengden av oppgaver klassifisert som NF, og trekker fra gjennomsnittlig p-verdi 
for mengden av oppgaver klassifisert som F. Vi får da resultatene i tabell 6.3. 


Tabell 6.3 Gjennomsnittlig p-verdi for oppgavekategorien NF minus gjennomsnittlig p-verdi for 
oppgavekategorien F i utvalgte deltakerland i TIMSS Advanced 2015 matematikk. 


Land Differanse (prosentpoeng) NF-F 
Norge 12,54 
Sverige 9,79 
USA 10,53 
Russland 4,46 
Frankrike 12,13 
Slovenia 8,98 
Portugal 10,96 


100 


BETYDNINGEN AV MATEMATIKK FOR Å LYKKES I FYSIKK 


Tabell 6.4 Gjennomsnittlig p-verdi for oppgavekategorien NT minus gjennomsnittlig p-verdi for 
oppgavekategorien T i utvalgte deltakerland i TIMSS Advanced 2015 matematikk. 


Land Differanse (prosentpoeng) NT-T 
Norge -2,14 
Sverige -1,83 
USA 5,82 
Russland 3,46 
Frankrike 9,74 
Slovenia 8,57 
Portugal 10,11 


Hvis vi beregner gjennomsnittlig p-verdi for matematikkoppgaver klassifisert 
som NT, og trekker fra gjennomsnittlig p-verdi for matematikkoppgaver 
klassifisert som T, får vi resultatene i tabell 6.4. 

I klassifikasjonen av matematikkoppgavene i TIMSS Advanced 2015 inne- 
holder kategoriene T og NT begge minst 15 oppgaver. Kategoriene F og NF 
inneholder minst 25 oppgaver. Ingen av p-verdiene for enkeltoppgavene i mate- 
matikk har en standardfeil som overstiger 3,9 i noen av landene vi ser på 
(se databasen på timssandpirls.bc.edu). En enkel beregning av samme type som 
tidligere gir at differansene i tabell 6.3 er signifikante hvis de er minst 2,2, 
mens differansene i tabell 6.4 er signifikante hvis de er minst 3. Med andre ord 
er nesten alle differansene i tabellene 6.3 og 6.4 signifikante. Differanser 
i differansene mellom land vil være signifikante hvis de er over 3,1 i tabell 6.3 og 
4,25 i tabell 6.4. For eksempel kan vi se fra tabell 6.3 at differansen NF-F er 
signifikant større i Norge enn i Russland og Slovenia. 

I tabell 6.3 ser vi et mønster som har klare likhetstrekk med det tilsvarende 
resultatet for fysikk i tabell 6.1. De østeuropeiske landene, og særlig Russland, 
har relativt små differanser i gjennomsnittlig p-verdi mellom oppgaver som 
avhenger av formler, og oppgaver som ikke gjør det. Landet med størst verdi 
for differansen, er Norge. 

Resultatene for differansen NT-T i matematikk (tabell 6.4) bryter mønsteret. 
Her viser de nordiske landene minst differanse NT-T; faktisk har både Norge 
og Sverige høyere gjennomsnittlig p-verdi for kategorien T enn for kategorien 
NT. Dette resultatet er interessant, fordi det ser ut til å være i strid med den 
generelle regelen om at elever i vestlige land, og spesielt i nordiske land, ikke 
gjør det bra på oppgaver som krever kjennskap til formell matematikk. Imidlertid 
er det flere mulige tolkninger her. For eksempel kan resultatet være et uttrykk 

for at mens norske elever ikke presterer godt på oppgaver som krever forståelse 
for «grunnleggende», men likevel formell matematikk, for eksempel algebra, 
er emneplanene for de aktuelle kursene (Matematikk R2 i Norge) brede og 
omfattende når det gjelder hvilke emner som dekkes. Sagt på en annen måte: 
Planene er brede, men lite dype. En nærmere diskusjon av dette er gitt 
i Grønmo & Hole (2017). 


6.2 Trendutvikling fra 2008 til 2015 - 
relasjonen mellom fysikk og matematikk 


Tidligere forskning har vist indikasjoner på at Norges kraftige tilbakegang 
i fysikkprestasjoner fra første gangs gjennomføring av TIMSS Advanced i 1995 
til neste gjennomføring i 2008, kan ha sammenheng med dårligere kompetanse 
i matematikk, særlig i algebra. (Se Lie, Angell & Rohatgi, 2010, kap. 13; Nilsen et al., 
2013a). Sammenlikner man Norges resultater i TIMSS Advanced 2008 med 
resultatene fra TIMSS Advanced 2015, ser man imidlertid at Norge fortsatt går 
tilbake i fysikk, mens det er framgang i matematikk (Grønmo et al., 2016). 
Et interessant spørsmål er da hvordan dette spriket kan relateres til relasjonen 
mellom fysikk og matematikk. Vi tar i dette delkapitlet for oss blant annet dette. 

I våre analyser av trendutviklingen fra TIMSS Advanced 2008 til TIMSS 
Advanced 2015 begrenser vi oss til å se på Norge, og vi tar for oss 
trendoppgavene fra 2008. Dette er altså de oppgavene som var felles for TIMSS 
Advanced 2008 og 2015. Tabell 6.5 viser hvordan differansene NF-F og NT-T 
har utviklet seg for Norge fra 2008 til 2015. 


Tabell 6.5 Utvikling i differansene NF-F og NT-T fra 2008 til 2015 for Norge i TIMSS Advanced 
fysikk og matematikk. Disse tallene gjelder for trendoppgavene, altså oppgavene som var med 
både i 2008 og 2015. 


Differanse NF-F i 2015 minus Differanse NT-T i 2015 minus 
differanse NF-F i 2008 differanse NT-T i 2008 


(prosentpoeng) (prosentpoeng) 


Matematikk 5,7 —1,6 

Endringen i differansen NF-F for gjennomsnittlige p-verdier i Norge fra 2008 
til 2015 er 5,7 prosentpoeng på mengden av trendoppgaver i matematikk. 
Dette indikerer at elevenes preferanse for oppgaver som ikke avhenger av formler, 
er blitt styrket fra 2008 til 2015. Endringen i NT-T for gjennomsnittlige 
p-verdier i Norge er derimot -1,6 prosentpoeng, noe som indikerer at norske 
elever har blitt mer positive til oppgaver som er avhengige av matematiske 
teoremer fra 2008 til 2015. Dette siste kan indikere at den norske læreplanen er 
blitt bredere, jamfør ovenfor. Vi kan ikke si noe om signifikans her, men bildet 
er likevel interessant. Selv om Norge generelt sett går noe fram i matematikk 
fra TIMSS Advanced 2008 til TIMSS Advanced 2015, øker altså forskjellen 
NF-F med 5,7 prosentpoeng. 

Framgangen for Norge i matematikk fra 2008 til 2015 er med andre ord primært 
knyttet til kategorien NF, det vil si oppgaver som ikke involverer formler. Siden 
det er rimelig å anta at det typisk er grunnleggende algebra som er mest relevant 
for fysikkoppgaver, er det interessant å se den norske tilbakegangen i TIMSS 
Advanced fysikk fra 2008 til 2015 (Grønmo et al., 2016) i lys av dette. Konkret 
kan dette bidra til å forklare det «spriket» i utvikling som vi ser i Norges 
generelle prestasjonsnivåer i TIMSS Advanced matematikk og fysikk fra 2008 
til 2015. Selv om Norge går fram i matematikk totalt sett, indikerer funnene vi 
har beskrevet her, at denne framgangen primært kan være knyttet til typer 
matematikk som ikke er direkte relevante for fysikkfaget. Dermed kan man 
ikke uten videre tolke spriket i utvikling mellom matematikkprestasjoner og 
fysikkprestasjoner i TIMSS Advanced fra 2008 til 2015 som en indikasjon på at 
betydningen av matematikk er svekket, eller eventuelt at den generelt er 
svakere enn tidligere forskning har funnet indikasjoner på (Lie et al., 2010; 
Nilsen et al., 2013a). 

I fysikk ser vi fra tabell 6.5 at både differansen NF-F og differansen NT-T 
i gjennomsnittlige p-verdier for trendoppgavene fra 2008 til 2015 øker, med 
henholdsvis 13,0 prosentpoeng og 14,1 prosentpoeng. Her har vi altså indikasjoner 
på en klar kompetansedreining i kvalitativ retning i begge dimensjoner når det 
gjelder de norske elevene. Se kapittel 2 og 4 for mer om dette. 

Noen av trendoppgavene brukt i TIMSS Advanced fysikk 2015 hadde 
tidligere vært brukt ikke bare ved gjennomføringen i 2008, men også ved 
gjennomføringen i 1995. Totalt er det ni slike fysikkoppgaver, og tabell 6.6 gir 
en oversikt over dem. Tabellen gir en kort beskrivelse av oppgavenes fysikk- 
innhold samt utviklingen i Norges p-verdi på oppgavene fra 2008 til 2015. 

Tabell 6.6 Utvikling i norske p-verdier fra 2008 til 2015 for trendoppgaver i TIMSS Advanced 
fysikk som var med i både 1995, 2008 og 2015. 


Trendoppgave Beskrivelse av oppgavens Norges p-verdi i 2015 minus 
nummer fysikkfaglige tema Norges p-verdi i 2008 


Fraunhofer-linjer, +4,2 
mørke linjer i solspekteret 
Kraft når to kraftmålere drar 
i hverandre, fjærkonstant 


(prosentpoeng) 


Rutherford-spredning 
Svar: Må flytte GM-røret 


Fly i sirkulær bane, 
vektløse, fart? 


Hvilken prosess overfører energi —20,9 
fra sol til jord? (Stråling) 
Retning av kraft på leder 
i magnetisk felt 


Fotoelektrisk effekt 


Strømkrets, hvilken lyspære 
bruker minst energi 


De fleste endringene i p-verdi man finner i tabell 6.6, er negative. Dette henger 


naturlig sammen med at Norge hadde tilbakegang i samlede fysikkprestasjoner 
fra TIMSS Advanced 2008 til TIMSS Advanced 2015. Tabell 6.7 angir ut- 
viklingen i Rasch-parametre for de samme oppgavene som omhandles i tabell 6.6, 
altså trendoppgavene i TIMSS Advanced fysikk som var med i studien i både 
1995, 2008 og 2015. 

I tabell 6.7 angir «Location» oppgavens plassering på Rasch-skalaen. Jo 
høyere tall, desto høyere vanskegrad. «Slope» (stigningstall) angir oppgavens 
diskrimineringsevne i Rasch-modellen. Se Appendiks C i Arora, Foy, Martin & 
Mullis (2009). Se også Martin, Mullis & Hooper (2016). 

Tabell 6.7 Rasch-parametre for de ni trendoppgavene i TIMSS Advanced fysikk som var med 
i både 1995, 2008 og 2015. «Location» angir vanskegrad relativt til de øvrige oppgavene, der 
høyere tall svarer til høyere vanskegrad. «Slope» angir diskriminering, altså oppgavens evne til å 
måle forskjell mellom elevenes kompetanse. 


Trendoppgave 
nummer 


Location 95 1.545 1.456 1.129 0.404 0.076 1.048 0.741 1.252 2.029 
Location 08 1.109 1.392 1.306 0.410 0.349 1.167 0.410 0.982 1.824 
Location 15 0.750 1.357 1.525 0.512 0.616 1.341 0.276 1.147 1.626 
Slope 95 0.747 1.602 0.963 1.230 0.594 1.045 0.273 0.654 0.815 
Slope 08 0.444 1.323 0.885 0.926 0.556 0.986 0.264 0.526 0.573 
Slope 15 0.301 1.392 0.914 0.896 0.903 1.132 0.301 0.633 0.521 


Fra tabell 6.7 kan vi se at det ikke er noen vesentlige, systematiske endringer 
i «location» fra 1995 via 2008 til 2015. Det er altså ikke slik at trendoppgavene 
gjennomgående framstår som enklere/vanskeligere sammenliknet med andre 
oppgaver i TIMSS Advanced fysikk 2015 enn de gjorde sammenliknet med 
andre oppgaver i TIMSS Advanced fysikk 1995. Dette indikerer at skalafor- 
ankringen i TIMSS Advanced fra 1995 via 2008 til 2015 fungerer, noe den selvsagt 
bør. Imidlertid kan vi se at den utviklingen som vises for Norge i tabell 6.6 
for flere av de enkeltstående trendoppgavenes vedkommende, samsvarer med 
utviklingen i oppgavens vanskegrad målt i forhold til den fulle internasjonale 
populasjonen. For eksempel gjelder dette trendoppgave 5, som både i Norge og 
internasjonalt falt vanskeligere ut i 2015 enn i 1995. 


6.3 Oppsummering 


I hovedtrekk samsvarer de geografiske prestasjonsprofilene man ser i TIMSS 
Advanced 2015 med tidligere forskning. Resultatene vedrørende sammenhengen 
mellom elevprestasjoner i fysikk/matematikk og oppgavenes avhengighet av 
matematisk teori som er beskrevet i delkapitlene 5.1 og 5.2, viser at det er ulike 
kulturer og tradisjoner knyttet til matematikkundervisningen i ulike land og 
i ulike deler av verden. Resultatene indikerer at disse forskjellene har å gjøre 
med ulik vektlegging av formell matematikk og med hvordan matematikk 
brukes i fysikkfaget. Som diskutert i Grønmo & Hole (2017) kan nedprioritering 
av formell matematikk resultere i progresjonsproblemer innad i matematikk- 

faget når man ser skoleløpet under ett. Det kan også, som vi har diskutert 
i dette kapitlet, påvirke læring og prestasjoner i fag som fysikk, som bruker 
matematikk som et redskap. 

I matematikk gikk Norge totalt sett noe fram fra TIMSS Advanced 2008 til 
TIMSS Advanced 2015. Samtidig gikk Norge tilbake i fysikk. Imidlertid har vi 
i dette kapitlet sett indikasjoner på at den norske framgangen i matematikk 
primært kan være knyttet til typer matematikk som ikke er direkte relevante 
for fysikkfaget. Våre resultater indikerer at man må gå dypere inn i hvilken 
type matematikk som er viktig i fysikk, for å forstå hvorfor vi kan ha framgang 
i matematikk og samtidig tilbakegang i fysikk. 

Like muligheter - tilpasset 
opplæring for elever med 
interesse og talent for fysikk 


Liv Sissel Grønmo 

Institutt for lærerutdanning og skoleforskning, UiO 
Arne Hole 

Institutt for lærerutdanning og skoleforskning, UiO 


Idealet om like muligheter for alle elever, både høytpresterende og de som sliter 
faglig, jenter som gutter, står sterkt i Norge. Dette er nedfelt i både læreplaner 
og lovverk. Med det som utgangspunkt presenterer vi i dette kapitlet resultater 
knyttet til hvor godt norsk skole tar vare på elever med interesse og talent 
for fysikk, og drøfter disse i lys av at alle elever i skolen har krav på tilpasset 
opplæring. 

I 1995 var de norske elevenes prestasjoner i fysikk i slutten av videregående 
skole, målt gjennom TIMSS Advanced, helt på topp internasjonalt. Ser vi på de 
norske resultatene fra de tilsvarende studiene i 2008 og 2015, har det vært en 
markant og jevn nedgang (se kapittel 3 for mer om dette). Både den inter- 
nasjonale og den nasjonale rapporten fra 1995 pekte på at norske elevers resultater 
var meget gode, med det høyeste gjennomsnittlige prestasjonsnivået av alle land 
for de populasjonene som ble testet. Samtidig ble det pekt på at andelen elever 
som valgte faget i Norge, var lavere enn i mange andre land. Problematikken 
rundt hvordan man skulle rekruttere flere elever til å velge fysikk, spesielt 
flere jenter, var den utfordringen Norge sto overfor etter 1995-studien. 

I 2015 er situasjonen at i tillegg til en dramatisk nedgang i prestasjoner, har 
prosentandelen som velger faget gått ned med 2 prosentpoeng. Det er antakelig 
flere grunner til denne negative utviklingen både i prestasjoner og i andel som 
velger faget. I kapittel 6 har vi pekt på faktorer som at norske elevers prestasjoner 
i fysikk er avhengige av at de behersker matematikk relativt godt, da mate- 
matikk er et viktig redskapsfag i fysikk. Norske elevers matematikkprestasjoner 
har også gått markant ned i den perioden vi her ser på. I kapittel 3 blir det pekt 

på at elevenes prestasjoner i naturfag i grunnskolen har hatt en klar nedgang 
i samme periode, noe som også kan antas å være en årsak til den nedgangen 
vi måler i slutten av videregående skole i fysikk. 

I dette kapitlet ser vi på og drøfter hvordan nedgangen i prestasjoner og 
i andel elever som velger faget, fordeler seg på de høytpresterende elevene og 
på de elevene som sliter mer faglig. Dette er et elevperspektiv på utviklingen, et 
perspektiv som blant annet sier noe om hvor god skolen er til å ta vare på 
talentfulle elever. Vi ser også på problematikken rundt den negative utviklingen 
i fysikkfaget i et mer samfunnsmessig perspektiv. Her er det relevant å se på 
hvor stor andel av et årskull skolen utdanner til å bli det vi kan kalle eksperter 
i fysikk fra videregående skole. I drøftingene er det rimelig å knytte dette til 
samfunnets behov for teknologisk og realfaglig kompetanse generelt. 

Vi tar også opp og drøfter spesielt jentenes situasjon når det gjelder fysikk 
i skolen. Tradisjonelt har fysikk vært et mannsdominert område, og det er 
derfor interessant å undersøke i hvilken grad man kan si at den norske skolen 
stimulerer jenter med interesse og talent for fysikk til å velge faget, og til å 
prestere bra i det. Målet er at de resultatene vi legger fram, kan bidra til en 
dypere forståelse av situasjonen, og til å gi indikasjoner på hva som kan gjøres 
for å bedre den. 


7.1 Skolens ansvar for talentfulle elever i fysikk 
(Preges norsk skole av holdningen at «de flinke 
elevene greier seg selv»?) 


I hvilken grad norsk skole lykkes i å gi norske elever den typen tilpasset opp- 
læring som de har rett på etter læreplaner og lovverk, er et sentralt spørsmål 
når man diskuterer kvaliteten til skolen. Tilpasset opplæring for elever med stort 
læringspotensial fra Utdanningsdirektoratet starter med å peke på at 


Lærere bør ta utgangspunkt i elevenes ståsted og kjenne deres faglige sterke sider 
for å kunne tilpasse opplæringen. Dette er positivt for alle elever, men helt 
avgjørende for dem med et stort læringspotensial. Ved å få bryne seg på 
komplekse og spesielt utfordrende oppgaver på de områdene de har et særskilt 
talent for, vil elevene få lyst til å lære og utvikle en indre motivasjon. 
(Utdanningsdirektoratet, 2019b) 

Jøsundutvalget, som hadde som mandat å se spesielt på hvordan man skulle få 
til bedre læring for elever med stort læringspotensial, anbefalte at nasjonale 
myndigheter burde justere opplæringslovens $ 1-3 for å tydeliggjøre at lovbe- 
stemmelsen også inkluderer elever med stort læringspotensial (NOU, 2016, s. 13). 

Problematikken rundt tilpasset opplæring for elever med talent og/eller 
interesse for fysikk tar vi opp i dette kapitlet. Vi ser på og drøfter den markante 
nedgangen vi har sett i norske elevers fysikkprestasjoner målt i det siste året 
i videregående skole relatert til ulike grupper av elever, fra de som presterer på 
det TIMSS Advanced har definert som avansert nivå til høyt nivå og middels 
nivå. Vi sammenlikner andelene av årskullet i de ulike studiene som når 
de forskjellige kompetansenivåene slik de er definert i TIMSS Advanced, 
se tekstboks 7.1. 


Tekstboks 7.1 Beskrivelser av de tre kompetansenivåene i fysikk, 
TIMSS Advanced 


Avansert kompetansenivå 

(625 poeng på TIMSS Advanced måleskala) 

Elevene viser forståelse for fysiske lover og løser problemer i praktiske og abstrakte 
kontekster. De anvender kunnskap om bevegelse av legemer i fritt fall, om 
varme og temperatur og om elektriske kretser og elektriske felt. Elevene viser 
teoretisk og praktisk forståelse for magnetfelt og egenskaper ved mekaniske 
og elektromagnetiske bølger, og viser teoretisk og praktisk forståelse for 
atom- og kjernefysikk. Elevene kan planlegge eksperimenter og tolke resultater, 
trekke ut informasjon fra komplekse diagrammer og grafer som representerer 
fysiske begreper, og bruke dette til å løse oppgaver, gjøre utregninger i flere 
trinn for fysiske størrelser i et bredt spektrum av fysiske kontekster, trekke 
konklusjoner om fysiske fenomener og gi forklaringer som viser viten- 
skapelig kunnskap. 


Høyt kompetansenivå 
(550 poeng på TIMSS Advanced måleskala) 


Elevene anvender grunnleggende fysiske lover til å løse oppgaver i ulike 
situasjoner. De bruker kunnskap om kraft og bevegelse, viser forståelse for 


(fortsetter neste side) 

(Tekstboks 7.1 fortsatt) 


lovene om bevaring av energi og bevegelsesmengde, og bruker kunnskaper 
om varme og temperatur til å løse oppgaver. Elevene bruker kunnskap om 
Ohms lov og Joules lov på elektriske kretser, løser oppgaver om ladde partikler 
i elektriske og magnetiske felt, og bruker kunnskap om magnetfelt og elektro- 
magnetisk induksjon til å løse oppgaver. De viser forståelse for fenomener 
tilknyttet elektromagnetiske bølger og kunnskap om kjernereaksjoner. Elevene 
tolker informasjon i komplekse diagrammer og grafer som representerer 
fysiske begreper, utleder formler og gjennomfører beregninger av fysiske 
størrelser i mange ulike fysiske kontekster, vurderer forklaringer på fysiske 
fenomener, og gir korte forklaringer som viser vitenskapelig kunnskap. 


Middels kompetansenivå 

(475 poeng på TIMSS Advanced måleskala) 

Elevene viser noe grunnleggende kunnskap om fysikken som ligger under en 
del ulike fenomener. De bruker sine kunnskaper om kraft og bevegelse til 
å løse oppgaver, anvender kunnskap om varme og temperatur på energi- 
overføringer, og anvender bevaringslover i hverdagslige og abstrakte situasjoner. 
De viser kunnskaper om elektriske felt, punktladninger og elektromagnetisk 
induksjon. Elevene anvender kunnskaper om fenomener tilknyttet mekaniske 
og elektromagnetiske bølger og kunnskaper om atom- og kjernefysikk for å 
løse oppgaver. Elevene tolker informasjon i diagrammer og grafer for å løse 
oppgaver, beregner fysiske størrelser i mange ulike kontekster, og vurderer 
utsagn som er forklaringer på fysiske fenomener. 


Figur 7.1 viser hvor store andeler av årskullet som nådde hvert av de tre 
kompetansenivåene i hver av de tre TIMSS Advanced-studiene. For å forstå 
figuren er det viktig å legge merke til to ting: For det første gjelder prosent- 
tallene ikke andeler av de respektive populasjonene som ble undersøkt, men 
andeler av de respektive årskullene. For det andre skal diagrammet forstås 
kumulativt; det betyr at elever som nådde høyt nivå, også er regnet med blant 
de elevene som nådde middels nivå, og at elever som nådde avansert nivå, 
også er regnet med blant de elevene som nådde hvert av de to lavere nivåene. 

Figur 7.1 Prosentandeler av årskull som når ulike kompetansenivåer i TIMSS Advanced 


Middels nivå Høyt nivå Avansert nivå 


H1995 32008 J 2015 


Som vi ser av figuren, er det en klar nedgang i Norge når det gjelder andel 
elever som når de definerte kompetansenivåene. I gruppene middels nivå og 
høyt nivå var det først en nedgang fra 1995 til 2008, deretter fortsetter nedgangen 
fra 2008 til 2015. Andelen elever av årskullet som når middels kompetansenivå 
i TIMSS Advanced, har sunket fra nesten 8 % av årskullet i 1995 til vel 4 % av 
årskullet i 2015. Andelen elever som når høyt nivå, har sunket fra nesten 6 % 
i 1995 til vel 2 % i 2015. Nedgangen i prestasjoner for elever som presterer på 
avansert nivå, skjedde fra 1995 til 2008. Etter 2008 har andelen av årskullet 
som når dette nivået, vært tilnærmet konstant. 

Ser vi nøyere på hvor stor nedgangen er på de enkelte nivåene, har andelen 
av elever som når middels nivå blitt nesten halvert fra 1995 til 2015, mens 
andelen som når høyt nivå, er blitt mer enn halvert i samme tidsrom. Andelen 
som når avansert nivå, er redusert til mindre enn en tredel av hva den var 
i 1995. Norge utdanner altså langt færre elever med god kompetanse i fysikk 
fra videregående skole i 2015 enn det de gjorde i 1995. Dette gir indikasjoner 
på at man i norsk skole ikke lenger tar godt vare på elever med interesse og 

talent for fysikk. Samtidig har antakelig behovet for personer med kompetanse 
i fysikk økt, og vil sannsynligvis øke ytterligere. 

At nedgangen er størst for de best presterende elevene, er verdt å merke seg. 
Basert på data over 20 år har man belegg for å si at nedgangen i fysikk i slutten 
av videregående skole i størst grad har rammet de flinkeste elevene, de vi kan 
kalle elever med spesiell interesse og talent for faget. 

Den markante nedgangen vi måler for fysikk i TIMSS Advanced, har som 
tidligere nevnt flere årsaker. Vi har her pekt på at det er de høyestpresterende 
elevene som har hatt den mest negative utviklingen. I denne boka peker vi 
gjentatte ganger på at for å forstå hva som skjer i videregående skole, må vi også 
se på situasjonen i grunnskolen. 

Det er interessant at våre analyser av utviklingen i videregående skole er 
konsistent med konklusjoner av utviklingen over tjue år i grunnskolen; det er 
de flinkeste elevene som ser ut til å ha tapt mest. Den nedgangen som ble målt 
i de internasjonale studiene TIMSS og PISA tidlig på 2000-tallet, ble etterfulgt av 
«En (nesten) like stor framgang i siste halvdel av perioden» (Olsen & Björnsson, 
2018, s. 22). Men framgangen i siste halvdel var i hovedsak en framgang for 
elevene nederst i skårfordelingen, noe som fikk Olsen & Björnsson (2018, s. 24) 
til å konkludere: «Helt overordnet er det slik at ‘nedgangstiden’ er et allment 
fenomen, mens ‘oppgangstiden’ først og fremst gjenspeiler et løft i bunnen av 
fordelingen.» 

Basert på analyser av hele grunnutdanningen i Norge, bestående av barne- 
skolen, ungdomsskolen og videregående skole, ser det ikke ut til at man tar på 
alvor det ansvaret skolen er pålagt etter læreplaner og lovverk, om å gi alle 
elever en best mulig tilpasset opplæring. Første setning i Læringsplakaten 
peker på at skolen har ansvar for å «gi alle elevar og lærlingar/lærekandidatar 
like gode føresetnader for å utvikle evner og talent individuelt og i samarbeid 
med andre» (Utdanningsdirektoratet, 2016). Basert på en rekke analyser over 
20 år, og på alle nivåer i skolen, kan vi fastslå at det er elever med stort lærings- 
potensial som ser ut til å lide mest med den utviklingen vi har hatt i skolen de 
siste tiårene. Vi bruker her begrepet stort læringspotensial ikke bare om et 
par prosent av elevene, slik noen gjør. Vi tenker her på minst halvparten av 
elevene, som med bedre tilpasset opplæring kunne prestert langt bedre enn det 
de gjør i dag. 

Andre grunner til at det særlig er elever med stort læringspotensial som ser 
ut til ikke å få den undervisningen de har krav på, kan ha å gjøre med holdninger 
både i skolen og i samfunnet generelt. Sitatet nedenfor fra sentrale pedagogiske 
forskere peker på noen av de utfordringene vi har i den forbindelse: 


For å oppsummere her kan vi konkludere med at norsk skole grovt sett, og 
med en del unntak, preges av to stereotypiske oppfatninger, nemlig at 


e de spesielt begavede klarer seg selv, og skolen trenger ikke bry seg så mye 
o tilpasset opplæring for evnerike elever dreier seg om elitisme, og det må vi 
passe oss for 


Videre har lærere og skolefolk flest mangelfulle kunnskaper og for liten 
kompetanse når det gjelder evnerike elever. (Skogen, 2014, s. 47) 


Troen på at de flinke elevene greier seg godt uansett, og at skolen ikke trenger å 
bry seg så mye, ser ut til å være dypt rotfestet i Norge, kanskje spesielt blant 
folk som arbeider med skole og utdanning. Men som Idsøe (2014) peker på 
i forordet til boka om elever med akademisk talent, er det mer rimelig å anta at 
«Uten støtte fra signifikante andre og muligheter gjennom tilrettelegging i skolen 
er det sannsynlig at potensialet til de talentfulle elevene går til spille». Våre analyser 
gir støtte til at dette er blitt et større problem i norsk skole de siste tjue årene. 

En annen mulig årsak til nedgangen, som også Skogen peker på, er hvilket 
faglig grunnlag lærerne har i skolen. I allmennlærerutdanningen i Norge har 
det vært mye vekt på generell pedagogisk kunnskap i forhold til faglige og 
fagdidaktiske kunnskaper. 


Norsk skole er bygget på allmennlærere med middels lang utdanning. 
Relativt få norske lærere har en mastergrad (ca. 10 % og 20 % på hhv. barne- 
og ungdomstrinnet), og relativt få lærere rapporterer at de har utdanning 
med spesialisering i det faget de underviser i [...]. I stor grad gjenspeiler dette 
at det norske utdanningssystemet har hegnet om allmennlæreren. 

(Olsen & Björnsson, 2018, s. 25) 

Spørsmålet om lærernes kompetanse er også knyttet til den etter- og/eller 
videreutdanning lærere i skolen tilbys. Sitatet under er tankevekkende: 


Et ikke like flatterende trekk ved norsk skole er manglende volum og syste- 
matikk i den kontinuerlige kompetansehevingen eller etterutdanningen av 
lærere — i alle fall når det gjelder tiltak rettet mot spesifikke fag. Dette er 
dokumentert gjennom alle de internasjonale studiene som har inkludert 
spørreskjemaer til lærerne. I tillegg viser TIMSS-studien at deltakelsen i faglig 
relevant etterutdanning har sunket betydelig fra 2007 til 2015 (Kaarstein, 
Nilsen, & Blömeke, 2016). Det er imidlertid rimelig å forvente at de siste 
årenes endringer i både organisering og volum av etter- og videreutdannings- 
tilbudet vil føre til en framgang neste gang dette blir kartlagt i TALIS 2018 
og TIMSS 2019. (Olsen & Björnsson, 2018, s. 25, vår utheving) 


En måte å få til kompetanseheving for lærerne på kan være å legge mer vekt på 
faglig kunnskap i grunnutdanningen, så vel som i etter- og videreutdanningen. 
Den nåværende grunnskolelærerutdanningen hvor alle skal ta mastergrad, kan, 
avhengig av hva som vektlegges av innhold, bidra her. Studien av norske 
matematikklærere for alle nivåer i skolen i 2008, TEDS-M, viste at det var et 
gjennomgående trekk at framtidige lærere var relativt svake i faglig kunnskap 
sammenliknet med lærere i andre land (Grønmo & Onstad, 2012a). Det er 
liten grunn til å tro at situasjonen er bedre for et fag som fysikk, sannsynligvis 
er det motsatte tilfellet. 

Kapittel 12 tar opp og drøfter problematikken rundt denne utviklingen for 
Norge i et videre samfunnsperspektiv. 


7.2 Skolens ansvar for å stimulere jentene i fysikk 


Den norske rapporten fra TIMSS Advanced fysikk i 1995, med Norge på topp 
i gjennomsnittlige prestasjoner (Angell, Kjærnsli & Lie, 1999), har vist at det er 
mulig for Norge å prestere godt i de internasjonale komparative studiene. Nå 
er det ikke noe mål i seg selv å gjøre det godt i slike studier; vi skal ikke bli styrt 
av, eller ta avgjørelser med mål om å prestere godt i disse. Studiene er viktige 
med sikte på å analysere de dataene vi får i en norsk kontekst, og behandle 
resultatene som bakgrunnsinformasjon som kan hjelpe oss å forbedre under- 


114 


TILPASSET OPPLÆRING FOR ELEVER MED INTERESSE OG TALENT FOR FYSIKK 


visningen i skolen. Et av de problemene som vi har fått godt dokumentert 
i TIMSS Advanced allerede fra 1995, er vansker med å rekruttere jenter til å 
velge fysikk i videregående skole. Videre presterer jentene svakere enn det 
guttene gjør, slik følgende sitat viser: 


For samtlige land gjelder det at guttene skårer mye høyere enn jentene. Dette 
gjelder også for norske elever selv om de ikke utmerker seg med spesielt store 
forskjeller i forhold til de andre landene. Sett i sammenheng med at Norge har 
lav jenteandel totalt sett, er dette imidlertid et lite oppmuntrende resultat. 
(Angell et al., 1999, s. 106) 


Det er interessant å se hvordan forskjellene mellom jenters og gutters presta- 
sjoner har endret seg med den markante generelle nedgangen i prestasjoner vi 
har hatt i Norge. Figur 7.2 viser endringene i gjennomsnittlige prestasjoner for 
norske jenter og gutter i TIMSS Advanced-studiene fra 1995 til 2015. 

Som det framgår av figuren, har nedgangen for jenter og gutter vært omtrent 
den samme i hele perioden. Totalt har jentenes prestasjoner sunket med 
64 poeng, og guttenes med 76 poeng, på en skala med standardavvik 100. At 
guttenes prestasjoner har sunket litt mer enn jentenes, kan jo tolkes som om 


Figur 7.2 Prestasjoner i fysikk i TIMSS Advanced 1995-2015 fordelt på jenter og gutter 
Prestasjoner fra 1995 til 2015 fordelt på jenter og gutter 

man har tettet noe av gapet mellom kjønnene når det gjelder prestasjoner. Men 
det er ikke den måten man ønsker å gjøre kjønnsforskjellene mindre på; målet 
må være å få jentene til å prestere bedre. 

Da Stoltenberg-utvalget (NOU, 2019) kom med sin rapport, ble det i debatten 
lagt stor vekt på at rapporten konkluderte med at guttene tapte for jentene 
i alle fag i skolen, unntatt i gym. Inntrykket av at guttene taper for jentene 
i skolen, er befestet gjennom lang tid, blant annet basert på måten forsknings- 
resultater presenteres på i media. «Flinke piker, skoletapergutter» var tittelen 
på en artikkel i Forskning fra 2014. Der ble det skrevet: 


Diskusjonen dukker opp hvert år ved skolestart. Gutter er tapere i skole- 
systemet, jenter er vinnere. Nå er kvinner i flertall, melder NRK, ved en rekke 
høyere utdanninger som krever gode karakterer, som medisin, odontologi og 
jus. Men forskjellene starter mye tidligere. Allerede i grunnskolen har jentene 
et forsprang, viser tall fra Utdanningsdirektoratet. De får bedre karakterer 
i alle fag unntatt gym. I videregående skole er kjønnsforskjellene tydeligst i fag 
som norsk, samfunnsfag og fremmedspråk. Det er også flere gutter enn jenter 
som dropper ut. (Kvittingen, 2014) 


Aftenposten (kilde NTB) skrev på tilsvarende måte: 


Gjennomgangen viser blant annet at jenter som gruppe gjør det betydelig 
bedre på skolen enn guttene. Dette gjelder spesielt innen lesing, hvor jentene 
i snitt ligger nærmere et helt skoleår foran guttene. Men jentene har også tatt 
igjen forspranget guttene tradisjonelt har hatt innen realfagene og får nå 
i snitt høyere karakterer i de fleste fag. (NTB, 2014) 


Det inntrykket denne typen artikler gir, er noe av bakgrunnen for at man satte 
ned Stoltenberg-utvalget, som skulle se spesielt på guttenes situasjon i grunn- 
skolen. Det var naturlig at man satte ned et slikt utvalg; man trengte å se på 
hva årsakene kunne være til den skjevheten man opplevde når det gjaldt guttenes 
prestasjoner i grunnskolen. Det er imidlertid et problem at man ved en for 
ensidig vekt på grunnskolen gir et litt feilaktig inntrykk av hvordan situasjonen 
er for realfagene i Norge. Tar man med resultatene fra videregående skole, gjør 
gruppen av gutter det fortsatt klart bedre enn jentene i realfag som fysikk og 
matematikk, både i andel som velger faget og i faglige prestasjoner. Som vi 

nevner flere ganger i denne boka, har man i Norge over lengre tid lagt for stor 
vekt på grunnskolen, og for liten vekt på videregående skole, til tross for at 
grunnopplæringen i dag består av både grunnskole og videregående skole (for 
mer om dette, se kapittel 12). Man må derfor se på hele skoleløpet 1-13 før 
man trekker klare konklusjoner. 

Vi har gode data for fysikk og matematikk over 20 år i videregående skole 
(fra 1995), og vi får et helt konsistent og stabilt bilde av situasjonen. Det er 
klart flere gutter enn jenter som velger fagene; likevel presterer den mindre 
andelen jenter av årskullet svakere enn den større andelen gutter av årskullet. 
Bildet er derfor langt mer sammensatt enn det de generelle konklusjonene 
i sitatene over gir inntrykk av. Det er et problem i grunnskolen at guttene 
generelt presterer svakere enn jentene, men det er et minst like stort problem 
at vi i videregående skole fortsatt sliter med at for få jenter velger fysikk og 
matematikk, og at deres prestasjoner er svakere enn guttenes. Begge disse 
problemene må tas på alvor. 

Et av problemene for gutter i grunnskolen som Stoltenberg-utvalget pekte 
på (NOU, 2019), var måten man beregner grunnskolepoeng på. Elevene får tre 
karakterer i norsk: bokmål skriftlig, nynorsk skriftlig og muntlig norsk. I mate- 
matikk får elevene én karakter. Alle karakterene teller likt. Det betyr at for 
elever som satser på et godt resultat fra grunnskolen, noe som er viktig for 
opptak til videregående skole, lønner det seg å satse mer på å prestere godt 
i norsk, enn på å gjøre det godt i matematikk. I det andre viktige språkfaget, 
engelsk, får elevene to karakterer, så også dette språkfaget teller mer enn mate- 
matikkarakteren. Denne måten å telle poeng på i grunnskolen er problematisk 
for guttene, fordi språkfag (inkludert norsk) er fag hvor jentene, både tradisjonelt 
og i dag, presterer langt bedre enn guttene. Realfag, som matematikk og fysikk, 
er områder hvor guttene, både tradisjonelt og i dag, presterer bedre enn jentene 
hvis vi inkluderer videregående skole i vurderingen. 

Et annet problem med måten man beregner grunnskolepoeng på, er at det 
gir signaler til elevene, allerede i ung alder, om hvilke fag det er viktig å gjøre det 
godt i. Det signalet kan være en bidragsyter til at færre jenter velger realfag som 
fysikk i Norge, sammenliknet med mange andre land. Stoltenberg-utvalgets 
forslag om å beregne grunnskolepoeng vektet etter antall timer i faget (NOU, 2019), 
ville rettet opp denne skjevheten mellom fag. Dette forslaget ville også redusert 
den gjennomsnittlige poengforskjellen mellom jenter og gutter ut fra grunn- 
skolen med 8 % (NOU, 2019). Mer om dette i drøftingene i kapittel 12. 

I fysikk (og også i matematikk) er det fortsatt guttene som gjør det klart best 
hvis vi går til slutten av videregående skole, i Norge som i de fleste andre land. 
Som påpekt innledningsvis: Skal man diskutere grunnutdanningen i Norge 
i dag, kan man ikke bare se til grunnskolen, man må også ta med videregående 
skole. På noen områder, som lesing, er det viktig å stimulere guttene, mens det 
på andre områder, som i de såkalt harde realfagene, er viktig at skolen 
stimulerer jentene. For mer, se kapittel 7 i Mullis, Martin & Loveless (20164). 

Utfordringene knyttet til jenter og fysikk i Norge går både på prestasjoner 
og på andelen jenter som velger faget. Figur 7.3 viser andelen av årskullet jenter 
i Norge som velger fysikk til topps i videregående skole, sammenliknet med 
tilsvarende tall for andre land. 


Figur 7.3 Prosentandel av hele årskullet jenter som er med i populasjonen testet i fysikk i TIMSS 
Advanced 2015, utvalgte land. 

7.3 Spredning i elevprestasjoner 


Nedgangen i fysikkprestasjoner i Norge i TIMSS Advanced fra 1995 til 2015 
har særlig rammet elevene i den øverste delen av fordelingen, se figur 7.1. 
Andelen elever av årskullet som når de høyeste kompetansenivåene, har sunket 
mer enn andelen elever som når midlere nivå. Det har ført til mindre 
spredning i prestasjoner mellom elevene. Målet om liten spredning kom særlig 
inn i skoledebatten med PISA-studien som startet i 2000. Nå er ikke dette 
målet helt uproblematisk. I PISA har det vært et uttalt mål at liten spredning 
i resultater mellom elevene er et mål på hvor godt man lykkes i skolen. 


Også når det gjelder spredning, er det interessant å sammenlikne Norge med 
de andre nordiske landene og med gjennomsnittet for OECD-landene. [...] 
Det framgår tydelig [...] at vårt land har gjennomgående størst spredning 
blant elevene, og særlig i lesing er spredningen påfallende stor. Med den 
sterke vekten det for tida legges på å utjevne forskjeller, fortoner disse 
resultatene seg som svært problematiske. Norsk skole kan ifølge dette i liten 
grad sies å lykkes med å redusere forskjeller mellom elevene. Flere steder 
i denne boka blir elevgrupper sammenliknet for å se hvilke faktorer som 
ligger bak disse forholdsvis store forskjellene mellom elever. Dette gjelder 
særlig forskjeller mellom kjønn [...], mellom skoler [...] og mellom elever med 
forskjellig hjemmebakgrunn [...]. 


For øvrig er det all grunn til å merke seg de lave spredningstallene for 
Finland. Det er bemerkelsesverdig hvordan finske elever markerer seg 
både med svært høyt gjennomsnitt og med lav spredning i alle tre fagene. I så 
måte framstår Finland som det landet i PISA som klart lykkes aller best. 
(Kjærnsli, Lie, Olsen & Roe, 2007, s. 25) 


Det har blitt framhevet at det er et mål å ha liten spredning i prestasjonene i en 
populasjon. Det store spørsmålet blir da hvordan man oppnår et slikt mål. 
I den internasjonale boka om 20 år med TIMSS og TIMSS Advanced proble- 
matiseres dette: 


The third implication concerns high achievers. Efforts to close achievement 


gaps are popular among contemporary policy makers. Unfortunately, gaps 
between low and high achieving students will shrink if low achievers’ scores 

are static and the scores of high achievers decline. Although enhancing equality, 
that is hardly an ideal scenario. TIMSS scores identify many countries that 
have been able to boost achievement across the continuum of achievement 
and, with achievement rising just a bit more among low achievers, have 
reduced achievement gaps as well. (Mullis, Martin & Loveless, 2016d, s. 68) 


Nar dette ble pekt på som et mål, lå det antakelig implisitt at man ønsket å 
oppnå mindre spredning ved å heve de elevene som presterte svakt, ikke at de 
best presterende elevene skulle prestere svakere. Men i Norge har vi fått mindre 
spredning i resultatene i fysikk i videregående skole ved at prestasjonene til de 
best presterende elevene har sunket, på samme måte som forskjellene mellom 
jentenes og guttenes prestasjoner har sunket ved at guttene har hatt en litt 
større nedgang. Tendensen med reduksjon av spredningen i en populasjon ved 
at de sterkeste elevene presterer svakere, har man også hatt i grunnskolen. 
Olsen & Björnsson (2018) oppsummerte at det først var en stor nedgang som 
gjaldt alle elever, før man fikk en oppgang som først og fremst var et løft for de 
svakeste elevene. Verken i fysikk i videregående skole eller i naturfag i grunn- 
skolen var det på denne måten man ønsket å få til mindre spredning. 

Målet om liten spredning kan også problematiseres av andre grunner, for 
eksempel i relasjon til et ønske om sosial mobilitet. Hvis den offentlige skolen 
ikke gir elever med interesse og talent for et fag tilpasset undervisning slik at de 
kan nå lengst mulig i faget, kan det være elever med en svakere familie- 
bakgrunn, økonomisk eller når det gjelder foresattes utdanning, som rammes 
hardest. Problematikk rundt et mål om liten spredning i en populasjon tas opp 
og drøftes mer i kapittel 12. 


7.4 Noen avsluttende kommentarer 


Dette delkapitlet har tatt opp situasjonen for elever med spesiell interesse og 
talent for fysikk, og utviklingen over 20 år for denne gruppen elever. Som et 
sitat i delkapittel 7.1 peker på, kan det å legge vekt på hva som tjener denne 
gruppen elever, lett oppfattes som en type elitisme, særlig i en norsk kontekst 
hvor likhetstanken står sterkt. Det har vært noe mer oppmerksomhet rundt 
problemstillinger om hvordan skolen behandler de talentfulle elevene i den 
senere tid, og det har kommet flere bøker som tar opp denne problematikken 
(Grønmo, 2014b; Idsøe, 2014; Jahr, 2014; Skogen & Idsøe, 2016; Wistedt, 2014). 

Vi er enige i Skogen og Idsøes kommentarer om hensikten med å drøfte 
situasjonen for de talentfulle elevene: 


Vår hensikt er ikke å løfte frem de spesielt smarte på bekostning av andre 
barn, slik vi kan se tendenser til i enkelte deler av verden. Vi brenner begge 
for en inkluderende skole som kan bidra til at alle får anledning til å utnytte 
sitt potensial for læring. (Skogen & Idsøe, 2016, s. 5) 


Våre konklusjoner basert på 20 års forskning kan kanskje få noen til å tro at vi 
ønsker oss tilbake til den gamle skolen, at alt var så mye bedre før. Det gjør vi 
på ingen måte. På samme måte som samfunnet endrer seg, må også skolen 
endre seg for å møte de nye utfordringene man står overfor. Det gjelder nye 
utfordringer for den enkelte elev så vel som for samfunnet som sådant. 

Den norske skolen har mange positive sider; utviklingen mot at en stadig 
større andel av elevene tar videregående skole, mot at vi tar bedre vare på de 
elevene som sliter, at vi i all hovedsak har en offentlig skole og en høyere 
utdanning som er tilgjengelig for alle, er goder som man bare kan drømme om 
i mange andre land. Vi vil ikke skru tiden tilbake, men vi mener det er nød- 
vendig å ta på alvor de negative trekkene i utviklingen som vi også finner. 
Vi kan ikke uten videre være fornøyd med at flere får utdanning, når vi har 
klare resultater på ulike nivåer i skolen som indikerer at vi svikter elever med 
spesielle evner og anlegg for fag som fysikk og matematikk. Vi ønsker ikke å 
sette ulike elevgrupper opp mot hverandre; alle elever har, slik lovverk og 
læreplaner understreker, samme rett til en tilrettelagt undervisning tilpasset 
sine evner og interesser. Det gjelder de med stort talent i et fag, på samme måte 
som de som sliter med å lære seg det mest grunnleggende. 

Når vi tar opp situasjonen for elever med talent for fysikk og peker på den 
klare nedgangen i prestasjoner som vi har sett fra 1995 til 2015 for disse 
elevene, er det rimelig også å ta opp synet generelt i samfunnet, og i skolen 
spesielt, når det gjelder begrepet kunnskap: 


Den «gamle puggeskolen» var til tider så fakta-orientert at den verken 
stimulerte forståelse eller kreativitet. Opplæringen virket ensidig «faktuell». 
Gir det god nok grunn til å skyve dagens skole ut i den motsatte ytterlighet og 
gjøre den ensidig «anti-faktuell»? Var det en god idé å innføre såkalte 
målstyrte kompetansemål i skolens læreplaner? (Paulsen, 2017) 

Det kan se ut som om norsk skole til en viss grad har gått fra en ytterlighet til 
en annen. Når det gjelder skole og utdanning, dreier det seg, som på mange 
andre områder i samfunnet, om å finne en rimelig balanse mellom ulike hensyn 
og mål. Mye av diskusjonen i skoledebatten har vært influert av hvor stor vekt 
det skal legges på pedagogisk kunnskap versus faglig kunnskap, i hvilken grad 
undervisningen skal være elevsentrert eller fagsentrert, og vekten man skal 
legge på hva elevene skal tilegne seg av faglig faktakunnskap, i forhold til 
vekten man skal legge på bruk av metoder. 

Oppgaver i mekanikk og 
termodynamikk fra 
TIMSS Advanced 2015 


Liv Sissel Grønmo 
Institutt for lærerutdanning og skoleforskning, UiO 
Arne Hole 
Institutt for lærerutdanning og skoleforskning, UiO 
Tor Espen Hagen 
Avdeling realfag, Lillestrøm videregående skole 


I dette kapitlet presenterer vi resultater fra alle de frigitte fysikkoppgavene innen 
fagområdet mekanikk og termodynamikk i TIMSS Advanced 2015. Kapitlet er 
basert på et samarbeid mellom forskere ved Institutt for lærerutdanning og 
skoleforskning på Universitetet i Oslo og realfagslærere ved Lillestrøm videre- 
gående skole i Akershus. Skolelaboratoriet ved Fysisk institutt på Universitetet 
i Oslo har også lest og kommentert et utkast til kapitlet. Det er de som står som 
forfattere av kapitlet, som er ansvarlige for kommentarene til oppgavene og 
resultatene som presenteres her. 

Over hver oppgave har vi angitt den kognitive kategoriseringen av oppgaven 
og en kort beskrivelse av hva oppgaven går ut på. Vi har valgt å beholde dette 
på engelsk her; det er for at man lettere skal kunne finne fram til internasjonale 
publikasjoner hvor omtale av oppgaver inngår. Ellers benytter vi norske 
betegnelser. De kognitive nivåene har vi oversatt på følgende måte: For den 
engelske betegnelsen «Knowing» bruker vi kunne på norsk, for «Applying» 
bruker vi anvende, og for «Reasoning» bruker vi resonnere. For mer om dette, 
se kapittel 13. Systemet som er brukt for å kode de oppgavene som ikke er 
flervalgsoppgaver, er også beskrevet i kapittel 13. 

I resultattabellen som følger etter hver oppgave, angis det internasjonale 
nummeret som oppgaven har i TIMSS Advanced. Korrekt svar er markert 
med gul farge (og for flervalgsoppgaver også med stjerne). For oppgaver 

som har vært brukt også i tidligere gjennomføringer av studien (trendoppgaver 
fra 1995 og fra 2008), har vi oppgitt resultater for Norge også i de tidligere 
gjennomføringene. 

TIMSS Advanced er en studie av elever i det siste året i videregående skole 
som har valgt full fordypning i fysikk og/eller matematikk. Denne boka 
konsentrerer seg om å presentere resultater i fysikk; se tidligere bok om 
resultater i matematikk (Grønmo & Hole, 2017). Hvor stor andel av et årskull 
i et land som har valgt fysikk, varierer ganske mye. I sammenlikninger mellom 
land er det viktig å ta hensyn til dette, da det sier mye om hvor stor del av 
elevene i et land som når opp til et visst nivå, generelt og på enkeltoppgaver. 
Prosentandelen av årskullet som tar fysikk til topps, det som kalles landets 
dekningsgrad i fysikk, og gjennomsnittsalderen til elevene i de landene vi 
sammenlikner med, er angitt i tabell 8.1. 


Tabell 8.1 Dekningsgrad og alder i sammenlikningslandene i TIMSS Advanced 2015 


Land Dekningsgrad i % Alder 
USA 4,8 18,1 
Russland 4,9 17,7 
Norge 6,5 18,8 
Slovenia 7,6 18,8 
Sverige 14,3 18,8 
Italia 18,2 18,9 
Frankrike 21,5 18,0 


Den høyeste andelen elever som velger fysikk, har Frankrike med 21,5 % og 
Italia med 18,2 %. Lavest andel finner vi i USA med 4,8 %, Russland med 4,9 % 
og Norge med 6,5 %. Det er også noe variasjon når det gjelder elevenes alder. 
Italia, Norge, Sverige og Slovenia har de eldste elevene. Yngst er elevene 
i Russland; de er vel ett år yngre enn elevene i de fire landene med eldst elever. 

Til slutt i kapitlet har vi en kort oppsummering av noen viktige fellestrekk 
etter gjennomgangen av oppgavene i mekanikk og termodynamikk med tittelen 
«Avsluttende kommentarer». Disse kommentarene danner utgangspunkt for 
videre drøftinger og refleksjoner i kapittel 12, som tar for seg sentrale funn som 
er presentert gjennom boka. 

De formlene som elevene fikk oppgitt i oppgaveheftene, er gjengitt i et eget 
appendiks bak i boka. 

8.1 Trendoppgaver 


Med trendoppgaver menes oppgaver som har blitt brukt også i tidligere 
gjennomføringer av TIMSS Advanced. Disse brukes til å forankre prestasjons- 
skalaen til de tidligere gjennomføringene. Det er bare ved å ha en del identiske 
oppgaver i de ulike studiene at det er mulig å sammenlikne prestasjoner på 
tvers av tid, altså måle trender (se kapittel 13). Først tar vi for oss trend- 
oppgaver som ble brukt i både 1995, 2008 og 2015. Deretter ser vi på oppgaver 
som ble brukt i 2008 og 2015. 


Mekanikk og termodynamikkoppgave 1 
Applying. Force on connected springs 
(Kraft på sammenkoblede fjærer) 


To kraftmålarar, L og M dreg i kvarandre som vist på figuren. 


Dei to kraftmålarane er korrekt kalibrerte for å vise krafta i newton (N). 
Vi les av krafta 4 N på L. 


Kva er krafta vi les av på M dersom fjærkonstanten for L er dobbelt så stor som for M? 


@ 2N 


3N 
© 4N 
©) 8N 

Dette er en flervalgsoppgave som tester elevenes grunnleggende forståelse av 
krefter. Kognitivt er den vurdert som anvende. 

For å løse oppgaven er det tilstrekkelig at elevene kjenner og kan anvende 
Newtons 3. lov om kraft og motkraft. Newtons 3. lov kan formuleres slik: Når et 
legeme A virker med en kraft Fa på et legeme B, vil B virke tilbake på A med en 
like stor og motsatt rettet kraft Fg. Kraft og motkraft virker alltid på hvert sitt 
legeme; et legeme som påvirker et annet legeme med en kraft, vil bli påvirket 
med en like stor og motsatt rettet kraft. Dermed er riktig svaralternativ C. Det er 
mulig at de norske elevene ville ha skåret bedre på denne oppgaven rett etter 
Fysikk 1 (før de starter med fjærer i Fysikk 2), da det er i Fysikk 1 de har mest 
fokus på Newtons 3. lov. 

Selv om det er framgang fra 2008, er resultatet overraskende dårlig, og det 
er sannsynlig at elevene faller tilbake til ren formelbruk og benytter Hookes 
lov: F = kx, der k er fjærkonstanten. Siden fjærkonstanten er dobbelt så stor 
for fjær L, konkluderer mange elever feilaktig at kraften blir dobbelt så stor 
eller halvparten så stor (alternativ D og A). 

Newtons lover er helt grunnleggende i fysikken, så hvis elevene her bruker 
formelen for fjærkraft framfor logikk rundt Newtons 3. lov, er det litt 
urovekkende. 

Det er interessant å se at trenden er den samme internasjonalt, med en 
overvekt av svaralternativ A. Vi kan også legge merke til at nesten ingen velger 
alternativ B, som er ulogisk ut fra både Hookes lov og Newtons 3. lov. Som 
bemerket i Angell et al. (2019) er dette for øvrig et eksempel på en oppgave der 
gutter presterer betydelig bedre enn jentene. 

Mekanikk og termodynamikkoppgave 2 
Reasoning. Speed of aircraft 
(Farten til et fly) 


Eit fly flyg i ein vertikal, sirkulær bane med radien R med konstant banefart. 
Når flyet passerer topp-punktet i banen, føler passasjerane seg «vektlause». 


Tyngdeakselerasjonen er g. 


Kva er farten til flyet? 


AQ gR 
NE 
o å 
o å 
© 2R 


127 


KAPITTEL 8 


PA13014 


EE 3 | 

Norge |2008 | 5 | 
205 | 5 | 

| 15 | 

USA Je] 

8] 

å 


O Hm 
fia] 8 | 


Dette er en flervalgsoppgave som er kategorisert kognitivt som resonnere. For a 


løse oppgaven må elevene beherske Newtons 2. lov, som beskriver hvordan et 
legeme som blir påvirket av en kraft F, får en akselerasjon a som er proporsjonal 
med kraften F. Akselerasjonens proporsjonalfaktor er lik legemets masse. I til- 
legg til Newtons andre lov trenger elevene å vite at sentripetalakselerasjonen er 
gitt ved a = v?/r, som er oppgitt i formelsamlingen foran i heftene. De må 
kunne regne ut algebraisk den farten som gir fritt fall, det som kalles «vektløshet» 
for passasjerene. 

Det er to krefter som virker på passasjerene: Tyngdekraft (G) fra jorda og 
normalkraft (N) fra setet. Disse er motsatt rettet, og vi velger positiv retning 
inn mot sentrum av sirkelen (altså nedover). For å føle seg «vektløs», må man 
ha normalkraften N = 0, dvs. fly med en fart slik at vi mister kontakt med setet. 

Newtons andre lov sammen med sentripetalakselerasjonen gir da: 


XF = ma 
y2 
G-N= m— (setter her N = 0 for «vektløshet») 
r 
= yg 


Selv om elevene ikke gjennomforer et holdbart kraftresonnement, kan de ogsa 
komme fram til formelen under B bare ved å sette a = g og r = Ri formelen 
a = v?/r og lose med hensyn på v. 

Det er også interessant å se at kun alternativ B har riktig enhet (m/s), 
og dermed kunne elevene ha funnet riktig svar bare ved å analysere enhetene 
uten videre bruk av fysikk. 

Temaet for denne oppgaven er et helt klart læreplanmål, og tilsvarende 
oppgaver finnes i de fleste lærebøker i fysikk. Norsk læreplan sier: «Eleven skal 
kunne regne ut akselerasjon og krefter på objekter som beveger seg med 
konstant fart i en sirkelbane, og på objekter i en vertikal sirkelbane i øvre og 
nedre punkt.» 

De norske elevene skårer høyt på denne oppgaven, godt over det inter- 
nasjonale snittet, og kun Russland skårer høyere. Andelen riktige svar har falt 
noe, men svarfordelingen for norske elever er svært lik i 1995, 2008 og 2015. 
Dette indikerer at det faglige innholdet som testes i denne oppgaven, har vært 
sentralt stoff i fysikkundervisningen i hele denne perioden. 

Tidligere læreplan (L94) hadde med beregning av krefter gjennom hele 
sirkelbevegelser. Nå som elevene kan ta Fysikk 2 uten Matematikk R2, kan det 
i norsk fysikkundervisning legges opp til å fokusere på øvre og nedre del av 
sirkelen. Da unngår man å bruke vektorer. 


Mekanikk og termodynamikkoppgave 3 
Knowing. Heat transfer 
(Varmeoverføring) 


Kva for ein prosess er det som overfører energi frå sola til jorda ? 


@) Berre leiing 


Berre konveksjon 


Berre straling 


© © 


Leiing, konveksjon og stråling samstundes 

Kognitivt er denne oppgaven klassifisert som kunne. 

På denne oppgaven faller norske elever tilbake med 15 prosentpoeng fra 
2008, mens internasjonalt snitt nærmest er uendret. Fra læreplan L94 (KUF, 1994) 
til LKO6 (KD, 2006) er antall læreplanmål i termofysikk drastisk redusert fra 
fire til ett. Dette har gjort termofysikk til et meget begrenset tema, med dertil 
fallende resultater på oppgaver som handler om dette. Reduksjoner av denne 
typen har gitt plass til mer teknologiske emner som halvlederteknologi (dioder 
og transistorer) i Fysikk 1 og digital lyd i Fysikk 2. Se oppsummering sist 
i kapitlet. 

Læreplanen inneholder altså nå kun ett kompetansemål i termofysikk: 


«Eleven skal kunne gjengi og drøfte kvalitativt termofysikkens første og 
andre lov». 


Forrige læreplan inneholdt altså fire læreplanmål, og selv om denne oppgaven 
ikke går direkte inn i et læreplanmål fra L94, hadde nok elevene i 2008 
mer generell kunnskap om termofysikk og dermed forskjellige typer energi- 
overføring. 

Svaralternativene nevner i tillegg til det korrekte svaret «stråling» også «leiing» 
(ledning) og «konveksjon» (strømmer som transporterer energi, for eksempel 
varme, i væsker og gasser). Begge disse siste forutsetter at det er en form for 
materiell kontakt mellom objektene, noe det ikke er mellom sola og jorda. 
Begrepet «konveksjon» er ikke nevnt i de norske læreplanene fra 2006, så her 
stiller de norske elevene svakt. De burde imidlertid kunne eliminere «leiing» 

som overføringsmåte, og da er det kun alternativ C som inneholder det opplagte 
alternativet «stråling». 

Norge har hatt en jevn tilbakegang på oppgaven. Mens det i 1995 kun var 
10 % av de norske elevene som valgte alternativ D (både stråling, ledning og 
konveksjon), var det i 2015 hele 27 % som valgte dette. 


Mekanikk og termodynamikkoppgave 4 
Applying. Graph of ball's potential energy 
(Graf for ballens potensielle energi) 


Ein ball blir dytta i gang og rullar oppover eit skråplan. Etter ei stund snur ballen og 
rullar nedover att. Kva for ein graf skildrar BEST korleis den potensielle energien til 


ballen varierer som funksjon av tida? 


®© Ep Ep 

Kognitivt er denne oppgaven klassifisert som anvende. Dette er en flervalgsoppgave, 
og den ble etter TIMSS Advanced 2015 definert som forankringsoppgave på 
middels kompetansenivå. Oppgaven er omtalt i Grønmo, Hole & Onstad (2016). 

Oppgavens tema er potensiell energi. Dette er et grunnleggende begrep 
innen mekanikk. Potensiell energi E, er proporsjonal med høyden h over et 
valgt nullnivå. For å løse oppgaven korrekt må elevene for det første klare å 
tolke teksten. De må altså forstå at ballen ruller opp skråplanet inntil den 
stopper av seg selv, og ruller ned igjen. Videre må de klare å tolke de grafiske 
framstillingene korrekt, noe som er en matematisk kompetanse. Alternativene 
C og D kan ikke være korrekte, fordi de viser en utvikling der potensiell energi 
først avtar og så øker. 

Fra resultatene ser vi at alternativ A er den mest valgte distraktoren. Dette 
er ikke overraskende, da denne i likhet med det korrekte alternativet B viser en 
situasjon der potensiell energi først øker og så avtar. For å skille mellom A og B 
må elevene bruke at kulen gradvis vil redusere farten sin oppover skråplanet 
inntil den når punktet der den snur. Da vil også høyden øke saktere. Dermed 
kan ikke potensiell energi øke jevnt, slik som vist i A. 

Vurdert i forhold til norske læreplaner for fysikk og matematikk tester 
denne oppgaven sentrale kompetanser. Den tester kjennskap til begrepet potensiell 
energi, evne til å forstå grafiske framstillinger og evne til å forestille seg en fysisk 
situasjon. Regneteknisk sett er oppgaven ikke spesielt vanskelig vurdert i en norsk 
skolekontekst. Men som bemerket i Angell et al. (2019) har norske fysikkelever 
ofte problemer når oppgaver bruker ulike representasjonsformer, som for eksempel 
tekst og bilder. Fra resultatene ser vi at Norge gjør det relativt dårlig på denne 
oppgaven, i den betydning at Norges skår på oppgaven ligger lenger nede på 
listen enn Norges plassering på listen over generelle prestasjoner. Se tabell 3.1. 

Mekanikk og termodynamikkoppgave 5 
Knowing. Direction of acceleration of body 
(Retning av akselerasjonen til legeme) 


Ein lekam (legeme) går i ein sirkel med konstant fart. Kva er retninga til 


akselerasjonen? 


10 70 71 79 
PA23146 rett svar, | Tangentialt | Utfra Andre Ikke svart 
mot sentrum| til sirkelen | sentrum feilsvar 
| 
Sverige | 


Slovenia | 
Int.gjsnitt | 


Kognitivt er denne oppgaven klassifisert som kunne. Det er en åpen oppgave 
hvor elevene selv må finne fram til det riktige svaret og skrive det ned. 
Oppgaven tester om elevene har grunnleggende kunnskaper om akselerasjon. 

For å løse oppgaven må elevene vite at akselerasjonen til legemet (og dermed 
summen av kreftene på legemet) alltid er rettet innover mot sentrum av sirkelen 
når vi har konstant banefart. Denne typen kunnskap er sentral i de norske 
læreplanene for Fysikk 2, og det legges også vekt på at elevene skal utlede dette 
matematisk. Det er vanlig å se på denne typen sirkelbevegelse både under 
klassisk mekanikk og i forbindelse med alle tre felttyper de arbeider med 
i fysikkfaget (gravitasjonsfelt, elektrisk felt og magnetfelt). 

Basert på dette kan man derfor forvente at de norske elevene skårer høyt på 
oppgaven, noe de også gjør. Det eneste landet som ligger på samme nivå som 
Norge, er Russland. Kodemanualen krever kun at elevene konstaterer at akselera- 
sjonen har retning mot sentrum av sirkelen for kode 10 (korrekt svar). Grunnen 
til at dette er korrekt, kan skisseres slik: 

Utført arbeid på et legeme går over til andre energiformer, i dette tilfellet 
kinetisk energi. Vi har at arbeid er lik kraft multiplisert med forflytning multiplisert 
med cosinus til vinkelen mellom kraft og forflytning: 


W=F-S=F-s-cosa 


der a er vinkelen mellom F og 3. Siden banefarten er konstant, utføres ikke noe 
arbeid, altså W = 0. Dette svarer til at cos a = 0, det vil si at a = 90°. Når 
kraften peker inn mot sentrum, står den vinkelrett på forflytningen. 


Mekanikk og termodynamikkoppgave 6 
Knowing. Explain tennis ball rebound height 
(Forklare tennisballens spretthøyde) 


Ein lærar sleppte ein tennisball frå ei viss høgd. Kva for ein påstand forklarer BEST 


at etter at ballen hadde treft golvet, spratt han til ei lågare høgd enn den opphavlege? 


@) Gravitasjonstiltrekkinga hindrar ballen i å sprette heilt opp. 


Heile den kinetiske energien til ballen blir omforma til potensiell energi 


ved støyten. 


På vegen opp minkar krafta på ballen. 


Noko mekanisk energi blir omforma til varmeenergi. 

norge POE VEE 

Å os] 26 | 10 | 3] 
Sverige 0] 3 | 15 | 4] 
USA 37 |r| 4] 


Russland | 29 | 13 | 7 | 
Slovenia | 32 | 5 | 4 | 
Frankrike | so | 20 | u | 
Mali | 50 | 18 | 8 | 


Dette er en flervalgsoppgave som tester elevenes forståelse av grunnleggende 
lover om bevaring av energi i fysikk. Oppgaven er definert kognitivt som kunne. 

Oppgaven handler om bevaring av energi. Siden ballen ikke spretter like høyt 
som der vi slapp den fra, har noe av den mekaniske energien ballen opp- 
rinnelig hadde, blitt overført til andre energiformer, som for eksempel termisk 
energi i ballen og gulvet. Bevaringslover er helt grunnleggende i fysikkfaget, og 
således kunne en kanskje forvente høy skår på denne oppgaven, både for norske 
elever og internasjonalt. 

Norske elever presterer klart bedre enn det internasjonale snittet på oppgaven, 
og omtrent likt med Norge i 2008. Kun Slovenia og Russland er på tilnærmet 
samme nivå. Av distraktorene er A mest valgt, både i Norge og internasjonalt. 
En grunn til dette kan være at mens beskrivelsen i A ikke går inn på det som er 
den egentlige fysiske årsaken til at ballen spretter lavere, er det ganske riktig 
gravitasjonskraften som hindrer den i å sprette opp til samme høyde som 
tidligere. Poenget er imidlertid at årsaken til dette er at ballen idet den forlater 
gulvet, ikke har så stor kinetisk energi som den ville hatt uten energitapet den 
fikk under kontakten med gulvet. 

Problemstillinger som dette har de norske elevene møtt i både Fysikk 1 og 
Fysikk 2. Læreplanen LK06 har litt mer fokus på kvalitativ forståelse av begreper 
enn L94, og kanskje det har medvirket til at det ikke er noen tilbakegang på 
denne oppgaven. 

Mekanikk og termodynamikkoppgave 7 
Applying. Gas volume when pressure doubled 
(Gassvolum når trykket dobles) 


Ein behaldar med eit rørleg stempel har volumet 3,0 m°? og inneheld ein idealgass 
ved atmosfæretrykk og temperaturen 57 *C. Gassen blir varma opp til temperaturen 


167 °C, og trykket aukar til det dobbelte. Kor stort blir det nye volumet til gassen? 


Vis korleis du kom fram til svaret. 


2 10 70/71 
ad. elt riktig |Delvis ARA g| Feil svar Na svar 
1 7 


Norge |2008 


C 
a o a 
| 4 | 15 | 10 | 
Le ae Fe) 
8s | 9s | o] 
an | 6 | 1 | 
of 8 [10 | 
DE ee 
Pos | 18 ] 7 |] 


Dette er en åpen oppgave som kognitivt er klassifisert som anvende. 

Denne oppgaven ble etter studien i 2015 definert som forankringsoppgave 
på høyt kompetansenivå innenfor termofysikk (se Mullis, Martin, Foy & 
Hooper, 2016b). Oppgaven faller utenfor læreplanen til norske elever i 2015, 
men likevel får 19 % av elevene minst ett av to poeng på denne oppgaven. 
I 2008 var denne oppgaven inne i læreplanen, og vi ser at det var omtrent 
3 ganger så mange elever som fikk full skår på den i 2008. Oppgaven er ganske 

krevende, og vi ser internasjonalt at i 2015 var det bare 18 % som fikk den 
helt rett (kode 20). Merk at i 2015 var det hele 47 % av de norske elevene som 
ikke svarte på oppgaven. Antakelig har disse vurdert den som noe de ikke har 
lært, og de hoppet dermed over den. Kodene 70 og 71 er slått sammen fordi 
nesten ingen besvarelser internasjonalt (ingen i Norge) fikk kode 70, som var 
korrekt svar uten arbeid vist. Kode 71 var feil svar med bruk av grader Celsius. 
Kode 10 ble gitt hvis eleven brukte riktig likning, men regnet feil. Kode 11 ble gitt 
ved riktig arbeid bortsett fra bruk av grader Celsius i stedet for grader Kelvin. 

På denne oppgaven er det stor variasjon i resultatene mellom land. Slovenia 
(50 % riktig) og Russland (42 % riktig) skiller seg klart ut fra de andre landene 
(Mullis et al., 2016b). 

Ut fra norsk læreplan kan man kun forvente at norske elever i 2015 skal 
kunne analysere dette kvalitativt. Siden økt temperatur tilsier økt volum, og høyere 
trykk tilsier mindre volum, vil det imidlertid være umulig å trekke noen 
konklusjon uten å regne i denne oppgaven. 

I formellista i oppgaveheftene står blant annet den ideelle gasslov: 

a = konstant 
hvor p er trykk, V er volum, og T er absolutt temperatur (malt i Kelvin). 
Temperaturene må altså regnes om som vist i utregningen under. Vi har alle 
startbetingelsene, og for sluttilstanden mangler vi bare volum. Vi kan da 


sette opp: 
pa Va _ pi Vi 

T> Ti 
T. 

Ves Pi, 
T på 
273+ 167) K lat 

pal e167) aM 30 m? = 2,0 m? 


~ (273+57)K 2atm 


De elevene som har fått ett poeng, er videre delt i to grupper etter hvilken type 
feil de har gjort. 

Den vanligste feilen er å ikke regne om temperaturene til absolutte 
temperaturer målt i Kelvin (kode 11), noe snaut 80 % av norske elever med 
I poeng har gjort. Det vil si at de resterende med 1 poeng har riktig fram- 
gangsmåte, men gjort en regnefeil underveis (kode 10). 

Internasjonalt er det vel 70 % elever med I poeng som ikke har gjort om 
fra Celsius til Kelvin. Dette kan tyde på at de er mer vant med å regne opp- 
gaver innen termofysikk, hvor man som grunnregel alltid bruker Kelvin. 


Mekanikk og termodynamikkoppgave 8 
Applying. Why temperature decreases when air rises 
(Hvorfor temperaturen avtar når luft stiger) 


Luftmassar på veg mot eit fjellområde, blir lyfte opp og får da lågare temperatur. 


Kva for ei utsegn forklarer BEST kvifor temperaturen blir lågare når lufta stig? 


Q Lufta er alltid kaldare høgare opp i atmosfæren fordi det er lenger frå 
bakken. 


Lågare trykk fører til utviding av lufta, noko som krev arbeid utan at 


varme er tilført. Da må den indre energien minke. 


© Den stigande luftmassen blir avkjølt av den kalde lufta i dei atmosfæriske 


omgivnadene, og derfor aukar den indre energien. 


© Temperaturen pa bakken er lagare ved storre hogder, og varme blir 
overfort fra lufta til bakken. Derfor minkar den indre energien i lufta. 


Pa23148 | AT |< | > GE 
Norge (208 A ae ass 

2015 | 3 | 
[Sverige | 8 | 

Denne flervalgsoppgaven ble kognitivt klassifisert som anvende. Det er en oppgave 
hvor norske elever presterer best, samtidig som det er relativt små forskjeller 
mellom land. 

Oppgaven er innen termofysikk. Den dekkes av norsk læreplan, da dette 
handler om termofysikkens første lov: 


AU= W+Q 


som sier at endring av indre energi AU til et system er lik summen av tilført 
arbeid W og tilført varme Q. Legg merke til at det står tilført. Dersom systemet 
selv (luftmassene) utfører arbeid eller tilfører omgivelsene varme, er disse 
størrelsene negative, og temperaturen faller. Vi kan med god tilnærming anta 
en adiabatisk prosess (altså ingen varmeutveksling med omgivelsene, dvs. 
Q = 0). En utvidelse av systemet (luftmassene) vil da kreve arbeid fra systemet, 
hvilket gir negativt arbeid, og dermed faller temperaturen. 

Denne oppgaven passer fint inn i norsk læreplan, og elevene skårer høyt 
på den. Videre er den et typisk eksempel i norske lærebøker, så elevene skal ha 
sett denne argumentasjonen før. I Norge er vi generelt opptatt av været, og vi 
har mange fjell hvor dette fenomenet oppstår, så det er fine muligheter for å 
knytte denne fysikken opp mot fenomener de fleste har observert. 

Mekanikk og termodynamikkoppgave 9 
Reasoning. Why food stays at same temp in Sun 
(Hvorfor maten har konstant temperatur i sola) 


solstrålar 


gummislange frå bilhjul 


glasplate 
svart kjele med mat 


treplate 


Arne bruker ein enkel solkokar som er laga av gjenbrukt materiale, slik det er vist 
ovanfor. Maten i kjelen blir varma opp i sola, men held seg så ved ein temperatur 
utan å bli varmare. Forklar kvifor maten held seg på same temperaturen sjølv om 


sola framleis skin. 


Dette er en åpen oppgave innen termofysikk. Oppgaven er vurdert kognitivt 


som resonnere, og tester elevenes forståelse av prinsippet om energioverføring 
i likevekt. Systemet er i likevekt med omgivelsene, da det slipper ut like mye 
energi som tilføres fra sola. Dermed endres ikke temperaturen i systemet. 


Elever fikk kode 20 hvis de svarte at varme overført fra sola til maten er lik 


varmen som maten utstråler, for eksempel med henvisning til at vi har et 
system i likevekt. 

Noen elever svarte at temperaturen økte fram til det stadiet der maten begynte 
å koke. Ved koking har vi en faseovergang fra væske til gass, hvor tilført energi 
går med til å bryte molekylære bindinger og temperaturen er da stabil ved 
kokepunktet. Dette ble også godkjent som et fullverdig svar, elevene fikk da 
kode 21. 

Ett poeng ble tildelt elevene med svar som nevnte likevekt, men som ikke 
refererte til overføring av energi eller varme; de fikk da kode 10. 

Svar som nevnte at maten fikk samme temperatur som solstrålene, fikk 
kode 70, mens kode 71 ble gitt til svar som bare henviste til varmekapasitet, 
eller til at materialer har en maksimal temperatur de kan ha. 

Elevene fant denne oppgaven vanskelig. Både nasjonalt og internasjonalt 
var det rundt 1/3 av elevene som ikke svarte på oppgaven. De norske resultatene 
er ganske like i 2008 og 2015. 

En generell trend i besvarelsene er at mange elever skårer lavt på mange 
av de kvalitative oppgavene som krever forklaring. I tillegg til at dette kunne 
observeres i denne oppgaven, kan det samme sees i oppgave 11 i dette kapitlet 
og oppgave 9B i kapittel 10. 

Slovenia er det landet som presterer best på oppgaven; 23 % av elevene får 
2 poeng på den. De svenske resultatene ligger litt lavere enn de norske, men tar 
vi hensyn til at det er vel 14 % av årskullet som testes i Sverige, mot bare 6,5 % 
i Norge, kan man kanskje si at de svenske elevene er minst like gode som de 
norske. Resultatet kan tyde på at man i Norge, Sverige og Slovenia legger 
noe mer vekt på kvalitative forklaringer enn i en del andre land. Læreplanen 
LK06 har mer om kvalitativ tolkning enn tidligere læreplaner. 


8.2 Oppgaver som ikke har inngått i tidligere studier 


Vi går nå over til å se på oppgaver som ikke er trendoppgaver, altså oppgaver 
som ikke ble brukt verken i 1995 eller i 2008. Disse oppgavene ble utviklet 
til TIMSS Advanced-studien i 2015. 

Mekanikk og termodynamikkoppgave 10A 
Knowing. Acceleration of vertically thrown ball 
(Akselerasjon for vertikalt kastet ball) 


Siri kastet en ball rett opp som vist på figuren. Ballen beveger seg fra punkt 1 ved 
hånden hennes til en maksimumshøyde ved punkt 3. Punkt 2 er halvveis mellom 


punkt 1 og 3. Ved punkt 2 har ballen en akselerasjon på -10 m/s?. 


3 3 


A. Hva er akselerasjonen ved punkt 3 i det ballen snur? Se bort fra 


luftmotstand. 


null m/s? 


© © 
i 


2(-10) m/s? 


© Oo 


-10 m/s? 

PA33061A 


Int. gj.snitt 4 


69 | 
Russland 


Dette er en flervalgsoppgave som kognitivt er kategorisert som kunne. 

Oppgaven handler om helt grunnleggende fysikkforståelse. Norge skårer 
relativt høyt her, men sett i lys av at dette er sentralt faglig innhold i fysikk 
i Norge, kunne man kanskje forvente at enda flere elever mestrer det. Elevene 
skal ha jobbet så mye med krefter og tyngdefelt i både Fysikk 1 og Fysikk 2 at 
de skal vite at i kast virker kun tyngdekraften, og at den er konstant gjennom 
hele kastet i den perioden objektet ikke er i kontakt med andre objekter (som 
hånd eller bakken). Dermed blir også akselerasjonen konstant lik tyngdens 
akselerasjon, rettet nedover. Altså er alternativ D korrekt. 

Dersom man vil bruke formler og kraftanalyse, kan oppgaven løses med 
Newtons andre lov: XF = ma, hvor det altså kun virker én kraft, tyngde- 
kraften, G = mg. Da får vi: 


XF = ma 
G=ma 
mg = ma 
a=8 


Vi står da altså igjen med at akselerasjonen er lik tyngdeakselerasjonen. 

Den mest valgte distraktoren i denne oppgaven er helt klart svaralternativ A, 
både i Norge og internasjonalt. Dette skyldes antakelig at elevene blander sammen 
fart og akselerasjon. På toppen av bevegelsen, der ballen snur, er farten null. 
Denne sammenblandingen av fart og akselerasjon er en misoppfatning som 
går igjen hos elever i alle land som deltok i studien. Frankrike og Italia skårer 
svært lavt på oppgaven, noe som antakelig henger sammen med under- 
visningstradisjoner i disse landene. Se også Mullis et al. (2016b). 

Mekanikk og termodynamikkoppgave 10B 
Knowing. Time duration of vertically thrown ball 
(Tid i vertikalt kast) 


B. Hvor lang tid bruker ballen fra punkt 2 til 3 når den er pa vei opp 
sammenlignet med tiden den bruker fra punkt 3 til 2 når den er på vei ned? 
Se bort fra luftmotstand. 


PA33061B 13 Ikke svart 
Feil svar 


Frankrike | 
Italia | 
[Int.gjsnitt | 


Dette er en åpen oppgave som kognitivt er klassifisert som kunne. 


| 22 E 
| 25 E 
| 22 E 
| 52 D 


For å få poeng (kode 10) her er det tilstrekkelig at man svarer at ballen 
bruker like lang tid opp som ned. Som for oppgave 10A er dette noe elevene har 
jobbet med i både Fysikk 1 og Fysikk 2, så mange elever vet om denne symmetrien 
uten videre analyse. Siden man ikke trenger å begrunne svaret, trenger man da 
ikke å regne på dette. Også på B-oppgaven er de norske elevenes prestasjoner 
gode sett i et internasjonalt perspektiv, klart over internasjonalt snitt. Andelen 
med rett svar i USA er på samme nivå som i Norge; det er bare Slovenia som 
har en større andel elever som svarer rett på oppgaven. 

Dersom man ser på mekanisk energi (sum av kinetisk energi og potensiell 
energi), vet man at denne er bevart under bevegelsen, og at potensiell energi 
i punkt 2 er lik på vei opp og ned, og det samme gjelder kinetisk energi (altså at 
ballen har samme fart på vei opp og ned). 

Dersom man vil regne på dette, kan man bruke en av bevegelseslikningene 
for konstant akselerasjon, for eksempel formelen 


s = vot + (1/2)at* 


som elevene finner i formelsamlingen. Men det er som nevnt ikke nødvendig 
å regne her. 


144 


OPPGAVER I MEKANIKK OG TERMODYNAMIKK FRA TIMSS ADVANCED 2015 


Mekanikk og termodynamikkoppgave 11 
Reasoning. Expected temperature of water 
(Forventet vanntemperatur) 


Figuren viser en termisk isolert blandemaskin som kan brukes til å måle overføring 
av energi. Den elektriske motoren driver rotorbladene som gir varme til systemet. 
Hvis man vet hvor mye energi som blir tilført fra den elektriske kretsen, mengden 
vann og starttemperaturen, er det mulig å regne ut temperaturforandringen til 


vannet forutsatt ideelle forhold. 


motor 


isolert beholder 


rotorblader 


I et faktisk eksperiment er sluttemperaturen til vannet forskjellig fra den beregnede 
ved ideelle forhold. 


Forventer du at den målte temperaturen er høyere eller lavere enn den beregnede 
temperaturen? 


(Kryss av i én rute.) 
LJ hoyere enn den beregnede verdien 


O lavere enn den beregnede verdien 


Forklar hva som kan ha ført til denne forskjellen. 

PA33004 å Ikke svart 
Feil svar 
67 


Nome | 

sverige | > 
> 
Frankrike | 18 | 
int gente | 2 I ed 


Dette er en åpen oppgave klassifisert kognitivt som resonnere. 


65 
4 

79 
63 


3 
12) 
5 


Denne oppgaven tester elevenes forståelse av hva som ligger i ideelle forhold, 
og hva som er mulige årsaker til at man ikke får det resultatet som en be- 
regning basert på ideelle forhold ville gi. 

Under ideelle forhold vil det ikke være noe varmetap til omgivelsene i det 
forsøket som er beskrevet, mens man i et faktisk eksperiment må forvente at 
det kan være tilfellet. Det er derfor sannsynlig at i den grad resultatet avviker 
fra det man har beregnet for ideelle forhold, skyldes dette varmetap til om- 
givelsene, noe som da kan antas å føre til at den målte temperaturen vil være 
noe lavere. 

For å få riktig svar på oppgaven (kode 10) må man ha skrevet at man kan 
forvente noe lavere temperatur, og nevne mulige tap av varme til omgivelsene, 
som for eksempel at noe av energien gar til å heve temperaturen i veggene o.l. 
Også svar som nevnte at noe av energien kan ha blitt til bevegelsesenergi 
i rotorbladene eller vannet, ble akseptert som riktig svar. Elever som svarte at 
temperaturen vil gå ned, men uten eller med feil begrunnelse for hvorfor, fikk 
ikke rett på oppgaven. I oppgaven underforstår man at eksperimentet ikke 
ble startet ved temperatur lavere enn omgivelsene. Var temperaturen lavere, 
kunne ikke-ideell isolering av beholder medføre varmetransport inn til vannet 
i beholderen. 

Det norske resultatet ligger på det internasjonale snittet for riktig svar- 
prosent, med 31 % riktig. Det samme er tilfellet i de fleste andre landene i studien. 
Slovenia utmerker seg med et langt bedre resultat, her svarer nærmere 60 % 
rett på oppgaven. Frankrike ligger en del lavere enn det internasjonale snittet, 
men her må vi ta med at det i Frankrike er en langt høyere andel av årskullet 
som tar fysikk, enn i de fleste andre land. 

Mekanikk og termodynamikkoppgave 12 
Knowing. Path of curved bar through air 
(Bane til bøyd bjelke gjennom luften) 


En bøyd, tung gjenstand av metall blir kastet ut fra en plattform. 


Gjenstanden roterer når den faller gjennom luften. 


Hvilken av disse beskriver best banen for bevegelsen til massesenteret? 


AQ) Det beveger seg i en bølge-formet bane mens gjenstanden roterer. 
Det beveger seg i sirkelbane mens gjenstanden roterer. 
Det følger en spiralbane til gjenstanden treffer bakken. 


Det følger en parabelbane til gjenstanden treffer bakken. 


A B c L 


Ikke svart 


Dette er en flervalgsoppgave som kognitivt er vurdert som kunne. 

Det norske resultatet er relativt svakt på denne oppgaven, som i de fleste 
andre land. Det ene landet hvor elevene presterer klart bedre enn i Norge, 
er USA, mens elevene i Russland presterer svakest av alle landene på denne 

oppgaven. Det kan se ut til at dette er et tema som ikke står så sentralt 
i fagplanene i mange land, med et positivt unntak for USA. 

Norske lærebøker brukt av elevene i 2015 tar ikke opp massesenterets 
bevegelse i noen særlig grad. Prinsippet om at massesenteret beveger seg som 
om det var en punktmasse, er det tilsynelatende fokusert lite på. Under tidligere 
læreplaner illustrerte gjerne lærebøkene dette med figurer som viste 
massesenterets bevegelse langs en parabelbane i eksempler liknende det vi 
finner i denne oppgaven. 


Mekanikk og termodynamikkoppgave 13 
Applying. Energy to heat water 
(Energi for å varme opp vann) 


Markus drikker 0,50 I vann. Vannet har en temperatur på 4,0 *C og blir deretter 
varmet opp til 37,0 *C i kroppen hans. 


Hvor mye energi kreves for denne økningen av temperatur i vannet? Den spesifikke 
varmekapasiteten til vann er 4,2 kJ/(kg-°C). 


Vis arbeidet ditt, inkludert de likningene du bruker. 


Svar: 


1 70 71 79 
er E a 


| 1 | e | 2 se 
2 | 12 | 9 | 3s se 
muren 

| e | 9 | 2 on 


[Int. gisnitt | 

Dette er en åpen oppgave som er vurdert kognitivt som anvende. I studien ble 
oppgaven valgt som forankringsoppgave på høyt kompetansenivå. 

På denne oppgaven presterer de norske elevene markant svakere enn i noe 
annet land som er med i TIMSS Advanced-studien. Oppgaven er omtalt 
i Grønmo et al. (2016). Som nevnt der dreier oppgaven seg om kvantitativ 
behandling av varmelære. For å finne riktig svar må elevene multiplisere 
vannets masse (0,5 kg) med temperaturdifferansen på 33 °C = 33 K og den 
oppgitte spesifikke varmekapasiteten på 4,2 kJ per kg og grad (se formellista). 
Multiplikasjon gir det korrekte svaret 69,3 kJ. (Avrunding til 69 kJ eller 70 kJ 
ble også godtatt.) 

Norge gjør det svært dårlig her. En sannsynlig forklaring er at denne typen 
varmelære etter læreplanomleggingen i 2006 (for Fysikk 2 gjeldende fra 2009) 
kun behandles kvalitativt (KD, 2006; KUD, 1992; KUF, 1994). Dette er en av 
oppgavene den norske TIMSS Advanced-gruppen vurderer som utenfor det 
norske pensumet i 2015. Etter læreplanen som gjaldt for kullet testet i 2008, 
ville oppgaven ha blitt vurdert som innenfor det norske pensumet. 

Imidlertid er det på denne oppgaven viktig å ta med kode 70 i analysen. 
Denne koden ble gitt til studenter som hadde riktig svar, men som ikke hadde 
vist likninger. Hele 32 % av de norske elevene har fått denne koden. Disse har 
da antakelig funnet svaret ved å tenke logisk, etter mønsteret antydet ovenfor. 
Det er altså formelt sett ikke nødvendig aktivt å bruke en likning her, for eksempel 
likningen Q = cmAT som står i formelsamlingen. Likevel bruker elevene denne 
likningen (eller en ekvivalent likning) i betydningen at de gjør seg nytte av 
innholdet i den; de bruker den som fysisk resultat. Men manglende eksplisitt 
redegjørelse for dette gav altså kode 70. Kode 71 ble gitt ved bruk av riktig 
likning, men feil svar. 

Mekanikk og termodynamikkoppgave 14 
Reasoning. Oxygen temperature ratio 
(Forhold mellom oksygentemperaturer) 


Tre mol med oksygen gjennomgår en prosess som vist i figuren. 


Tallene 1, 2 og 3 viser tre posisjoner i syklusprosessen. 


2 3 

4P, 
g 
x 
x 
2 
= 

P, 

1 
j Vi 3V; 
Volum (liter) 


Hva er forholdet mellom maksimumstemperatur og minimumstemperatur 


i denne prosessen? 


AQ) 12 


8 


© © 

USA | 
Russland — | 


Russland 


Slovenia | 


Int. gj.snitt 


Denne flervalgsoppgaven ble kognitivt karakterisert som resonnere. Oppgaven 
kan løses ved bruk av ideell gasslov, som i formelsamlingen i oppgaveheftet 
er skrevet 


pV/T = konstant 


I tilstand 3 er pV = 12p,V,. Dermed må temperaturen i tilstand 3 være 12 
ganger temperaturen i tilstand 1, så alternativ A er korrekt. Opplysningen om 
3 mol er irrelevant. 

For de norske elevene falt oppgaven vanskelig, antakelig fordi ideell gasslov 
ikke var pensum i 2015. Alternativ A har høyere prosent enn de øvrige 
alternativene for Norge, men fordelingen på distraktorene kan indikere en del 
gjetting. Noen kan også tenkes å ha funnet fram til formelen for ideell gasslov 
i formelsamlingen og resonnert fra grunnen av ved å bruke den. 

De to landene som presterer best på oppgaven, er Russland og Slovenia. 
Norge og Sverige presterer veldig likt på oppgaven, men lavere enn inter- 
nasjonalt snitt. 

Mekanikk og termodynamikkoppgave 15 
Knowing. Force of Sun on two planets 


(Kraft fra sola på to planeter) 


Forestill deg at en ny planet, Planet X, nylig ble oppdaget i vårt solsystem. 


Planet X har samme masse som jorda og har dobbelt så stor avstand til sola som 
jorda. Hvordan er trykket fra sola på Planet X sammenlignet med trykket fra sola 
på jorda? 


@® Det er en fjerdedel. 


Det er halvparten sa stort. 


Det er det samme. 


Det er dobbelt sa stort. 


PA33088 | 


mere 
aa 
me 
| o 
Soe 
[1] 
FEE 
Pa 

Denne flervalgsoppgaven ble kognitivt vurdert som kunne. Oppgaven har en 
oversettelsesfeil til norsk: Ordet «kraft» skulle vært brukt i stedet for «trykk». 
Resultatene tyder imidlertid på at de norske elevene skjønte hva som var ment. 

Newtons gravitasjonslov sier at to punktmasser dras mot hverandre med en 
kraft som er proporsjonal med hvert punkts masse og omvendt proporsjonal 
med kvadratet av avstanden mellom dem: 


mm, 


F= yy 2 
Denne formelen finnes i formelsamlingen. Massene til de to planetene er like, 
forskjellen er avstanden r fra sola, som er dobbelt så stor for Planet X som for 
jorda. Kvadratet av avstanden r til sola for den nye planeten i forhold til 
avstanden fra sola til jorda blir derfor 4, det betyr at alternativ A er det riktige 
svaret. 

Dette er en oppgave hvor norske elever presterer relativt godt, det er bare 
Russland og Slovenia som har en større prosentandel av elevene som svarer 
riktig. De norske resultatene ligger klart over det internasjonale snittet. 

Tar man hensyn til dekningsgrad i vurderingen av hvor godt resultatet er, 
framstår Sverige (dekningsgrad på vel 14 %) og Italia (dekningsgrad på vel 
18 %) som relativt gode på denne oppgaven. 

Mekanikk og termodynamikkoppgave 16 
Applying. Skiing collision 
(Kollisjon på ski) 


Rolf står på ski ned en bakke. Ved bunnen av bakken, når farten hans er 
5 m/s, kolliderer han med David som står stille. De fortsetter sammen i samme 
retning. Rolf veier 60 kg og David veier 90 kg. Anta at det ikke er noen friksjon. 


Hvilken felles fart har David og Rolf rett etter kollisjonen? 


Vis arbeidet ditt, inkludert de likningene du bruker. 


Svar: m/s 


10 11 
Delvis Delvis 
rett svar | rett svar 


ot. gjett 

Denne åpne oppgaven ble kognitivt vurdert som anvende. Den er omtalt i Grønmo 
et al. (2016). Dette er en åpen oppgave, og den ble etter studien valgt som 
forankringsoppgave på høyt kompetansenivå. 

Som i oppgave 4 er temaet mekanikk. I motsetning til oppgave 4 krever 
imidlertid denne oppgaven at elevene gjør en utregning. Utregningen her må 
baseres på loven om bevaring av bevegelsesmengde, som i dette tilfellet kan 
uttrykkes med følgende likning: 


MpVp + MrVr = (Mp + mr)v 


der indeksene D og R star for David og Rolf, og v er deres felles fart etter 
kollisjonen. Bruker de denne likningen, ledes elevene fram til en sammenheng 
av typen 


60 kg-5 m/s = (60 kg + 90 kg) -v 


Her er v farten de skal finne. Løser man med hensyn på v, finner man at farten 
er 2 m/s. 

Kode 11 ble gitt til elever som brukte riktige likninger, men gjorde regnefeil. 
Kode 10 ble gitt når svaret var rett, men likninger og/eller forklaringer var 
ufullstendige. 

Norske elever presterte meget bra på denne oppgaven; Norge er på toppen 
av listen internasjonalt. Det viser at det langt fra er noe gjennomgående trekk at 
norske elever gjør det dårligere på kvantitative oppgaver enn på kvalitative. 
Jamfør delkapittel 6.6 i Grønmo et al. (2016) og kapittel 6 i denne boka. 

Mekanikk og termodynamikkoppgave 17 
Reasoning. Final velocity of colliding balls 
(Slutthastighet for kolliderende baller) 


To stive baller med lik masse, A og B, nærmer seg hverandre som vist med pilene 
i figuren nedenfor. x-komponenten til ball B sin bevegelsesmengde er like stor og 
motsatt av x-komponenten til ball A sin bevegelsesmengde. 


Ballene kolliderer med et uelastisk støt. I hvilken retning vil begge ballene gå 


etter kollisjonen? 


® N 


pe 


© Oo 

| D | kke svart | 


Denne flervalgsoppgaven ble kognitivt klassifisert som resonnere. Fra figuren 


kan det se ut som om A og B har lik bevegelsesmengde, men dette er altså ikke 
korrekt ifølge oppgaveteksten. Det som er tilfellet, er at x-komponentene av 
vektorene for bevegelsesmengdene til A og B er like store og har motsatt fortegn. 
Ser man nøye på figuren, stemmer dette. Her er det viktig å lese oppgave- 
teksten nøye. Fordi x-komponentene er like store og motsatt rettet, må 
x-komponenten til summen av bevegelsesmengdene for ballene etter kollisjonen 
være lik null. Det er kun C som oppfyller dette kravet, så C er det riktige 
alternativet. Tenker man at A og B har samme totale bevegelsesmengde, kan 
man ledes til alternativ B. Dette kan være grunnen til at B er den mest valgte 
distraktoren. 

Norske elever presterer relativt bra på oppgaven. Med 55 % riktige svar er 
Norge best av alle landene som deltar i studien, og klart bedre enn det 
internasjonale snittet. Begrepet «uelastisk støt» er med i norske læreplaner. 

8.3 Avsluttende kommentarer 


I denne oppsummeringen reiser vi noen utvalgte problemstillinger som det er 
naturlig å ta opp ut fra resultatene på oppgavene drøftet i kapitlet. Dette er 
med andre ord ikke en full oppsummering av resultatene på alle oppgavene 
i kapitlet, men et valgt perspektiv med sikte på å reise viktige diskusjoner. 


8.3.1 Vedlikehold av tidligere innlært kunnskap 


Vi vet at kunnskap som ikke brukes over tid, har lett for å gå i glemmeboka. 
Det er indikasjoner på at dette kan være et av problemene man kanskje skal ta 
mer på alvor i skolen. Noen faglige emner, som Newtons lover, er sentrale 
i læreplanen i Fysikk 1, men ikke like sentrale i Fysikk 2, og det er mange elever 
som bommer i TIMSS Advanced når de får oppgaver hvor de må beherske 
dette stoffet. I den første oppgaven var det nettopp Newtons 3. lov elevene 
trengte for å svare rett på oppgaven. Mange norske elever viste en urovekkende 
usikkerhet. En mulig medvirkende årsak til dette kan også være at Newtons 
3. lov i mindre grad enn 2. lov tradisjonelt brukes i norske fysikkoppgaver. 
At norske elever har framgang på oppgaven i forhold til TIMSS Advanced 
2008, og nå ligger på samme nivå som de gjorde i 1995, svekker ikke en slik 
konklusjon. Ut fra hvor sentralt stoff dette er i fysikk, er det norske resultatet 
langt fra oppløftende. Basert på resultatene i andre land ser det ut til at 
problemet er internasjonalt. Newtons lover er fundamental kunnskap i fysikk 
som elevene vanligvis møter relativt tidlig i skoleløpet, men som trenger å 
vedlikeholdes for ikke å skape problemer senere. Det vi tar opp her, under- 
bygges også av de norske elevenes prestasjoner på oppgaver som er sentrale 
i Fysikk 2, slik som oppgave 5. Her er de norske elevenes resultater helt på 
topp, også internasjonalt. Problematikken rundt vedlikehold av innlært kunn- 
skap er derfor noe vi ønsker å løfte fram som et viktig tema med sikte på 
å bedre elevenes læring. 

8.3.2 Økt vekt på kvalitative aspekter i enkelte 
fysikkfaglige emner 


I de norske læreplanene har det i de siste tiårene vært en økt vekt på kvalitative 
aspekter av fysikk og fysikkens kulturelle betydning, jf. kapittel 2. Samtidig har 
det vært en nedtoning av kunnskap i termodynamikk, hvor læreplanen i dag 
kun har ett kompetansemål. Der står det at man skal ha en kvalitativ drøfting 
av termofysikkens første og andre lov. I tidligere læreplaner var det langt flere 
mål, og i disse målene ble det også lagt vekt på kvantitative aspekter. De norske 
resultatene på oppgave 7 i dette kapitlet viser noen av konsekvensene av denne 
endringen, med en markant nedgang i de norske prestasjonene. Denne endringen 
i læreplanen har blitt begrunnet blant annet med et ønske om å gi plass til mer 
teknologiske emner som for eksempel halvlederteknologi. En annen oppgave 
som berøres av den samme læreplanendringen, er oppgave 13. Kunnskapen 
om varmelære som man trenger for å løse oppgaven, behandles nå bare 
kvalitativt etter læreplanomleggingen i 2006. Flere av oppgavene i dette kapitlet 
bidrar til å underbygge en mer generell konklusjon om at norske elever 
gjennomgående presterer bedre på kvalitative oppgaver enn på oppgaver som 
krever kvantitative ferdigheter med beregninger. Det samme gjør resultater på 
oppgaver i kapittel 10, som omtales i de avsluttende kommentarene til det 
kapitlet. Resultater fra TIMSS Advanced bør ikke brukes til å avgjøre hva som 
skal være innholdet i norske læreplaner, men resultatene egner seg til å reise en 
diskusjon om hvorvidt en endring i fysikkfaget mot mer vekt på kvalitativ 
forståelse, og med nedtoning av kvantitative beregninger, er ønskelig. Det er 
i alle tilfeller viktig å diskutere hvordan man eventuelt kan gjøre en slik endring 
på en god måte. 

Oppgaver i elektrisitet og 
magnetisme fra 
TIMSS Advanced 2015 


Arne Hole 
Institutt for lærerutdanning og skoleforskning, UiO 
Liv Sissel Grønmo 
Institutt for lærerutdanning og skoleforskning, UiO 
Tor Espen Hagen 
Avdeling realfag, Lillestrøm videregående skole 


I dette kapitlet presenterer vi resultater fra alle de frigitte fysikkoppgavene 
innen fagområdet elektrisitet og magnetisme i TIMSS Advanced 2015. Kapitlet 
er basert på et samarbeid mellom forskere ved Institutt for lærerutdanning og 
skoleforskning på Universitetet i Oslo og realfagslærere ved Lillestrøm videre- 
gående skole i Akershus. Skolelaboratoriet ved Fysisk institutt på Universitetet 
i Oslo har også lest og kommentert et utkast til kapitlet. Det er de som står som 
forfattere av kapitlet, som er ansvarlige for kommentarene til oppgavene og 
resultatene som presenteres her. 

Over hver oppgave har vi angitt den kognitive kategoriseringen av oppgaven 
og en kort beskrivelse av hva oppgaven går ut på. Vi har valgt å beholde dette 
på engelsk her; det er for at man lettere skal kunne finne fram til internasjonale 
publikasjoner hvor omtale av oppgaver inngår. Ellers benytter vi norske 
betegnelser. De kognitive nivåene har vi oversatt på følgende måte: For den 
engelske betegnelsen «Knowing» bruker vi kunne på norsk, for «Applying» 
bruker vi anvende, og for «Reasoning» bruker vi resonnere. For mer om dette, 
se kapittel 13. Systemet som er brukt for å kode de oppgavene som ikke er 
flervalgsoppgaver, er også beskrevet i kapittel 13. 

I resultattabellen som følger etter hver oppgave, angis det internasjonale 
nummeret som oppgaven har i TIMSS Advanced. Korrekt svar er markert 
med gul farge (og for flervalgsoppgaver også med stjerne). For oppgaver som 

har vært brukt også i tidligere gjennomføringer av studien (trendoppgaver fra 
1995 og fra 2008), har vi oppgitt resultater for Norge også i de tidligere 
gjennomføringene. 

TIMSS Advanced er en studie av elever i det siste året i videregående skole 
som har valgt full fordypning i fysikk og/eller matematikk. Denne boka 
konsentrerer seg om å presentere resultater i fysikk; se tidligere bok om 
resultater i matematikk (Grønmo & Hole, 2017). Hvor stor andel av et årskull 
i et land som har valgt fysikk, varierer ganske mye. I sammenlikninger mellom 
land er det viktig å ta hensyn til dette, da det sier mye om hvor stor del av 
elevene i et land som når opp til et visst nivå, generelt og på enkeltoppgaver. 
Prosentandelen av årskullet som tar fysikk til topps, det som kalles landets 
dekningsgrad i fysikk, og gjennomsnittsalderen til elevene i de landene vi 
sammenlikner med, er angitt i tabell 9.1. 


Tabell 9.1 Dekningsgrad og alder i sammenlikningslandene i TIMSS Advanced 2015 


Land Dekningsgrad i % Alder 
USA 4,8 18,1 
Russland 4,9 17,7 
Norge 6,5 18,8 
Slovenia 7,6 18,8 
Sverige 14,3 18,8 
Italia 18,2 18,9 
Frankrike 21,5 18,0 


Den høyeste andelen elever som velger fysikk, har Frankrike med 21,5 % og 
Italia med 18,2 %. Lavest andel finner vi i USA med 4,8 %, Russland med 4,9 % 
og Norge med 6,5 %. Det er også noe variasjon når det gjelder elevenes alder. 
Italia, Norge, Sverige og Slovenia har de eldste elevene. Yngst er elevene 
i Russland; de er vel ett år yngre enn elevene i de fire landene med eldst elever. 

Til slutt i kapitlet har vi en kort oppsummering av noen viktige fellestrekk 
etter gjennomgangen av oppgavene i elektrisitet og magnetisme med tittelen 
«Avsluttende kommentarer». Disse kommentarene danner utgangspunkt for 
videre drøftinger og refleksjoner i kapittel 12, som tar for seg sentrale funn som 
er presentert gjennom boka. 

De formlene som elevene fikk oppgitt i oppgaveheftene, er gjengitt i et eget 
appendiks bak i boka. 

9.1 Trendoppgaver 


Med trendoppgaver menes oppgaver som har blitt brukt også i tidligere gjennom- 
føringer av TIMSS Advanced. Disse brukes til å forankre prestasjonsskalaen til 
de tidligere gjennomføringene. Det er bare ved å ha en del identiske oppgaver 
i de ulike studiene at det er mulig å sammenlikne prestasjoner på tvers av tid, 
altså måle trender (se kapittel 13). Først tar vi for oss trendoppgaver som ble 
brukt i både 1995, 2008 og 2015. Deretter ser vi på oppgaver som ble brukt 
i 2008 og 2015. 


Elektrisitet og magnetismeoppgave 1 
Applying. Direction of magnetic force on wire 
(Retning av magnetisk kraft på leder) 


Ein leiar som fører elektrisk straum, vert plassert mellom to magnetar som vist på 


figuren. 


Kva retning har den magnetiske krafta på leiaren XY? 


® Mot nordpolen 


Mot sørpolen 


Vertikalt oppover 


Vertikalt nedover 


© © 0 


Mot punktet Y 

Denne oppgaven er kognitivt klassifisert som anvende. 

Oppgaven tester elevens forståelse for anvendelse av likningen 

Ën =x B 
for den magnetiske kraften på en leder med strøm I og lengde I i et magnetfelt B. 
Kraftretningen for F,, bestemmes ved bruk av høyrehåndsregelen. Her er det 
tre elementer elevene må mestre for å få rett svar. For det første må de finne 
strømretning (fra positiv til negativ pol) og så retningen på magnetfeltet (fra 
nord til sør), før de til slutt må gjøre bruk av kryssproduktet F,, = Ix B. 
Dersom man gjør feil på en av de to første delene, vil kryssproduktet gi svar C. 
Som tabellen viser, er dette den mest valgte distraktoren (unntatt i Frankrike). 

Sammenliknet med andre land gjør norske elever det bra på denne 
oppgaven, men Norge har en klar tilbakegang fra 1995. Oppgaven tester mye 
de samme kunnskapene som oppgave 10 i dette kapitlet, men er noe vanskeligere, 
da elevene selv må finne retning på magnetfeltet og strømmen. Skåren på 
denne oppgaven er da også lavere enn på oppgave 10. 

Oppgaven gjør bruk av vektorprodukt, som i Norge undervises både i fysikk 
og i matematikkurset R2. Det vil være en klar fordel for elevene å ha gjennom- 
gått dette begge steder. I 2015 var det mulig for elevene å ta Fysikk 2 uten å ta 
Matematikk R2. Oppgaven tester også kjennskap til konvensjonene for strøm- 
retning og magnetfeltretning. 

Elektrisitet og magnetismeoppgave 2 
Reasoning. Bulbs using least power 
(Pærer med minst effekt) 


Ni identiske lyspærer 1-9 er kopla til ei konstant spenningskjelde U som vist 


på figuren. 


Kva for lyspærer brukar minst energi ? 


@ Lysperene 2 og 3 
Lyspærene 4 og 5 
Lyspærene 6 og 7 


© 
©) Lyspzrene 8 og 9 

PA308 | A | B 
905 | 24 | 38 | 
Norge |2008 | 26 | 38 | 
pos | 23 | 7 | 
USA | 


Siena EE 
Oo EA 


aa 
[ees 


Denne oppgaven er kognitivt klassifisert som resonnere. Den krever en relativt 
omfattende kjennskap til elektrisitetslære. Men siden oppgaven er kvalitativt 
preget, kommer elevene langt med logisk tenkning, så lenge de kan bruke 
formlene som er oppgitt i oppgaveheftet. 

Vi skal finne lyspærene som har lavest effekt (energi per tidsenhet). Fra 
formellista har vi P = RI’, der P er effekt, R er resistans («motstand») og I er 
strøm. Siden lyspærene er identiske, kan vi anta at de har samme resistans. 
Altså er oppgaven å finne de lyspærene hvor det går minst strøm. Ut fra spen- 
ningskilden (U) har vi en trippelkobling. Vi finner den greinen som har minst 
strøm ved å se på hvilken grein som har størst samlet resistans. Hvis vi setter 
resistansen i hver pære til å være R, ser vi at den midterste greinen har mest 
resistans med 2,5 R (med øverste grein 1,5 R og nederste 2 R). Dermed går det 
minst strøm i midterste grein. Videre går det mindre strøm i hver av pærene 6 og 7 
enn det gjør i 4 og 5, dermed blir svaret at lyspære 6 og 7 bruker minst energi. 

Læreplanene i 2008 og 2015 er tilnærmet like innen elektrisitetslære, og 
i begge år ble dette undervist i Vg2. Det er derfor vanskelig å peke på en 
strukturell grunn for den moderate nedgangen for norske elever. Den mest valgte 
distraktoren, også internasjonalt, er den andre parallellkoblingen (pære 2 og 3). 
Dette kan tyde på at elevene har skjønt at de må se etter minst mulig strøm, 
eller at de har observert i forsøk at parallellkoblinger har lavere effekt. Imidlertid 
har de antakelig ikke skjønt at hver grein i parallellkoblingen med pære 6 og 7 
vil lede mindre strøm enn den med pære 2 og 3, fordi den totale resistansen 
i den øverste greinen er mindre. 

De norske resultatene på denne oppgaven viser en svak tilbakegang siden 
1995, men fortsatt ligger Norge over internasjonalt snitt på oppgaven. 

Elektrisitet og magnetismeoppgave 3 
Applying. Direction of electric force 
(Retning av elektrisk kraft) 


gjenstand FI elektriske 
N feltliner 
mm” ( 


Nokre fiskar lagar eit elektrisk felt for 4 oppdage gjenstandar i grumsete vatn. Halen 
til fisken blir negativt ladd og hovudet positivt ladd. Dersom den vesle gjenstanden 
vist ovanfor har ein positiv ladning, kva for ei pil viser BEST den rette retninga til 
den elektriske krafta som verkar på han? 


g =s 
is, 
o j 
© | 


PA23104 


7 2008 
rge 


| D | tke svart | 


(0) 


[afa] 
26 | 
> | : | 
a | s 

Denne oppgaven er kognitivt klassifisert som anvende. Oppgaven handler om 
elektrisk kraft. I dette tilfellet holder det å vite at like ladninger frastøter hver- 
andre; det er kun alternativ C som er kompatibelt med dette. De norske elevene 
har ifølge læreplanen arbeidet med elektriske dipoler og feltlinjer, så denne opp- 
gaven passer godt til norsk fysikkpensum. De norske resultatene er da også relativt 
gode. Men som vi ser av tabellen, svarer over 40 % av de norske elevene feil. 

Denne oppgaven har gode resultater også internasjonalt, med unntak av 
Frankrike og USA. Den mest valgte distraktoren for alle land er alternativ A, 
som viser en kraftvektor som peker inn mot midten av fisken. Her har muligens 
elevene sett på feltlinjene som en sirkelbevegelse og tenkt at summen av 
kreftene i en sirkelbevegelse med konstant banefart er rettet inn mot sentrum 
av sirkelen. En annen mulighet er at elevene kun har tatt i betraktning at den 
negativt ladde halen vil tiltrekke seg den positivt ladde gjenstanden. 

Norges resultater på oppgaven er stabile fra 2008 til 2015 og er høyere enn 
det internasjonale snittet. Russland presterer best på oppgaven, mens Frankrike 
presterer klart svakest. Her må vi ta i betraktning at Russland har en svært lav 
dekningsgrad, mens Frankrike har en svært høy. 

Elektrisitet og magnetismeoppgave 4 
Applying. Connections in decreasing resistance 
(Koblinger etter minkende resistans) 


mme NTN 
l Ee 


Figuren ovanfor viser fire ulike måtar å kople saman tre identiske motstandar på. 
Kva for eit av alternativa viser dei fire koplingane i rekkjefølgje etter minkande 


resistans? 
® 1,2,3,4 
1,3,2,4 
© 4,3,2,1 
®© 4,2,3,1 


PA23038 er | B | c | D | kkesvat) 
Norge 

Denne oppgaven er kognitivt klassifisert som anvende. Den handler om resistans 
i enkle koblingsskjema. Formelen 


1 1 1 
R RAR Rẹ 


for resistans i parallellkoblinger er med i formelsamlingen i oppgaveheftet. 
Hvis vi antar at resistansen i hver motstand er R, gir denne kombinert med 
additivitet av resistans i seriekoblinger: 


Ri =R+R+R=3R 


Ordnet etter minkende resistans får vi: R > R} > R; > R4, altså svaralternativ A. 

Det går imidlertid an å resonnere seg fram til dette alternativet også på en 
mer kvalitativ måte, uten bruk av formler: (2) har mindre resistans enn (1), fordi 
to seriekoblede motstander erstattes med to i parallell. Videre har (3) mindre 
resistans enn (2), fordi motstanden som i (2) ikke var i parallell, i (3) er lagt inn 
i parallellen. Endelig har (4) mindre resistans enn (3), fordi seriekoblingen i den 
ene greinen i (3) er erstattet med en parallell i (4). Det finnes også «branndør»- 
metaforer og liknende man kan bruke i undervisningen om dette; man kan 
tenke på motstandene som dører plassert etter hverandre eller ved siden av 
hverandre, og man skal bevege seg fra venstre til høyre når alarmen går. 

Norge gjør det relativt bra på denne oppgaven, litt over internasjonalt snitt. 
Slovenia og Russland gjør det klart best. 

Elektrisitet og magnetismeoppgave 5 
Knowing. Explain what symbols represent 
(Forklar hva symbolene står for) 


Formelen F =qvB refererer til rørsla til ein ladd partikkel i eit homogent 


magnetfelt. Kva står symbola F, q, v og B for? 


10 70 79 

| 7s 18 
5 16 

24 

27 

21 

24 

37 

21 

24 


| is | 3 | 
16 | 38 | 
| 24 | 18 | 
| 27 | ar | 
a | 5 | 
| 37 | 4 
a | 6] 
| 24 | 20 


Kognitivt er denne oppgaven klassifisert som kunne. Kodemanualens krav for 
denne oppgaven var at F skulle forklares som «kraft», q som «elektrisk ladning», 
v som «hastighet» eller «fart», og B som «magnetisk felt», «magnetisk feltstyrke» 
eller «magnetisk flukstetthet». Det krevdes altså ikke noe annet enn enkelt- 
stående ord. Noen fysisk tolkning av selve likningen F = qvB ble ikke etterspurt. 
Spesielt var det ikke nødvendig å forklare at denne likningen tilsvarer tilfellet 
hvor magnetfeltet står vinkelrett på ladningens bevegelsesretning, jamfør vektor- 
likningen 


=> 


F=qvxB 


171 


KAPITTEL 9 


Dette tatt i betraktning burde oppgaven kunne forventes å være relativt lett sett 
i forhold til norsk fysikkpensum. Norge skårer da også meget godt på opp- 
gaven, faktisk best av alle deltakerlandene. Endringen fra 2008 til 2015 er liten. 
Kravet for kode 70 var at tre av de fire symbolene i likningen var korrekt 
forklart. Frankrike og USA presterer klart svakest på oppgaven. Her er det en 
relativt stor andel av elevene som har fått 3 av 4 riktige, altså kode 70. 


9.2 Oppgaver som ikke har inngått i tidligere studier 


Vi går nå over til å se på oppgaver som ikke er trendoppgaver, altså oppgaver 
som verken ble brukt i 1995 eller i 2008. Disse oppgavene ble utviklet til 
TIMSS Advanced-studien i 2015. 

Elektrisitet og magnetismeoppgave 6A 
Applying. Forces in electric field 
(Krefter i elektrisk felt) 


Figuren viser de elektriske feltlinjene rundt to positive punktladninger. 


WNE 


A. En positiv testladning er plassert i hvert av punktene angitt under. 
Velg den pilen som best viser retningen til kraften ladningen vil oppleve i 
hvert av disse punktene. 


Punkt X Punkt Y Punkt Z 
QK QK OR 
A A A 
Om © © K£ 
© ™ © w © yY 
© ingen kraft © ingen kraft © ingen kraft 

Kognitivt er denne oppgaven klassifisert som anvende. Også her ligger Norges 
skår helt i toppen. 
Oppgaven tester forståelse av teorien for kraften som virker på en elektrisk 


ladning i et elektrisk felt. Slik figuren i oppgaveteksten ser ut, trenger elevene 
egentlig ikke å bruke retningen til feltlinjene, altså at disse går bort fra de 
positive punktladningene. Det holder å vite at positive ladninger vil frastøte 
positive ladninger, og slik sett er dette en enkel oppgave som godt kunne ha 
blitt gitt på et langt lavere nivå i naturfag. Imidlertid kan bruken av ord som 
«punktladninger» og «testladning» oppfattes som uklare hvis man ikke kjenner 
den teoretiske sammenhengen de vanligvis settes inn i. 

For å få kode 10 på denne delen av oppgaven (del A), måtte elevene ha 
korrekt retningsangivelse for alle de tre punktene: B for X, C for Y og E for Z. 
Ved skåring av de norske elevbesvarelsene viste det seg at 93 % av de norske 
elevene hadde korrekt svar for punktet Z. (Dette er ikke gjengitt i tabellen.) 
Se kommentar i omtalen av oppgavens del B. 

Elektrisitet og magnetismeoppgave 6B 
Applying. Order points by field strength 
(Ordne punkter etter feltstyrke) 


B. Skriv en liste med punktene X, Y og Z etter økende feltstyrke. 


passion 20 | 
Rett svar | Feil svar 


Frankrike | 


| 42 
9 
| 54 
| 39 
| 39 
| LÆR 
| 46 | 


79 
42 
49 
54 
39 
39 
41 
46 
41 


mes 


nt gisnitt | 5 fa | 


Kognitivt er denne oppgaven klassifisert som anvende. Her skal elevene ordne 


punktene X, Y og Z etter økende feltstyrke. Korrekt svar er at Z har svakest 
feltstyrke (null), deretter X og så Y. For å løse denne oppgaven holder det altså 
ikke kun å vite at partikler med like ladninger frastøter hverandre. Man må 
også vite at frastøtningen avtar i styrke jo lenger unna hverandre partiklene er, 
og kunne anvende dette prinsippet i tolkningen av figuren. 

Det er interessant å sammenlikne resultatene på denne oppgaven med del A 
i samme oppgave. I del A hadde som nevnt 93 % av de norske elevene korrekt 
svar på kraften i punktet Z (ingen kraft). Hvis man kjenner begrepet feltstyrke, 
og vet at kraften på partikkelen vil være proporsjonal med feltstyrken, burde 
det være greit å komme fram til at Z har null feltstyrke, og at feltstyrken er 
svakere i X enn i Y. Likevel svarer langt færre norske elever korrekt på B enn 
på A. En mulig forklaring er at det er forståelsen av begrepet feltstyrke og 
relasjonen mellom dette og kraften på en ladd partikkel som svikter hos 
mange av de norske elevene. 

Elektrisitet og magnetismeoppgave 7 
Reasoning. Heating an iron plate 
(Oppvarming av jernplate) 


Hvis en jernplate er i nærheten av en spole som er koblet til en kilde med 


vekselspenning, så kan jernplaten bli varm å ta på. 


spole 


) 


N 


tit 
Å 


RR 


x} 
| 


veksel- 
spenningskilde 


KANN) 
MA 


e, 


X) 
I 


(i 


Hvilken forklaring er best for dette fenomenet? 


©) Elektrisk strom dannes i jernplaten pa grunn av den kjemiske potensielle 
energien som er lagret i spolen. 


Elektrisk strom dannes i jernplaten pa grunn av den induserte spenningen. 
Det magnetiske feltet til jernplaten overforer elektrisk energi fra spolen. 


Det varierende magnetiske feltet i spolen blir mer intenst i jernplaten. 


Be | c | p | kkesvar | 
Sverige 
USA 


4 
Frankrike | 9 | 
italia | 6 
Int.gjsnitt | 6 | 

Kognitivt er denne oppgaven klassifisert som resonnere. Den fysiske situa- 
sjonen i oppgaven er at vekselstrømkilden produserer en varierende strøm 
i spolen, som gir varierende magnetfelt. Variasjonen i magnetfeltet induserer 
elektromotorisk spenning i jernplaten. Det ligger implisitt i oppgaven at jernet 
er ferromagnetisk. Da går det strøm i jernplaten, noe som på grunn av resistans 
leder til oppvarming. Formelt er den induserte spenningen gitt ved formelen 


som finnes i formellista. Men elevene trenger altså ikke å bruke denne, de kan 
resonnere kvalitativt. Alternativene elevene skal velge mellom, er relativt enkelt 
formulert. Kun ett av dem nevner induksjon, så en dypere forståelse for 
hvordan strømmen i jernplaten oppstår, kreves ikke. På den annen side krever 
oppgaven evne til å forstå en skriftlig framstilling av en praktisk, fysisk situasjon. 
Vi ser at norske elever ligger i toppen, men at oppgaven også internasjonalt 
framstår som relativt enkel. 

Norge ligger klart over internasjonalt snitt på denne oppgaven. Tradisjonelt 
har induksjon vært mye brukt i norsk fysikkundervisning, kanskje blant annet 
på grunn av at anvendelser i vannkraftverk har vært mye brukt og allment 
kjent i Norge. Også Italia og Russland presterer godt. 

Elektrisitet og magnetismeoppgave 8 
Applying. Rubbed balloon sticks to wall 
(Ballong klistret til vegg) 


Når Tina gnir en ballong fylt med luft mot ullgenseren sin, blir ballongen negativt 
ladet. Hun legger merke til at da vil ballongen klistre seg til veggen. 


Forklar hvorfor den ladete ballongen vil klistre seg til veggen. 


5 


= 

20 > 

S| so S 

; 
| 3s dd 

| dd 
mA 0 — 


Kognitivt er denne oppgaven klassifisert som anvende. Oppgaven fungerte 
muligens ikke så godt som den burde. Diskusjonene under utarbeidelsen av 
oppgaven internasjonalt resulterte i en ganske komplisert kodemanual. Slik de 
norske elevbesvarelsene framstod på denne oppgaven, er antakelig problemet 
at elevene ifølge kodemanualen må nevne at veggen får omfordelt ladningene 
ved at elektronene skyves bort fra den negativt ladde ballongen, altså at 
ladningene flyttes, for å få kode 10 (korrekt). Det holdt ikke bare å skrive at det 
er statisk elektrisitet som ligger bak, eller at ladningen til ballongen er forskjellig 
fra veggens ladning. 

Her er det grunn til å mistenke at de norske elevene svarer ut fra hva de 
tidligere har fått forståelsen av at er tilstrekkelig å skrive på slike oppgaver, og 
at manglende referanse til flytting/omfordeling av ladninger ikke nødvendigvis 
reflekterer manglende fysisk forståelse. Resultatene viser at problemet sann- 
synligvis er noe av det samme i alle land. Både i Norge og internasjonalt er det 
svært svake resultater på oppgaven. Dette skjer altså til tross for at oppgavens 
problemstilling egentlig ikke er særlig avansert, og at oppgaven opprinnelig ikke 
var antatt å skulle være spesielt vanskelig. 

Det kunne vært interessant å se hvor stor andel av elevene som besvarte 
oppgaven ved å henvise til statisk elektrisitet, for eksempel gjennom en egen 
70-kode for dette. I kodemanualen ble dette slått sammen med andre feilsvar 
til den felles 79-koden. 


Elektrisitet og magnetismeoppgave 9 
Applying. Pacemakers and electrical fields 
(Pacemakere og elektriske felt) 


Folk med implanterte pacemakere blir rådet til å holde minst 60 cm avstand fra 
noen elektriske apparater. Dette er for å unngå at det sterke elektriske feltet fra disse 
apparatene påvirker hvordan pacemakeren fungerer. 

Hvor langt unna et slikt apparat burde en person med en pacemaker stå, dersom 


han eller hun ønsker å redusere feltstyrken med en faktor på 4 relativt til den 


avstanden de fikk råd om? 


Q 30 cm 


60 cm 


120 cm 


© © 


240 cm 

Kognitivt er denne oppgaven klassifisert som anvende. Prinsippet elevene må 
bruke her, er at dersom kilden til et elektrisk felt er en punktladning, og av- 
standen til kilden dobles, reduseres feltstyrken med en faktor 4. Dette kan 
formuleres ved å si at feltstyrken går som 1/7, der r er avstanden til kilden. 
Dette kan forstås ved å tenke at et «fysisk fenomen» som spres i tre dimensjoner, 
kan anses som spredt på et kuleskall med overflate 4777, en tenkning som kan 
brukes i forbindelse med energi, elektrisk kraft/feltstyrke, gravitasjon og så 
videre på tvers av mange ulike fysiske fagfelter. Se også oppgave 15 i mekanikk 


og termodynamikk. 

Blant distraktorene ser vi at D, som tilsvarer firedobling av avstanden, er 
den mest valgte. Dette er ikke overraskende, fordi det svarer til å tenke at en 
firedobling av avstanden tilsvarer reduksjon med en faktor 4 på feltstyrken. 

Norge gjør det godt på oppgaven, kun Slovenia er bedre. 

Elektrisitet og magnetismeoppgave 10 


Reasoning. Deflected electron beam 
(Avbøyd elektronstråle) 


En stråle med elektroner går fra venstre mot høyre inne i et lufttomt glassrør. 


FETT 


-- == == —————— —= —= —= —= —= — ———= —=—= > 


elektronstråle 


Glassrøret blir utsatt for et homogent magnetisk felt som har retning nedover slik 


som vist på figuren. Hva vil skje med elektronene i strålen? 


©) Stralen boyer seg inn i arket. 
Strålen bøyer seg ut av arket. 
Strålen bøyer seg nedover. 


Strålen bøyer seg oppover. 


B | c | D | tke svart | 
Norge | 32 | rn E 
| 
2 


a | s | s (20 
s | xs | o 
a= 
„| s u he 
7 

Denne oppgaven ble kognitivt klassifisert som resonnere. Den er en åpen oppgave, 
og etter studien ble den valgt som forankringsoppgave på avansert kompe- 
tansenivå. Den er omtalt i (Grønmo, Hole & Onstad, 2016). Som nevnt der 
representerer oppgaven en anvendelse av kraftlikningen F= qv x B for kraften F 
pa en ladning q som beveger seg med en hastighet V i et magnetfelt B, der 
kraftens retning bestemmes av høyrehåndsregelen innbakt i vektorproduktet. 
Distraktoren A tilsvarer å regne ladningen q som positiv, noe som tilsvarer å 
glemme at dette er et elektron. Dette kan være en medvirkende årsak til at A er 
det mest valgte ikke-korrekte svaralternativet. Distraktorene C og D tilsvarer at 
man tenker på oppførsel i et elektrisk felt i stedet for et magnetisk felt. 

Sammenliknet med andre land gjør Norge det relativt bra, men likevel var 
det kun 39 % av de norske elevene som besvarte oppgaven korrekt. Dette viser 
at oppgaver som i TIMSS Advanced blir målt til å ligge på avansert 
kompetansenivå, ikke nødvendigvis er vanskelige sett i en norsk skolekontekst. 
Norge ligger over internasjonalt snitt på oppgaven, og det er bare Russland 
som skårer høyere enn Norge. Vi så i oppgave 1 og 5 at Frankrike og USA 
presterer svakt i oppgaver som involverer kraftlikninger uttrykt ved vektor- 
produkt. USA gjør det svakt også her, mens Frankrike ikke har data på denne 
oppgaven. I situasjoner hvor en oppgave fungerer dårlig i et land, kan landets 
resultater tas ut. 


9.3 Avsluttende kommentarer 


I denne oppsummeringen reiser vi noen utvalgte problemstillinger som det er 
naturlig å ta opp ut fra resultatene på oppgavene drøftet i kapitlet. Dette er 
med andre ord ikke en full oppsummering av resultatene på alle oppgavene 
i kapitlet, men et valgt perspektiv med sikte på å reise viktige diskusjoner. 


9.3.1 Generell tilbakegang på fagområdet 
elektrisitet og magnetisme 


På trendoppgavene fra 1995, oppgave 1 og 2, ser vi en svak tilbakegang pa 
begge i størrelsesorden fra 6 til 9 prosentpoeng. En tilbakegang på en enkelt- 
oppgave som er så vidt liten, vil ikke være signifikant. Men det at nedgangen er 
den samme i begge oppgavene, kan tyde på at vi her har å gjøre med en 

systematisk negativ utvikling på området elektrisitet og magnetisme. Dette i mot- 
setning til resultatene på områdene mekanikk og termodynamikk (se kapittel 8) 
og bølger og atom-/kjernefysikk (se kapittel 10). Der er det noen oppgaver som 
utmerker seg med relativt stor nedgang i prestasjoner, og det er oppgaver hvor 
vi kan relatere resultatet til endringer i læreplanen. Tilbakegangen vi finner 
på fagområdet elektrisitet og magnetisme, ser derimot ut til å være et uttrykk 
for et generelt fallende faglig nivå. 

Trendoppgavene 3, 4 og 5 viser en nedgang fra 2008 på 4 prosentpoeng 
i to av oppgavene, og en framgang på 2 prosentpoeng i én oppgave. Dette 
resultatet understøtter den generelle konklusjonen om at vi for elektrisitet og 
magnetisme kan snakke om en jevn, svak tilbakegang for dette fagområdet 
i fysikk. 


9.3.2 Ensidighet og variasjon i utformingen av oppgaver 


Den store variasjonen i resultater på noen av oppgavene kan tenkes å være resultat 
av at norske elever presterer bedre på oppgaver som likner mye på konteksten 
og måten spørsmålene stilles på i oppgaver de presenteres for i lærebøkene. Vi 
tenker da ikke på det faglige innholdet i oppgaven, men mer på måten oppgaven 
er utformet på. Resultatene på oppgavene 6A og 6B eksemplifiserer dette. 
I teksten til oppgavene ble det pekt på mulige fysikkfaglige forklaringer på den 
store forskjellen i prosent riktige svar for Norge (76 versus 47). Det er imidlertid 
klart at denne forskjellen også kan skyldes varierende nærhet til kjente oppgave- 
sjangre eller måter å stille spørsmålet på: Elevene mestrer spørsmål av den 
typen de er vant til, og i mindre grad spørsmål som stilles på en ukjent eller 
uvanlig måte, selv i situasjoner hvor det fysikkfaglige innholdet i oppgavene er 
nært relatert. En robust begrepsforståelse i fysikk bør sette elevene i stand til å 
takle nye måter å anvende innlært kunnskap på. Vi stiller på bakgrunn av dette 
spørsmålet om man i norsk skoles fysikkundervisning bør tilstrebe en større 
grad av variasjon, ikke når det gjelder faglig innhold, men i måten problemene 
elevene skal løse, formuleres på. 

Oppgaver i bølger og 
atom-/kjernefysikk fra 
TIMSS Advanced 2015 


Arne Hole 

Institutt for lærerutdanning og skoleforskning, UiO 
Liv Sissel Grønmo 

Institutt for lærerutdanning og skoleforskning, UiO 
Tor Espen Hagen 

Avdeling realfag, Lillestrøm videregående skole 


I dette kapitlet presenterer vi resultater fra alle de frigitte fysikkoppgavene innen 
fagområdet bølger og atom-/kjernefysikk i TIMSS Advanced 2015. Kapitlet er 
basert på et samarbeid mellom forskere ved Institutt for lærerutdanning og 
skoleforskning på Universitetet i Oslo og realfagslærere ved Lillestrøm videre- 
gående skole i Akershus. Skolelaboratoriet ved Fysisk institutt på Universitetet 
i Oslo har også lest og kommentert et utkast til kapitlet. Det er de som står som 
forfattere av kapitlet, som er ansvarlige for kommentarene til oppgavene og 
resultatene som presenteres her. 

Over hver oppgave har vi angitt den kognitive kategoriseringen av oppgaven 
og en kort beskrivelse av hva oppgaven går ut på. Vi har valgt å beholde dette 
på engelsk her; det er for at man lettere skal kunne finne fram til internasjonale 
publikasjoner hvor omtale av oppgaver inngår. Ellers benytter vi norske 
betegnelser. De kognitive nivåene har vi oversatt på følgende måte: For den 
engelske betegnelsen «Knowing» bruker vi kunne på norsk, for «Applying» 
bruker vi anvende, og for «Reasoning» bruker vi resonnere. For mer om dette, 
se kapittel 13. Systemet som er brukt for å kode de oppgavene som ikke er 
flervalgsoppgaver, er også beskrevet i kapittel 13. 

I resultattabellen som følger etter hver oppgave, angis det internasjonale 
nummeret som oppgaven har i TIMSS Advanced. Korrekt svar er markert 
med gul farge (og for flervalgsoppgaver også med stjerne). For oppgaver som 

har vært brukt også i tidligere gjennomføringer av studien (trendoppgaver fra 
1995 og fra 2008), har vi oppgitt resultater for Norge også i de tidligere 
gjennomføringene. 

TIMSS Advanced er en studie av elever i det siste året i videregående skole 
som har valgt full fordypning i fysikk og/eller matematikk. Denne boka 
konsentrerer seg om å presentere resultater i fysikk; se tidligere bok om 
resultater i matematikk (Grønmo & Hole, 2017). Hvor stor andel av et årskull 
i et land som har valgt fysikk, varierer ganske mye. I sammenlikninger mellom 
land er det viktig å ta hensyn til dette, da det sier mye om hvor stor del av 
elevene i et land som når opp til et visst nivå, generelt og på enkeltoppgaver. 
Prosentandelen av årskullet som tar fysikk til topps, det som kalles landets 
dekningsgrad i fysikk, og gjennomsnittsalderen til elevene i de landene vi 
sammenlikner med, er angitt i tabell 10.1. 


Tabell 10.1 Dekningsgrad og alder i sammenlikningslandene i TIMSS Advanced 2015 


Land Dekningsgrad i % Alder 
USA 4,8 18,1 
Russland 4,9 17,7 
Norge 6,5 18,8 
Slovenia 7,6 18,8 
Sverige 14,3 18,8 
Italia 18,2 18,9 
Frankrike 21,5 18,0 


Den høyeste andelen elever som velger fysikk, har Frankrike med 21,5 % og 
Italia med 18,2 %. Lavest andel finner vi i USA med 4,8 %, Russland med 4,9 % 
og Norge med 6,5 %. Det er også noe variasjon når det gjelder elevenes alder. 
Italia, Norge, Sverige og Slovenia har de eldste elevene. Yngst er elevene 
i Russland; de er vel ett år yngre enn elevene i de fire landene med eldst elever. 

Til slutt i kapitlet har vi en kort oppsummering av noen viktige fellestrekk 
etter gjennomgangen av oppgavene i bølger og atom-/kjernefysikk med tittelen 
«Avsluttende kommentarer». Disse kommentarene danner utgangspunkt for 
videre drøftinger og refleksjoner i kapittel 12, som tar for seg sentrale funn som 
er presentert gjennom boka. 

De formlene som elevene fikk oppgitt i oppgaveheftene, er gjengitt i et eget 
appendiks bak i boka. 

10.1 Trendoppgaver 


Med trendoppgaver menes oppgaver som har blitt brukt også i tidligere gjennom- 
føringer av TIMSS Advanced. Disse brukes til å forankre prestasjonsskalaen til 
de tidligere gjennomføringene. Det er bare ved å ha en del identiske oppgaver i 
de ulike studiene at det er mulig å sammenlikne prestasjoner på tvers av tid, 
altså måle trender (se kapittel 13). Først tar vi for oss trendoppgaver som ble 
brukt i både 1995, 2008 og 2015. Deretter ser vi på oppgaver som ble brukt 
i 2008 og 2015. 


Bølger og atom-/kjernefysikkoppgave 1 
Knowing. Fraunhofer lines 
(Fraunhofer-linjer) 


I det kontinuerlege solspekteret finn vi mange mørke liner, dei såkalla 


Fraunhoferske linene. 


Kva for ein påstand er korrekt? 


AQ Dei mørke linene kjem frå Fraunhoferbøying i teleskopet. 
Dei mørke linene kjem frå absorpsjon av lys i gassane i atmosfæren til sola. 
Solspekteret manglar spektralliner til alle stoffa som finst i sola. 


Dei mørke linene kjem av forbrenning av stoff i sola. 


© © Oo 


Solspekteret vert endra av kosmisk straling i rommet mellom sola og jorda. 

Dette er en flervalgsoppgave som kognitivt er klassifisert som kunne. Både 
i naturfag (Vg1) og i Fysikk 1 (Vg2) har de norske elevene læreplanmål koblet 


opp mot oppgavens tema, som er absorpsjonslinjer i lys fra sola og andre 
stjerner. I læreplanen for naturfag i Vgl finner vi kompetansemålet: «forklare 
hvordan elektromagnetisk stråling fra verdensrommet kan tolkes og gi informasjon 
om verdensrommet» og i Fysikk 1 finner vi: «beskrive Bohrs atommodell og 
beregne frekvenser og bølgelengder til spektrallinjer i emisjons- og absorpsjons- 
spektre ut fra den.» 

At denne oppgaven er klassifisert under kognitivt område kunne, er svært 
naturlig. Den framstår nærmest bare som en sjekk på om elevene har hatt det 
aktuelle temaet i sin undervisning. Gitt at elevene har vært borti dette, burde 
det være en enkel sak å eliminere distraktorene A, C, D og E. Siden dette temaet 
dekkes meget godt i Fysikk 1 og delvis i naturfag (Vg1), burde man kunne 
forvente høy skår på denne blant norske elever, noe man også har fått, for 
Norge er klart best av alle deltakerlandene. Norge har en klar nedgang fra 1995 
til 2008 og en litt større framgang fra 2008 til 2015. Den siste framgangen kan 
henge sammen med stor vekt på astrofysikk i fysikkpensumet til elevene 
i 2015-studien. I USA, Italia, Russland og Sverige er prosentandelen for riktig 
svar omtrent halvparten av prosenten i Norge, noe som signaliserer at det er 
stor forskjell på hvor stor vekt man legger på dette temaområdet i ulike land 
(Mullis, Martin, Foy & Hooper, 2016b). 

Bølger og atom-/kjernefysikkoppgave 2 


Applying. Rutherford experiment 
(Rutherford-eksperimentet) 


Figuren viser eit eksperimentoppsett for å studere Rutherfordspreiing. 


Pilene A, B, C, Dindikerer dei ulike delane av oppsettet som vi kan flytte på. 


alfa-partikkelkjelde ee 


| E 
' 


GM-røyr 


Kva for ein del av oppsettet må vi flytte på for å få eit passande sett av data? 


AQ Flytte alfa-partikkelkjelda i forhold til dei andre delane, som vist 
Flytte den tynne folien i forhold til dei andre delane, som vist 
© Rotere GM-royret rundt den tynne folien, som vist 


Endre avstanden mellom den tynne folien og GM-røyret, som vist 

Denne oppgaven er i den kognitive kategorien anvende. Oppgaven dreier seg 


om det klassiske eksperimentet med Rutherford-spredning, der man observerer 
at noen av de utsendte alfapartiklene blir boyd kraftig av, mens andre blir 
boyd lite. For 4 kunne observere denne effekten, ma vinkelen mellom alfa- 
partikkelkilden og detektoren (GM-røret) varieres, og dermed er C det riktige 
svaralternativet. 

Denne typen eksperimenter ledet historisk fram til utviklingen av Bohr- 
Rutherford-modellen for atomet, med ideen om en liten, positivt ladd 
atomkjerne med en sky av negativt ladde elektroner rundt seg. Mens Rutherford- 
spredning ikke er direkte nevnt i den norske læreplanen, er Bohrs atommodell 
med. Videre har lærebøkene avsnitt med historiske tilbakeblikk, og der kan 
dette passe naturlig inn. Har elevene ikke sett det klassiske eksperimentet, men 
kun har den generelle forståelsen fra Bohrs atommodell, kan oppgaven være 
vanskelig å besvare. Distraktor D framstår som den mest plausible for elevene 
i alle land. I en del land er det flere som velger D enn det riktige svaret C. 
I 2008 oppnådde distraktor D 45 % i Norge, mot 37 % riktig. 

Gitt at man ikke kjenner det klassiske eksperimentet, kan det også framstå 
som uklart hva som i oppgaveteksten menes med «eit passande sett av data». 
Norge har hatt noe tilbakegang på oppgaven siden 1995, men ligger fortsatt 
over det internasjonale snittet. 

Bølger og atom-/kjernefysikkoppgave 3 
Reasoning. Photoelectric effect 
(Fotoelektrisk effekt) 


Ved fotoelektrisk effekt er den kinetiske energien til eit emittert elektron mindre 


enn energien til fotonet fordi 


©) fotonenergien ikkje vert absorbert fullstendig. 
frekvensen til fotonet ikkje var storre enn grensefrekvensen. 
elektronet er svært sterkt bunde til atomet. 


©) elektronet mistar litt energi nar det frigjer seg fra overflata. 


ragor fa |B| c |p 
10 


2015 
Wa 


Denne oppgaven er i den kognitive kategorien resonnere. Det er en kvalitativ 


u | 9 | 10 
s | oe || 
| 13 | 15 | 14 
| io | 9 | 2 | 
| is | 10 | 15 
e |r | e| 
s | 5 | 8| 
| 25 | 9 | 1 
e | 9 | | 
| is | 10 | 14 | 


oppgave der elevene ma resonnere ut fra prinsipper om energibevaring. Vi ser 
at Norge har hatt en markant tilbakegang pa oppgaven, fra 70 % riktig i 1995 
til 56 % riktig i 2015. Distraktorene A, B og C har, både for de norske elevenes 
vedkommende og internasjonalt, omtrent lik svarprosent. Dette kan indikere 
at distraktorene i oppgaven har fungert etter hensikten; de har jevnt over 
framstått som omtrent like plausible for elevene. 

En ting som kan slå negativt ut for de norske elevene på denne oppgaven, 
er rekkefølgen for pensumgjennomgangen i Fysikk 2. TIMSS Advanced 2015 
ble gjennomført i begynnelsen av mars for mange skoler i Norge, og det er ikke 
sikkert at fotoelektrisk effekt, som i flere av de brukte lærebøkene er plassert 
mot slutten, da var dekket. 


Bølger og atom-/kjernefysikkoppgave 4 
Applying. Nuclear change in an atom 
(Kjerneforandring i et atom) 


Eit atom med atomnummer Z og massetal A går over til eit atom med 


atomnummer Z + 1 og massetal A. 


Kva for ei av desse endringane kan ha gatt fore seg i kjernen ? 


@) Emisjon av ein alfapartikkel 


Emisjon av ein betapartikkel 


Emisjon av gammastraling 


Absorpsjon av eit deuteron og sa emisjon av eit noytron 


© © Oo 


Absorpsjon av eit nøytron og så emisjon av eit gammafoton 

Denne oppgaven er i den kognitive kategorien anvende. Man kan her reson- 


nere slik: Siden massetallet til atomet er uforandret, og atomnummeret samtidig 
har økt med 1, må antall protoner i kjernen ha økt med 1 og antall nøytroner 
blitt redusert med 1. Den eneste prosessen som er kompatibel med dette er B, 
altså betastråling, siden denne innebærer at et elektron emitteres fra atomet 
samtidig som et nøytron omdannes til et proton. 

Det er interessant å se de store forskjellene mellom landene her. Kjernefysikk 
ser ut til å bli sterkt vektlagt i Russland og til dels i Slovenia. Norge har hatt en 
viss framgang på oppgaven siden 1995, men ligger fortsatt et stykke under det 
internasjonale gjennomsnittet. Oppgavens tema lå klart innenfor norsk pensum 
i både 1995, 2008 og 2015 (Mullis et al., 2016b). 

Bølger og atom-/kjernefysikkoppgave 5 
Knowing. Protons and neutrons in isotopes 
(Protoner og nøytroner i isotoper) 


Dei første åtte grunnstoffa i det periodiske systemet, som er rangerte etter 


atomnummer, er H, He, Li, Be, B, C, N og O. 


Fyll ut tabellen nedanfor med «Kor mange proton» og «Kor mange nøytron» i desse 


isotopane. 


Isotop Kor mange proton Kor mange nøytron 
‘He | 
Mc 
IN 


: 


USA 


70 71 79 

Int. gj.snitt 


ies) 
N 
iS 


Wile 
= 
— ele 
— S 


lon 


ao 


rs 


Kognitivt er denne oppgaven klassifisert som kunne. Korrekt svar pa oppgaven 
er at “He (helium) har 2 protoner og 2 nøytroner, '*C (karbon) har 6 protoner 
og 8 nøytroner, og "*N (nitrogen) har 7 protoner og 7 nøytroner. Kode 70 ble 
gitt til elever som hadde 5 av de 6 tallene riktige. Kode 71 ble gitt hvis alle 
protoner var angitt riktig, mens det var feil med nøytronene. 

I norsk naturfagpensum på Vgl er de 20 første grunnstoffene dekket, og 
der innarbeides hovedregelen om at for de vanlige isotopene med lettere 

atomkjerner er antall protoner lik antall nøytroner. Dette kan holde til å finne 
korrekt fordeling for nitrogenisotopen. Når det gjelder karbonisotopen, er det 
kjent for norske elever at I u (atomær masseenhet) er definert som 1/12 av 
massen til °C, og at karbon dermed har 6 protoner. Videre er isotopen '*C 
kjent blant annet gjennom «'*C-metoden» for datering av dødt organisk materiale, 
så det skulle da være greit å komme fram til at C må ha 8 nøytroner. 
De norske elevene har også arbeidet med alfastråling, som består av helium- 
kjerner *He, og at helium er grunnstoff nummer 2, er innarbeidet i naturfag. 
Dermed skulle også dette tilfellet være greit. 

Norge ligger klart over det internasjonale snittet, bare Russland skårer 
høyere. Norge har også en framgang fra 2008, noe som rimer med at denne 
typen stoff sannsynligvis ble vektlagt mer i 2015 enn i 2008. 


Bølger og atom-/kjernefysikkoppgave 6 
Applying. Complete equation for reaction 
(Kompletter reaksjonslikningen) 


I ein fisjonsreaktor i eit kjernekraftverk kan denne reaksjonen skje: 
2U + pn — "Ba + Kr +? 


Fullfør likninga for reaksjonen ovanfor. 


70 79 


Norge 


l 
USA 


Int. gj.snitt 

Denne oppgaven er kognitivt klassifisert som anvende. Oppgaven kan løses ved 
anvendelse av prinsippene for bevaring av ladning og totalt antall kjerne- 
partikler. På venstre side av reaksjonslikningen er det til sammen 92 protoner 
og 236 kjernepartikler, altså er det 144 nøytroner. På høyre side er det 
foreløpig 92 protoner og 233 kjernepartikler, altså 141 nøytroner. Det mangler 
altså 3 nøytroner og 0 protoner på høyre side, noe som i standard notasjon 
skrives 3 jn. Elever som angav svaret slik, fikk kode 10. Kodemanualen godtok 
også andre skrivemåter for 3 nøytroner, som for eksempel 3n og «tre nøytroner». 
Elever som brukte disse, fikk kode 11. Kode 70 betyr at elevens svar var 
2 nøytroner. 

Vi ser at det i Norge er klar framgang på denne oppgaven fra 2008 til 2015, 
noe som indikerer økt vekt på kjernefysikk i utviklingen av fysikkfaget mellom 
disse årene. I Fysikk 1 er det vanlig å diskutere kjernekraftverk, og reaksjoner 
av typen man finner i denne oppgaven, kan brukes som eksempel på 
kjedereaksjoner. Norge og Russland utmerker seg som landene som gjør det 
best på denne oppgaven. 

10.2 Oppgaver som ikke har inngått i tidligere studier 


Vi går nå over til å se på oppgaver som ikke er trendoppgaver, altså oppgaver 
som verken ble brukt i 1995 eller i 2008. Disse oppgavene ble utviklet til 
TIMSS Advanced-studien i 2015. 


Bølger og atom-/kjernefysikkoppgave 7 
Knowing. Nuclear power plant fuel 
(Energikilde i kjernekraftverk) 


I kull- og gasskraftverk er kilden til energi som brukes til å lage elektrisitet, en 
kjemisk reaksjon. Slik er det ikke i kjernekraftverk. 


Hvilken energikilde brukes til å lage elektrisitet i et kjernekraftverk? 


Q omgjøring av masse til energi under kjernereaksjonen 
frigjøring av energi når de aktive stoffene i reaktorkjernen utvider seg 


oksidering av radioaktivt materiale i kjernekraftverkets reaktorkjerne 


© Oo 


absorpsjon av elektromagnetisk straling fra de aktive stoffene i reaksjonen 


| c | p | Ake svart_ | 
2 

Kognitivt er denne oppgaven klassifisert som kunne. Innholdsmessig burde 
den representere kjent stoff for norske fysikkelever. Kilden til energi i kjerne- 
kraftverk er omdanning av masse til energi etter formelen E = md”. Imidlertid 
krever oppgaven også leseferdigheter, noe som delvis kan forklare at såpass 
mange elever velger feil alternativ. Blant distraktorene er B mest valgt, både 
i Norge og internasjonalt. I noen land har B større svarprosent enn det riktige 
alternativet A. Dette kan henge sammen med at alternativ B omhandler «de aktive 
stoffene i reaktorkjernen», som helt korrekt spiller den sentrale rollen i kjerne- 
reaksjonen. Problemet med B er at uttrykket «utvider seg» er galt; dersom det 
hadde blitt byttet med «spaltes», ville B vært en korrekt beskrivelse av dagens 
kjernekraftverk. Vi ser her at oppgaven krever forståelse for hva en kjerne- 
prosess rent fysisk er. Noe av det samme er tilfellet med distraktor C, der det 
kun er ordet «oksidering» som egentlig er galt. 

Norge har den høyeste prosentandelen riktige svar på oppgaven, langt over 
internasjonalt snitt, etterfulgt av Russland. 


Bølger og atom-/kjernefysikkoppgave 8 
Applying. Sound wavelength in air 
(Bølgelengde for lyd i luft) 


Et dyr som lever i sjøen lager en lyd med en frekvens på 1,00 10? Hz under vannet. 


Lyden blir fanget opp over vannoverflaten. 


Lydhastigheten i luft ved 20 *C og 1 atm er 343 m/s. Hva er bølgelengden til lyden 


etter at den har kommet ut i luften når temperaturen er 20 °C? 


Svar: m 

Denne oppgaven er kognitivt klassifisert som anvende. Den er omtalt i Grønmo, 


tt | 


Hole & Onstad (2016). Som nevnt der må elevene for å løse denne oppgaven 
bruke at lydbølgenes frekvens ikke endres når lydbølgene overføres fra 
vannet til luften. Formelen v = Af for sammenhengen mellom bølgefarten v, 
frekvensen f og bølgelengden À er oppgitt i formellista elevene har i oppgave- 
heftet, og den er også kjent fra det norske fysikkpensumet. Her er nå både 
frekvens f = 100 Hz og bølgefart v = 343 m/s kjent, og elevene kan dermed 
finne bølgelengden som Å = v/f = 3,43 meter. 

Norge presterer på nivå med det internasjonale snittet på denne oppgaven. 
Det er interessant at så mye som 40 % av de norske elevene ikke får den til. 
Man kan på grunnlag av praktisk fysikkforståelse konkludere med at frekvensen 
til en bølge ikke endres ved overgangen mellom to medier. Derfra til å løse 
oppgaven korrekt er det relativt kort vei. Se også oppgave 12. Merk at inter- 
nasjonalt er det ganske mange elever som ikke besvarer oppgaven. Noe liknende 
ser man i oppgave 6. 

Bølger og atom-/kjernefysikkoppgave 9A 
Reasoning. Temperature and frequency intensity 
(Temperatur og frekvensintensitet) 


Alle ting sender ut et spekter av elektromagnetisk stråling. Når en gjenstand 
forandrer temperatur, vil de relative intensitetene til de utsendte frekvensene 
forandres. Kurvene i figuren nedenfor viser fordelingen til den utsendte 


elektromagnetiske strålingen fra en gjenstand ved tre ulike temperaturer. 


g 

£ 

2 

£ 

0 UV 1000 IR 2000 3000 
Synlig 
Bolgelengde (nm) 
A. Hva skjer nar gjenstandens temperatur oker? 
® Den totale intensiteten til infrarød stråling utsendt av gjenstanden 
minker. 
Bølgelengden til strålingen med maksimal intensitet øker. 


Frekvensen til strålingen med maksimal intensitet øker. 


Energien til strålingen med maksimal intensitet minker. 

Int. gj.snitt 


Denne oppgaven er kognitivt klassifisert som resonnere. Den inneholder noe 


som nærmest er en ren matematikkoppgave, der elevene må tolke de oppgitte 
grafene for strålingsintensiteten som funksjon av bølgelengde ved tre ulike gitte 
temperaturer. Alternativene A og B kan elimineres ved direkte avlesing av grafene. 

Samtidig er dette en berømt problemstilling i fysikk. Disse grafene representerer 
de eksperimentelle resultatene som bidro til at fysikerne omkring år 1900 erkjente 
at klassisk elektrodynamikk var utilstrekkelig, og som derved ledet til ut- 
viklingen av kvantemekanikken. Det er sannsynlig at de norske elevene har sett 
slike grafer i fysikkundervisningen, og de gjør det best av alle deltakerlandene 
på denne oppgaven. Hvis vi ser bort fra Norge, varierer prestasjonene relativt 
lite mellom landene sammenliknet med andre oppgaver. 

Fra grafene ser man at bølgelengden À for grafenes maksimumspunkt avtar 
med økende temperatur. Siden alle bølgene beveger seg med den samme hastig- 
heten v (lyshastigheten i vedkommende medium), følger det av likningen v = Af, 
som er oppgitt i elevheftenes formellista, at frekvensen til strålingen med maksimal 
intensitet øker med økende temperatur. Altså er alternativ C korrekt. 

Bølger og atom-/kjernefysikkoppgave 9B 
Reasoning. Wavelength of max intensity radiation 
(Bølgelengde ved maksimal strålingsintensitet) 


202 


Wiens lov sier at produktet av en gjenstands temperatur og bølgelengden 
til strålingen ved maksimal intensitet utsendt ved denne temperaturen, er 
konstant (AmaxT =b). 


Vegard ønsker å vite om Wiens lov gjelder for denne gjenstanden. Han 
bruker grafen på forrige side og beregner Amay Med de tre temperaturene 


som er gitt. 


Vegard ganger deretter de beregnede bølgelengdene med sine tilhørende 
temperaturer, og viser resultatene sine i tabellen under. 


Vegard konkluderer med at Wiens lov gjelder for denne gjenstanden. Er du 


enig i hans konklusjon? 


(Kryss av i én rute.) 


O Ja 


Forklar svaret ditt. 

Denne oppgaven er kognitivt kategorisert som resonnere. Her er oppgaven rett og 
slett å sjekke om temperaturen T multiplisert med bølgelengden À for strålingen 
med maksimal intensitet er (tilnærmet) konstant for de tre temperaturene vist 
i figuren, der mindre avvik kan tilskrives målefeil. Konstanten man skal få, 
som tilsvarer høyre kolonne i tabellen i oppgaven, er oppgitt i formelsamlingen 


Frankrike — | 


i oppgaveheftene under betegnelsen «konstant i Wiens forskyvningslov». Den 
norske læreplanen inneholder kompetansemålet «gjøre beregninger med Stefan- 
Boltzmanns lov og Wiens forskyvningslov», så de norske elevene skal ha vært 
innom dette. Korrekt svar er JA, siden den relative variasjonen i konstanten 
for de tre temperaturene er så liten at den kan tilskrives målefeil eller usikker- 
heten i grafene. Imidlertid vil det alltid ligge et element av skjønn i bedømmingen 
av dette, noe som representerer et usikkerhetsmoment når resultatene fra 
oppgaven skal tolkes. 

Ved hjelp av formelsamlingen foran i oppgaveheftet er det mulig for elevene 
å finne ut av dette uten på forhånd å ha hørt om Wiens forskyvningslov. 
Likevel har svært få av de norske elevene fått til oppgaven. Det norske resultatet 
på denne oppgaven kan derfor også tolkes som at elevene gir opp litt for lett når 
de ser begreper eller problemstillinger som de (mistenker at de) ikke kjenner. 
Resultatene på oppgaven er gjennomgående dårlige internasjonalt, og kontrasten 
med deloppgave A er stor. Slovenia har klart høyest prosent korrekte svar på 
deloppgave B. 

Bølger og atom-/kjernefysikkoppgave 10A 
Knowing. Electromagnetic radiation 
(Elektromagnetisk stråling) 


Figuren viser bølgelengdene til delene av det elektromagnetiske spekteret. 
Hvert område representerer én type elektromagnetisk stråling. Område 4 
representerer synlig lys. 


Bølgelengde Å (m) 


10712 10? 1076 103 109 103 
A. Hvilken type stråling representerer område 2? 
radiostråling 


© 


gammastraling 


© 


ultrafiolett straling 


©) røntgenstråling 


5 

Denne oppgaven er kognitivt klassifisert som kunne. Den tester kjennskap til 
hvor ulike typer stråling er plassert i det elektromagnetiske strålingsspekteret. 
Det er oppgitt at region 4 er synlig lys, og dersom man så vet at gammastråling, 
ultrafiolett stråling og røntgenstråling alle har kortere bølgelengde enn synlig 
lys, mens radiobølger har lengre, er alternativ A eliminert. Det som gjenstår, er 
da å fordele gammastråling, ultrafiolett stråling og røntgenstråling korrekt på 
områdene 1, 2 og 3. Her kan elevene for eksempel bruke prinsippet om at 
stråling blir mer gjennomtrengende jo kortere bølgelengden er. Vet de da at 
gammastråling er mer gjennomtrengende enn røntgenstråling, som i sin tur 
opplagt er mer gjennomtrengende enn ultrafiolett stråling, får de at område I 
er gammastråling, område 2 er røntgenstråling, og område 3 er ultrafiolett stråling. 
Altså er D det korrekte svaret. 

Norge gjør det bra i forhold til de andre deltakerlandene, men likevel er det 
altså kun halvparten av de norske elevene som svarer korrekt. Dette temaet 
er i Norge mest aktuelt i Fysikk 1, men røntgen innen medisin er dekket 
i Fysikk 2. 


Bølger og atom-/kjernefysikkoppgave 10B 
Reasoning. Harmful radiation 
(Skadelig stråling) 


B. Hvilket område med stråling er farligst for mennesker? Anta at 


eksponering for hver type stråling er av lik intensitet og varighet. 


(Kryss av i én rute.) 


stråling fra område I 


O stråling fra område 7 


Forklar svaret ditt ved å bruke begrepene frekvens og fotonenergi. 

Kognitivt er denne oppgaven klassifisert som resonnere. Poenget her er at stråling 
blir mer skadelig jo kortere bølgelengde den har. Grunnen er at energien Eş 
til et foton med frekvens f er 


Es = hf 
der h er Plancks konstant. Denne formelen er oppgitt i formellista i elevheftet. 
I oppgaven er det presisert at begrepene frekvens og fotonenergi skal brukes i 
elevenes forklaring. Med «lik intensitet» menes i oppgaven samme antall fotoner. 
For å løse oppgaven korrekt trenger elevene å vite at fotoner med høyere energi 
er mer skadelige for mennesker enn de med lavere. Elevene kan for eksempel 


13 
5 


forklare at siden Ey = hf, er fotonenergien proporsjonal med frekvensen, og 
større fotonenergi gir høyere sannsynlighet for at strålingen kan skade levende 
vev i menneskekroppen. Siden høy frekvens svarer til kort bølgelengde, 
representerer område 1 høyere fotonenergi enn område 7, altså er område I 
korrekt svar. Kode 70 blir gitt til elever som krysser av for område 1 og gir en 
(delvis) fysisk korrekt begrunnelse, men som ikke har brukt begrepene frekvens 
og fotonenergi. De kan for eksempel ha skrevet at i region 1 er bølgelengden 
kortere, noe som gjør strålingen farligere. 

Også dette er en oppgave der Norge gjør det klart best av alle deltaker- 
landene. Italia og Frankrike har lavest prosentandel riktige svar på oppgaven. 

Bølger og atom-/kjernefysikkoppgave 11 
Knowing. Nuclear reaction mass 
(Masse i kjernereaksjoner) 


Kjernen til et atom fanger inn et nøytron og produserer en gammastråle. Den totale 
massen til atomet og nøytronet før reaksjonen er større enn den totale massen til 


atomet og nøytronet etter reaksjonen. 


Hvilken av disse forklarer best forskjellen i masse? 


@ Den utsendte gammastralen har lik energi som masseforskjellen. 

Elektroner ble sendt ut fra det ytterste skallet i atomet. 

© Noytronet var arsaken til at atomet ble forandret til en isotop med lavere 
masse. 

© Noytronet ble omdannet til en gammastråle. 


Int. gj.snitt 

Kognitivt er denne oppgaven klassifisert som kunne. Oppgaven tester forståelse 
for bevaring av masse-energi, der masse og energi forbindes ved formelen 


E = md 


der E er energien, m er massen og c er lyshastigheten. Bindingen av nøytronet 
til kjernen tilsvarer negativ potensiell energi. Masseforskjellen tilsvarende denne 
energien kompenseres av energien til gammastrålen. Det eneste av alternativene 
som forholder seg til dette, er A. Alternativ B kan elimineres rett og slett fordi 
et elektron ikke blir sendt ut. Både C og D beskriver umulige fysiske prosesser. 
Merk at oppgavens bruk av ordet «gammastråle» muligens er noe uheldig, siden 
dette dreier seg om kun et foton. Antakelig har dette ikke hatt vesentlig inn- 
flytelse på resultatene. 

Oppgaven krever en viss grad av leseferdighet, blant annet siden alle de fire 
alternativene omhandler tekniske begreper som har å gjøre med oppgavens 
problemstilling. Det kreves også evne til å oversette ekvivalens av masse og 
energi til den konkrete fysiske situasjonen som oppgaven beskriver. 

Norges resultat på oppgaven er best av alle deltakerlandene. 


Bølger og atom-/kjernefysikkoppgave 12 
Knowing. Wavelength of water wave 
(Bølgelengde til vannbølge) 


Når bølger på havet nærmer seg kysten, sakker de farten. Frekvensen til bølgene 


som nærmer seg kysten forandrer seg ikke. Hva skjer med bølgelengden til disse 


bølgene? 

rar | Feil svar 
Sv 
USA 


[Norge | 
[Sverige | 


Russland 


Frankrike — | 


Denne oppgaven er kognitivt klassifisert som kunne. Oppgaven kan løses ved 
å tenke kvalitativt basert på likningen 


o dd 
m | 


v=\f 


som er oppgitt i formellista. Her er v hastighet, \ er bølgelengde, og f er frekvens. 
Siden bølgenes fart reduseres, og frekvensen er uforandret, må bølgelengden 
reduseres. Kodemanualen angav at denne konklusjonen («bølgelengden avtar» 
eller ekvivalent) var tilstrekkelig for kode 10, altså korrekt svar. 

Naturligvis er fenomenet beskrevet i denne oppgaven noe elevene også kan 
ha observert fysisk på badestrender og liknende, og det er ikke nødvendig 
å tenke bølgelikning for å finne svaret. 

Legg også merke til at opplysningen gitt i oppgaveteksten om at frekvensen 
ikke endres, kan betraktes som unødvendig. Den gjør oppgaven enklere, men 
den følger av et rent fysisk resonnement tilsvarende det elevene måtte gjøre på 
egen hånd i oppgave 8 (bølgene kan ikke hope seg opp, det kan ikke komme 
inn færre bølger per tidsenhet enn det gjør lenger ute). 

Slovenia presterer best på denne oppgaven, etterfulgt av Norge. Resultatene 
er jevnt over gode med et internasjonalt snitt på 59. 

Bølger og atom-/kjernefysikkoppgave 13 
Applying. Semiconductor in solar panels 
(Halvledere i solcellepanel) 


Figuren under viser to halvlederes evne til å gjøre om lys til elektrisk strøm, som 
en funksjon av bølgelengden til lyset. Det meste av solenergien som treffer jordas 
overflate ligger i den synlige delen av spekteret, som er den skyggelagte delen på 


figuren. 


— Krystallisert Si (c-Si) 
— — GaAsAl 


Evne til a gjore om lys til elektrisk 
strom 


200 400 600 800 1000 1200 
—_—_—_——_— 
Synlig del av spekteret 


Bolgelengde (nm) 


Hvilket materiale, c-Si eller GaAsAl, er det beste materialet å bruke i en halvleder i 


et solcellepanel? 


(Kryss av i én rute.) 
ø c-Si 
O GaAsAl 


Forklar svaret ditt. 

PA33011 = 2 Ikke svart 
zar | Feil svar 
USA 


[Norge | 
[Sverige | 
Russland | 


Frankrike — | 


Kognitivt er denne oppgaven klassifisert som anvende. Dette er en oppgave der 
man kommer langt med generell matematisk kompetanse knyttet til tolking 
av grafer. Den synlige delen av det elektromagnetiske spekteret er oppgitt på 
figurens første akse, og det følger dermed av kurvene at halvlederen GaAsAl 
har størst evne til elektrisk strømproduksjon i synlig lys. Når oppgaveteksten så 
i tillegg eksplisitt sier at det meste av solenergien som treffer jordas overflate 
ligger i den synlige delen av spekteret, følger det at avkrysning for GaAsAl 


= ~~ 
men 
| 


er korrekt. 

For a fa kode 10 (korrekt), avkreves elevene her en forklaring av typen gitt 
over, men den kan vere mer stikkordmessig og kortere formulert. 

Som vi ser av tabellen, klarer halvparten av de norske elevene denne oppgaven. 
Selv om dette resultatet ligger i toppen internasjonalt, representerer det likevel 
et tankekors. Man kan spekulere om det er leseferdighetene som er problemet 
her, eller om det er at elever gir opp nar de ser en problemstilling de ikke 
er vant til. Som nevnt trenger man egentlig minimalt med fysikkfaglig 
kompetanse for å komme fram til og kunne begrunne det riktige svaret, siden 
alt man trenger er oppgitt i oppgaveteksten. 

10.3 Avsluttende kommentarer 


I denne oppsummeringen reiser vi noen utvalgte problemstillinger som det er 
naturlig å ta opp ut fra resultatene på oppgavene drøftet i kapitlet. Dette er 
med andre ord ikke en full oppsummering av resultatene på alle oppgavene 
i kapitlet, men et valgt perspektiv med sikte på å reise viktige diskusjoner. 


10.3.1 Vektlegging av moderne fysikk 


I Norge legger man i dag relativt stor vekt på det vi kan kalle moderne fysikk, 
som inkluderer den typen oppgaver man har på delområdet atom- og kjerne- 
fysikk i TIMSS Advanced. At vi legger vekt på dette i skolen, vises klart av det 
norske resultatet på oppgave 1. Den typen kunnskap elevene trenger for å løse 
denne oppgaven, tas opp både i Naturfag på Vgl, og i Fysikk 1 og Fysikk 2. 
At norske elever presterer best av alle de deltakende landene på oppgaven, 
understreker derfor det poenget som ble tatt opp i de avsluttende kommentarene 
til kapittel 8 (8.3), om viktigheten av å vedlikeholde innlært kunnskap for å sikre 
god læring. 

Det ser ut til å være til dels store variasjoner mellom land i hvor stor grad 
moderne fysikk vektlegges. Land som ser ut til å vektlegge dette i relativt stor 
grad, er Russland, Slovenia og til dels også Norge og Sverige. Vi ser noen 
tydelige forskjeller mellom land for eksempel i løsning av oppgavene 5, 6 og 7, 
hvor Norge og Russland ligger helt på topp i prestasjoner. Også Slovenia og 
Sverige presterer relativt godt på oppgavene 5 og 7, noe svakere på oppgave 6. 
På andre oppgaver, som 9A og 10A, ser vi relativt små forskjeller mellom land. 
Disse oppgavene framstår derfor som sentralt stoff i alle de deltakende landene. 

I oppgave 9A trenger elevene noe kvantitativ kunnskap; den kan løses 
nærmest som en matematikkoppgave hvor man kommer langt bare ved en 
riktig avlesing av grafene. Også på oppgave 13 kommer man langt med en 
generell kompetanse knyttet til tolking av grafer. Kunnskap om grafer er en del 
av matematikken som mange studier har vist at norske elever behersker relativt 
godt sammenliknet med andre matematiske områder, og sammenliknet med 
andre land. Det gjelder på både barnetrinnet og ungdomstrinnet. Det er når 
det kommer inn krav om å gjøre matematiske beregninger eller anvende 
algebra at de norske elevene sliter. Avlesing og tolking av grafer ser det ut til at 
de behersker godt. På oppgave 9B, som krever noen matematiske beregninger, 
er de norske resultatene svake, nest svakest av alle de landene som deltok 

i TIMSS Advanced i 2015. Oppgaver hvor norske elever presterer godt er 
oppgave 10B, oppgave 11 og oppgave 12. Ingen av disse oppgavene krever 
nøyaktige beregninger, men en mer kvalitativ forklaring. På disse oppgavene 
ligger de norske resultatene på topp internasjonalt. Problematikken rundt 
kvalitative aspekter versus kvantitative aspekter ved oppgavene i TIMSS 
Advanced tas også opp og drøftes i avsluttende kommentarer i kapittel 8. 


10.3.2 Lærebøkenes betydning og plassering av 
lærestoff i disse 


Betydningen av når på året elevene undervises i et tema, ser også ut til å 
påvirke hvor godt norske elever presterer. Vi finner oppgaver hvor de norske 
elevenes prestasjoner er relativt gode internasjonalt, men hvor man likevel har 
en klar tilbakegang fra TIMSS Advanced 1995. Det gjelder for eksempel 
oppgave 3. Stoffet i denne oppgaven kan vi anta at tas på slutten av Fysikk 2, 
basert på plasseringen av stoffet i lærebøkene. Når man diskuterer læreplanen 
i fysikk, er det rimelig ikke bare å forholde seg til det skrevne læreplan- 
dokumentet, men også til de lærebøkene elevene har. Forskning har pekt på at 
det er rimelig å inkludere både skrevne læreplaner og lærebøker i det vi kan 
kalle den intenderte læreplanen, se kapittel 4 for mer om dette. Når det gjelder 
oppgaver som kommer sent i lærebøkene, er det i Norge også relevant å nevne 
problemet med at den siste tiden i videregående opplæring i norsk skole 
forstyrres av russetiden. 

Hjemmebakgrunn og under- 
visningsfaktorer relatert til 
elevprestasjoner i fysikk 


Arne Hole 

Institutt for lærerutdanning og skoleforskning, UiO 
Liv Sissel Grønmo 

Institutt for lærerutdanning og skoleforskning, UiO 


Som omtalt i kapittel 13 hadde TIMSS Advanced 2015 tre spørreskjemaer som 
ble brukt til datainnhenting i tillegg til heftene med fysikkoppgaver: et skole- 
spørreskjema til rektor/skoleleder, et lærerspørreskjema og et elevspørreskjema. 
Vi tar i dette kapitlet for oss noen av bakgrunnsvariablene som undersøkes 
i disse spørreskjemaene. En del av det vi tar opp, kan også finnes i rapporten 
fra TIMSS Advanced 2015 (Grønmo et al., 2016). Vi sammenfatter noen resultater 
derfra og diskuterer dem i lys av nye analyser i dette kapitlet og de øvrige 
kapitlene i denne boka. 

Noen av bakgrunnsvariablene som ble undersøkt i forrige gjennomføring 
av TIMSS Advanced i 2008, er det dessverre ikke mulig å analysere for TIMSS 
Advanced 2015. Grunnen er at de aktuelle spørsmålene er tatt ut av 
spørreskjemaene. Blant annet gjelder dette fagdidaktisk vinklede spørsmål om 
arbeidsmåter i undervisningen, der man fant interessante og samsvarende 
resultater i fysikk og matematikk (Grønmo, Onstad & Pedersen, 2010a; Lie, 
Angell & Rohatgi, 2010). Sammenliknet med tidligere gjennomføringer av 
TIMSS Advanced er spørreskjemaene for TIMSS Advanced 2015 dreid mer 
i retning av generelle pedagogiske problemstillinger, for eksempel ved vekt- 
legging av konstrukter som kan måle undervisningskvalitet på tvers av flere 
fag. Dette gjelder både fysikk og matematikk. Det er både fordeler og ulemper 
med en slik dreining av fokus, men for våre formål i denne boka må det sies å 
være noe uheldig. Likevel gir spørreskjemaene, som vi viser eksempler på her, 
mye interessant informasjon også fra et fagdidaktisk synspunkt. 

11.1 Sosioøkonomisk bakgrunn har stor betydning 
for prestasjoner 


Elevenes sosiokulturelle/sosioøkonomiske bakgrunn (forkortet SES, fra engelsk) 
har i tallrike studier vist seg å ha betydning for deres prestasjoner på skolen 
(Martin, Mullis, Foy & Stanco, 2012; Mullis, Martin, Foy & Arora, 2012; Sirin, 
2005; White, 1982). I internasjonale undersøkelser som TIMSS Advanced er 
det vanlig at man finner en signifikant sammenheng mellom prestasjoner og 
konstrukter som måler ulike aspekter ved SES. Selv om vårt siktemål i denne 
boka primært er å se på faktorer som er direkte påvirkbare skolepolitisk, er SES 
klart relevant for det vi diskuterer. Elevspørreskjemaet til TIMSS Advanced 
inneholdt flere spørsmål om familiens kulturelle ressurser. Konstruktet Hjemme- 
ressurser er basert på noen slike spørsmål som man antar at har betydning for 
elevenes læring. Tekstboks 11.1 gjengir disse spørsmålene. Informasjonen er 
hentet fra elevspørreskjemaet i fysikk. 


Tekstboks 11.1 Spørsmålene fra elevspørreskjemaet som konstruktet 
Hjemmeressurser er basert på. 


4, Omtrent hvor mange boker er det hjemme hos deg? (Ikke tell med 
blader, aviser eller skolebøker.) 


6. Har du noen av disse tingene? 
f) skrivepult/bord du kan bruke 
g) ditt eget rom 


7A. Hva er den høyeste utdanningen moren din (kvinnelig foresatt) har 
fullført? 


7B. Hva er den høyeste utdanningen faren din (mannlig foresatt) 
har fullført? 


8. Fra hvilken type jobb har din far (mannlig foresatt) og din mor 
(kvinnelig foresatt) sin hovedinntekt? 


Basert på elevenes svar ble hver elev plassert i en av de tre kategoriene «Mange 
ressurser», «Noen ressurser» eller «Ingen ressurser». Resultater for konstruktet 
Hjemmeressurser i TIMSS Advanced 2015 fysikk er gjengitt i tabell 11.1 og 
figur 11.1. 

Tabell 11.1 Prosentandel fysikkelever med mange, noen og ingen hjemmeressurser og tilhørende 
fysikkskår, TIMSS Advanced 2015 (standardfeil i parentes). 


Mange ressurser Noen ressurser Ingen ressurser 


Land 
Prosent Skår Prosent Skår Prosent Skår 
elever elever elever 


z 
Norge 51 (1,4) 529 (4,5) 48 (1,4) 485 (5,1) 0 (0,1) Ba = 
Sverige 411) 498 (6,0) 58 (1,1) 427 (5,9) 1(0,2) me z 
USA 36 (3,0) 481 (9,7) 62 (2,7) 415 (9,9) 2 (0,5) ae E 
Slovenia LED | EIGE) 70 (1,9) 521 (3,6) 0 (0,2) on k 
Frankrike 28 (1,0) 410 (4,9) 71 (1,0) 360 (4,1) 1 (0,2) we 2 
Portugal 26 (1,9) 500 (5,5) 70 (1,9) 457 (5,0) 3 (0,6) 410 (16,7) : 
Russland 22 (1,4) 533 (7,6) 78 (1,4) 501 (7,7) 0 (0,1) me 2 
Italia 20 (1,1) 397 (9,7) 78 (1,2) 369 (7,4) 2 (0,3) a % 
Libanon 8 (1,2) 434 (21,2) 84 (1,1) 412 (5,2) 8 (0,7) 370 (9,9) z 

8 


29(0,6) | 48233) | 6905) | soem | 20m 390 (9,7) 


Tabell 11.1 og figur 11.1 viser en relativt sterk sammenheng mellom Hjemme- 
ressurser og prestasjoner. Det er viktig 4 merke seg at konstruktet Hjemme- 
ressurser primært måler kulturelle og utdanningsmessige ressurser, ikke øko- 
nomiske ressurser. Norske elever ligger helt i toppen når det gjelder å ha slike 
ressurser, sammenliknet med de andre deltakerlandene. Man kan spørre seg 
om dette skyldes at elevgruppen som tar fysikk fordypning i Norge, er skjevt 
rekruttert med hensyn til denne bakgrunnsvariabelen (jf. kapittel 7 i Grønmo et al., 
2010a). Dette er et utdanningspolitisk interessant spørsmål, siden man i Norge 
ønsker like reelle muligheter til utdanning for alle barn. Dette spørsmålet blir 
også tatt opp i en artikkel av Grønmo & Hole (in press). Der konkluderes det 
med at de norske elevene som deltok i TIMSS Advanced 2015, og som altså tok 
et realfaglig spesialistkurs til topps i videregående skole, gjennomsnittlig hadde 
en høyere SES-verdi enn elevene som deltok i TIMSS for ungdomstrinnet 
i 2015. Forskjellen i SES-verdi er også større sammenliknet med tilsvarende tall 
for andre land, noe som indikerer at man i Norge kanskje ikke er så gode til 
å unngå sosial reproduksjon som det kan gis inntrykk av. 

Figur 11.1 Prosentandel fysikkelever med mange og noen hjemmeressurser og tilhørende fysikkskår, 
utvalgte land, TIMSS Advanced 2015. 

Skolespørreskjemaet benyttet i TIMSS Advanced 2015 inneholdt også et SES- 
relatert spørsmål (spørsmål 3). Her ble det spurt etter et (subjektivt) anslag pa 
hvor stor prosentandel av elevene ved den aktuelle skolen som kom a) fra 
økonomisk vanskeligstilte hjem, og b) fra økonomisk velstående hjem. Norske 
resultater fra spørsmål a) er vist i tabell 11.2. 

Vi ser i tabell 11.2 at noen av forskjellene i gjennomsnittlig skår ikke er 
signifikante (fordi standardfeilene gir overlappende intervaller). Resultatet for 
«Mer enn 50%» har ingen meningsfull standardfeil, fordi antallet elever i denne 
gruppen er for lavt. Tallet for gjennomsnittlig skår må her kun sees på som en 
indikasjon. Resultatene fra tabell 11.2 er illustrert i figur 11.2. 

Tabell 11.2 Gjennomsnittlig skår for fysikkelever fra skoler der ulike prosentandeler av elevene 
anslås å komme fra økonomisk vanskeligstilte hjem, Norge, TIMSS Advanced 2015. 


Anslått prosentandel elever Prosentandel av elever Gjennomsnittlig skår for 
ved skolen fra økonomisk som er fra skoler elever fra skoler med 
vanskeligstilte hjem med dette anslaget dette anslaget 
0 til 10 % 82,2 505,7 (5,6) 
11 til 25 % 13,2 520,5 (9,2) 
26 til 50 % 3,8 491,7 (24,3) 
Mer enn 50 % 0,8 447,6 (ikke målbart) 


Figur 11.2 Gjennomsnittlig skår for fysikkelever fra skoler der ulike prosentandeler av elevene 
anslås å komme fra økonomisk vanskeligstilte hjem, Norge, TIMSS Advanced 2015. 

Resultater fra det tilsvarende spørsmålet om anslått prosentandel elever ved 
skolen som kommer fra økonomisk velstående hjem, er vist i tabell 11.3. 


Tabell 11.3 Gjennomsnittlig skår for fysikkelever fra skoler der ulike prosentandeler av elevene 
anslås å komme fra økonomisk velstående hjem, Norge, TIMSS Advanced 2015. 


Anslått prosentandel elever Prosentandel av elever Gjennomsnittlig skår for 
ved skolen fra økonomisk som er fra skoler med elever fra skoler med 
velstående hjem dette anslaget dette anslaget 

0 til 10 % 11,1 492,1 (13,2) 
11 til 25 % 15,6 502,4 (8,8) 
26 til 50 % 20,4 505,6 (12,0) 

Mer enn 50 % 52,9 511,5 (6,5) 

Figur 11.3 Gjennomsnittlig skår for fysikkelever fra skoler der ulike prosentandeler av elevene 
anslås å komme fra økonomisk velstående hjem, Norge, TIMSS Advanced 2015. 

Resultatene fra tabell 11.3 er illustrert i figur 11.3. Vi ser en tendens til at elever 
ved skoler der en høyere prosentdel er fra økonomisk velstående hjem, 
gjennomsnittlig skårer høyere enn elever fra skoler med en lavere prosentandel 
fra velstående hjem. Imidlertid er intervallene definert av standardfeilene 
i tabell 11.3 overlappende, så forskjellene er ikke signifikante. Derfor må dette 
sees på kun som indikasjoner. 

Vi har også sett på om det finnes noen målbare forskjeller mellom jenter og 
gutter når det gjelder betydningen av SES på prestasjonene målt i TIMSS 
Advanced fysikk 2015. Figur 11.4 viser den empirisk målte relasjonen mellom 
bakgrunnsvariabelen antall bøker hjemme og prestasjoner i fysikk for jenter 
og gutter separat. Bakgrunnsvariabelen antall bøker hjemme er basert på 
spørsmål 4 i elevspørreskjemaet (se tekstboks 11.1). 

Fra figur 11.4 ser vi at det ikke er målt noen vesentlig forskjell mellom 
jenter og gutter når det gjelder påvirkning av variabelen antall bøker hjemme 
på prestasjoner i fysikk. Forskjellen er ikke signifikant. Antall bøker har vist seg 
å være en god indikator på de intellektuelle ressursene hjemmet har, også i den 
senere tid hvor mye digitaliseres. Vi trekker derfor konklusjonen at vi ikke 
finner noen forskjeller mellom jenter og gutter når de gjelder betydning av 
intellektuell hjemmebakgrunn målt i antall bøker i hjemmet for prestasjoner 
i fysikk. 

Figur 11.4 Antall bøker hjemme versus prestasjoner for fysikkelever i Norge, fordelt på jenter 

Figur 11.5 viser pa tilsvarende mate empirisk malt sammenheng mellom mors 
(kvinnelig foresatts) utdanning og fysikkskar i TIMSS Advanced 2015. Vi ser at 
mors utdanning har noksa lik sammenheng med prestasjoner for gutter og for 
jenter. Forskjellene er ikke signifikante. Figur 11.6 viser pa tilsvarende mate 
fars utdanning versus prestasjoner fordelt pa kjonn. Her er det ingen vesentlige 
forskjeller 4 se mellom jenter og gutter. 

Tabellene 11.2 og 11.3 viser resultater fra skolesporreskjemaets sporsmal 
om et (subjektivt) anslag pa hvor stor prosentandel av elevene ved den aktuelle 
skolen som kom a) fra økonomisk vanskeligstilte hjem, og b) fra økonomisk 
velstående hjem. Resultatene fra dette fordelt på kjønn, og tilsvarende gjennom- 
snittlige prestasjoner i fysikk, er vist i figurene 11.7 og 11.8. 


221 


KAPITTEL 11 


Figur 11.5 Mors utdanning versus prestasjoner for fysikkelever i Norge, jenter og gutter. 

Figur 11.6 Fars utdanning versus prestasjoner for fysikkelever i Norge, jenter og gutter. 

Figur 11.7 Gjennomsnittlig fysikkskår for jenter og gutter fra skoler der ulike prosentandeler av 
elevene anslås å komme fra økonomisk vanskeligstilte hjem, Norge, TIMSS Advanced 2015. 

Figur 11.8 Gjennomsnittlig fysikkskår for jenter og gutter fra skoler der ulike prosentandeler av 
elevene anslås å komme fra økonomisk velstående hjem, Norge, TIMSS Advanced 2015. 

I figurene 11.7 og 11.8, som altså baserer seg på skolespørreskjemaet, ser vi en 
klarere tendens til kjønnsforskjeller enn vi fant i de liknende SES-relaterte 
spørsmålene fra elevspørreskjemaet omtalt tidligere. Her indikeres det at gutters 
prestasjoner ser ut til å være mer påvirket av SES enn jentenes, når SES måles 
slik som dette. Forskjellen i det ekstreme tilfellet lengst til høyre i figur 11.8 
(mer enn 50 % av elevene ved skolen fra velstående hjem) er statistisk signifikant. 
Vi ser et tilsvarende sprik i tilfellet lengst til høyre i figur 11.7 (mer enn 50 % av 
elevene fra vanskeligstilte hjem), men her er antall elever for lavt til at vi kan 
snakke om signifikans eller noen form for generaliserbarhet. Likevel viser 
figurene 11.7 og 11.8 alt i alt at våre data gir en indikasjon på at guttenes 
prestasjoner kan være mer påvirket av SES enn jentenes når SES måles på 
denne «kollektive» måten. Mens SES-spørsmålene i elevspørreskjemaet om- 
handler elevens oppfatning av sin egen hjemmebakgrunn, vil spørsmålene 
i skolespørreskjemaet, slik de er formulert, være mer følsomme for de sosiale 
aspektene ved skolehverdagen, altså det «kollektive», og den lokale kulturen 
i området der skolen ligger. 


Funnene våre kan altså tyde på at gutters prestasjoner påvirkes noe sterkere 
av miljømessige sider av SES enn jentenes gjør, men det må presiseres at dette 
kun må sees på som en indikasjon. Spørsmålene som reises, er imidlertid 
så vidt interessante at vi ser behovet for mer forskning på området. 


11.2 Mye betalt arbeid utenfor skolen er et 
problem i Norge 


Tabell 11.4 viser elevenes svar på spørsmål om i hvilken grad de har betalt 
arbeid. To land, Norge og USA, skiller seg ut her. Disse to landene markerer 
seg med å ha den høyeste andelen elever som har betalt arbeid mer enn 
10 timer i uka, henholdsvis 15 % og 21 %. Både Norge og USA har også en 
klart lavere prosentandel som angir at de ikke har noe betalt arbeid, 
henholdsvis 52 % og 67 %, enn de andre landene i studien. I de andre landene 
er det bare fra 0 % til 5 % av elevene som bruker mer enn 10 timer i uka 
på betalt arbeid. Dette samsvarer helt med tilsvarende resultater i matematikk, 
se Bergem, Grønmo & Olsen (2005). 

Tabell 11.4 Prosentandel fysikkelever fordelt etter antall timer arbeid per uke utenom skolen og 
tilhørende fysikkskår, TIMSS Advanced 2015. 


Tid brukt på betalt jobb utenom skolen per uke 


Ingen tid 5 til 10 timer Mer enn 10 timer 


Prosent kå Pros kå Prosent k Prosent kå 
elever Skår elever Skår elever a elever Skår 


Frankrike 97(0,3) 375039) | 2(0,2) ~~ 1(0,2) ~~ 0(01) +> 
talia 92 (0,5) 377(69) 3(0,3) 376(211) 3(0,4) 340(17,1) 2(03) -- 
Libanon 93 (0,9) 414(46) 2(05) ~~ 2(0,5) -- 2004) -~-~ 
orge 52(16) 516(46) 13(0,7) 15210,8) | 200,1) 510(6,7) 15(0,9) 467 (8,3) 
Portugal 95 (0,5) 468(4,6) 1(03) ~~ 2(0,4) =~ 2(0,3) -- 
Russland 94(0,4) 510(7,1) 2(0,2) ~~ 2:(0)2)) = HOD | ee 
Slovenia 82(13) 538 (3,0) | 8(0,7) 518(140) 7(0,8) 507 (13,0), 4(0,6) 485 (15,4) 
Sverige 70 (1,3) 452(5,6) 12(0,8) 483(9,1) 13(0,8) 469(7,8) 5(0,5) 404 (13,8) 


67(1,7) 448 (10,2) 5(0,6) 456 (17,9) 7(0,6) 455(12,7) 21(1,6) 396(10,6) 


EEEE 455(2,0) | 5(02) |4766 6(0,2) [456(5,4) | 602 |438(62) 


KILDE: IEA's Trends in International Mathematics and Science Study -TIMSS Advanced 2015 


Figur 11.9 viser på tilsvarende måte som tabell 11.4 forskjeller i gjennom- 
snittlige prestasjoner mellom fysikkelever som ikke har betalt arbeid, og elever 
som har ulike mengder med betalt arbeid. I Norge og Slovenia er tendensen at 
jo mer elevene jobber utenom skolen, jo svakere er deres prestasjoner. I de 
andre landene er bildet noe mer sammensatt. I Frankrike og Russland er det 
henholdsvis 97 % og 94 % som ikke har noen jobb ved siden av. Resten av 
elevene er da så få at vi ikke har data til å si noe om sammenheng mellom 
prestasjoner og arbeid utenom skolen i disse landene. Men i resten av landene 
er det en klar tendens til at de som jobber mye utenom skolen, 10 timer eller 
mer, presterer langt svakere enn elever som jobber mindre. 

Det er viktig å poengtere at tallene i tabell 11.4 og figur 11.9 skal tolkes som 
netto arbeidstid. Som det ble kommentert i Grønmo et al. (2016), tegner disse 
resultatene et bekymringsfullt bilde i Norges tilfelle. Elevene i Norge, som er et 
ressurssterkt land med høy gjennomsnittlig levestandard, jobber mye utenfor 
skolen. Mengden arbeid påvirker deres prestasjoner negativt. I tabell 11.4 er 
det blant annet slående at Norge internasjonalt er landet med den desidert 
laveste prosentandelen studenter som ikke har arbeid utenom skolen. Norge har 
altså den desidert laveste prosenten «heltidselever». Landene som ligger 
nærmest oss når det gjelder dette, er også rike land: USA og Sverige. Kan dette 

Figur 11.9 Sammenheng mellom arbeid utenom skolen og prestasjoner i fysikk, utvalgte land, 
TIMSS Advanced 2015. 
Ingen timer 0-5 timer 5-10 timer Mer enn 10 timer 

ha noe å gjøre med generelle holdninger i rike land, holdninger som avspeiler 
en materialistisk kultur? En annen faktor som også kan spille inn, er elevenes 
muligheter til å få jobb. De spørsmålene vi reiser her, er noe man kanskje 
trenger å se nærmere på. Det kan også være interessant å knytte resultatene her 
opp mot at Norge har en lavere prosent som velger fysikk i videregående skole. 
Det kan være grunn til å spørre om disse resultatene er et tegn på at det å 
prioritere hard jobbing i skolen ikke lenger anses som så viktig i Norge, i alle 
fall når det gjelder harde realfag som fysikk og matematikk. 


Våre funn viser at en bekymringsfullt høy prosentandel av norske fysikkelever 
jobber mye utenfor skolen, og at dette påvirker deres prestasjoner negativt. 

11.3 Fysikklærernes bakgrunn: 
Positive og negative trekk 


Lærerspørreskjemaene benyttet i TIMSS Advanced 2015 inneholdt spørsmål 
om hvilken utdanningsbakgrunn lærerne hadde. Utdanningsnivået til fysikk- 
lærerne i de ulike landene er vist i tabell 11.5. 


Tabell 11.5 Prosentandel fysikkelever som har lærere med ulike utdanningsnivåer, og gjennom- 
snittlig skår, TIMSS Advanced 2015. 


Mastergrad eller 


høyere Bachelor Ikke bachelor 


Š 

z 

F 

Prosent . Prosent ` Prosent > 

elever Skår elever Skår elever Aal å 

Frankrike 81(2,5) 375(4,4) | 19(25) 377(83) | 0(03) ~- 
Italia 14(23) 362(17,4) 86(23) 384(7,7) | 00,0) -- É 
E 

Libanon 71(2,9) | 406 (4,9)  22(23) 423073) | 7(17) 405025) $ 
= 

Norge 86(2,8) | 506 (4,8) 14(28) 496(12,7) 0(00) -- F 
Portugal 27 (4,5) 466(9,0) | 72(4,6) 467(5,4) 1(0,8) ~- 5 
Russland 79 (3,5) 510(80) | 216,5) 149502,8) 0(0,0) -- 3 
E 

Slovenia 100 (0,0) | 531 (2,5) | 0(0,0) ~~ 0(0,0) ~-~ å 
Sverige 73(45) 459(7,3) 25(45) 4561) 20,0) -- È 
A 


77 (6,0) 447(7,7) | 23(6,0) 423 (34,4) 0 (0,0) 


67 (1,2) 451 (2,8) | 311,2) 440 (5,4) | 1(0,2) 405 (22,5) 


Vi ser fra tabell 11.5 at de aller fleste norske fysikklærere i Vg3 har mastergrad. 
Tabell 11.6 viser hva slags typer mastergrader fysikklærerne har. 

I tabell 11.6 ser vi at Norge skiller seg klart ut. Andelen lærere som har 
master i «fysikk og fysikkdidaktikk» er kun 10 % for Norge, mens det inter- 
nasjonale gjennomsnittet er 41 %. De aller fleste norske lærerne i både mate- 
matikk og fysikk har en ren fagmaster, ikke en fagdidaktisk master. Det henger 
sammen med det norske utdanningssystemet, hvor fagdidaktiske mastere er av 
relativt ny dato. Det vanligste for lærere i videregående skole, som i all hovedsak 
er utdannet på universiteter, er at de har en fagutdanning i bunnen som de 
bygger på med didaktiske eller pedagogiske emner relatert til det eller de fagene 

Tabell 11.6 Prosentandel fysikkelever som har lærere med ulike typer mastergrader, og 
gjennomsnittlig skår, TIMSS Advanced 2015. 


Mastergrad Mastergrad Mastergrad d 
i fysikk og i fysikk, men ikke | i fysikkdidaktikk, | Å" der 
fysikkdidaktikk | i fysikkdidaktikk | men ikke i fysikk | Mastergrader 


Prosent Prosent Prosent Prosent Skår 
elever elever elever elever 


= 

Frankrike 25 (2,8) 371 (7,2) 376 (4,6 385 (7,5) E 
Italia 38(2,9) 369(12,4) 37(3,0) 393(9,2) 1005) ~~ 24 (3,3) 379 (14,6) E 
Libanon 51 (4,8) 406 (7,2) 48 (4,8) 419(8,0) 10,4) ~~ 00,0) ~~ $ 
Norge 10 (2,9) 513 (11,6) 88 (3,3) 506(5,1) 1(06) ~~ IWO ae : 
Portugal 42(4,5) 470(7,1) | 55(4,4) 466(6,4) 0(0,0) ~~ 2(1,2) ~~ : 
Russland 64 (3,7) 513(0,3) 34(3,9) 498(9,1) 10,7) ~~ NOM ze z 
Slovenia 41 (3,1) 531 (4,2) | 44(3,3) 526 (4,8) 14(3,9) 541 (9,0) | 10,0) ~~ i 
aces 71 (4,3) 463(7,9) 21(3,8) 446(12,9) 6(1,8) 456(20,5) 2(1,0) ~~ $ 
24 (4,1) 444 (14,7) 429 (22,4) 457 (18,8) 448 (16,3) DE 


de har studert. Her bør det imidlertid bemerkes at det i Norge har skjedd 
en utvikling i selve fagutdanningen. Den faglige bakgrunnen i en mastergrad 
kan ikke påstås å være på nivå med hovedfag, som mastergraden har erstattet. 
Sammenliknet med graden cand.real, som var en vanlig bakgrunn blant 
fysikklærere i Norge tidligere, er fagbakgrunnen gitt av en mastergrad i fysikk 
vesentlig svakere. 

Tabell 11.7 viser fysikklærernes alder, kjønn og yrkeserfaring i ulike land. 
Vi ser at aldersfordelingen på norske fysikklærere ikke utmerker seg i forhold 
til andre land i studien. Det samme kan sies om tallene for yrkeserfaring. 
Norge utmerker seg imidlertid med å ha en lav andel kvinnelige fysikklærere. 
Kun 24 % av lærerne er kvinner; det er bare i Libanon at andelen er lavere (20 %). 
Dette er det interessant å drøfte i forhold til at bare 29 % av den norske 
fysikkpopulasjonen i TIMSS Advanced 2015 er jenter (Grønmo et al., 2016, s. 59). 
I Libanon er jenteandelen blant elevene klart høyere enn den norske (37 %). 
Ser man på tallene for kjønnsfordeling blant elever og lærere under ett, er det 
ikke urimelig å konkludere med at blant alle landene som deltok i TIMSS 
Advanced 2015, er Norge det landet der fysikk i størst grad framstår som et 
«guttefag». Også i Sverige er det en relativt lav andel fysikklærere som er 
kvinner (27 %). Det reiser spørsmål relatert til det som i mange tidligere 
rapporter og artikler har blitt kalt en nordisk profil, noe som synes å 

Tabell 11.7 Prosentandel fysikkelever fordelt etter alder og kjønn på lærere, samt gjennomsnittlig 
lærererfaring, TIMSS Advanced 2015. 


Prosent elever etter kategori lærere 


Gjennomsnittlig antall 
års erfaring som lærer 


g 

2 

Sal Som lærer [i 

Kvinne Mann 40-49 år | 50-59 år SME i avansert = 

totalt I 

fysikk 3 

Frankrike 38 (3,3) | 62 (3,3) 2(1,0) 24(3,4) |49 (2,9) | 20 (2,6) 4012) 20 (0,6) 1 (0,5) g 
talia 573) 43031 2(0,7) |403) 33(3,5) 46(3,3) |15 (2,8) 23 (0,6) 4(0,6) E 
Libanon 20 (2,8) | 80 (2,8) 3(0,6) |27(3,7) 28 (3,6) 18 (2,4) |24 (4,2) 24 (1,0) 20 (0,7) 8 
Norge 24 (41) | 76 (40 7019) |2181) 29(44) | 213,4) |22 (3,3) 18 (0,8) 4 (0,8) 5 
Portugal 56(4,8) 44(4,8) 0(0,0) 12(25) 43(4,3) 39(4,4) 7 (21) 24 (0,8) 9 (0,6) = 
Russland 77 (3,0) 233,0) 314) 13(21) 25(3,8) 42(3,6) 18 (3,0) 26 (0,8) 1 (0,6) E 
Slovenia 31 (3,3) | 69 (3,3) 1(0,0) |22 (2,6) |31(3,0) |37 (3,7) |8 (0,8) 21 (0,7) 5 (0,6) = 
Sverige 27 (4,8) 73(48) 7(1,7) 23,9) 28(3,9) 28(4,7) 14 (2,0) 16 (0,8) 2 (0,7) 3 
31(5,7) | 69 (5,7) | 19 (4,7) | 21(3,5) 30(4,1) 21053) 9034 14 11) 8 (0,8) é 

š 

å 


gjennomsyre skolen på alle nivåer: mindre vekt på de såkalt harde realfagene 
som fysikk og matematikk (Grønmo, Kjærnsli & Lie, 2004a; Hole, Grønmo & 
Onstad, 2018). I kapittel 12 drøftes dette som en utfordring Norge må ta tak i. 

Lærerspørreskjemaene inneholdt også spørsmål om lærernes deltakelse 
i profesjonell kompetanseutvikling, altså etter- og videreutdanning. Tabell 11.8 
viser disse resultatene, som også er illustrert i figur 11.10. Tallene angir hvor 
stor prosentandel av lærerne i hvert land som hadde deltatt i etter- eller 
videreutdanning innenfor hvert av de oppgitte temaområdene i løpet av de to 
foregående årene. 


Tabell 11.8 Profesjonell kompetanseutvikling hos fysikklærere, utvalgte land, TIMSS Advanced 


2015. 
Russland Frankrike Slovenia DE 
Undervisningsmetoder 79 
Læreplan 
IKT i fysikk 


Problemløsing 


Vurdering 


Elevers individuelle behov 


USA 
67 
He 
76 38 
58 53 
53 43 
50 37 

Figur 11.10 Profesjonell kompetanseutvikling hos fysikklærere, utvalgte land, TIMSS Advanced 
2015. 


Prosentandel av lærerne 


—@ Norge = Russland = USA 
—@ Frankrike =O Slovenia =O= Sverige 


Vi ser at norske fysikklærere ligger svært lavt sammenliknet med andre land 
når det gjelder faglig kompetanseutvikling. Dette er et interessant funn sett 
i relasjon til den norske diskusjonen om lærerutdanning og lærerkompetanse 
i realfagene. Det er også interessant med utgangspunkt i at det er gitt en del 
midler til etter- og videreutdanning i Norge i den senere tid. Det ser ikke ut til 
at det var mye av dette som hadde kommet lærere i fysikk i videregående skole 
til gode per våren 2015. Dette samsvarer også med tilsvarende funn for 
grunnskolen i Norge. Björnsson & Olsen (2018) konkluderer med at et lite 
flatterende trekk er manglende volum og manglende systematikk i etter- og 
videreutdanning. De peker også på at problemet er størst når det gjelder kurs 
med vekt på faglig innhold, og at problemet med lite faglig relevant etter- 
utdanning har økt fra 2007 til 2015. 

Våre funn viser at norske fysikklærere ikke har svakere grunnutdanning enn 
lærere fra andre land i studien. Utfordringen i Norge er at lærerne i liten 
grad har deltatt i etter- og videreutdanning. Særlig er problemet stort når det 
gjelder tilbud med et fysikkfaglig innhold. 


11.4 Fysikklærerne er gjennomgående tilfredse 

i jobben 
Tabell 11.9 gir resultater for fysikklærerne på et konstrukt vi har kalt Lærer- 
tilfredshet. Tabellen angir også elevprestasjoner fordelt på ulike grader av lærer- 


tilfredshet. Resultatene er illustrert i figur 11.11. Konstruktet er basert på de syv 
spørsmålene fra lærerspørreskjemaet som er gjengitt i tekstboks 11.2. 


Tabell 11.9 Lærertilfredshet for fysikklærere i TIMSS Advanced 2015. 


Veldig tilfreds Tilfreds Mindre tilfreds 


P t : P t A R t å 
rosen; Skår rosen Skår rosen Skår 
elever elever elever 


z 
Libanon 67(4,2) | 412(51) | 30(41) 409105) | 3(0,7) | 373 (14,8) Å 
USA 52(49) 458(9,7) 37053) 432(205) 10,8) 394 (28,2) 2 
Norge 51(41) | 504(61) | 45(4,0) | 505(6,) 4,6) | 508 (10,7) 3 
Russland 44(4,4) 501,3) 51(4,0) 504(10,8) 50,4) 515 (30,0) å 
Sverige 34(4,3)  462(1,8) | 56(3,9) | 449(7,6) | 10(26) 461023) 2 
Italia 31(3,4) 355(134) 53(3,7) 392(85) 17(2,8) 390 (13,6) : 
Slovenia 2921) | 557(6,7) | 58035) |531(3,6) 13035) 47200,8) E 
Portugal 29(4,0) 477(8,0) 62(48) 462(5,8) 9(24) 470075) š 
Frankrike 25 (2,5) | 3777,0) | 53(3,3) 373(45) | 22(27) | 375 (8,7) z 

3 


400,3) | 45730 | 490,4) |451(3,3) | 10008) |440(6,3) 

Figur 11.11 Lærertilfredshet for fysikklærere i TIMSS Advanced 2015. 

Merk: Lærerne som undersøkes i TIMSS Advanced, utgjør ikke et uavhengig 
utvalg; de er knyttet til populasjonen av elever. Dette gjør at man må vise noe 
forsiktighet når det gjelder konklusjoner om norske fysikklærere generelt basert 
på data fra TIMSS Advanced. Dette er drøftet i kapittel 13. 

Fra tabell 11.9 ser vi at norske fysikklærere oppgir at de i hovedsak er godt 
fornøyd med jobben sin. Over halvparten av de norske fysikklærerne oppgir at 
de er svært fornøyde. Kun Libanon og USA har bedre tall for dette. 

Tabell 11.9 og figur 11.11 viser at det i Norge ikke er noen klar (signifikant) 
sammenheng mellom fysikklærernes jobbtilfredshet og elevprestasjoner i klassen. 
Enkelte andre land viser imidlertid en tydelig sammenheng her. Resultatet vi 
ser i Slovenia og USA, kan tolkes på flere måter; det er viktig ikke å trekke 
ubegrunnede konklusjoner om kausalitet. Én mulig tolkning er at fysikk- 
lærerens jobbtilfredshet bestemmes av hvorvidt elevene gjør det bra faglig. 
Med andre ord: Hvis elevene gjør det bra, er læreren fornøyd. Imidlertid kan 
man også tenke seg at kausaliteten går motsatt vei: at misfornøyde lærere 
underviser dårligere, og derfor presterer elevene svakere. Når det gjelder det 
norske resultatet, er det verdt å merke seg det bare er 4 % av elevene som har 
lærere som er lite tilfredse med jobben sin. 


Våre resultater viser at norske fysikklærere gjennomgående er godt tilfredse 
i jobben sin. Det tolker vi som et godt utgangspunkt for å få til forbedringer 
i de norske elevenes prestasjoner. Kapittel 12 drøfter hvordan vi kan få det til. 


11.5 Fysikkelevene trives stort sett godt på skolen 


Tabell 11.10 viser fysikkresultater for et konstrukt vi har kalt Elevenes trivsel 
og tillit til skolen. Figur 11.12 viser sammenhengen mellom Elevenes trivsel 
på skolen og hvor godt de presterer på den faglige fysikktesten. Tekstboks 11.3 
gjengir de ni spørsmålene fra elevspørreskjemaet som konstruktet Elevenes 
trivsel og tillit til skolen er basert på. Som vi ser, ligger Norge helt på topp når 
det gjelder hvor godt elevene trives på skolen. Vi ser også at det er en gjennom- 
gående tendens i alle landene at det er indikasjoner på en klar sammenheng 
mellom hvor godt elevene trives, og hvor godt de presterer. 

Tekstboks 11.3 Spørsmålene fra elevspørreskjemaet som konstruktet 
Elevenes trivsel og tillit til skolen er basert på. 

Hva synes du om skolen din? Fortell hvor enig du er. 

1) Jeg liker å være på skolen 

2) Jeg kjenner meg trygg på skolen 

3) Jeg føler at jeg hører til på denne skolen 

4) Jeg liker å treffe klassekameratene mine på skolen 

5) Lærerne er greie mot meg 

6) Jeg er stolt av å gå på denne skolen 

7) Jeg lærer mye på skolen 

8) Elevene respekterer de som gjør det faglig godt på skolen 


9) Elevene respekterer de som strever med å lære seg fagene 


Tabell 11.10 Sammenheng mellom elevers trivsel og skoletillit og deres fysikkprestasjoner, TIMSS 
Advanced 2015, utvalgte land. 


Russland USA Frankrike | Slovenia Sverige Norge 
Høy tilfredshet 513 448 402 569 519 
Middels tilfredshet 503 433 370 533 440 491 
Lav tilfredshet 491 401 321 493 364 444 


Bildet som tegnes her, har mange likhetstrekk med det lærerne rapporterte 
når det gjaldt tilfredshet i skolen. Med andre ord: Både fysikkelever og fysikk- 
lærere i norsk skole rapporterer om en høy grad av tilfredshet med skolen, 
helt i toppen sammenliknet med lærere og elever i andre land. Vi ser også at 
det er en klar sammenheng mellom elevenes faglige prestasjoner og hvor 
tilfredse de er. 


Den store tilfredsheten med skolen som norske fysikkelever uttrykker, er et 


godt utgangspunkt for å bedre elevenes faglige resultater. Se kapittel 12, som 
tar opp dette i et videre perspektiv. 


235 


KAPITTEL 11 


Figur 11.12 Sammenheng mellom elevers trivsel og skoletillit og deres fysikkprestasjoner, TIMSS 
Advanced 2015. 

11.6 Bruk av lekser i Norge framstår noe ensidig 


Det har i lang tid vært mye diskusjon om lekser i skolen (Cooper, 2001; Corno, 
1996; Grønmo, 2010b). I dagens skole er selve begrepet lekser problematisk 
å definere. Noen skoler gir elevene oppgaver som ikke er hjemmearbeid, 
men som likevel skal løses utenom tiden hvor faglæreren er til stede. Dette blir 
en form for «lekser» som skal utføres i løpet av skoletiden. Det varierer også 
innad i land og mellom land hvor lang tid elevene tilbringer på skolen, og 
i hvilken grad de får oppgaver som skal gjøres hjemme. 

Det har vært hevdet at bruk av lekser fører til større forskjeller mellom 
elevene, avhengig av om de får hjelp til leksene hjemme eller ikke (Rønning, 
2011). Dette har vært brukt som et argument mot lekser, og temaet har særlig 
vært problematisert når det gjelder elever i grunnskolen. Det har vært gjennom- 


236 


HJEMMEBAKGRUNN OG UNDERVISNINGSFAKTORER 


ført mange studier som har konkludert med at lekser ser ut til å ha en positiv 
effekt på elevenes læring, men at effekten er større på de høyere trinnene 
i skolen (Cooper, Robinson & Patall, 2006). I den nasjonale boka om TIMSS 
Advanced fra studien i 2008 (Grønmo et al., 2010a) ble det funnet en 
sammenheng mellom hvor mye tid en klasse brukte på lekser, og hvor godt 
elevene presterte på den faglige testen i matematikk. En klasse som samlet 
brukte mer tid på lekser, presterte bedre på den faglige testen enn klasser som 
brukte mindre tid på lekser. Samtidig ble det funnet en svak, men negativ 
sammenheng på elevnivå som viste at elever som brukte mer tid på leksene, 
tenderte til å prestere svakere enn elever som brukte mindre tid (ibid.). Dette 
resultatet fra analyser av TIMSS Advanced-elever i matematikk i 2008-studien 
viser litt om hvor komplisert området lekser er. Også dette er et resultat som 
samsvarer med tidligere forskning på området (Trautwein, 2007). 

Tidligere forskning har også pekt på at mange andre faktorer enn mengde 
lekser er viktige når man skal vurdere hvordan leksene fungerer i en lærings- 
prosess, som hvilken type lekser som gis, hvordan læreren følger opp leksene, 
og i hvilken grad det er en variasjon i type lekser. 

Tabell 11.11 viser hvilken type lekser elevene får i de ulike landene basert på 
lærernes svar på spørsmål om dette. Figur 11.13 viser hvilken type lekser 
norske fysikklærere gir sine elever sammenliknet med internasjonalt gjennom- 
snitt (Mullis, Martin, Foy & Hooper, 2016b). 

Tallene i figur 11.13 er prosentandel elever med lærere som svarte «Av og 
til» eller «Alltid eller nesten alltid» på spørsmål om hvor ofte de gir den 
aktuelle typen lekser. Norge ligger over det internasjonale gjennomsnittet 
i leksekategoriene «Løse oppgaver» og «Lese i boka», mens vi ligger klart under 
gjennomsnittet i kategoriene «Samle og analysere data», «Finne anvendelser for 
lest stoff» og «Prosjektarbeid». Dette tyder på at lekser i den norske fysikk- 
undervisningen brukes på en svært tradisjonell måte. De tre sistnevnte kate- 
goriene går ut på å gi elevene lekser hvor de selv skal være aktive på ulike 
måter, for eksempel ved å samle inn og analysere data, eller hvor de skal finne 
anvendelser for stoff de har lært. 

Tabell 11.11 Type lekser gitt i fysikk i ulike land i TIMSS Advanced 2015. 


un 

Prosentandel elever med lærere som S| 

"alltid" eller "nesten alltid” gir den aktuelle typen lekser Do 

© 

Finne > 

Løse same cz anvendelser Prosjekt- z 

oppgaver analysere for lest arbeid a 

data = 

stoff = 

3 

Frankrike 97 (0,6) 56(3,0) | 92(1,3) 77 (2,6) 44(3,0) 4 (2,0) 2 
N 

| 3 

Italia 97 (1,2) 90(2,3) 67(3,0) 62(,4) 74(2,6) 38 (3,7) 5 
| | Å 

me] 

Libanon 96 (1,4) 86 (2,3) 89(¢3,3) 87 (3,2) 89 (2,8) 60 (3,6) 5 
wn 

v 

| | D 

Norge 94 (2,2) ETAZ | 50(39| 3787 28 (3,9) 251G) £ 
| | | 2 

Portugal 80 (3,8) 45(4,9) 19 (3,2) 52 (4,7) 62 (4,3) 43 (5,4) = 
oO 

| | | | E 

Russland 100 (0,0) 100(0,0) 97 (1,4) 94 (1,7) 96 (1,2) 82 (2,8) 2 
| = 

v 

Slovenia 69 (2,2) | 39(4,6) | 34(3,5) | 51(45) | 50(35)| 28(29 = 
i 

gej 

Sverige 70 (3,9) 62(4,7) 18 (2,8) 35 (3,9) 27 (3,1) 38 (3,7) 5 
| | FE 

v 

USA 93 (4,4) 66 (5,8) 42 (5,6) 75 (5,4) 53 (5,7) 66 (6,0) 4 
Internasjonalt gjennomsnitt | 88 (0,9) | 7003) | Q 
Z 


Figur 11.13 Type lekser gitt i fysikk i Norge sammenliknet med internasjonalt gjennomsnitt, TIMSS 
Advanced 2015. 

I seks land svarer 93-100 % av fysikklærerne at de gir elevene lekser. I Sverige, 
Slovenia og Portugal er det henholdsvis 71 %, 69 % og 82 % som gir lekser 
i fysikk. Det er en vesentlig lavere andel av elevene som lærerne rapporterer at 
får lekser i fysikk i Sverige enn i Norge, 71 % mot 95 % i Norge. Men som vi 
nevnte innledningsvis i dette delkapitlet, er bruken av begrepet lekser ikke helt 
entydig, så vi er forsiktige med å tolke for mye inn i de forskjellene vi her 
finner mellom Norge og Sverige. Det kan for eksempel være at man i Sverige 
ikke bruker begrepet lekser like mye som i Norge, for eksempel om oppgaver 
som elevene kan gjøre ferdig på skolen. 


Våre funn viser at lekser brukes relativt ensidig i norsk fysikkundervisning. 
Dette samsvarer med tilsvarende funn i matematikk. 


11.7 Fysikkelevene er stort sett fornøyde med 
fag og undervisning 


Elevspørreskjemaene i TIMSS Advanced fysikk 2015 inneholdt mange spørsmål 
om elevenes syn på fysikkfaget og på fysikkundervisningen. Tabell 11.12 
og figur 11.14 viser resultater for et konstrukt vi kaller Engasjerende fysikk- 
undervisning. Dette konstruktet er en samlevariabel basert på svar på 14 
spørsmål fra elevspørreskjemaene. Spørsmålene er gjengitt i tekstboks 11.4. 

Tabell 11.12 og figur 11.14 viser sammenhengen mellom konstruktet 
Engasjerende fysikkundervisning og prestasjoner i fysikk. Vi finner en tydelig 
sammenheng mellom hvor engasjerende elevene synes undervisningen er, 
og hvor godt de presterer i faget. Det gjelder for Norge, som for de andre 
deltakerlandene. 

Norske fysikkelever rapporterer at de synes undervisningen er mer 
engasjerende enn de svenske elevene gjør. I Sverige er det hele 21 % som 
synes fysikkundervisningen er lite engasjerende mot 11 % i Norge. Gjennom- 
snittsprestasjonen for denne gruppen er bare 406 poeng i Sverige, mot 451 
poeng i Norge. Men som alltid i TIMSS Advanced er det viktig å ta med 
landenes dekningsgrad når vi vurderer resultatet. I Sverige tar 14,3 % av års- 
kullet fysikk, mens dekningsgraden i Norge bare er 6,5 %. Det er klart at 
elevgruppen i Sverige som resultat av dette kan antas å være mer inhomogen 

enn den norske, noe som kan representere større utfordringer for undervis- 
ningen. Det norske resultatet er omtrent midt på listen når vi sammenlikner 
med andre land på konstruktet Engasjerende fysikkundervisning. Libanon og 
Russland er de landene hvor elevene i størst grad gir uttrykk for at de synes 
undervisningen er interessant. Begge land har lav dekningsgrad, og det er 
derfor rimelig å anta at de har en mer homogen gruppe elever enn land med 
høyere dekningsgrad. 


Tekstboks 11.4 Spørsmålene fra elevspørreskjemaet som konstruktet 
Engasjerende fysikkundervisning er basert på. 
Hvor enig er du i disse utsagnene om fysikktimene? 
1) Læreren forteller tydelig hva hensikten er med hver fysikktime 
2) Jeg vet hva læreren vil at jeg skal gjøre 
3) Læreren er lett å forstå 
4) Jeg er interessert i det læreren sier 
5) Læreren gir meg interessante oppgaver 
6) Læreren stiller spørsmål som gjør at jeg må tenke meg om 
7) Læreren har klare svar på spørsmålene mine 
8) Læreren knytter nytt stoff til det jeg allerede kan 
9) Læreren er flink til å forklare fysikk 
10) Læreren lar meg vise hva jeg har lært 


11) Læreren oppfordrer meg til å jobbe med fysikkoppgaver helt til jeg 
løser dem 


12) Læreren gir nyttige tilbakemeldinger på skolearbeid og lekser 


13) Læreren bruker mange forskjellige undervisningsmetoder, oppgaver og 
aktiviteter for å hjelpe oss å lære 


14) Læreren tror at jeg kan lære vanskelig fysikkstoff 

Tabell 11.12 Resultater for konstruktet Engasjerende fysikkundervisning, TIMSS Advanced 2015. 


Land 


Libanon wn 
Jenter 64 (3)7) LAGA 128(25) 1416 (8,8) E (2,6) 405(23,8) S 
Gutter 52 (3,5) |417 (7,1) |36 (2,5) [406 (10, 0) 12 (2,1) 367 (19,1) 3 

Russland | | | S 
Jenter 54(2,2) FHOD 137 (6) 1481(9,3) 1914). SSA) z 
Gutter 55 (2,0) 531 (8,0) 37(1,4) 502(8,2) 7(1,2) 456 (18,1) A 

USA E 
Jenter 40 (3,3) |425 (13,9) 41(19) |414 (13,0)| 20 (2,3) |370 (20,7) > 
Gutter 48 (2,8) 467 (10,4) 36 (1,9) 462(9,4) 16(21 407039 & 

Portugal 8 
Jenter 51(4,4) 449(7,6) 35(3,5) 465(11,6) 14(2,7) 460 (15,6) 2 
Gutter 42 (3,2) 473 (6,8) 43(2,1) 471(65,8) 16(2,2) 459 (10,2) 5 

Norge p 
Jenter HCE 1509((7,3) STCO 1486(8,5) TT 1452 (11,0) z 
Gutter 47 (21) 536 (4,8) 44 (1,9) 507 (5,9) 9(0,9) 451(9,7) 5 

Sverige w 
Jenter WBO 483(10,7) 52(1,8) 455(7,2) 26(2,4) 404 (8,8) = 
Gutter 28 (1,7) 496(8,9) 55(1,4) 457 (6,5) 17(1,3) 408 (13,6) 5 

Frankrike E 
Jenter AAD EEGA 160(1,6) ED 19,7) EE 2 
Gutter 24 (1,9) 418 (8,5) 58(1,7) 391(4,7) 18 (1,6) 351 (5,7) Z 

Slovenia pe 
Jenter 19(2,2) 1564(11,8)|62(3,1) |509(7,9) | 19(3,0) |461 (15,8) E 
Gutter 24 (2,3) 572 (9,4) 61(2,4) 545 (4,4) 15(2,2) 473 (9,2) x 

Italia = 
Jenter EJA |360((16,1)|50';7) 1361(8,0) | 3119) 1349(8,5) A 
Gutter 2101,6) 407 (15,9) 49 (1,7) 398 (8,8) 30 (2,0) 363 (10,8) ¥ 


Prosent av 
elever 


Prosent av 
elever 


| Veldig interessant _ Veldig interessant 1 ees Mindre interessant | 


Prosent av] 
elever 


| Internasjonalt snitt | snitt 
Jenter | 36 09| 457 G| 46 (08 | 438 GOJ 18 (08) [408 60) 
Gaeta aan area aaa woo 565) 

Figur 11.14 Resultater for konstruktet Engasjerende fysikkundervisning, TIMSS Advanced 2015, 
utvalgte land. 

At elevenes holdninger til det faget de skal lære, har stor betydning for hvor 
godt de presterer, er allment akseptert og dokumentert i en rekke studier 
(Furner & Gonzales-DeHass, 2011; Middleton & Spanias, 1999; Wæge, 2010). 
Tabell 11.13 og figur 11.15 viser resultater for et konstrukt kalt Liker å lære 
fysikk. Dette er en samlevariabel basert på en gruppe av 12 spørsmål til elevene 
om deres holdninger og syn på faget. Se tekstboks 11.5, som gjengir disse 
spørsmålene. 

Tekstboks 11.5 Spørsmålene som konstruktet Liker å lære fysikk 
er basert på. 
Hvor enig er du i disse utsagnene om fysikken du lærer? 
1) Jeg liker å gjøre forsøk og undersøkelser i fysikk 
2) Jeg føler tilfredshet når jeg greier å løse en fysikkoppgave 
3) Jeg kjeder meg når jeg jobber med fysikk 
4) Jeg liker å jobbe med fysikk når jeg ikke er på skolen 
5) Det er interessant å lære fysiske lover og prinsipper 
6) Jeg er engstelig for fysikktimene 
7) Jeg tar fysikk fordi jeg liker å lære nye ting 
8) Jeg trives med å finne ut av utfordrende fysikk 
9) Fysikk er et av favorittfagene mine 
10) Jobber som krever høy fysikkferdighet virker interessante 
11) Jeg skulle ønske at jeg ikke måtte lære fysikk 
12) Jeg liker å betrakte verden ved hjelp av fysiske lover 


Tabell 11.13 Resultater for konstruktet Liker å lære fysikk, TIMSS Advanced 2015, utvalgte land. 


| Russland | USA | Frankrike | Slovenia | Sverige | Norge 


Veldig godt 
Godt 
Ikke godt 


Vi ser av figur 11.15 at norske elever i større grad enn elevene i Sverige 
gir uttrykk for at de liker å lære fysikk. Men igjen må man ta forskjellen 
i dekningsgrad med i betraktning, med 14,3 % av årskullet som tar fysikk 
i Sverige, mot 6,5 % i Norge. Internasjonalt ligger Norge helt i toppen når det 
gjelder konstruktet Liker å lære fysikk. Norge har den største prosentandelen 
elever som svarer «Liker veldig godt», og prosentandelen som svarer «Liker 
veldig godt» eller «Liker godt», er hele 85 %. Dette resultatet utgjør en meget 
god tilbakemelding til norske fysikklærere. 

Figur 11.15 Resultater for konstruktet Liker å lære fysikk, TIMSS Advanced 2015, utvalgte land. 

Elevene i TIMSS Advanced 2015 fikk også spørsmål om hvilken nytte de 
mente at de hadde av å lære faget. Tabell 11.14 og figur 11.16 viser resultater 
for et konstrukt vi har kalt Nytte av fysikk. Dette er en samlevariabel basert 
på en gruppe på ni spørsmål til matematikkelevene om deres holdninger og 
syn på faget. Tekstboks 11.6 gjengir disse spørsmålene. Som de to konstruktene 
vi har sett på tidligere i dette kapitlet, fikk også dette konstruktet tilordnet 
tre mulige verdier. Verdiene brukt her er betegnet veldig nyttig, nyttig og 
lite nyttig, og de er definert ut fra en poengskala knyttet til elevenes 
svar på spørsmålene i tekstboks 11.6. Spørsmålene til elevene går både på 
viktighet for en selv i videre utdanning og jobb, og på hva elevene svarer at 


foreldrene mener. 

Tekstboks 11.6 Spørsmålene som konstruktet Nytte av fysikk er 
basert på. 


Hvor enig er du i disse utsagnene om fysikken du lærer? 

1) Å lære fysikk vil hjelpe meg til å klare meg godt i livet 

2) Det er viktig å være flink i fysikk 

3) Den fysikken jeg lærer, vil ikke være nyttig for meg i framtida 

4) Foreldrene mine er glade for at jeg spesialiserer meg i fysikk 

5) Å gjøre det bra i fysikk vil hjelpe meg til å komme inn på den 
utdanningen jeg helst vil 

6) Å ta Fysikk 2 ser ikke ut til å ha noen særlig nytteverdi 

7) Foreldrene mine synes det er viktig at jeg gjør det bra i fysikk 

8) Jeg liker å fortelle folk at jeg tar avansert fysikk 

9) Å ta Fysikk 2 vil gi meg flere jobbmuligheter enn jeg ellers ville fått 


Tabell 11.14 Resultater for konstruktet Nytte av fysikk, TIMSS Advanced 2015, utvalgte land. 


Russland USA Frankrike | Slovenia Sverige Norge 
Veldig nyttig 549 483 431 563 492 538 
Nyttig 514 422 382 538 456 507 
Lite nyttig 446 368 331 503 386 439 


Resultatene for dette konstruktet peker i samme retning som resultatene fra de 
to foregående konstruktene om engasjerende undervisning og om hvor godt 
man liker faget, med en gjennomgående trend i alle land at jo større nytte 
elevene uttrykker at de har av å lære fysikk, desto bedre faglige prestasjoner har de. 
Norske elever gir uttrykk for at de anser fysikk som mer nyttig enn det elevene 
i Sverige gjør, men denne gangen er ikke forskjellen i prosenter så stor. Sammen- 
likner vi med andre land, skårer ikke norske elever spesielt høyt når det gjelder 
konstruktet Nytte av fysikk. Se figur 11.16. I tillegg er dekningsgraden i fysikk 
i Norge lav, se kapittel 3. Kombinasjonen av disse to tingene kan tyde på 
at fysikk ikke oppfattes som spesielt nyttig i Norge sammenliknet med 
i andre land. 


Våre funn indikerer at norske fysikkelever gjennomgående er godt fornøyde 


med faget. I alle land indikeres det en klar sammenheng mellom elevenes 
prestasjoner og hvor nyttig de anser faget å være. 

Figur 11.16 Resultater for konstruktet Nytte av fysikk, utvalgte land, TIMSS Advanced 2015. 

11.8 Oppsummerende kommentarer 


Resultatene i dette kapitlet samsvarer i stor grad med de tilsvarende resultatene 
fra TIMSS Advanced 2015 matematikk (Grønmo et al., 2016). De gir også 
uttrykk for mye av det samme som man ser i de tilsvarende undersøkelsene 
i rapporten fra TIMSS Advanced 2008 fysikk (Lie et al., 2010). 

Våre funn i TIMSS Advanced 2015 fysikk bekrefter at elevenes hjemme- 
bakgrunn (SES) har betydning for deres prestasjoner. Elevenes hjemmebakgrunn 
ser også ut til å ha betydning for om elevene velger fysikk i videregående skole. 
Vi ser også at elever som jobber mye utenfor skolen, tenderer til å prestere 
svakere enn andre elever. Samtidig er det slående at prosentandelen elever som 
ikke jobber utenom skolen i Norge, er den laveste blant alle deltakerlandene 
i TIMSS Advanced 2015. 

Både når det gjelder andel lærere som underviser i faget, og ikke minst når 
det gjelder andelen elever som velger faget, framstår fysikk fortsatt som et 
«guttefag» i Norge, og dette i vel så stor grad som i de andre deltakerlandene. 

Det framstår som problematisk at norske lærere i mindre grad enn lærere 
i andre land deltar i relevant etter- og videreutdanning, og at bruken av lekser 
i Norge er mindre variert enn i andre land. 

Et positivt funn er at både lærere og elever i fysikk gir uttrykk for relativt 
stor tilfredshet og trivsel sammenliknet med andre land. Det er også sammen- 
heng mellom høy tilfredshet og gode prestasjoner. Her er det imidlertid viktig 
å poengtere at man ikke kan si noe om kausalitet. Det er plausibelt at elever 
som presterer godt i faget vil trives med det, mens det kan også være at trivsel 
gir bedre prestasjoner. 

Hvordan lykkes i realfag? 


Drøftinger og forslag til tiltak, utprøvinger 
og forskning 


Liv Sissel Grønmo 

Institutt for lærerutdanning og skoleforskning, UiO 
Arne Hole 

Institutt for lærerutdanning og skoleforskning, UiO 


I dette kapitlet konsentrerer vi oss om å ta opp og drøfte sentrale spørsmål som 
peker seg ut som viktige basert på resultater fra mange av kapitlene i boka. For 
oppsummering av resultater i det enkelte kapitlet henviser vi til avsluttende 
kommentarer etter hvert kapittel. 

I slutten av videregående skole viser studier av de som velger fordypning 
i fysikk, en markant nedgang i prestasjoner over 20 år (74 poeng av et standard- 
avvik på 100 poeng), se illustrasjon 3.1. Samtidig har andelen elever som velger 
fordypning i faget sunket. Allerede i 1995 var andelen som valgte fysikk, 
relativt lav sammenliknet med andre land, noe som ble påpekt både i nasjonale 
og internasjonale rapporter. Dette resultatet samsvarer med at de faglige 
prestasjonene i grunnskolen også har sunket i samme periode. Spesielt tydelig 
ser vi det i naturfag på ungdomstrinnet (illustrasjon 3.2), hvor elevene i 2015 
presterer på samme nivå som ett år yngre elever, med ett år mindre skolegang, 
gjorde i 1995. Det elevene lærer i grunnskolen, synes det rimelig å anta at har 
betydning for hvor mye de lærer i videregående skole. Disse resultatene er 
urovekkende på bakgrunn av at det er relativt stor enighet om at realfaglig 
kunnskap vil bli viktigere i samfunnet framover, både for den enkelte elev og 
for samfunnet som helhet. 

På tross av dette nedslående bildet mener vi at vi har store muligheter for 
å snu trenden og lykkes i realfag. Grunnopplæringen i Norge i dag består av 
grunnskolen og videregående skole. I tidligere generasjoner var det bare grunn- 
skolen som var for alle, i dag må vi inkludere videregående skole som en del av 
grunnopplæringen alle i samfunnet trenger. Med det som utgangspunkt må vi 

ta på alvor og se i øynene de utfordringene 20 års sammenhengende forskning 
har vist at vi står overfor når det gjelder realfagene, særlig i fysikk og matematikk. 

Vi har store muligheter for å lykkes, fordi Norge er et land med mange 
kjennetegn som legger til rette for det: 1) Vi har en økonomi som de fleste 
andre land bare kan misunne oss, 2) vi har en tradisjon for politisk samarbeid 
på tvers av partipolitiske skiller som få andre land kan vise til, og 3) vi har en 
velferdsstat som i større grad enn de fleste andre land har lykkes i å ivareta alle 
landets borgere på en bra måte. Det betyr ikke at vi ikke har store utfordringer 
foran oss. Det betyr ikke at det kommer til å bli lett. Det kommer utvilsomt til 
å kreve hardt arbeid, det kommer utvilsomt til å bli vanskelig. Men hvis vi 
greier å hente ut det beste av våre norske tradisjoner når det gjelder å gjøre 
felles løft til det beste for landet, er det langt fra umulig. Vi har greid å snu 
trenden med store problemer i leseferdighetene til elevene (Björnsson & Olsen, 
2018; Gabrielsen et al., 2017); nå må vi ta løftet for realfagene. Vi kan ha noe 
å lære av en del av de tiltakene som ble gjennomført for lesing. 


Vi må ta på alvor de utfordringene Norge har i realfag som fysikk og 
matematikk, samtidig som vi tar med oss de beste av tradisjonene våre når 
det gjelder å samarbeide. Grunnmuren i det som er dagens Norge, det som 
gjør oss til et av verdens beste land å leve i, er at vi har evnet å samarbeide 
på tvers av politiske og andre skillelinjer om å lage gode løsninger. 


12.1 Hva kan vi lære av leseløftet? 


I 2004 fikk vi det som ble kalt PISA-sjokket, basert på at norske elever 
i internasjonale komparative studier som PISA og TIMSS presterte svakere enn 
forventet i lesing, matematikk og naturfag. Det var en klar nedgang i presta- 
sjoner i matematikk og naturfag fra 1995 til 2003 i TIMSS på barnetrinn 
og ungdomstrinn (Grønmo, Bergem, Kjærnsli, Lie & Turmo, 2004b), og i lesing 
på ungdomstrinnet i PISA fra 2000 til 2003 (Kjærnsli, Lie, Olsen, Roe & 
Turmo, 2004). Det førte til en felles oppfatning i Norge om at man måtte legge 
mer vekt på å gi elevene faglige kunnskaper i skolen. Dette førte til reformen 
Kunnskapsløftet med ny læreplan i 2006 (KD, 2006). Særlig fikk elevenes svake 
kunnskaper i lesing stor oppmerksomhet, og flere tiltak ble satt i gang for 
å bedre situasjonen. 

En viktig faktor var den store enigheten på tvers av ulike skillelinjer, både 
innen fagmiljøet og politisk, om at norsk skole trengte et løft for å bedre elevenes 
lesekunnskaper. Det sikret et godt samarbeid om de tiltakene som ble satt 
i gang. Leseferdigheter er viktige for alle fag i skolen, men opplæringen er nært 
knyttet til norskfaget. Det ble blant annet satset på lesestimulering fra barne- 
hagen av og systematisk vekt på leseopplæring i barneskolen og videre i skole- 
systemet. Foreldre ble ansett som viktige samarbeidspartnere for å stimulere 
elevenes lesing, nasjonale leseprøver ble brukt for å måle utviklingen, og flere 
ekstratiltak ble satt inn. Se Kjærnsli & Roe (2010, kap. 12.4). Blant annet ble det 
satt i gang etterutdanning av lærere med vekt på opplæringen i norsk språk. 

Som nevnt handlet ikke PISA-sjokket i 2004 bare om lesing, det handlet 
også om matematikk og naturfag. Man har ikke målt tilsvarende framgang 
i disse fagene, selv om det er noe underkommunisert. Det kan noen ganger se 
ut som om den framgangen man har hatt i lesing gjelder generelt i skolen, 
slik det omtales i media. Se for eksempel Aftenposten 18.9.2019 (Eilertsen, 
2019). Dessverre er resultatene i realfagene langt mindre positive enn det den 
artikkelen gir inntrykk av; det gjelder for både naturfag og matematikk 
(jf. kapittel 3). 

Vi har full forståelse for at man i første omgang satset mest på å bedre 
elevenes lesing. At elevene er gode i norsk språk, er viktig også for deres læring 
i de andre skolefagene. Samtidig tjener det ingen hensikt å overdrive de 
positive resultatene, slik vi ser tendenser til nå. Vi må heller lære av de tiltakene 
som i første omgang ble gjort for å bedre elevenes leseferdigheter, for også å få 
til en positiv utvikling i realfagene. Det er særlig i de såkalt harde realfagene, 
fysikk og matematikk, at situasjonen er problematisk. Tiden er moden for 
å sette inn et støt for bedre resultater også i disse viktige fagene. Da kan 
man antakelig ha noe å lære av hva som ble gjort for å bedre elevenes resultater 
i lesing. 

Det er verdt å merke seg at støtet for lesing ble satt inn på alle nivåer. Fra 
barnehage og oppover i skolesystemet fikk man en felles oppgave: å få til et løft 
i elevenes leseferdigheter. En annen viktig faktor var at alle aktører — foreldre, 
lærere, lærerutdannere og skoleadministrasjon - samarbeidet systematisk over 
tid for å få dette til. Den positive endringen kom ikke over natta, den forutsatte 
utstrakt samarbeid og systematisk innsats over tid fra alle involverte. Studier 
i realfag har vist at det er de samme faktorene som er viktige for å bedre 
situasjonen i disse fagene (Grønmo & Onstad, 2013b). 

En faktor som alltid er viktig, er at de som skal undervise, har god faglig og 
pedagogisk kompetanse. I lesing, en opplæring som i hovedsak er knyttet til 
norskfaget, har alle lærere hatt det aktuelle faget som elever til ut videregående 
skole. Norskfaget er også sentralt i lærerutdanningen for de som skal undervise 
i faget. Det kan man anta at garanterer for at lærerne har en rimelig god 
kompetanse i faget. Det samme kan man dessverre ikke si om realfagene. Det 
er bare et fåtall av de som blir lærere i grunnskolen som har hatt matematikk 
og naturfag til topps i videregående skole, og de har ofte hatt langt mindre 
matematikk og fysikk enn norsk i sin lærerutdanning (Grønmo & Onstad, 2012a). 
Det betyr at man står overfor større utfordringer i disse fagene enn det man 
gjorde for lesing. Men det betyr ikke at vi ikke kan greie å få til en positiv utvikling 
også her; vi må lære av det som ble gjort for å få til den positive utviklingen 
i lesing, samtidig som vi tar på alvor og møter de ekstra utfordringene vi har. 
I flere senere delkapitler drøfter vi spørsmål relatert til disse utfordringene, 
i neste delkapittel (12.2) tar vi spesielt opp situasjonen med lærerkompetanse. 


12.2 Lærerkompetanse og livslang læring 


Livslang læring er naturlig nok viktig i et samfunn i rivende utvikling; ikke 
minst gjelder det for de som har ansvaret for å undervise andre, altså lærerne. 


Før var det vanlig å lære seg ett yrke, for så å jobbe med det resten av livet. 
Nå er det vanlig å få kurs og utdanningsmuligheter gjennom jobben, slik at 
du lærer noe nytt hele tiden mens du er i arbeid. At vi lærer gjennom hele 
livet, kalles livslang læring. Grunnen er blant annet at teknologien og 
samfunnet endrer seg så fort at vi er nødt til å lære oss ting også underveis for 
å kunne gjøre en god jobb. (Utdanning.no, 2019) 


Vi er et land hvor de aller fleste lærere har høyere utdanning med god 
kompetanse for yrket sitt (Grønmo & Onstad, 2012a). Dette betyr ikke at 
norske lærere ikke har god generell kompetanse, men: 


Norsk skole er bygget på allmennlærere med middels lang utdanning. Relativt 
få lærere har en mastergrad (ca. 10 % og 20 % på hhv. barne- og ungdoms- 
trinnet), og relativt få lærere rapporterer at de har en utdanning med 
spesialisering i det faget de underviser i. (Olsen & Björnsson, 2018, s. 17) 

I et samfunn i stadig utvikling må lærerne, som andre grupper, oppdatere seg 
jevnlig. Det gjelder ikke bare for å lære seg det som er nytt, som for eksempel 
bruk av IKT i undervisningen. Innholdet i det elevene trenger å lære, vil også 
endre seg over tid. Det er for eksempel langt flere utdanninger og yrker i dag 
hvor elevene trenger elementære kunnskaper i algebra enn det som var 
situasjonen for noen generasjoner siden. Algebra er grunnlaget for matematisk 
modellering, noe som gjør faget til en verktøykasse for et utall av praktiske 
anvendelser. I dagens samfunn betyr det at mange elever trenger denne kunn- 
skapen for videre utdanninger og yrker, både fagutdanninger og akademiske 
studier. På samme måte trenger elevene naturfaglige kunnskaper som fysikk. 
Ikke minst er disse typene kunnskaper viktigere enn tidligere for å løse problemer 
knyttet til miljø, utvikling av ny teknologi og økonomi. Den generelle 
kompetansen lærerne har, er på mange måter en nødvendig forutsetning for å 
kunne oppdatere seg. Man har på den måten et godt utgangspunkt for å tilegne 
seg mer kunnskap, man starter ikke på «scratch», men utvider det repertoaret 
man allerede har. 

Med livslang læring som bakteppe må man kunne forvente at universiteter 
og høyskoler jevnlig og systematisk har som prioritert oppgave å tilby etter- og/ 
eller videreutdanningskurs til lærere (og andre) antakelig i større grad enn hittil. 
Særlig trenger vi videre- og/eller etterutdanning med vekt på det faglige 
innholdet elevene skal lære. I de senere årene har det blitt investert betydelige 
summer knyttet til etter- og videreutdanning av lærere. Nå, som tidligere, er 
det viktig at man gir klare og forpliktende signaler om hva som skal være 
innholdet i de kursene som tilbys. Det er utdanningspolitisk svært passivt å la 
det være opp til de enkelte institusjoner, fylker eller kommuner å bestemme 
innholdet. De pengene som bevilges, må derfor øremerkes etter- og videre- 
utdanning tilknyttet konkrete faglige temaer, på samme måte som man 
prioriterte sannsynlighetsregning og kombinatorikk i etterutdanning av mate- 
matikklærere på 1990-tallet. De som deltar på kursene, må kunne dokumentere 
deltakelse og gjennomføring. Vi etterlyser her et utstrakt samarbeid for å sikre 
en nasjonal standard på innhold og gjennomføring. Det har også vært 
dokumentert i mange studier at norske lærere i mindre grad enn i en del andre 
land deltar systematisk i relevant etter- og/eller videreutdanning: 


Et ikke like flatterende trekk ved norsk skole er manglende volum og syste- 
matikk i den kontinuerlige kompetansehevingen eller etterutdanningen av 

lærere — i alle fall når det gjelder tiltak rettet mot spesifikke fag. Dette er 


dokumentert gjennom alle de internasjonale studiene som har inkludert spørre- 
skjemaer til lærerne. I tillegg viser TIMSS-studien at deltakelsen i faglig relevant 
etterutdanning har sunket betydelig fra 2007 til 2015. 
(Olsen & Björnsson, 2018, s. 17, vår understrekning) 


Det er også rimelig å vurdere flere stimuleringstiltak for å tiltrekke seg personer 
med god fagutdanning i fysikk og matematikk til læreryrket. Noen slike tiltak har 
man allerede hatt, for eksempel Teach First (https://www.teachfirstnorway.no/). 
Men det trengs mer satsing på dette området; det er fortsatt stor mangel på 
lærere med denne typen kompetanse i skolen. 

Andre tiltak rettet mot lærere i skolen som kan settes i gang, i tillegg til 
ordinær videreutdanning, er: 1) å gi økonomisk støtte til lærere for å delta 
på konferanser, nasjonalt og internasjonalt, 2) å gi økonomisk og annen støtte 
til å delta i/igangsette studier av egen praksis i skolen, 3) å gi økonomisk tilskudd 
til lærere som deltar i forskningssamarbeid/publiserer i ulike tidsskrifter, og 
4) å bruke lønn som et middel for å tiltrekke seg lærere med den type 
kompetanse skolen trenger. 

Tiltak rettet mot ansatte på universiteter og høyskoler er: 1) å gi økonomisk 
støtte til å utvikle modeller for hvordan man kan gi god etter- og videre- 
utdanning til lærere, 2) å stimulere til forskning som evaluerer og publiserer 
denne typen arbeid, og 3) å arbeide for at denne typen undervisning gir 
akademisk uttelling for de vitenskapelig tilsatte ved institusjonene. 


12.3 Læreplaner og implementering i klasserommet 


Innhold og utforming av norske læreplaner står sentralt i spørsmål om hvor 
godt norske elever presterer i ulike fag. Hvilken undervisning elevene får 
gjennom hele skoleløpet, har betydning for hvor gode resultater vi kan måle 
hos norske elever i fysikk i slutten av videregående skole i TIMSS Advanced. 
Hvorfor elevene skal lære fysikk, er det som danner basisen for utforminger og 
prioriteringer av hva elevene skal lære i faget, og for hvordan man best kan 
tilrettelegge undervisningen. Kapittel 4 Et fysikkdidaktisk perspektiv tar opp og 
drøfter dette. Innholdet i den norske fysikkplanen, og utviklingen av denne 
over tid, tas opp og drøftes i relasjon til rammeverket i TIMSS Advanced 
i kapittel 2. Et moment som framstår som sentralt i fysikk, både tidligere og 

i dag, og som vi har vært innom gjentatte ganger i denne boka, er nødvendig- 
heten av at elevene har tilstrekkelig med kunnskaper i matematikk, særlig algebra. 
Det er et viktig redskap for å kunne lære fysikk, og helt vesentlig å beherske når 
det gjelder fordypning i videregående skole. Dette tas opp og drøftes inngående 
i kapittel 5 i boka, mens delkapittel 12.5 har en kortere drøfting av dette. 

Utviklingen av læreplanene i fysikk har vist tendenser i retning av å vekt- 
legge metaperspektiver i større grad enn tidligere (jf. kapittel 2). Målene i faget 
blir noe mer generelle, noe som kan føre til at det legges mindre vekt på presise 
faglige kunnskapsmål i undervisningen. Det ser også ut til at undervisnings- 
metoder og arbeidsmåter framheves i større grad, mens det konkrete faglige 
innholdet nedtones. Dette er en utvikling som vi er skeptiske til. Basert på det 
fysikkdidaktiske perspektivet som tas opp og drøftes i kapittel 4, er det fagets 
legitimering av hvorfor elevene trenger å lære fysikk, og konkretiseringen av 
hva det betyr i klare faglige mål, som må legge grunnlaget for undervisningen. 
Metodene er viktige redskaper i innlæringen av det vi vet at elevene har behov 
for å lære, men de skal ikke være styrende. For mer om dette, se kapittel 4. 
Innholdet i skolefysikken har over tid beveget seg mot å legge mer vekt på faget 
som en menneskelig aktivitet: 


I dette perspektivet kan intensjonene med skolefysikken formuleres ved at 
man bør bevege seg noe vekk fra en alt for vitenskapspreget undervisning til 
en presentasjon av fysikk som en menneskelig aktivitet, og der en ser fysikk 
som et redskap til å forstå verden vi lever i. (Angell, Kjærnsli & Lie, 1999, 
s. 112) 


En slik endring kan ha sammenheng med at man ønsker å vektlegge mer det 
alle elever kan ha utbytte av å lære, et mer allmenndannende perspektiv. Det er 
viktig å vektlegge allmenndannende mål for hva elevene skal lære, både i grunn- 
skolen og i videregående skole. Det er positivt at man har en skole som tar sikte 
på å gi alle elever et godt allmenndannende utgangspunkt for videre skolegang 
og yrker. Samtidig må man ta på alvor spørsmålet om hvordan man skal gi 
elever med talent og interesse for de såkalt harde realfagene det grunnlaget de 
trenger for videre skolegang og studier (jf. kapittel 2). Allmenndannende hensyn 
for alle og innhold som gir grunnlag for videre skolegang/studier for en del av 
elevene, må veies opp mot hverandre. De mest skoleinteresserte elevene som 
tar sikte på fordypning i fag som fysikk, har samme krav på tilpasset opplæring 

som de elevene som sliter faglig (Grønmo, Jahr, Skogen & Wistedt, 2014a). Det er 
nødvendig å ta dette på alvor, ikke minst i utformingen av de nye læreplanene, 
og det gjelder både i grunnskolen og for videregående skole. Dette spørsmålet 
har også relevans for diskusjonen om man trenger flere måter å differensiere 
undervisningen på enn det man har i dag, noe som tas opp i delkapittel 12.6. 

Ser vi på de norske resultatene på de frigitte oppgavene som er gjengitt 
i kapitlene 8, 9 og 10, finner vi noen fellestrekk. Resultatene på flere oppgaver 
peker mot at man i Norge ikke er flinke nok til å vedlikeholde tidligere 
kunnskap. Når elevene testes i det de nylig har lært, presterer de bedre enn der 
hvor innlæringen har vært på et tidligere trinn. Et tiltak for å bedre på dette 
kan være i større grad å repetere det elevene har lært på tidligere trinn, 
gjennom vektlegging i undervisningen og i ulike tester for den enkelte klasse/ 
skole eller til sentralgitte eksamener. Vi ser for eksempel at på oppgaver som 
vektlegges i både Fysikk 1 og Fysikk 2 (se kapitlene 8, 9 og 10), er de norske 
prestasjonene relativt gode, det vil si at man ivaretar aspektet med å vedlike- 
holde kunnskapen over tid på en god måte. 

I kapittel 2 så vi at det på noen områder i læreplanen har vært en endring 
mot mer vekt på det kvalitative, og mindre vekt på kvantitative beregninger. 
I noen oppgaver fra TIMSS Advanced 2015 har dette antakelig bidratt til 
svakere resultater for Norge, mens vi i andre oppgaver ser tendenser til at 
vekten på det kvalitative kan ha bidratt til bedre forståelse hos elevene 
(se kapitlene 8, 9 og 10). Med andre ord: Det er ikke det at nye læreplaner 
generelt legger mer vekt på kvalitative aspekter som framstår som det store 
problemet, men mer hvordan dette implementeres i klasserommet. Vi ønsker 
å reise en debatt om dette. En mulig løsning kan være å knytte sammen det 
kvalitative og det kvantitative aspektet, slik at begge deler blir ivaretatt på en 
god måte. 

I forbindelse med nye læreplaner settes det som oftest av ressurser til etter- 
og videreutdanning av lærere. Slike tilbud til lærere er det generell enighet om 
å gi og å bevilge ressurser til. Det er da viktig at lærerne får tilbud som går på 
faglig innhold for å holde seg oppdatert, og at ikke alle ressursene går til bruk 
av mer eller mindre nye metoder og hjelpemidler som IKT. For mer om dette, 
se delkapittel 12.2. Våre resultater i TIMSS Advanced peker på mange faglige 
utfordringer for hva elevene sliter med å tilegne seg faglig, ikke minst gir 
resultatene på mange enkeltoppgaver innspill som lærere kan ha nytte av 
i egen undervisning (se kapitlene 8, 9 og 10). På bakgrunn av den informasjonen 

vi har om hva norske elever presterer godt og ikke så godt på, etterlyser vi flere 
kurs for lærere med hovedvekt på faglig innhold. Det vil kunne inspirere 
lærerne i deres arbeid, og på sikt bedre elevenes kompetanse. 


12.4 Kjønnsproblematikk og realfag i skolen 
(like muligheter for begge kjønn - 
opptakskrav, karaktersetting) 


Det er nødvendig å ta utfordringer med kjønnsforskjeller i skolen på alvor. 
Det gjelder sett fra jentenes perspektiv så vel som fra guttenes perspektiv. Som 
Stoltenberg-utvalget peker på, står vi antakelig overfor større utfordringer på 
dette området framover: 


De viktigste konsekvensene av kjønnsforskjellene i utdanning ligger antagelig 
foran oss i tid, og er derfor usikre og utfordrende å beskrive. Det er likevel all 
grunn til å regne med at disse forskjellene vil ha stor betydning for enkelt- 
individer, og også for den videre utviklingen av det norske samfunnet. 
Kjønnsforskjellene i utdanning er en samfunnsutfordring. (NOU, 2019, s. 12) 


Fra guttenes perspektiv ser vi at det ofte framheves, ikke minst i media, at 
guttene er skolens tapere. Det formidles et bilde av at jentene har bedre karakterer 
enn guttene i alle fag unntatt gym, at guttene har større frafall i videregående 
skole, og at flere jenter kommer inn på studier med høye krav til karakterer for 
å bli tatt opp. Dette gir et forenklet bilde av virkeligheten. Det er flere faktorer 
som her spiller inn: 1) Ofte legger man nesten all vekt på resultater i grunn- 
skolen, 2) resultater i språkfag vektlegges langt mer enn resultater i realfag, og 
3) man tar ikke med i vurderingene betydningen av elevenes sosiale bakgrunn. 


Svartmaling av gutter, og deres fremtid som menn, gir en overforenklet og 
misvisende forståelse av komplekse kjønnsrelasjoner i dagens samfunn. 
Det leder oppmerksomhet vekk fra de store variasjonene innenfor kjønns- 
kategoriene, og inviterer til at jenters og kvinners problemer overses. Resultatet 
kan være en form for utilsiktet tilsløring av det som er stadig mer ut- 
slagsgivende for ungdommers problemer og privilegier, samspillet mellom 
ulike former for sosial ulikhet. (Vogt, 2018) 

At guttene kommer dårligere ut når det gjelder resultater ved slutten av 
ungdomsskolen, avspeiler problemet i norsk skole med at språkfag vektlegges 
langt mer enn realfag. Stoltenberg-utvalget kom med et forslag for å rette opp 
denne skjevheten. De pekte på at når det gjelder karakterer fra grunnskolen 
som teller for opptak til videregående skole, får elevene tre standpunkt- 
karakterer i norsk, to karakterer i engelsk og én karakter i valgt fremmedspråk, 
til sammen seks språkkarakterer. I realfagene får de én karakter i matematikk 
og én i naturfag, til sammen to realfaglige karakterer. For elever som kjemper 
om å komme inn på den skolen eller det studieprogrammet de ønsker på 
videregående skole, gir dette klare signaler til elevene om at det er gode 
karakterer i språkfag de bør satse på. På bakgrunn av dette har Stoltenberg- 
utvalget foreslått at alle karakterer vektes ut fra antall timer elevene har i faget, 
da det gir et mål for hvor mye de skal lære seg i hvert enkelt fag. Hvis man gjør 
dette, vil det styrke guttenes posisjon ved avsluttet grunnskole i konkurransen 
om å komme inn der de ønsker. 

Vi ser klart behovet for å styrke realfagene i skolen, og for også å ta guttenes 
utfordringer i et kjønnsperspektiv på alvor. Samtidig vil vi legge til at et slikt 
tiltak også er viktig sett fra et jenteperspektiv. Norge er et av de landene som 
sliter mest med å tiltrekke seg jenter til fysikk og matematikk (jf. kapittel 3). 
Det er flere land som i større grad greier å trekke til seg jenter til disse fagene 
i både videregående skole og påfølgende studier enn det Norge gjør. Gjennom 
den måten man regner ut karakterene i norsk grunnskole på, gir man jentene 
et klart signal om at språk er viktigere i utdanningen enn realfag. Stoltenberg- 
utvalget peker også på at endring i vektleggingen av karakterer er et relativt 
enkelt grep som kan gjennomføres raskt, og som ikke koster noe. Det vil også 
kunne påvirke rekrutteringen til realfag, ikke minst rekrutteringen av flere jenter. 

Sosial bakgrunn er også viktig i forbindelse med både rekruttering til og 
prestasjoner i realfag. 


De gruppene som skiller seg særlig ut, er gutter av foreldre med kun 
grunnskole og jenter med foreldre med lang høyere utdanning. Disse gruppene 
bidrar åpenbart til å trekke de overordnede gjennomsnittstallene for hvert 
kjønn i hver sin retning. Den gjennomsnittlige kjønnsforskjellen i grunnskole- 
poeng kan altså ikke forklares ved å vise til at gutter er slik og jenter er slik 
- forklaringen ser ut til å ligge i samspillet mellom kjønn og sosial bakgrunn. 
(Vogt, 2018) 

Tendenser til dette ser vi også i TIMSS Advanced (se kapittel 11). På tross av at 
klart flere gutter velger fordypning i disse fagene i videregående skole, har de 
høyere gjennomsnittskarakterer enn det jentene har. Når det gjelder påstanden 
om at jenter får bedre karakterer enn guttene i alle fag unntatt gym i grunn- 
skolen, er det viktig å være klar over at det også er en forenklet framstilling. 
Det er riktig når det gjelder standpunktkarakterene som lærerne setter, men 
man finner ingen slike forskjeller i internasjonale komparative studier som 
TIMSS og PISA. Slik det ofte framstilles i media, kan man få inntrykk av at det 
er et gjennomgående bilde at jentene er bedre enn guttene i alt, noe som igjen 
kan ha en negativ innvirkning på guttenes selvbilde. Det blir på samme måten 
som man tidligere har argumentert med at jenter kan miste selvtilliten i realfag 
når det framheves at dette er et område hvor guttene er best. Konklusjoner 
som generaliseres og trekkes for langt, kan være uheldige for både jenter og gutter. 

Det er ett område hvor jentene systematisk presterer bedre enn guttene, og 
det er lesing. At jenter generelt er bedre lesere enn gutter, er grundig dokumentert 
i internasjonale komparative studier, og det samsvarer med at jentene også 
i Norge gjør det bedre i norsk i skolen, både i standpunkt og til eksamen. 
Men det betyr ikke at man ikke også har gutter som er svært gode lesere; 
vi snakker alltid om en fordeling når vi undersøker en populasjon. Så selv om 
denne generelle konklusjonen stemmer, betyr ikke det at alle jenter er gode 
lesere, og alle gutter er svake lesere. Fra et skoleperspektiv blir ofte spørsmålet 
hva man kan gjøre for å stimulere guttene til å bli bedre lesere, og om noe av 
dette kan forstås på bakgrunn av lange tradisjoner i gruppen av jenter og 
gutter. Mye arbeid i skolen har nettopp dreid seg om å endre stereotype opp- 
fatninger knyttet til kjønn. 

Tar man med elevenes prestasjoner i realfagene i videregående skole, 
presterer guttene klart og signifikant bedre i både fysikk og matematikk enn 
det jentene gjør. Det gjelder for Norge som for mange andre land (Mullis, 
Martin, Foy & Hooper, 2016b). Det tradisjonelle bildet av at gutter er mer 
interessert i harde realfag som fysikk og matematikk, mens jentene er mer 
interessert i språkfag, har fortsatt en viss gyldighet. Det er et problem at man 
i debatten i stor grad snakker om grunnskolen, og i liten grad tar med 
situasjonen i videregående skole. Som vi har pekt på flere ganger i boka, må 
man i dag inkludere videregående skole i elevenes grunnopplæring. Det var 
positivt at regjeringen tok initiativet til å få utarbeidet et realfagsbarometer 
(Utdanningsdirektoratet, 2019a), men ikke like positivt at barometeret bare 

omhandler elevenes faglige resultater i realfag i grunnskolen. Problemene med 
sviktende rekruttering til realfagene, sammen med markant nedgang i faglige 
resultater, nevnes så vidt vi kan se, ikke her. Dette til tross for at vi har gode 
data tilbake til 1995 på dette. 

Det synes å være en rimelig grad av enighet om at Norge trenger å styrke 
realfagene i skolen. Det er når det gjelder konkrete tiltak at problemene og 
uenighetene oppstår. Her må vi lære av leseløftet, slik vi nevnte i delkapittel 
12.1. Uten den brede faglige og fagdidaktiske enigheten man hadde på området 
lesing, hadde man antakelig ikke greid å få til den positive utviklingen vi har 
sett i Norge. Vi håper at man nå bruker de erfaringene man da fikk, til å gjøre 
et tilsvarende løft for realfagene i skolen. 


12.5 Fysikk og matematikk - samspillet er viktig 


For at elevene skal lykkes i fysikk, er det en forutsetning at de har et til- 
strekkelig grunnlag i matematikk. En av årsakene til nedgangen i fysikk ser ut 
til å være svakere kunnskaper knyttet til formelt matematisk språk, særlig algebra. 
Jamfør kapitlene 5 og 6. Elevene mangler med andre ord et viktig redskap for 
å kunne prestere godt i fysikk på det nivået vi her snakker om. 

De fleste vil antakelig være enige i at det å beherske språket som brukes på 
det området man skal lære, utgjør en nødvendig basis for læringen. Skal man 
for eksempel lære samfunnsfag, er det viktig å beherske det norske språket for 
å kunne lese det som står i lærebøkene. Slik er det også i fysikk, elevene trenger 
også her en god basis i norsk språk. Men i tillegg må de ha en rimelig god basis 
i algebra, ganske enkelt fordi det er det matematiske språket som brukes i faget, 
både som redskap for innlæringen og for videre utvikling og forskning i faget. 
Den språklige siden av matematikk er ofte underkommunisert (Grønmo, 2018; 
Hole, Grønmo & Onstad, 2018). For å lære elevene algebra kunne man kanskje 
la seg inspirere noe av hvordan elever lærer andre språk som norsk og engelsk. 

Et av de områdene der vi må kunne si at norsk skole har sviktet elevene, 
er nettopp når det gjelder å gi dem en elementær basis i algebra. Grunnlaget 
i algebra legges i grunnskolens mellomtrinn og ungdomstrinn. Problemet med 
svake algebrakunnskaper hos norske elever har blitt påpekt og problematisert 
gjentatte ganger i de vitenskapelige rapportene fra internasjonale komparative 
studier (Grønmo et al., 2004b; Grønmo et al., 2012b; Mullis, Martin, Foy & 
Hooper, 2016a). Også media har tatt opp og problematisert dette. Til tross for 

det nedslående resultatet fra TIMSS 2011 målte man en fortsatt tilbakegang 
i algebra hos norske elever i den siste TIMSS-studien i 2015 (Bergem, 2016b). 
Dette i motsetning til et generelt bilde med litt framgang i matematikk fra 2011 
til 2015 (ibid.). 

Det er positivt at nye utkast til læreplaner for Fagfornyelsen i 2020 framhever 
algebra mye mer enn det foregående læreplaner har gjort. Men for å lykkes med 
å lære elevene algebra, trengs det flere grep enn det som står i læreplanen. Skal 
læreplanens mål om algebra kunne implementeres i undervisningen i klasse- 
rommet, må lærerne ha den nødvendige kompetansen på dette området. Den 
internasjonale studien av lærerutdanningene i Norge i 2008 viste at blant de som 
utdannet seg til å bli lærere i matematikk, var det mange som manglet elementære 
kunnskaper i algebra (Grønmo & Onstad, 2012a). Det er derfor nødvendig å sikre 
at alle som underviser i matematikk, i alle fall fra mellomtrinnet og oppover, har 
den nødvendige basisen i dette matematiske språket. Nødvendigheten av etter- og 
videreutdanning for lærere på områder som man vet elevene vil trenge framover, 
ble tatt opp og drøftet spesielt i delkapittel 12.2. Der ble det også understreket at 
det er behov for kurs med vekt på det faglige innholdet som elevene skal lære, og 
ikke bare kurs i ulike typer metoder, inklusiv bruk av digitale hjelpemidler. 

Både i fysikk og matematikk ser det ut til at en del elever velger bort fagene 
fordi de opplever at de gjør feil eller er redde for å gjøre feil. At vi vektlegger 
det å lære elevene mer fysikk og matematikk, er ikke ensbetydende med å legge 
mer press på dem. Ganske enkelt fordi det ikke er den beste måten å lære på. 
På slutten av 1990-tallet ble det i regi av Utdanningsdirektoratet gjennomført 
et prosjekt med tittelen Kvalitet i matematikkundervisningen (KIM), som la 
vekt på at det å ta opp og diskutere de feil man gjør i matematikk, er et godt 
utgangspunkt for videre læring, ikke en måte å gi elevene følelsen av å 
mislykkes på (Brekke, 1995). Vi ser et behov for tiltak, særlig i fag som fysikk 
og matematikk, med mål om å ta bort stigmatiseringen av det å gjøre feil og å 
kommunisere at å gjøre feil er naturlig i all læring. 

Som vi har sett fra analyser både i denne boka og i forskning vi har referert 
til, ser den norske tilbakegangen i fysikk i stor grad ut til å være knyttet til 
elevenes kunnskaper om å anvende matematikk i fysikkfaget. Dette viser seg 
i våre analyser av læreplanene, så vel som i analyser av hvilke oppgaver de 
norske elevene går tilbake på i TIMSS Advanced (jf. kapitlene 2, 8, 9 og 10). 
Det må gjøres tiltak som gir elever, foreldre og samfunn signaler om at elementære 
kunnskaper i matematikk, herunder algebra, er viktig for fysikkfaget. 

12.6 Differensieringsproblematikk relatert til 
realfag i skolen 


Problemer knyttet til å få til en god form for differensiering i skolen er noe man 
må ta på alvor. Det er kompliserte spørsmål, men for viktige til ikke å tas opp. 
Det holder ikke å prøve noe, og så raskt trekke en generell konklusjon om at 
det ikke virker. Utfordringen ligger der og må tas på alvor. Vi trenger bedre 
måter å differensiere undervisningen på enn det vi har i dag. Det gjelder ikke 
bare for fysikk og matematikk, selv om det er det vi konsentrerer oss om. 

Vi har ikke forskningsresultater som kan gi gode svar på hvordan dette bør 
gjøres; her må det settes i gang både utprøving og forskning i en norsk 
kontekst, hvor man er langt mer åpne en man hittil har vært for ulike måter 
å gjøre dette på. Målet må være å ivareta på en god måte både de som har 
spesiell interesse for og talent i et fag, de som er middels gode, og de som sliter 
faglig. Det holder ikke bare å gjenta at det er opp til den enkelte lærer å 
differensiere med hensyn på elever med ulike interesser og forutsetninger 
i sammenholdte klasser gjennom hele grunnskolen. 

Grunnskolen i Norge legger ikke et godt nok grunnlag for høytpresterende 
elever i fag som matematikk og fysikk. Norske elevers prestasjoner er svakere 
i 2015 enn de var i 1995, målt i de internasjonale studiene. Olsen & Björnsson 
(2018) oppsummerer resultater i grunnskolen over 20 år, basert på data fra alle 
de internasjonale studiene Norge har deltatt i, ved å peke på at nedgangen som 
førte til det såkalte PISA-sjokket i 2003-studiene gjaldt alle elever, mens 
framgangen vi har målt etterpå, i hovedsak gjelder de svakeste elevene: 


Helt overordnet er det altså slik at «nedgangstiden» er et allment fenomen, 
mens «oppgangstiden» først og fremst gjenspeiler et løft i bunnen av 
fordelingen. (ibid., s. 15). 


Det samsvarer godt med de resultatene vi finner for fysikkelever i videregående 
skole: Det er særlig andelen elever med høy kompetanse i faget som har gått 
ned, nedgangen er mindre blant de med svakere kompetanse (jf. kapittel 7). 
Det er rimelig å anta at svakere prestasjoner i grunnskolen påvirker elevenes 
valg av fag i videregående skole. Fag de blir stimulert i og synes er interessante 
gjennom grunnskolen og første året i videregående skole, legger grunnlaget for 
hva de velger videre. Dette kan også antas å være en medvirkende årsak til den 
nedgangen i prestasjoner som vi måler i fysikk i slutten av videregående skole; 

de har svakere utgangspunkt for læring i faget etter grunnskolen enn det de 
hadde tidligere. Dette går ut over både guttene og jentene. Guttene, fordi mange 
ønsker seg inn på ulike utdanninger og yrker hvor de trenger basiskunnskaper 
i realfag, og jentene som tradisjonelt ikke har valgt disse fagene, og som nå 
får lite stimulans til å velge dem fordi de i liten grad opplever disse fagene 
som spennende sammenliknet med det andre de eksponeres for i skolen 
(jf. kapittel 12.4). 

Både allmenndannende hensyn for alle elever og hensynet til hva de faglig 
sterke elevene trenger for videre studier, må vektlegges i undervisningen 
i grunnskole og videregående skole. De faglig sterke elevene har også rett på 
tilrettelagt undervisning etter læreplaner og lovverk, men dette ser ut til å ha 
blitt mangelfullt implementert i skolen (Grønmo, 2014b). Dette er noe av 
bakgrunnen for at vi etterlyser utprøvinger og forskning på bedre måter å 
differensiere undervisningen i skolen på. Vi har i Norge sett en utvikling mot 
at noen flere elever velger private ungdomsskoler og videregående skoler. Hvis 
den offentlige skolen ikke tar utfordringen med å gi gode læringsmuligheter 
med tilpasset opplæring også for de faglig sterke elevene, vil vi kunne få en 
utvikling hvor elever med en sterk sosioøkonomisk hjemmebakgrunn i større 
grad vil prioritere private skoler. Problemet er ikke at vi har noen privatskoler. 
Det kan være behov for å ha noe variasjon i typer skoler også hos oss, ikke 
minst skoler med vekt på ulike temaer som idrett, realfag eller språk, offentlige 
eller private. Samtidig ser vi det som positivt at de fleste elever i Norge går 
sammen i en offentlig skole, uavhengig av hjemmebakgrunn. Den store sosiale 
mobiliteten vi har, større enn i mange land, kan antas å ha sammenheng med 
at de fleste elevene går sammen, og har like rettigheter til videre utdanninger. 

Det er derfor mange grunner til at vi peker på behovet for utprøving av 
og forskning på ulike måter å differensiere undervisningen på, hvor man også 
tar på alvor hvordan man legger til rette undervisningen for de faglig 
sterke elevene. 

12.7 Norske tradisjoner - for fag og for samarbeid 


Alle land og kulturer har noen positive trekk og noen trekk som ikke er 
så positive. Hva som er positivt og ikke, kan også variere over tid, avhengig av 
det samfunnet man lever i. Norge har, sammenliknet med mange andre land, 
relativt svak kultur for at det er viktig å lære elevene fag som matematikk og 
fysikk, i alle fall de mer akademiske delene av disse fagene. Analyser av data fra 
jevnlige studier på ulike nivåer i skolen over 20 år viser dette (Grønmo et al., 
2004b; Grønmo, Hole & Onstad, 2016; Martin, Mullis, Foy & Hooper, 2016b; 
Mullis et al., 2016a, 2016b). Norge, som andre nordiske land, legger relativt lite 
vekt på å lære elevene det matematiske språket algebra, sammenliknet med 
land i for eksempel Øst-Asia og Øst-Europa (Grønmo, 2018; Grønmo, 
Kjærnsli & Lie, 2004a; Hole et al., 2018). Samtidig vet vi at realfaglig kunnskap 
kan antas å bli viktigere framover for å løse mange av de problemene vi 
står overfor når det gjelder miljø, teknologi, helse og økonomi. Å gi elevene 
denne typen kunnskap er da viktig både for den enkelte med hensyn til ut- 
danning og jobb, og for samfunnet som trenger kompetente personer på disse 
områdene. 

På den annen side framstår Norge som et land som har en relativt sterk 
kultur for språk generelt, det gjelder både eget språk og fremmedspråk. Det er 
når det gjelder formelt matematisk språk, og i skolen da særlig algebra, at vi 
har et problem som vi må ta tak i og gjøre en bedre jobb med. Jamfør analysene 
tilknyttet LC-rammeverket i kapittel 5. Norge har en sterk og positiv kultur for 
politisk og annen type samarbeid på tvers av skillelinjer i samfunnet. Opp- 
byggingen av Norge etter krigen, med bred enighet om å gi alle borgere fri 
tilgang til utdanning og helsetjenester, er kanskje det viktigste som har skjedd 
i nyere tid i landet vårt. Norge har en tradisjon for konsensuspolitikk med 
mange politiske avtaler om viktige ting i samfunnet på tvers av politiske 
skillelinjer (Buck, 2011; Lie, 2019). Et annet eksempel er trepartssamarbeidet 
mellom arbeidstakerorganisasjoner, arbeidsgiverorganisasjoner og staten/ 
kommunene. Samarbeidet, som man har lange tradisjoner for i Norge, betyr 
ikke at man ikke har ulike syn som kan stå steilt mot hverandre. Det bygger 
også på at man har sterke organisasjoner hos alle parter, med ulike syn og 
interesser som de kjemper for, samtidig som man prøver å finne kompro- 
misser alle kan leve med, kompromisser for å få til en god utvikling i sam- 
funnet (Finansforbundet, 2019). 

Få andre land kan vise til en så sterk tradisjonen for samarbeid som Norge, 

noe som kanskje er litt av grunnen til at Norge er et av verdens beste land 
å leve i. 

I delkapittel 12.1 pekte vi på at det er viktig å lære av det samarbeidet vi har 
hatt for å bedre norske elevers lesekunnskaper, og at vi kan lære av det når det 
gjelder å få norske elever til å lykkes også i realfag. Samarbeid som involverer 
alle parter — foreldre, lærere, skolemyndigheter og politikere — er en viktig basis 
for arbeidet, som det var det for leseløftet. Kapittel 11 pekte på at både lærere 
og elever i fysikk i Norge rapporterte høy grad av tilfredshet med egen 
situasjon på skolen. Det samme var tilfellet i TIMSS Advanced 2015 mate- 
matikk (se Grønmo et al., 2016). Dette er et godt utgangspunkt for å få til et 
realfagsløft. Det ser også ut til å være en relativt stor generell enighet i Norge 
om at vi trenger å bedre elevenes kunnskaper i realfag; særlig gjelder det å gi 
dem grunnleggende kunnskaper i algebra og fysikk. De nye forslagene til 
læreplaner avspeiler dette, se delkapittel 12.3. Men skal dette implementeres 
og gjennomføres på en god måte i klasserommet, forutsetter det ressurser til å 
gi lærerne den etter- og/eller videreutdanningen de trenger. Behovet for denne 
typen kunnskap er blitt viktigere den senere tiden, med økte krav til lærerne på 
disse områdene. Dette tas opp og drøftes i delkapittel 12.2. 

Vi kan lykkes i realfag hvis vi henter ut de beste sidene av norsk tradisjon, 
felles løft og samarbeid til det beste for alle i samfunnet. Vi har lykkes ganske 
godt med det i lesing, nå er tiden inne for et tilsvarende løft for realfagene. 

Institutt for lærerutdanning og skoleforskning, UiO 
Liv Sissel Grønmo 

Institutt for lærerutdanning og skoleforskning, UiO 


Dette kapitlet gir en kortfattet beskrivelse av bakgrunnen for TIMSS Advanced 
og en gjennomgang av hvordan studien ble planlagt og gjennomført. Fram- 
stillingen bygger på kapittel 13 i den norske matematikkrapporten fra TIMSS 
Advanced 2008 (Onstad, 2010a), kapittel 7 i den norske rapporten fra TIMSS 
Advanced 2015 (Onstad & Grønmo, 2016) og kapittel 14 i boka Prioritering og 
progresjon i skolematematikken (Onstad & Grønmo, 2017). 


13.1 Hva er TIMSS Advanced? 
13.1.1 Historikk 


TIMSS er en forkortelse for Trends in International Mathematics and Science 
Study. Det er først og fremst en stor internasjonal undersøkelse av matematikk 
og naturfag i grunnskolen. TIMSS beskriver og sammenlikner elevprestasjoner 
i disse fagene, så vel nasjonalt som internasjonalt, og søker å belyse og forstå 
forskjeller i prestasjoner ut fra andre data i undersøkelsen. Slik kan man si noe 
om hvilke faktorer som fremmer læring, og hvilke som hemmer læring. Etter 
noen slike studier i grunnskolen på 1960-, 1970- og 1980-tallet utvidet man 
i 1995 omfanget til også å gjelde elever i videregående skole. Da definerte man 
følgende tre populasjoner på øverste trinn i videregående skole: 


e Generalistene 
Denne populasjonen besto av alle elever i samtlige studieretninger på øverste 
trinn i videregående skole. Disse elevene ble testet i allmenne matematikk- 
og naturfagkunnskaper. 

e Fysikkspesialistene 
Denne populasjonen besto av de elevene som tok høyeste spesialisering 
i fysikk; i Norge betydde det den gangen elevene på kurset 3FY. 


e Matematikkspesialistene 
Denne populasjonen besto av de elevene som tok høyeste spesialisering 
i matematikk (på engelsk advanced mathematics); i Norge betydde det den 
gangen elevene på kurset 3MX. 


Etter 1995 har TIMSS-undersøkelser i grunnskolen blitt gjennomført regelmessig 
hvert fjerde år, senest i 2019. TIMSS Advanced er en videreføring av under- 
søkelsene av fysikk- og matematikkspesialistene i videregående skole og har 
etter 1995 blitt gjennomført i 2008 og 2015. 

Norge har deltatt i nesten samtlige TIMSS- og TIMSS Advanced-studier. 
I 1995 deltok vi imidlertid bare i de to første av de tre populasjonene på videre- 
gående nivå, altså generalistene og fysikkspesialistene. Myndighetene ønsket likevel 
en undersøkelse også av matematikkspesialistene, og i 1998 gjennomførte man 
den samme matematikkstudien i Norge som hadde vært gjennomført inter- 
nasjonalt i 1995. Det ble utgitt en samlet norsk rapport for disse tre under- 
søkelsene (Angell, Kjærnsli & Lie, 1999). 

Det at Norge gjennomførte matematikkundersøkelsen i etterkant av den 
internasjonale studien, hadde visse konsekvenser. De norske resultatene kom 
ikke med i den internasjonale databasen. De var ikke med i grunnlaget for den 
standardiserte skalaen og beregningen av det internasjonale skalerte gjennom- 
snittet. Det betyr at det er noe større usikkerhet forbundet med norske mate- 
matikkdata fra 1998 enn det ville ha vært dersom Norge hadde deltatt i 1995. 
I fysikk deltok vi imidlertid på ordinær måte i 1995, var med i grunnlaget for 
den standardiserte skalaen og beregningen av det internasjonale skalerte gjennom- 
snittet, og vi ble rapportert internasjonalt. 

Oppslutningen om TIMSS Advanced har vært betydelig lavere enn det vi er 
vant til i TIMSS. Tabell 13.1 viser de landene som deltok i henholdsvis 1995, 
2008 og 2015. 

Tabell 13.1 Deltakerland i TIMSS Advanced i 1995, 2008 og 2015. Land som har deltatt flere 
ganger, er gulfarget. 


Land Deltok i 1995 Deltok i 2008 Deltok i 2015 
Armenia X 


am | » [  [ S 
am. [| x 
mi | » [ [ 
ripe | [ « [ CS 


mm | + | id 


m | Jf * [———— 
ma | e | [—— 


Kypros X 
Latvia F 


C | » | [ —— 


ES 


ES a 
Tsjekkia 
Tyskland 


ES EE SEE 


Deltok på ordinær måte i begge fag 
Deltok, men med for små utvalg 
M: Deltok bare i matematikk 
F: Deltok bare i fysikk 
Fm: Deltok ordinært i fysikk, men avholdt matematikkstudien i 1998 


Totalt har altså 25 land deltatt minst én gang i TIMSS Advanced. Av de ni 
landene som deltok i 2015, har åtte deltatt én eller to ganger før. 

13.1.2 Organisering 


Det overordnede ansvaret for utviklingen og gjennomføringen av alle TIMSS- 
studiene, deriblant TIMSS Advanced, ligger hos den internasjonale organisasjonen 
IEA (International Association for the Evaluation of Educational Achievement). 
IEA er et internasjonalt nettverk for utdanningsforskning som ble etablert 
i 1959. Det internasjonale prosjektsenteret er lagt til Boston College i USA. 
Ansvar knyttet til statistisk design og databehandling er delegert til Data 
Processing and Research Center i Hamburg og Statistics Canada i Ottawa. 

I Norge er det Utdanningsdirektoratet som på vegne av Kunnskaps- 
departementet har ansvaret for norsk deltakelse og bevilgning av midler. Ansvaret 
for gjennomføringen av og rapporteringen fra studiene er delegert til Institutt 
for lærerutdanning og skoleforskning (ILS) ved Universitetet i Oslo. Prosjektet 
har der vært organisert med en prosjektleder og en prosjektgruppe som har 
arbeidet med TIMSS Advanced i flere år. Det er en tilsvarende prosjektgruppe 
på ILS for TIMSS-undersøkelsene i grunnskolen. Disse prosjektgruppene er 
tilknyttet EKVA (Enhet for kvantitative utdanningsanalyser) ved ILS. 

Den norske prosjektgruppen for TIMSS Advanced har samarbeidet med 
prosjektsenteret i Boston, IEAs sekretariat i Amsterdam, Data Processing and 
Research Center i Hamburg, Statistics Canada, og med de nasjonale prosjekt- 
gruppene i noen av de andre deltakerlandene. Den norske prosjektgruppen har 
hatt to medlemmer i SMIRC (Science and Mathematics Item Review Committee 
- en internasjonal gruppe oppnevnt av prosjektsenteret i Boston), som har hatt 
et overordnet ansvar for oppgavene som er blitt brukt i de faglige testene. Disse 
to medlemmene har også sittet i et mindre arbeidsutvalg (Task Force) for SMIRC. 

Informasjon om ulike hovedaktører finnes på følgende nettsider: 


e IEA: http://www.iea.nl/ 
e Prosjektsenteret i Boston: https://timssandpirls.bc.edu/ 


e ILS: https://www.uv.uio.no/ils/ 
e TIMSS Advanced og TIMSS i Norge: 


https://www.uv.uio.no/ils/forskning/prosjekt-sider/timss-norge/ 

13.1.3 Populasjoner 


Når det gjelder hvilke populasjoner som blir undersøkt, er det viktige forskjeller 
mellom TIMSS i grunnskolen og TIMSS Advanced i videregående skole. I grunn- 
skolen undersøker TIMSS et representativt utvalg av hele årskullet på 4. trinn 
og på 8. trinn (5. og 9. trinn i Norge fra 2015). TIMSS Advanced undersøker 
betraktelig snevrere grupper, nemlig de elevene på øverste trinn i videregående 
skole som har valgt det eller de kurs som vedkommende land har definert som 
avansert matematikk eller fysikk. I Norge i 2015 gjaldt det kursene Matematikk R2 
og Fysikk 2. Elever som tok begge disse kursene, tilhørte begge populasjonene. 

Læreplaner er forskjellige fra land til land. Man skal ikke lære nøyaktig det 
samme på samme trinn i alle land. Når det gjelder matematikkplanene for 
barnetrinnet, er likevel likhetene langt mer slående enn ulikhetene. Det er på- 
fallende samstemmighet i de fleste land om det faglige innholdet i matematikken 
i barneskolen og ganske stor enighet om innholdet i naturfag. Forskjellene blir 
litt større når vi kommer til ungdomstrinnet, men fortsatt er det stor grad av 
samsvar. I videregående utdanning øker variasjonene. Det gjelder for eksempel 
hvor mye matematikk og fysikk som er obligatorisk, hvilke kurs som tilbys, 
hvilket faglig innhold disse kursene har, hvilke fagkombinasjoner kursene 
eventuelt inngår i, og hvilke kurs som kreves for ulike typer høyere utdanning. 

Det er bare elevene som tar de kursene som er definert som avansert fysikk 
i det enkelte land, som utgjør landets fysikkpopulasjon i TIMSS Advanced. 
Tabell 13.2 viser hvor stor prosentandel denne populasjonen er av hele årskullet 
i hvert deltakerland. Det dreier seg altså ikke om andelen av skoleelevene, men 
om andelen av hele det aktuelle årskullet i befolkningen. Denne prosentsatsen 
kalles dekningsgraden (coverage index) for hvert land. Til sammenlikning har 
vi tatt med dekningsgraden i matematikk. 

Det er store variasjoner i dekningsgrad i matematikk, fra under 4 % til 
godt over 30 %. I fysikk er det også betydelig variasjon, men ikke like stor. 
Høyest dekningsgrad i fysikk har Frankrike med vel 20 %. Libanon har lavest 
dekningsgrad i begge fag; dette avspeiler trolig landets mangel på ressurser til 
videregående utdanning. Libanon, Sverige og Frankrike har omtrent samme 
dekningsgrad i begge fag, mens andre land har stor forskjell, særlig Slovenia og 
Portugal. Norge ligger midt på skalaen i fysikk, men har den tredje laveste 
dekningsgraden i matematikk. 

Tabell 13.2 Dekningsgrad: fysikk- og matematikkpopulasjonene i TIMSS Advanced i prosent av 
hele årskullet. 


Portugal 5,1 28,5 


Frankrike 21,5 21,5 


Hvis vi vil sammenlikne prestasjonene i fysikk for flere land i TIMSS Advanced, 
er det viktig å ha dekningsgraden i mente. 


13.1.4 Analysenivåer 
I TIMSS Advanced og TIMSS analyseres data på tre nivåer: 


Systemnivå — intendert læreplan 

Dette nivået gjelder utdanningssystemet slik det legges til rette av nasjonale og 
regionale myndigheter i et land. Det dreier seg om organisering av skoletilbudet, 
rammefaktorer, ressurstilgang og elevenes muligheter til skole- og fagvalg. Ikke 
minst dreier det seg om læreplaner og vurderingsformer. Det er slike faktorer 
som forteller hva slags utdanningstilbud samfunnet og myndighetene ønsker 
og planlegger at elevene skal få. Opplysninger på dette nivået er primært hentet 
inn fra de nasjonale prosjektlederne i de enkelte deltakerlandene. 

Det er utgitt en ensyklopedi med beskrivelser av skolesystemene i alle 
deltakerlandene i TIMSS 2015 (Mullis, Martin, Goh & Cotter, 2016c). Samtlige 
deltakerland i TIMSS Advanced 2015 er med der. Selv om hovedvekten 
i ensyklopedien er på grunnskolen (primary education og lower secondary 
education), kan den gi en viss støtte for å forstå ulikheter mellom landene på 

systemnivået. Dessuten inneholder den internasjonale rapporten for TIMSS 
Advanced 2015 (Mullis, Martin, Foy & Hooper, 2016b) ytterligere opp- 
lysninger om skolesystemene i deltakerlandene, med særlig vekt på videre- 
gående opplæring. 


Klasseromsnivå — implementert læreplan 

Dette nivået handler om hva som skjer i klasserommet, om undervisningen og 
læringsmiljøet. Hvordan blir intensjonene fra systemnivået omsatt i praksis? 
Hvordan blir den intenderte læreplanen iverksatt i skolen? 

Både elevene, lærerne deres (i det faget elevene ble testet i) og skolelederne 
deres har svart på spørreskjemaer om situasjonen på skolen. Elevene ble blant 
annet spurt om hjemmebakgrunn, utdanningsplaner, trivsel på skolen, tidsbruk 
på skolearbeid og på arbeid utenom skolen, og om undervisningsmetoder 
i matematikk og fysikk. Lærerne ble blant annet spurt om alder, utdanning, erfaring 
som lærer, etter- og videreutdanning, faglige emner som det er undervist i, 
undervisningsmetoder, bruk av digitale verktøy, bruk og oppfølging av lekser, 
lærersamarbeid, trygghet og trivsel i jobben, og om eventuelle problemer 
i arbeidssituasjonen. Skolelederne ble blant annet spurt om utdanning og leder- 
erfaring, skolens ressurser og begrensninger, elevenes bakgrunn, skolens vekt- 
legging av matematikk og fysikk, eventuelle problemer med å rekruttere 
kvalifiserte lærere, og generelt om skolens miljø. 


Elevnivå — resultert læreplan 

Det siste nivået handler om hva som er oppnådd. Hvilke kunnskaper har disse 
elevene i matematikk og fysikk, og hvilke holdninger har de til fagene? Elevenes 
prestasjoner på den faglige testen ga informasjon om faglige kunnskaper og 
ferdigheter, mens elevspørreskjemaet ga informasjon om holdninger til fag 
og læring. 


Med data på alle disse nivåene kan man beskrive og analysere situasjonen på en 
rekke måter. Vi kan studere forandringer i forhold til den forrige TIMSS 
Advanced-undersøkelsen. Vi kan sammenlikne elevprestasjoner i ulike land og 
prestasjonene til jenter og gutter. Vi kan også analysere om det synes å være 
sammenheng mellom prestasjonene og noen av bakgrunnsvariablene, som for 
eksempel undervisningsmetoder, leksearbeid, lærernes utdanning eller elevenes 
hjemmebakgrunn. 


273 


KAPITTEL 13 


13.2 Rammeverk og instrumenter 


TIMSS Advanced baserer seg på et rammeverk som definerer hvilke kunnskaper 
og ferdigheter elevene skal testes i. Rammeverket er utviklet gjennom en drøftings- 
prosess mellom deltakerlandene som leder fram mot konsensus om hva som 
utgjør sentrale kunnskaper og ferdigheter i faget sett i forhold til de respektive 
landenes læreplaner. Det foregår en viss justering foran hver undersøkelse, noe 
som er naturlig ettersom skolesystemer utvikler seg og læreplaner revideres. 
Men det er samtidig et poeng å holde rammeverket relativt stabilt for å gi et 
solid fundament for pålitelige sammenlikninger over tid. 


13.2.1 Rammeverk 


Rammeverket for TIMSS Advanced 2015 (Mullis & Martin, 2014) bygger på 
rammeverket for TIMSS Advanced 2008 (Garden et al., 2006). Det er et mål at 
rammeverket skal ligge så tett som mulig opp til de aktuelle læreplanene 
i deltakerlandene. Det er selvsagt umulig å få dette til fullt ut; til det er lære- 
planene for ulike, spesielt når man kommer til de høyere trinnene i skoleverket. 
Derfor blir målet i stedet at ikke noe land skal oppleve at det blir et urimelig 
stort avvik fra deres læreplan. Alle skal helst kunne si at testen i hovedsak faller 
inn under deres læreplan. Samtidig aksepterer vi at noen av oppgavene ikke passer 
godt i vårt land, og at noen deler av vår læreplan ikke dekkes av testen. For å 
oppnå dette er det viktig at alle deltakerlandene gis anledning til å påvirke 
prosessen med utvikling av rammeverket, slik at man oppnår konsensus om det. 

Rammeverket definerer de faglige innholdskategoriene som testoppgavene 
skal hentes fra. Disse kategoriene kalles fagområder, og hvert fagområde er 
oppdelt i noen delområder. Samtidig oppgis det hvor stor andel av oppgavene 
som bør høre inn under hvert fagområde. 

I tillegg inneholder rammeverket en beskrivelse av kognitive kategorier. Det 
er et mål at oppgavene skal stille ulike kognitive krav til elevene. Derfor angir 
rammeverket også hvor stor andel av oppgavene som bør ligge i hver av de 
kognitive kategoriene. 

Fagområder i fysikk 
Fagområdeneene i fysikk med anbefalt og faktisk fordeling av oppgavene er 
vist i tabell 13.3. 


Tabell 13.3 Fordeling av fysikkoppgaver i TIMSS Advanced 2015 i fagområder. 


; Anbefalt prosentandel Faktisk prosentandel 
Fagområde 
av oppgavene av oppgavene 


Elektrisitet og magnetisme 26 % 
Bølger og atom-/kjernefysikk 33% 


Fagområdene er justert siden studien i 2008. Den gangen var inndelingen som 
vist i tabell 13.4. 


Tabell 13.4 Fordeling av fysikkoppgaver i TIMSS Advanced 2008 i fagområder. 


Anbefalt prosentandel 
av oppgavene 


Mekanikk 30 % 


Fagområde 


Varme og temperatur 20 % 


Elektrisitet og magnetisme 


Atom- og kjernefysikk 20 % 


Vi ser at antall områder har blitt redusert fra fire til tre. Dermed får hvert 
område flere oppgaver, og dette gir mer robuste mål for landenes prestasjoner 
innenfor de enkelte fagområdene. Revisjonen har også tatt hensyn til utviklinger 
i deltakerlandenes læreplaner i fysikk. 

Tabell 13.5 viser hvilke delområder som inngår i hvert av fagområdene. 

Tabell 13.5 Delområder i fagområdene i fysikk i TIMSS Advanced 2015. 


Mekanikk og termodynamikk Krefter og bevegelse 
Bevaringslovene 
Varme og temperatur 


Elektrisitet og magnetisme Elektrisitet og elektriske kretser 
Magnetisme og elektromagnetisk induksjon 
Bølger og atom-/kjernefysikk Bølgefenomener 
Atom- og kjernefysikk 


Flere detaljer finnes i rammeverket (Mullis & Martin, 2014). 


Kognitive kategorier i fysikk 

TIMSS Advanced 2015 brukte de samme kognitive kategoriene og den samme 
anbefalte fordelingen av oppgaver som i 2008. Tabell 13.6 viser disse, samt den 
faktiske oppgavefordelingen i 2015. 


Tabell 13.6 Fordeling av fysikkoppgaver i TIMSS Advanced 2015 i kognitive kategorier. 


Kognitiv Anbefalt prosentandel av oppgavene | Faktisk prosentandel av oppgavene 
kategori 


Kunne | PH PH fom fom 


Å kunne betyr blant annet å huske fakta, fenomener og begreper; kjenne riktig 


bruk av apparater og framgangsmåter; gjenkjenne og bruke vitenskapelig vokabular, 
symboler og enheter; beskrive materialer, strukturer, fenomener og prosesser; 
bruke eksempler til å klargjøre fakta og begreper. Å anvende betyr blant annet 
å bruke modeller til å illustrere begreper, prinsipper, prosesser og systemer; 
bruke kunnskap om fysiske begreper og prinsipper til å tolke informasjon i tekst, 
tabeller og diagrammer; bruke en fysisk relasjon, likning eller formel til å finne 
en kvalitativ eller kvantitativ løsning; forklare en observasjon eller et fenomen 
ved bruk av et fysikkbegrep, en fysisk lov eller en teori. Å resonnere betyr blant 
annet å analysere fysiske problemer; anvende matematiske begreper i fysikk; 
formulere forskningsspørsmål og planlegge systematisk utforsking av dem; 

formulere og teste hypoteser; vurdere resultatene av utforsking og alternative 
forklaringer av et fenomen; trekke gyldige konklusjoner; generalisere resultater; 
bruke empiri og fysikkforståelse til å argumentere for en forklaring. Flere detaljer 
finnes i rammeverket (Mullis & Martin, 2014). 

Det er vanskeligere å oppnå internasjonal enighet om den kognitive kate- 
goriseringen enn den innholdsmessige. En oppgave som er klart rutinepreget 
i ett land - ut fra deres læreplan og undervisningstradisjoner - kan vurderes 
som en krevende problemløsingsoppgave med utfordrende krav til resonnement i 
et annet land. Av den grunn har vi i denne boka valgt å legge liten vekt på å 
analysere resultatene i TIMSS Advanced basert på den internasjonale kategori- 
seringen av oppgavenes kognitive nivå. 


Digitale hjelpemidler 

IEA legger vekt på at elevene skal kunne møte testen med samme ramme- 
betingelser som de er vant til fra prøver og eksamener i egen skolegang. På 
basis av dette har det fra den første studien i 1995 vært tillatt å bruke kalkulator 
i TIMSS Advanced i både matematikk og fysikk. Det har også vært tillatt med 
kalkulator på ungdomstrinnet i TIMSS, men aldri på barnetrinnet. Spørsmålet 
om å tillate bruk av elektroniske hjelpemidler som kalkulator har hele tiden 
vært et diskusjonstema. 

Den norske prosjektgruppen har deltatt aktivt i disse diskusjonene. Vi har 
blant annet pekt på den enorme teknologiske utviklingen på dette området fra 
1995, først til 2008 og siden til 2015. Allerede i 2008 kunne kalkulatorer som 
var i vanlig bruk i undervisningen i en del land, knapt sammenliknes med de 
som var tilgjengelige i 1995. Rammeverket for TIMSS Advanced 2008 erkjente 
denne problematikken: «it is noted that there have been tremendous changes 
in calculator technology since 1995» (Garden et al., 2006). Den teknologiske 
utviklingen fortsetter, og i Norge i dag er det mange elever som ikke lenger har 
kalkulator, men som bruker programvare på en bærbar datamaskin. 

Bruk av hjelpemidler på tester reiser mange spørsmål, både av teknologisk 
og av pedagogisk art. I noen land har det vært liten bruk av kalkulator, enten 
på grunn av manglende ressurser eller begrunnet med et pedagogisk syn. Flere 
av de norske rapportene fra TIMSS og TIMSS Advanced har sammenliknet 
bruken av kalkulator i ulike land (Grønmo, 2010b; Onstad, 2010b; Pedersen, 
2010; Grønmo & Hole, 2017). Et typisk trekk var at norske elever var gode til å 
bruke kalkulatoren i oppgavetyper som de umiddelbart gjenkjente. Derimot 

var evnen til kreativ kalkulatorbruk påfallende lav, selv i relativt enkle oppgaver. 
Dette ble ytterligere beskrevet og analysert i en masteroppgave (Sandstad, 2012). 
Det har flere ganger blitt påpekt at Norge, som ligger høyt i bruk av kalkulator, 
ofte presterer svakere enn land med relativt liten bruk av kalkulator. Norge er 
et rikt land og ligger oftest i forkant når det gjelder å ta i bruk ny teknologi. 
Vi etterlyser derfor en grundigere diskusjon i Norge av hvordan man skal 
bruke teknologiske hjelpemidler på en best mulig måte med sikte på å styrke 
den faglige læringen hos elevene. Det er ingenting i våre tidligere analyser som 
understøtter at mest mulig bruk er det beste. 

I utviklingen av matematikktesten til TIMSS Advanced 2015 ble det forsøkt 
å lage mange «kalkulatornøytrale» oppgaver, det vil si oppgaver der digitale 
hjelpemidler ikke ville være avgjørende for hvor godt elevene presterte. 

Det planlegges nå en overgang til tester i TIMSS og TIMSS Advanced på 
digitale plattformer. I TIMSS for 4. og 8. trinn ble dette innført allerede i 2019. 
Bruken av eventuelle hjelpemidler i oppgaveløsingen vil da kunne styres på en 
helt annen måte enn hittil. Det samme kan man anta vil være tilfellet for 
senere TIMSS Advanced-studier. 


13.2.2 TIMSS Advanced og deltakerlandenes læreplaner 


Et av målene med rammeverket for TIMSS Advanced er - som nevnt i det 
foregående - å sikre at elevene i ethvert deltakerland blir testet i oppgaver som 
i hovedsak faller innenfor landets læreplan. På grunn av de mange ulikhetene 
mellom landene vil det alltid være noen oppgaver som ikke passer i enkelte 
land, men litt upresist kan man formulere det som et mål at testen skal være 
omtrent like «rettferdig» eller «urettferdig» i alle land. 

Det fysikkfaglige innholdet i TIMSS Advanced er sammenliknet med de 
enkelte lands læreplaner på tre måter. For det første er innholdsbeskrivelsen 
i rammeverket holdt opp mot læreplanen (den intenderte). Som vi har beskrevet 
i delkapittel 13.2.1, er hvert fagområde definert ved beskrivelse av en del faglige 
delområder. Hvert delområde er sammenliknet med læreplanen. Men siden 
det bare er 7 delområder totalt i fysikk, vil hvert delområde omfatte flere 
enkelttemaer, og det kan derfor være vanskelig å avgjøre om et område 
i hovedsak faller inn under landets læreplan eller ikke. For det andre har 
lærerne blitt spurt om hvilke temaer de har undervist sine klasser i. Det gir oss 
informasjon om rammeverkets forhold til den implementerte læreplanen. 

Tabell 13.7 Prosent av elevene som ifølge lærerne har blitt undervist i temaene i rammeverket for 
fysikk i TIMSS Advanced 2015 (gjennomsnittsverdier for samtlige temaer og for temaene i hvert 
fagområde). 


Land* Alle Mekanikk og Elektrisitet og Bølger og 
temaene termodynamikk magnetisme atom-/kjerne- 
(22 temaer) (9 temaer) (6 temaer) fysikk 
(7 temaer) 
Frankrike Wi) 80 52 94 
Italia 84 99 97 55 
Libanon 87 78 94 92 
Norge 92 90 94 92 
Portugal 87 92 80 86 
Slovenia 98 100 98 95 
Sverige 89 97 93 76 
USA 68 83 59 56 


* Data for Russland var ikke tilgjengelige. USA har bare data for mellom 50 % og 70 % av elevene. 


Tabell 13.7 viser hvor stor andel av elevene som var blitt undervist i temaene 
i rammeverket før de tok testen. Dette oppgis i gjennomsnitt for testen som 
helhet og for hvert fagområde. 

Undervisningsdekningen er gjennomgående dårligere i fysikk enn i mate- 
matikk (Onstad & Grønmo, 2017). Det tyder på at læreplanene i fysikk varierer 
mer mellom landene enn læreplanene i matematikk. I fysikk ligger Slovenia 
og Norge på topp med over 90 %. USA ligger klart lavest med under 70 % 
undervisningsdekning. Ser vi på fagområdene, ligger Frankrike og USA lavest 
i elektrisitet og magnetisme, og Italia og USA i bølger og atom-/kjernefysikk. 

Merk at tabell 13.7 antyder hvor godt rammeverket til TIMSS Advanced 
passer til et lands læreplan. Den viser derimot ikke det omvendte, nemlig hvor 
godt landets læreplan passer til rammeverket. Det vil si at dersom et faglig 
tema i rammeverket ikke er med i et lands læreplan, fanges det opp i tabellen. 
Men hvis det er temaer i landets læreplan som ikke er med i rammeverket, 
vises det ikke. 

I tillegg til disse sammenlikningene er hver enkelt testoppgave i TIMSS 
Advanced 2015 vurdert opp mot læreplanen i det enkelte land. Slik er det 
registrert hvilke av oppgavene i testen som er dekket av læreplanen, og hvilke 
som må sies å ligge utenfor. 

Tabell 13.8 Samsvar mellom fysikkoppgavene i TIMSS Advanced 2015 og landenes læreplaner. 
Prosent riktig på hele testen og på den delen av testen som faller innenfor det enkelte lands 
læreplan. 


Antall poeng* Gjennomsnittlig Gjennomsnittlig 
Land innenfor læreplanen prosent riktig prosent riktig 
(av 115 poeng totalt) på hele testen på «egen del» av testen 
Frankrike 92 31 32 
Libanon 93 35 36 
Portugal 94 42 44 
Russland 104 50 51 
Sverige 107 42 42 
Norge 107 49 51 
USA 111 39 39 
Italia 115 32 32 
Slovenia 115 52 52 


* De aller fleste oppgavene i testen har ett oppnåelig poeng, mens noen få oppgaver har to 
poeng. Derfor er totalt antall oppnåelige poeng litt større enn antall oppgaver. 


Tabell 13.8 viser sammenhengen mellom oppgavene og læreplanene, og hvilke 
utslag dette har gitt for prestasjonene. 

Vi ser at Slovenia og Italia har alle de 115 testpoengene innenfor sine lære- 
planer, Norge og Sverige har 107 poeng innenfor, mens Portugal, Libanon og 
Frankrike ligger lavt på 90-tallet. 

Den midterste tallkolonnen viser hvor mange prosent av de 115 poengene 
elevene i hvert land skåret i gjennomsnitt. Best er Slovenia, der elevene i gjennom- 
snitt greide 52 % av oppgavene. Like etter følger Russland med 50 % og Norge 
med 49 %. Sist kommer Frankrike, Italia og Libanon med resultater fra 31 % til 
35 %. Det kan virke lite med 52 % korrekt på topp. Da må vi huske at dette er 
gjennomsnittet for alle elevene; de beste har selvsagt skåret langt høyere. 

Dersom man likevel føler at dette må ha vært en vanskelig test, er det viktig 
å være klar over at det kompenseres for vanskelighetsgrad når testresultatene 
innpasses på den internasjonale trendskalaen med midtpunkt 500. (Mer om 
dette i delkapittel 13.3.6 om skalering.) 

Viktigst er det kanskje å sammenlikne de to siste kolonnene. Mens den 
første viser hvor godt elevene i et land gjorde det på hele matematikktesten 
i TIMSS Advanced 2015 (hvor mange prosent av de 115 poengene de greide), 
viser den siste kolonnen hvor mange prosent av poengene de greide på den 

delen av testen som lå innenfor dette landets læreplan. Det er slående hvor stor 
overensstemmelse det er mellom de to kolonnene. Fire av landene har samme 
resultat, tre land går opp med 1 prosentpoeng, og to land går opp med 2 prosent- 
poeng. Norge hører til i den siste gruppen. Dermed blir det vanskelig å bruke 
argumenter om at testen er mer «urettferdig» for noen av deltakerlandene 
enn for andre. 


13.2.3 Oppgaver 


Når TIMSS utvikler oppgaver til undersøkelsene sine, tar de mange hensyn 
(Mullis et al., 2005): 


e Oppgavene skal ligge innenfor læreplanen i de fleste deltakerlandene. 

e Oppgavene skal kunne forsvare sin posisjon i en framtidig utvikling av 
matematikk og naturfag (fysikk i TIMSS Advanced) i skolen. (Det betyr 
at oppgavene skal passe inn i nye runder av testen, og dermed kan bidra til 
trendanalyser.) 

e Oppgavene skal være godt tilpasset elevenes alderstrinn. 

e Oppgavene skal fungere teknisk godt i en storskalaundersøkelse. 

e Oppgavene skal fordele seg på fagområdene og de kognitive kategoriene 
i samsvar med prosentangivelsene i rammeverket. (Se delkapittel 13.2.1.) 


Oppgavene skal også fungere relativt godt i alle land, basert på resultatene fra 
piloteringen som gjennomføres året før hovedundersøkelsen. Videre er det et 
mål å få en balansert fordeling mellom flervalgsoppgaver og åpne oppgaver. 

Punktet om å «fungere teknisk godt» betyr blant annet at en oppgave skal 
diskriminere godt, det vil si at den skal skille mellom sterke og svake elever. For 
å få høy reliabilitet på testen som helhet er det i tillegg viktig å ha oppgaver 
med ulik vanskegrad. 

TIMSS Advanced er en trendstudie. Det betyr at den legger til rette for 
sammenlikning over tid. Et utvalg av oppgavene i TIMSS Advanced 1995 ble 
ikke offentliggjort, men lagt til side for gjenbruk i den neste TIMSS Advanced- 
studien i 2008. Dette er trendoppgavene, som knytter de to studiene sammen 
og gjør det mulig å sammenlikne prestasjonene. Tilsvarende skjedde i neste 

runde. Omtrent halvparten av oppgavene i 2008 ble hemmeligholdt og brukt 
som trendoppgaver i 2015. 

Trendoppgavene fra TIMSS Advanced 2008 lå altså fastlagt som et utgangs- 
punkt. Deretter var det behov for å utvikle mange nye oppgaver, slik at det 
samlede oppgavetilfanget fylte kriteriene ovenfor. Deltakerlandene ble invitert 
til å levere forslag til nye oppgaver. Oppgaveforslagene ble sendt til en inter- 
nasjonal ekspertkomité hvor de ble vurdert mot rammeverket. Lå en oppgave 
utenfor rammeverket, ble den enten modifisert eller forkastet. Falt den innenfor, 
ble den plassert i et fagområde og en kognitiv kategori. Den internasjonale 
ekspertkomiteen hadde ansvaret for at det var tilstrekkelig med oppgaver 
innen de ulike faglige og kognitive områdene, at det var en akseptabel fordeling 
i oppgavenes vanskegrad, og at det var et passende forhold mellom flervalgs- 
oppgaver og åpne oppgaver. Den hadde også ansvaret for beskrivelsene av de 
ulike kompetansenivåene. To norske forskere deltok aktivt i dette arbeidet med 
matematikkoppgavene. 

Den store «oppgavebanken» som ble utviklet på denne måten, ble grundig 
gjennomgått. Fra denne valgte man ut omtrent dobbelt så mange oppgaver 
som man trengte (i tillegg til trendoppgavene) til testen. Disse oppgavene ble 
utprøvd internasjonalt våren 2014. Resultatene i denne pilottesten ga grunnlag 
for å gjøre det endelige utvalget av oppgaver til selve TIMSS Advanced-under- 
søkelsen i 2015. Oppgaveutvalget ble diskutert internasjonalt med representanter 
fra alle deltakerlandene. 

De utvalgte oppgavene er fordelt i såkalte blokker. En blokk består enten av 
trendoppgaver fra forrige runde eller av nye oppgaver som er prøvd ut i pilot- 
testen. Blokkene er relativt like i arbeidsmengde og vanskegrad. Hver blokk 
inneholder omtrent 10 oppgaver og er anslått til å kreve 30 minutters arbeid 
for elevene. I 2008 var det 7 blokker med matematikkoppgaver og 7 blokker 
med fysikkoppgaver. Av disse var 3 stykker i hvert fag trendblokker fra 1995. 
Antallet ble økt til 9 blokker i hvert fag i 2015. Begrunnelsen var at med flere 
oppgaver fikk man dekket rammeverket bedre. I hvert fag var det slik at 3 av 
blokkene inneholdt trendoppgaver fra 2008, mens de andre 6 blokkene inneholdt 
nye oppgaver. Fem av blokkene i hvert fag i 2015 blir nå hemmeligholdt slik at 
de kan brukes som trendblokker i neste runde av TIMSS Advanced. 

13.2.4 Koder 


Omtrent halvparten av oppgavene i TIMSS Advanced er flervalgsoppgaver. 
I slike oppgaver får elevene fire svaralternativer å velge mellom: A, B, C eller D. 
(I 1995 var det fem svaralternativer.) Eleven skal markere hvilket av svarene 
hun eller han mener eller tror er det riktige. 

Det ligger et grundig arbeid bak konstruksjon av flervalgsoppgaver. Det er 
viktig at ett av svaralternativene er riktig, og at ingen av de andre er det. De 
gale alternativene kalles distraktorer. Gode distraktorer bør avspeile typiske 
misoppfatninger, regnefeil eller liknende. En distraktor som knapt velges av 
noen av elevene, er ikke ønskelig. Det er heller ikke ønskelig at en distraktor 
skal «lokke» eller «lure» elevene til å gi galt svar. For å finne gode distraktorer 
prøver man ofte ut oppgavene som åpne oppgaver først. De elevsvarene man 
da får, danner utgangspunkt for konstruksjon av distraktorer. 

En flervalgsoppgave er enkel å kode etterpå. Det er én tallkode for hvert av 
svarene A, B, C og D (og eventuelt E). Det er også spesielle koder for elever 
som har svart pa en gal måte — for eksempel markert to svar — eller ikke har 
svart i det hele tatt. Disse kodene registreres i en database og kan deretter 
behandles med statistisk programvare. 

For de åpne oppgavene er kodingen mye mer krevende. Åpne oppgaver kalles 
constructed response items på engelsk. Det er altså oppgaver hvor eleven ikke 
skal velge mellom ferdigformulerte svarforslag, men må formulere svaret selv. 
Svaret som kreves, kan være av ulikt format. Det kan for eksempel dreie seg 
om å skrive ned bare et tall eller et ord, eller oppgaven kan kreve at eleven viser 
en utregning, redegjør for en framgangsmåte, gir en begrunnelse eller forklarer 
et resonnement. 

Gjennom utprøving av oppgavene danner man seg et inntrykk av hvordan 
de blir besvart. Dersom det viser seg at det er noen karakteristiske forskjeller 
mellom svarene, kan det ha diagnostisk interesse å gi visse svarkategorier særskilte 
koder. Det kan gi mulighet for å analysere både hva og hvordan elevene har 
svart på oppgaven. I TIMSS har man utviklet et tosifret kodesystem for å ta 
vare på slik informasjon. Norske forskere sto sentralt i denne utviklingen 
(se Lie, Angell & Rohatgi, 2010, s. 42). 

Hvis en oppgave har bare ett riktig svar, gis det kode 10 for dette svaret. 
Dersom det er flere svar som anses som korrekte, eller dersom det er ulike måter 
å komme fram til svaret på, er det mulig å kode med for eksempel 10, 11 og 12. 
Hver kode er definert gjennom en beskrivelse (og eventuelt eksemplifisering) 

av hvilke typer elevsvar som skal falle inn under denne koden. Feilsvar kodes 
konsekvent på 70-tallet. Dersom det er interessant å skille mellom ulike feilsvar, 
kan de gis kode 70, 71 osv. Alle andre feilsvar får kode 79. Helt blanke oppgaver 
får kode 99. 

Riktig svar på en slik oppgave (kode 10, 11, ...) gir ett poeng. 

Noen oppgaver er mer komplekse, og det er naturlig å kunne skille mellom 
helt eller delvis riktig svar. Da vil kodene 20, 21, 22 osv. betegne ulike typer 
korrekte svar, mens 10, 11, 12 osv. betegner ulike typer delvis korrekte svar. 

Helt riktig svar på en slik oppgave gir to poeng, mens delvis riktig svar gir 
ett poeng. 

Poengene gir grunnlag for å beregne prestasjonene, mens kodene for øvrig 
muliggjør nærmere studier av elevenes kunnskaper og strategivalg. 


13.2.5 Spørreskjemaer 


Hver elev som deltok i TIMSS Advanced, svarte på et elevspørreskjema i tillegg 
til den faglige testen. Lærerne til disse elevene (i det faget de ble testet i) fikk 
dessuten et eget lærerspørreskjema, og skolens ledelse fikk et skolespørreskjema. 
Gjennom skjemaene ble det samlet inn en rekke opplysninger om holdninger, 
hjemmebakgrunn, undervisningsmetoder, skolens ressurser med mer. 

Spørreskjemaene i TIMSS Advanced 2015 gikk også gjennom en ekspert- 
vurdering og en grundig internasjonal debatt før de ble ferdigstilt. Alle deltaker- 
landene hadde en demokratisk mulighet til å foreslå endringer og tillegg. 

Det var mulig for land å sløyfe enkelte spørsmål som ble ansett som irrelevante 
for deres utdanningssystem, eller å legge til spørsmål som utdannings- 
myndighetene eller den nasjonale prosjektgruppen fant interessante. Svarene 
på slike spørsmål blir ikke tatt med i den internasjonale rapporten. 


13.2.6 Oversetting 


Det internasjonale arbeids- og samarbeidsspråket i TIMSS er engelsk. Alle offisielle 
dokumenter, instruksjoner, oppgaver og spørreskjemaer foreligger på engelsk. 
Men når undersøkelsen gjennomføres, må oppgavene og spørreskjemaene 
foreligge på de språkene som brukes i skolene i de respektive landene. Elevene, 
lærerne og skolelederne skal møte oppgavene og spørsmålene på et språk de er 
vant til, ellers vil internasjonale sammenlikninger gi liten mening. 

Oversetting er imidlertid vanskelig. For det første må det sikres at det 
spørres om nøyaktig det samme på alle språk. Videre bør oppgavene være like 
vanskelige, noe som ikke er opplagt når de reformuleres på et nytt språk. Noen 
enkle eksempler kan illustrere dette. Spørsmålet «What does a carnivore eat?» 
oversettes naturlig til «Hva spiser en kjøtteter?» på norsk. Vi ser at mens engelsk 
bruker et vanskelig fremmedord, bruker norsk et selvforklarende ord. Det norske 
spørsmålet blir dermed lettere enn det engelske. Andre ganger ligger engelsk 
fagterminologi nærmere allmennspråket enn tilsvarende norske faguttrykk gjør. 
«Multiply» inngår i engelsk hverdagsspråk og kan bety «mangfoldiggjøre» eller 
«formere seg», mens «multiplisere» knapt brukes utenfor matematikken på norsk. 

I tillegg vil skifte av språk mange ganger gå sammen med skifte av kultur, 
tradisjoner, miljø og erfaringsverden. Slike ting kan også spille en rolle for hvordan 
situasjoner og spørsmål oppfattes. Sammen med oversettingen bør man derfor 
være oppmerksom på om dette kan skape ulikheter mellom elevene i for- 
skjellige land. En matematisk modell for isbjørnpopulasjoner kan virke mer 
fremmedartet i Afrika enn i Norge. I spørreskjemaene er det mange spørsmål 
om hvor enig man er i en påstand. Da skal man for eksempel markere på en 
skala: svært enig - litt enig — litt uenig - svært uenig. Det kan finnes kultur- 
forskjeller (tradisjoner) som gjør at i ett land er det mange personer som lett 
svarer med svært-kategorier, mens i et annet land vil de fleste unngå ekstreme 
posisjoner. Da kan det bli vanskelig å sammenlikne på tvers av land. 

TIMSS har omfattende rutiner for oversetting og språkkontroll. I Norge 
utarbeides alle instrumentene (testene og spørreskjemaene) for grunnskolen på 
både bokmål og nynorsk. Det brukes moderate språkformer, slik at instrumentene 
blir nokså like i de to målformene. I TIMSS Advanced 2015 brukte vi en annen 
tilnærming. Der lot vi noen av oppgaveblokkene være på bokmål og de andre 
på nynorsk. Det betydde at hver elev fikk oppgaver på begge målformer. 
Vi hadde myndighetenes støtte for dette, og det var nesten ingen elever som 
reagerte. Vi gjorde det samme med spørreskjemaene; noen av dem ble formulert 
på bokmål, andre på nynorsk. Oversettingsforslagene våre ble sendt til IEA, 
som sendte dem videre til en norsk språkekspert som var ukjent for prosjekt- 
gruppen i Norge. Kommentarene og forslagene fra eksperten ble sendt via IEA 
tilbake til Norge, der prosjektgruppen gjennomgikk dem, vurderte dem fra en 
faglig og språklig synsvinkel og foretok nødvendige forbedringer av tekstene. 

Det er også viktig at layout på oppgaver og hefter er så lik som mulig i alle land. 
Alle heftene sendes derfor til internasjonal godkjenning av layout før de trykkes. 

13.2.7 Hefter 


Oppgavene ble, som nevnt ovenfor, fordelt i 9 blokker i hvert fag. Blokkene hadde 
omtrent like mange oppgaver og like stor vanskegrad og arbeidsmengde. Blokkene 
ble kalt S1, $2, ..., S9. Blokkene S1, S3 og S5 var trendblokker fra 2008. De øvrige 
seks blokkene inneholdt nye oppgaver som var utarbeidet til studien i 2015. 

Den totale arbeidsmengden for alle blokkene ville blitt altfor stor for en 
enkelt elev, anslagsvis 4% time (pluss nok en halvtime til spørreskjemaet). 
Det er behov for å bruke mange oppgaver for å gi en bred dekning av inn- 
holdskategoriene i rammeverket. Hver enkelte elev får imidlertid bare et utvalg 
av alle oppgavene som er med i testen. Blokkene er fordelt på seks forskjellige 
hefter. Hvert hefte inneholder tre blokker, som tilsvarer en estimert arbeidsmengde 
på halvannen time. Tabell 13.9 viser hvordan blokkene ble fordelt på heftene. 

Vi ser at hvert hefte inneholder én trendblokk og to nye blokker. Vi ser 
videre at hver blokk forekommer i to hefter, og på ulike plasser i de to heftene 
(først/midten/sist). Elevenes prestasjoner kan nemlig påvirkes av om en 
oppgave ligger tidlig eller sent i heftet. Mot slutten av en test er elevene ofte 
mer slitne og mindre konsentrerte. 

Hver elev fikk altså ett hefte. Den enkelte elev fikk dermed prøve seg på en 
tredel av oppgavene i studien. TIMSS Advanced er derfor lite egnet til å si noe 
om den enkelte elev; studien er designet for å kunne trekke relativt sikre 
konklusjoner om hele den nasjonale populasjonen eller store deler av denne. 

Alle oppgaveheftene i TIMSS inneholdt en kortfattet instruksjon til elevene 
om hvordan de ulike oppgavetypene - det vil si flervalgsoppgaver og åpne 
oppgaver - skulle besvares. Det var en kort formelsamling i begynnelsen av 
hvert hefte. Denne er gjengitt i et appendiks bak i boka. 


Tabell 13.9 Fordeling av blokker i hefter. Trendblokkene er rødmerket. 


Hefter* Blokker 

Hefte 7 S1 S2 S4 
Hefte 8 S4 S3 S6 
Hefte 9 S6 S7 S5 
Hefte 10 S3 S8 S7 
Hefte 11 S8 S5 S9 
Hefte 12 S2 S9 SI 


* Heftene 1-6 var matematikkhefter. 

13.3 Gjennomføring 


TIMSS har utviklet grundige prosedyrer for å sikre en ensartet gjennomføring 
av undersøkelsen i alle deltakerlandene. Prosedyrene er nøye beskrevet i manualer 
for gjennomføringen av ulike deler av studien. En teknisk rapport er publisert 
av det internasjonale prosjektsenteret (Martin, Mullis & Hooper, 2016). 


13.3.1 Tidspunkt 


TIMSS Advanced-undersøkelsen skulle gjennomføres i slutten av det siste året 
i videregående skole. Det betydde våren 2015 innenfor tidsrammer som var 
fastsatt sentralt. 


13.3.2 Utvalg 


Bare et utvalg av elevene i hvert deltakerland blir testet. Dette utvalget trekkes 
etter bestemte statistiske regler og prosedyrer. For å kunne gjøre generaliseringer 
fra utvalget til hele populasjonen med liten usikkerhet (små feilmarginer), ble 
det satt som mål at utvalgene burde omfatte 3600 elever i hvert fag. Dette målet 
gjaldt i utgangspunktet alle land. At kravet til utvalgsstørrelsen er uavhengig av 
størrelsen på populasjonen, kan begrunnes statistisk, men vi går ikke inn på 
det her. For små land kunne ikke disse målene nås, og prosedyrer og mål måtte 
modifiseres. Av de 264 aktuelle videregående skolene i Norge ble 134 trukket 
ut til å delta i matematikk og de andre 130 til å delta i fysikk. Den norske 
prosjektgruppen fant det ikke ønskelig at skoler skulle bes om å delta i begge 
studiene. Det ville lett føre til at samme elev måtte delta i begge studiene, siden 
svært mange av fysikkelevene også tar matematikk. Det ville være en urimelig 
belastning relativt kort tid før avsluttende eksamen. På skoler som ble trukket 
ut i matematikk, var alle elevene i Matematikk R2 med i utvalget, og på skoler 
som ble trukket ut i fysikk, var alle elevene i Fysikk 2 med i utvalget. 

Den nasjonale prosjektgruppen kontaktet alle de uttrukne skolene med en 
oppfordring om å delta i undersøkelsen. Av de 134 skolene som ble bedt om å 
delta i matematikk, svarte 133 ja. Av de aktuelle elevene på disse skolene deltok 
93 %. Av de 130 skolene som ble bedt om å delta i fysikk, var det 127 som 
svarte ja. Av de aktuelle elevene på disse skolene deltok 94 %. Det gir en samlet 
deltakelsesprosent på 93 % i både matematikk og fysikk. Til sammen deltok 
2537 norske elever i matematikkundersøkelsen og 2472 i fysikkundersøkelsen. 

TIMSS hadde detaljerte regler for hvordan disse utvalgene skulle trekkes. 
I tillegg var det strenge krav til deltakelsesprosentene for å anerkjenne utvalgene 
som representative. Norge tilfredsstilte disse kravene med god margin. 

Dersom et utvalg er trukket tilfeldig og har en viss størrelse, regnes det som 
representativt, det vil si at det avspeiler situasjonen i hele populasjonen. I vårt 
tilfelle ville tilfeldig utvalg bety at enhver R2-elev i landet hadde samme sann- 
synlighet for å bli med i utvalget, og tilsvarende i fysikk. Dette var ikke tilfellet 
i TIMSS Advanced. Skolene hadde ikke samme sannsynlighet for å bli trukket ut, 
siden skoler som ikke hadde Fysikk 2 nødvendigvis måtte være med i mate- 
matikkutvalget. Dessuten var det ulikt antall elever fra skole til skole. Men 
i etterkant var det mulig å beregne hvor stor sannsynligheten for å bli trukket 
ut hadde vært for hver enkelt elev i utvalget. Disse sannsynlighetene ble brukt 
til å beregne hvor mange elever i populasjonen den enkelte elev i utvalget kunne 
sies å representere. Dermed kunne elevene tildeles vekter som tilsvarte denne 
representativiteten. På tilsvarende måte ble det beregnet vekter for skolene 
i utvalgene. Dataanalysene benytter disse vektene. 

På denne måten fikk vi med god tilnærming et representativt utvalg av skoler 
og et representativt utvalg av elever. Utvalget av lærere ble derimot ikke trukket 
tilfeldig. Lærerne fulgte med som et «attributt» til elevutvalget - det var de 
utvalgte klassenes lærere som deltok i undersøkelsen. Strengt tatt betyr det at 
lærerutvalget ikke med sikkerhet kan anses som representativt for hele lærer- 
populasjonen; det er derfor litt mer usikkert å generalisere fra dette. Men siden 
lærerutvalget omfatter så mange av de aktuelle lærerne — og det er et biprodukt 
av en tilfeldig utvalgsprosess - kan det vanskelig tenkes betydelige feilutslag om 
man antar at de på en god måte representerer samtlige lærere i dette faget. 
Vi kan anse lærerutvalget som «tilstrekkelig tilfeldig» til at vi kan generalisere 
fra det. Derfor tillater vi oss å bruke uttrykk av typen «23 % av de norske lærerne 
i Fysikk 2» og liknende uttrykksmåter når vi strengt tatt burde ha skrevet 
«lærerne til 23 % av elevene i Fysikk 2 i Norge». 

Vektingen av dataene ble beregnet av datasenteret til IEA. Dette blir 
beskrevet i den internasjonale tekniske rapporten til TIMSS Advanced 2015 
(Martin et al., 2016a). 

Skolene som hadde sagt seg villige til å delta, sendte inn anonymiserte lister 
over de uttrukne elevene. Prosjektgruppen brukte et dataprogram spesiallaget 
for TIMSS Advanced til å trekke ut hvilken elev som skulle ha hvilket 
oppgavehefte. 

13.3.3 Gjennomføring på skolene 


Det internasjonale prosjektsenteret hadde utarbeidet detaljerte instrukser for 
hvordan testen skulle gjennomføres i klasserommet. Det var gjort for å sikre 
like testvilkår for alle elever, både nasjonalt og internasjonalt. 

Alt elevmateriell ble sendt til skolene litt før undersøkelsen skulle gjennom- 
føres. Materiellet besto av oppgavehefter og spørreskjemaer til elevene, samt 
instrukser for gjennomføringen. En av de tilsatte på skolen var ansvarlig for å 
sette seg inn i instruksene på forhånd og påse at de ble fulgt nøye. 

På den avtalte testdagen ble elevene samlet i klasserommet eller et annet 
egnet rom. Elevene fikk hvert sitt oppgavehefte. Hvem som skulle ha hvilket 
hefte, var angitt med en kodet klistrelapp foran på heftet. Dersom en elev ikke 
møtte, ble vedkommendes hefte inndratt. Dersom en frammøtt elev burde ha 
tilhørt utvalget, men ikke var registrert, ble vedkommende registrert og fikk et 
ekstrahefte som var klargjort for slik bruk. Elevene fikk ikke lov til å åpne 
heftene før de fikk beskjed om å gjøre det. 

Elevene fikk opplest informasjon om testen og om gjennomføringen, og 
eksemplene forrest i heftene ble gjennomgått. Deretter fikk de nøyaktig 90 
minutter til å løse oppgavene. Etterpå besvarte elevene spørreskjemaet. 

Den internasjonale TIMSS-ledelsen hadde knyttet til seg én person i hvert 
land som kontrollerte gjennomføringen på en del tilfeldig valgte skoler. Ved- 
kommende var uavhengig av den nasjonale prosjektgruppen og rapporterte 
direkte til den internasjonale ledelsen ved hjelp av et grundig rapporteringsskjema. 

Den ansvarlige personen for gjennomføringen på den enkelte skole sendte 
alt materiellet tilbake til den nasjonale prosjektgruppen. Det ble kontrollert at 
ingen oppgavehefter forsvant i prosessen. 

Spørreskjemaene til lærerne og skolelederne ble distribuert og utfylt på nett. 


13.3.4 Koding 


All informasjon fra oppgaveheftene og de ulike spørreskjemaene ble registrert 
i en databank. I prinsippet er det enkelt å kode svarene på flervalgsoppgavene 
og på spørsmålene i spørreskjemaene. Da skal det bare registreres hvilket 
svaralternativ vedkommende har valgt. I Norge ble dette lest og registrert 
elektronisk fra skannede versjoner av elevenes oppgavehefter. 

Når det gjelder de åpne oppgavene, er situasjonen mer krevende, noe som 
går fram av redegjørelsen for kodesystemet i delkapittel 13.2.4. Koden settes 

altså etter en subjektiv vurdering av elevens svar. Skal analyser av elev- 
prestasjonene være pålitelige (reliable), må denne kodingen av åpne oppgaver 
utføres så likt som mulig av alle kodere i samtlige deltakerland. Det nedlegges 
et stort arbeid for å sikre dette best mulig. De tillatte kodene på en oppgave er 
utførlig beskrevet i de internasjonale kodemanualene. Dette materiellet var 
grundig gjennomgått på en internasjonal samling. I det enkelte land ble kode- 
definisjonene nøye gjennomgått i fellesskap før kodingen startet. Eventuelle 
uklarheter ble drøftet og avklart, i noen tilfeller i samråd med den internasjonale 
TIMSS-ledelsen. For mange av oppgavene var det utarbeidet eksempelmateriell 
som illustrerte hvordan kodene skulle brukes. Dette ble gjennomgått og kom- 
mentert i fellesskap. I tillegg var det ofte øvingsoppgaver som alle koderne 
skulle vurdere hver for seg. Etterpå sammenliknet man de kodene man hadde 
valgt, drøftet vurderingene og holdt disse opp mot en internasjonal «fasit» som 
fastslo hvordan kodene skulle brukes på øvingsoppgavene. I noen land, blant 
annet Norge, var elevbesvarelsene skannet inn, og kodingen ble utført ved 
skjerm og tastatur. 
Som en ytterligere kontroll ble det gjort tre typer ekstra koding: 


e Omtrent en tredel av heftene var trukket ut til reliabilitetskoding, det vil si 
at to personer kodet disse heftene uavhengig av hverandre. På denne måten 
kunne man statistisk måle den nasjonale sensorreliabiliteten, det vil si graden 
av samsvar mellom koderne (sensorene) i et land. 

e En del engelskspråklige elevbesvarelser var plukket ut til å bli kodet av to 
kodere fra hvert eneste deltakerland. På denne måten kunne man statistisk 
måle sensorreliabiliteten mellom land. 

e En del besvarelser fra TIMSS Advanced 2008 på trendoppgaver som ble brukt 
på nytt i 2015, var plukket ut til å bli kodet av to kodere fra hvert land. 
På denne måten kunne man statistisk måle sensorreliabiliteten over tid. 


290 


RAMMEVERK OG METODER 


13.3.5 Databehandling 


De innlagte dataene ble kontrollert i flere omganger, først i Norge og deretter 
i det internasjonale datasenteret til TIMSS. Dataene ble «vasket», det vil si at 
man lette etter inkonsistente og overraskende data. Disse ble så kontrollert mot 
oppgaveheftene og spørreskjemaene. Prosedyrene skal sikre høy grad av samsvar 
mellom det elevene, lærerne og skolelederne faktisk hadde svart, og de dataene 
som ble lagret elektronisk. 

Da datavaskingen var avsluttet, ble alle forbindelser mellom de elektroniske 
dataene og deltakerne i undersøkelsen slettet. Dermed lar det seg ikke gjøre 
å spore enkeltresultater tilbake til elever eller skoler. Prosedyrene var i Norge 
godkjent av Datatilsynet. 


13.3.6 Skalering 


Avanserte statistiske metoder er brukt for å behandle dataene på en måte som 
muliggjør sammenlikninger. Dette blir grundig beskrevet i den internasjonale 
tekniske rapporten (Martin et al., 2016a). 

Som nevnt ovenfor svarte hver enkelt elev bare på en tredel av det samlede 
oppgavetilfanget. Prestasjonene til to elever som hadde samme hefte, kan sammen- 
liknes. To elever som fikk forskjellige hefter, fikk derimot helt eller delvis 
forskjellige oppgaver, og da kan ikke prestasjonene uten videre sammenliknes. 
Tilsvarende kan prestasjoner i 2015 ikke uten videre sammenliknes med presta- 
sjoner i 2008. 

Disse problemene løses ved hjelp av blokker som er felles mellom hefter og 
mellom de to undersøkelsene. Disse blokkene fungerer som «broer» som knytter 
de enkelte delene sammen. 

La oss eksempelvis se på en elev, vi kaller henne Helga, som fikk hefte 8 
i fysikktesten. Hefte 8 inneholdt blokkene 54, S3 og S6 (se tabell 13.9). Blokk S4 
fantes også i hefte 7. Med kunnskap om hvordan Helga presterte på blokk S4, 
og ut fra det statistiske materialet om hvordan elevene som fikk hefte 7, presterte, 
kan vi anslå hvordan Helga ville ha gjort det på blokkene S1 og S2 dersom hun 
i stedet hadde fått hefte 7. På samme måte kan vi ved hjelp av blokk S6 anslå 
hvordan hun ville ha gjort det i hefte 9, og ved hjelp av blokk S3 anslå hvordan 
hun ville ha gjort det i hefte 10. Med denne kunnskapen og disse anslagene kan 
vi videre anslå hvordan hun ville ha gjort det i heftene 11 og 12. 

Et slikt resonnement er ganske usikkert for én enkelt elev. Men tilknytningen 

til de virkelige elevene er kuttet — det finnes ingen «Helga». Dataene kan ikke 
brukes til å si noe om enkeltelever. De blir bare anonyme representanter som 
kan hjelpe oss til å si noe om den nasjonale populasjonen eller deler av denne. 
På grunn av usikkerheten blir det kjørt flere simuleringer ut fra prestasjonene 
til Helga i hefte 8 og anslagene for hvordan hun kunne ha gjort det på oppgavene 
i resten av blokkene. Disse simuleringene produserer fem verdier som representerer 
hva Helga kunne ha skåret totalt dersom hun hadde tatt hele testen. Disse 
verdiene kalles plausible verdier. Variasjonen mellom de plausible verdiene er 
et uttrykk for usikkerheten i anslagene. Det regnes ut fem plausible verdier for 
hver eneste elev som deltok i testen. De fleste statistiske analysene som tar for 
seg elevenes skår på testen (for eksempel i forhold til en bakgrunnsvariabel) 
benytter alle de plausible variablene. Det minsker usikkerheten i resultatene. 

Når samtlige elever på denne måten har fått plausible verdier for sine 
prestasjoner, kan man regne ut gjennomsnittsskår og standardavvik for utvalget 
og bruke det til å generalisere til hele populasjonen eller til deler av denne. For 
alle slike generaliserte verdier er det beregnet standardfeil, som brukes til å 
avgjøre om forskjeller er signifikante. 

Alle enkeltskårene ligger spredt omkring gjennomsnittet på en skåringsakse. 
Da er det mulig å justere selve måleaksen. På samme vis som vi kan regne om 
temperaturer mellom celsius-verdier og fahrenheit-verdier, kan vi regne om 
skårene til nye verdier langs en ny skala. Vi får andre tall og et annet null- 
punkt, men det er fortsatt den samme statistiske fordelingen. 

En slik skalering ble gjort med dataene i TIMSS Advanced 1995. Elevskårene 
i alle deltakerlandene ble regnet om til en ny skala slik at det internasjonale 
gjennomsnittet ble 500 «poeng», og standardavviket ble 100 «poeng». Disse 
tallene er ikke poeng oppnådd på selve testen, men de er likevel mål for hvor 
godt elevene presterte. En slik skalering ble utført for matematikk og fysikk 
hver for seg. 

Elevene som ble testet i TIMSS Advanced 2008, hadde tre trendblokker fra 
1995. Med liknende teknikker som vi nettopp har beskrevet, kunne elevenes 
prestasjoner på trendoppgavene i 2008 brukes til å anslå hvordan disse elevene 
ville ha prestert dersom de hadde tatt hele testen fra 1995. Resultatene deres 
kunne derfor innpasses på den skalaen som ble fastlagt i 1995. 

Teknikkene som brukes for slik «brobygging» mellom undersøkelser, baserer 
seg på Item Response Theory og er statistisk avanserte — atskillig mer avanserte 
enn beskrivelsen ovenfor kan gi inntrykk av. De blir beskrevet i den internasjonale 

tekniske rapporten til TIMSS Advanced (Martin et al., 2016a). «Brobyggingen» 
ble foretatt for alle de landene som deltok i både 1995 og 2008. Slik ble altså 
skalaen i 2008 definert i samsvar med skalaen fra 1995. De nye deltakerlandene 
i 2008 ble innpasset på denne skalaen. En tilsvarende «brobygging» ble foretatt 
med resultatene i 2015 ved hjelp av trendoppgavene fra 2008. 

Denne prosessen ga en skala (for hvert av fagene) som kan brukes som fast 
målestokk for prestasjoner i den første undersøkelsen i 1995, for TIMSS Advanced 
2008, for TIMSS Advanced 2015 og for eventuelle nye TIMSS Advanced- 
studier. Dette muliggjør trendanalyser. 

Den internasjonale gjennomsnittsskåren var 500 per definisjon i 1995. I 2008 
var den ikke lenger 500. Det kunne heller ikke forventes. For det første må vi 
forvente at de landene som hadde deltatt i 1995, ikke presterte akkurat likt 
i 2008. Viktigere er det likevel at det ikke var samme gruppe land som deltok 
i begge undersøkelsene. Noen land som deltok i 1995, uteble i 2008, og nye 
land kom til, se tabell 13.1. På samme måte var det en viss utskifting av del- 
takerland fra 2008 til 2015. Det er ingen grunn til å forvente at én gruppe land 
skal prestere nøyaktig like godt i gjennomsnitt som en (delvis) annen gruppe land. 

Å relatere prestasjoner til det internasjonale gjennomsnittet på den enkelte 
studien kan gi liten mening, siden et slikt gjennomsnitt naturlig varierer 
fra studie til studie. Kommer det for eksempel inn et fattig land som presterer 
svakt - som Filippinene i matematikk i 2008 - vil det kunne trekke gjennom- 
snittet ned i forhold til den foregående studien. Det ville være sterkt misvisende 
om en bedring i norske prestasjoner i forhold til det internasjonale gjennom- 
snittet på én studie ble framstilt som en framgang i forhold til en tidligere studie, 
mens det i virkeligheten skyldtes at gjennomsnittet hadde endret seg fordi nye 
land med svakere prestasjoner deltok. Dersom vi tenker oss at Singapore hadde 
deltatt i TIMSS Advanced 2008 i stedet for Filippinene, hadde totalbildet 
utvilsomt vært ganske annerledes. Men vurderingen av den norske utviklingen 
skal ikke avhenge av hvilke andre land som valgte å delta. 

De prestasjonsdataene som foreligger, gir god anledning til å studere et enkelt 
lands utvikling over tid. Da sammenliknes landet med seg selv på den faste 
skalaen fra undersøkelse til undersøkelse. Sammenlikninger mellom land i samme 
undersøkelse er også meningsfulle. Dersom to eller flere land har deltatt i flere 
av undersøkelsene, kan landenes utvikling over tid også sammenliknes. Det som 
derimot gir liten mening, er å sammenlikne prestasjoner for et land med de 
internasjonale gjennomsnittene fra undersøkelse til undersøkelse, siden disse 

altså varierer og er avhengige av hvilke land som deltar. I de internasjonale 
rapportene for TIMSS og TIMSS Advanced unnlater prosjektsenteret i Boston 
å gjøre dette. I tabellene over deltakerlandenes gjennomsnittsskår er skalamidt- 
punktet på 500 oppgitt, men ikke årets internasjonale gjennomsnitt. Samme 
valg er gjort i denne boka. 


13.3.7 Analyser og rapportering 


Det internasjonale prosjektsenteret for TIMSS Advanced har ansvaret for en 
første grundig gjennomgang og analyse av dataene fra samtlige deltakerland. 
Det er de som beregner vekter for dataene i alle land, som beregner plausible 
verdier for alle elevene, og som foretar den internasjonale skaleringen av skårene. 
De utgir en teknisk rapport om gjennomføringen av studien og om hvordan 
dataene er behandlet (Martin et al., 2016a). De utgir også en rapport om de 
internasjonale resultatene (Mullis et al., 2016b). Det enkelte land har ansvar for å 
kontrollere at landets data som brukes i disse analysene, er korrekte. 

Til hjelp i analysene er det utviklet en del samlevariabler. Eksempler på 
slike er hjemmeressurser, lærertilfredshet og nytte av fysikk. En samlevariabel er 
en slags sammenfatning av flere variabler. Etablering av en samlevariabel er en 
omfattende prosess som baserer seg både på faglig innsikt og på statistiske 
metoder. Med bakgrunn i erfaring og tidligere forskning vil man ofte anta at 
flere variabler måler aspekter av samme fenomen, det vil si at man antar at de 
sammen danner et naturlig og interessant konstrukt. Denne antakelsen blir testet 
med korrelasjonsundersøkelser, regresjonsanalyser og eksplorerende faktoranalyse, 
og i etterkant med konfirmerende faktoranalyse. På denne måten søker man å 
etablere et solid faglig og statistisk grunnlag for bruken av samlevariablene. 

For den som er interessert i statistiske resonnementer og metoder som brukes 
i slike store studier, finnes det mye teori man kan sette seg inn i. Eksempler er 
bøkene Introduction to classical and modern test theory (Crocker & Algina, 
1986), Statistics for social data analysis (Knoke, Bohrnstedt & Mee, 2002) og 
Structural Equations with Latent Variables (Bollen, 1989). 

Denne boka er en oppfølger til den norske rapporten fra TIMSS Advanced 
2015 (Grønmo, Hole & Onstad, 2016) og en tilsvarende bok som denne om 
matematikkfaget i TIMSS Advanced (Grønmo & Hole, 2017). Nye analyser av 
data fra TIMSS Advanced, TIMSS og PISA presenteres og drøftes i et fag- 
didaktisk og utdanningspolitisk perspektiv. 

Informasjon i oppgaveheftene 


Utvalgte formler i fysikk 


Mekanikk og varme 
v = v + at 


v= vå + 2as 


l >» 
s= vt +5at 


Fy = mg cos a 
F = PS 


mm, 


F= 3 


re 
vi Arr 

r T? 

P = Po + pgh 

W = Frcos a 
Q=cmAT = CAT 
AQ=AU+AW 
Al = lha AT 

Nae T =b 

pV 


— = konstant 
T 


a= 


AW = pAV 


Elektrisitet og magnetisme 


U=RI 
l1 1l 1l 
R R R 
P = UI = RP 
e=rl+RI 
x Ë 
E=- 

q 

U 
E= 

s 
Ep = qU 

klq| 
ES 
__de 
= dt 
€ = lvB 
F = IlBsin a 
F = qvBsin a 

I 
B= He 

27mr 

1 
F= 9192 

ATE r? 

Bølger, atom- og kjernefysikk 


nı sin a, = M SIN Q2 


d sin ag = nà 


N(t) = Ne" 
Ey = hf 

hf h 
KE 
hf = W + Ex 
je 

mv 

B 

E= ge 
Eg = moc? 

Utvalgte formler i fysikk 
tyngdens akselerasjon 
elektronets masse 

elektronets ladning 

protonets masse 

lyshastigheten 

lydhastigheten (20 *C) 
Boltzmanns konstant 

konstant i Wiens forskyvningslov 
Plancks konstant 
gravitasjonskonstanten 
permabilitetskonstanten 
permittiviteten i vakuum 
universal gasskonstant 


spesifikk varmekapasitet for vann 


Omregningsfaktorer 
I atmosfære 


1 MeV 


1 atommasse 


APPENDIKS 


g 9,8 m/s? 

Me 9,11 - 10°! kg 

e —1,60 - 107! C 
mp 1,67 - 1077” kg 

c 3,0 - 108 m/s 

v 340 m/s 

k 1,38 - 10-73 J/K 
b 2,9 -107° m- K 
h 6,63 -10° J -s 
y 6,67 +10 N - m?/kg? 
Ho 1,26 - 1076 H/m 
E0 8,85- 107! F/m 
R 8,32 J/(mol - K) 
Cy 4,2 J/(g-°C) 
1,01 - 10° Pa 


1,6022 - 107! J 
931,46 MeV = 1,6605 - 107” kg 

